
NE VORBEŞTE PĂRINTELE 

SERAFIM ROSE 

* 

SCRISORI MISIONARE 



Predoslovie la ediţia românească 



"Ceea ce m-a surprins cel mai mult la părintele 
Serafim a fost faptul că în faţa mea se afla un om care se 
jertfea pe deplin pentru Dumnezeu, pentru Adevăr. Nu era 
vreun profesor universitar ce primea un salariu confortabil 
pentru a fi un răspânditor al cunoaşterii, nici nu era vreun 
conducător religios ce tânjea să îi fie aşezate la picioare 
putere, influenţă sau măcar un vas cu fructe, precum 
făceau maeştrii spirituali care aveau, pe atunci, discipoli 
prin zonă. El nu trăia în religie pentru avantajele pe care 
le-ar fi putut obţine de acolo; nu căuta un sprijin, nici să se 
bucure de o viaţă spirituală. Era doar un călugăr simplu ce 
căuta Adevărul mai presus de toate", scria părintele 
Damaschin Christensen, autorul biografiei Cuviosului de 
la Platina. 

Considerăm că volumul de faţă va fi mai bine înţeles 
de către cititori dacă aceştia vor afla câte ceva despre 
marile frământări spirituale prin care a trecut Eugene 
(viitorul părinte Serafim) Rose. Ne putem regăsi în ele, în 
măsură mai mică sau mai mare, tot aşa cum în 
răspunsurile la care a ajuns părintele Serafim - şi în cele 
pe care le dă în scrisori lui Alexie Young - putem regăsi 
răspunsuri la unele dintre întrebările pe care ni le punem. 

"In copilărie - scrie părintele Damaschin despre 
părintele Serafim - era copilul proverbial, ascultător şi 
dornic de învăţătură. După liceu, însă, a început să caute, 
plin de pasiune, răspunsul la întrebarea «De ce?» - şi, 
neaflându-1 în societatea în care a fost crescut, a început să 
se revolte. A refuzat să accepte răspunsurile acceptate de 



ceilalţi. Aceasta se petrecea la începuturile timpurii ale 
culturii moderne, în anii 1950. Părintele Serafim a devenit 
student al unuia dintre primii pionieri ai acestei culturi - 
Alan Watts (despre care a realizat mai târziu că este un 
maestru al imposturii) şi, apoi, un budist boem, în San 
Francisco. A învăţat chineza veche pentru a studia Tao Te 
Ching şi alte texte orientale în original, nădăjduind că 
astfel va pătrunde în inima înţelepciunii lor. Până la 
această dată, respinsese pe de-a-ntregul creştinismul 
protestant al copilăriei sale, pe care îl privea ca fiind 
lumesc, slab şi fals; a ridiculizat conceptul protestant 
despre Dumnezeu, zicând că «II aşează pe Dumnezeu într- 
o cutie». L-a citit pe Nietzsche până ce cuvintele 
profetului au început a-i răsuna în suflet cu o putere 
electrizantă, infernală. 

în tot acest timp, el căuta Adevărul cu mintea sa, dar 
Adevărul îl evita. A căzut într-o stare de deznădejde, 
descrisă în anii de mai apoi ca un iad viu. A simţit că nu se 
potriveşte în lumea modernă, nici chiar în familia sa, care 
nu l-a înţeles. Era ca şi când s-ar fi născut fără de loc, în 
afara timpului. Ii plăcea să hoinărească sub cerul înstelat, 
dar simţea că nu e nimic acolo care să îl cuprindă - nici un 
Dumnezeu, nimic. Neantul budist l-a lăsat gol, precum 
păţise şi întemeietorul mişcării beat, Jack Kerouac; şi, 
precum Kerouac, părintele Serafim s-a apucat de băutură. 
A început să bea vin cu voracitate, iar apoi cădea epuizat 
la podea, strigând către Dumnezeu să îl lase în pace. 
Odată, pe când era beat, a înălţat pumnul către ceruri, din 
vârful unui munte, blestemându-L pe Dumnezeu şi 
provocându-L să îl osândească iadului. în deznădejdea sa, 
i se părea că merită să fie osândit pe vecie de mânia lui 
Dumnezeu, numai să fi putut şti, în mod empiric, că 
Dumnezeu există - şi să nu rămână într-o stare de 
nepăsare. Dacă Dumnezeu l-ar condamna la iad, atunci cel 



puţin ar simţi, pentru o clipă plină de fericire atingerea lui 
Dumnezeu şi ar şti cu siguranţă că El putea fi ajuns. (...) In 
căutarea sa prin diferitele tradiţii religioase străvechi, 
părintele Serafim s-a dus odată să viziteze o biserică 
Ortodoxa Rusă. Mai târziu, a scris despre această 
experienţă: 

«Vreme de ani am fost satisfăcut în studiile mele de 
faptul că eram deasupra tuturor tradiţiilor, dar cumva şi 
credincios lor... Când am vizitat o biserica ortodoxă, a fost 
doar ca să vad o alta tradiţie. Insă, când am intrat pentru 
prima dată într-o biserică ortodoxă (una rusească, în San 
Francisco), ceva mi s-a întâmplat, ceva ce nu mai trăisem 
într-un templu budist sau în alt templu oriental; ceva îmi 
rostea în inimă că sunt acasă, că întreaga mea căutare 
luase sfârşit. Nu am ştiut cu adevărat ce însemnă aceasta, 
căci slujba mi-a fost destul de inaccesibilă, fiind într-o 
limbă străină. Am început să particip la slujbele ortodoxe 
mai des, învăţând treptat limba si obiceiurile... Prin 
expunerea mea la Ortodoxie şi la ortodocşi, am început să 
conştientizez o idee nouă: Adevărul nu era doar o idee 
abstractă, căutată şi cunoscută de către minte, ci era ceva 
personal - chiar o Persoană - căutată şi iubită de către 
inimă. Şi astfel L-am întâlnit pe Hristos»". 

La ce măsură duhovnicească a ajuns părintele Serafim 
mergând pe calea predanisită de mărturisitorii Tradiţiei 
Ortodoxe putem înţelege citind câteva fragmente din 
jurnalul său: 

"Noi, cei ce ne numim creştini, nu trebuie să aşteptăm 
nimic altceva decât să fim răstigniţi. Căci a fi creştin 
înseamnă a te răstigni, în aceste vremuri şi în oricare alte 
vremuri, de când Hristos a venit întâia dată. Viaţa Sa este 
model - şi avertisment - pentru noi toţi. Trebuie să fim 
răstigniţi individual, mistic, căci răstignirea deplină este 
singura cale către înviere. Dacă vom învia cu Hristos, 



trebuie mai întâi să ne smerim împreună cu El - chiar până 
la umilinţa cea din urmă, cea de a fi devoraţi şi scuipaţi 
afară de lumea care nu ne înţelege. (...) Şi trebuie să fim 
răstigniţi la vedere, în ochii lumii, căci împărăţia lui 
Hristos nu este din această lume, şi lumea nu o poate 
primi, şi nu o poate primi nici măcar un singur 
reprezentant al ei, nici pentru o singură clipă. Lumea 
aceasta îl poate primi doar pe Antihrist, acum sau în 
oricare altă vreme. (...) Nu-i de mirare, atunci, că este 
dificil să fii creştin - nu este dificil, este imposibil. Nimeni 
nu poate accepta cu bună-ştiinţă un mod de viaţă care, cu 
cât este trăit mai autentic, cu atât mai mult duce spre auto- 
distrugere. Şi din această cauză ne răzvrătim mereu, 
încercăm să ne uşurăm viaţa, încercăm să fim creştini pe 
jumătate, încercăm să dobândim ce-i mai bun din ambele 
lumi. Până la urmă trebuie să alegem - fericirea noastră stă 
într-una dintre cele două lumi, nu în amândouă. (...) 
Dumnezeu ne dă tărie să urmăm calea răstignirii; nu există 
altă cale de a fi creştin." 

Cuvântul Mântuitorului, care ne-a învăţat că nu există 
dragoste mai mare decât aceea de a ne pune viaţa pentru 
cel pe care îl iubim, ne arată că de fapt această înţelegere 
jertfelnică a credinţei creştine ne oferă cea mai bună 
dovadă a sfinţeniei pe care a dobândit-o părintele Serafim. 
Suntem creştini în măsura în care II iubim pe Dumnezeu, 
şi II iubim în măsura în care ne purtăm crucea şi ne lăsăm 
răstigniţi de lumea care L-a răstignit şi pe Hristos. 

Părintele Damaschin mărturiseşte ce anume l-a 
impresionat la întâlnirea cu părintele Serafim 1 : „am ştiut 



1 Datorită impactului pe care l-a avut asupra sa întâlnirea cu părintele 
Serafim, în tinereţea sa părintele Damaschin a părăsit practica Zen şi a 
trecut la Ortodoxie. 

dincolo de orice umbră de îndoială că ar şi muri pentru 
acel Adevăr, căci puteam simţi că deja murea pentru El" 2 . 

Prima parte a acestui volum - Ne vorbeşte părintele 
Serafim Rose 3 , ne oferă o prezentare generală a 
personalităţii autorului şi a valorii scrierilor sale. Esenţa 
acestui volum o constituie corespondenţa adresată de către 
părintele Serafim părintelui Alexie Young, un romano- 
catolic convertit la Ortodoxie. 

Nu este o noutate faptul că tipărirea corespondenţei 
unor anumiţi stareţi sau sfinţi a fost primită cu multă 
deschidere de către cititori. In astfel de scrisori cititorii au 
găsit sfaturi de care aveau nevoie ei înşişi. In fond, 
problemele, frământările şi durerile oamenilor au anumite 
elemente comune. Citind despre sfaturile date de un sfânt 
ucenicului său, regăsim sfaturile pe care le căutam. 

Cu cât asemenea scrisori au fost scrise în vremuri mai 
apropiate de ale noastre, cu atât ne este mai uşor să facem 
paralele între ceea ce citim şi vremurile noastre. 

Scrisorile pe care le veţi citi vă vor surprinde prin 
prospeţimea, prin delicateţea şi prin căldura lor. Dar mai 
mult decât orice ele impresionează prin cugetul ortodox pe 
care îl emană. 

Scrisorile din acest volum ar fi putut fi tipărite sub 
titlul Scrisori către tine 4 . Pentru că ţie îţi scrie părintele 
Serafim, cititorule. Părintele Alexie? Poate că nu te 



2 Toate citatele de mai sus au fost preluate din articolul părintelui 
Damaschin Christensen - Ultima răzvrătire adevărată, traducere (în 
manuscris) de Radu Hagiu. 

3 în America a fost tipărită separat, de către aceeaşi editură. 

4 Tot aşa cum ar fi putut fi tipărite sub titlul Manual pentru lupta 
duhovnicească. Cei care au citit până acum ediţia americană a cărţii au 
considerat că aceasta este o lucrare fundamentală, de mare folos 
pentru fiecare dintre cei care vor să meargă pe calea mântuirii şi să 
reziste ispitelor din ce în ce mai mari ale lumii înconjurătoare. 

9 



interesează cine este. Dar tu trăieşti în aceeaşi lume în care 
trăieşte şi el. O lume care respinge valorile creştine pentru 
a primi idolii patimilor şi apostaziei. 

Ţie îţi scrie părintele Serafim, frate cititorule. Dacă 
eşti sincer cu tine, vei recunoaşte cât de greu îţi este să 
supravieţuieşti în această lume fără să pactizezi cu duhul 
ei. Această carte, fără să fie o colecţie de sfaturi 
duhovniceşti, conţine o sumedenie de elemente de mare 
valoare pentru toţi cei care vor să ţină aprinsă candela 
ortodoxă. 

Şi pentru că tot ţi-a scris, ar trebui să ştii că nici acum 
nu încetează să vrea mântuirea ta. înainte de a muri, 
Sfântul Ambrozie de la Optina le-a spus surorilor de la 
Mănăstirea Şamordino - care se frământau la gândul 
morţii stareţului - următoarele cuvinte: „Dacă şi aici mi- 
am bătut capul cu voi, pesemne că acolo nu voi mai scăpa 
de voi..." 

Dacă în timpul vieţii sale pământeşti părintele Serafim 
s-a luptat atât de mult pentru a-i învăţa pe oameni să 
meargă pe calea cea împărătească şi să respingă atât 
modernismul cât şi falsul tradiţionalism îmbibat cu 
făţărnicie şi egoism, îndrăznim să credem că şi după 
adormirea sa se roagă neîncetat pentru ca fiii Bisericii să 
meargă pe drumul cel drept. 

Şi dacă e foarte firesc ca la citirea unui număr atât de 
mare de scrisori pe care ţi le-a scris să simţi nevoia de a-i 
răspunde, să nu eziţi să o faci. Pentru asta nu e nevoie nici 
de hârtie, nici de stilou (şi nici de calculator şi 
imprimantă). 

E nevoie de câteva clipe trăite altfel. Puţin altfel. De 
câteva clipe în care să se vadă că prin întâlnirea cu 
părintele Serafim ceva în inima ta s-a mişcat. Nu cred că 
dacă părintele Serafim ar fi trăit i-ar fi părut bine ca 

scrierile sau scrisorile sale să fie citite de către oameni 
prea iubitori de sine ca să îşi schimbe vieţile. 

Amorţeala duhovnicească, pe care părintele Serafim a 
arătat-o cu degetul în piaţa lumii nu îşi are locul în viaţa 
duhovnicească. Citeşte, frate cititorule, şi trăieşte puţin 
altfel. 

Ceea ce învaţă părintele Serafim nu e nici propria sa 
filosofie, şi nici măcar filosofia pe care a învăţat-o de la 
dascălul său făcător de minuni, Sfântul ierarh Ioan 
Maximovici. Este învăţătura pe care şi el, şi dascălul său, 
au aflat-o în Biserica Ortodoxă, care este cu adevărat 
singurul Trup al lui Hristos. 

Dacă stilul părintelui Serafim nu este exact ca al 
Sfinţilor Părinţi, acest lucru se datorează faptului că a trăit 
în vremuri diferite faţă de cele în care au trăit aceştia. 
Totuşi, dacă Sfinţii Părinţi ar fi trăit astăzi, poate că 
scrierile lor ar fi semănat cu cele ale părintelui Serafim. Şi 
cine ştie cum am mai fi putut să îl deosebim pe părintele 
Serafim între ceilalţi... 

NE VORBEŞTE 
PĂRINTELE SERAFIM ROSE 



Să vieţuieşti potrivit unei concepţii ortodoxe 

Ortodoxia înseamnă viaţă. Dacă nu trăim Ortodoxia, 
pur şi simplu nu suntem ortodocşi, indiferent de credinţele 
formale pe care le susţinem. 

Dar viaţa în lumea noastră contemporană a devenit 
foarte artificială, foarte nesigură şi confuză. Şi este 
inevitabil să nu fim afectaţi de acest lucru. Cum este 
posibil pentru noi, creştinii ortodocşi, să ducem o viaţă 
duhovnicească autentică în aceste vremuri cumplite? Cum 
putem dezvolta astăzi o viziune ortodoxă asupra întregii 
vieţi care să ne ajute să supravieţuim cu credinţa intactă? 

Nu este nici o exagerare să afirmăm că, din 
perspectiva unei vieţi considerate normale acum 50 de ani, 
viaţa de astăzi a devenit anormală. Valorile fundamentale 
şi concepţiile asupra comportamentului au fost răsturnate. 
Generaţiile stricate de astăzi, care nu au cunoscut decât 
traiul uşor, nu au altă lege decât satisfacerea fericirii 
personale în momentul prezent. Părinţii se supun 
capriciilor fiilor, care, ajunşi la vârsta maturităţii, nu fac 
decât să schimbe jucăriile şi jocurile copilăriei cu distracţii 
pentru adulţi. Viaţa devine pentru ei o goană permanentă 
după „amuzament", atât de lipsit de sens, încât un vizitator 
din secolul XIX, din orice ţară, care s-ar uita la programele 
noastre de televiziune, la parcurile de distracţii, la reclame, 
la filme, la muzică - de altfel, la toate formele culturii 

noastre curente - ar crede că a nimerit într-o ţară de 
imbecili care au pierdut orice contact cu realitatea 
normală. 

Această cultură „consumeristă", care a fost creată de 
o generaţie egolatră, nu poate susţine dezvoltarea unei 
vieţi umane normale, cu atât mai puţin să inspire o căutare 
veritabilă a adevărului. Când această generaţie egolatră 
(„me generation") se întoarce către religie - lucru care se 
petrece foarte frecvent în ultimele câteva decenii - o face 
de regulă către o formă de religie „consumeristă", centrată 
pe sine, plină de fanteziile unui program de televiziune. In 
câţiva ani, această ţară a fost inundată de o varietate 
şocantă de culte care spală creierul şi strică mintea, de 
guru divinizaţi, de swami şi de alţi autoproclamaţi 
„oameni sfinţi". Şi aceştia nu sunt singurii care se întrec 
între ei pentru supunerea totală a sufletelor. Lumea 
secularizată de astăzi întreţine o stare constantă de ispitire 
care exercită de asemenea presiuni asupra sufletului. Ne 
confruntăm permanent cu această situaţie - fie în muzica 
de fundal pe care o ascultăm pretutindeni în magazine, fie 
în reclamele şi afişele publice şi chiar în casele noastre, 
unde televizorul devine adesea conducătorul secret al 
gospodăriei, dictând valorile moderne, opiniile şi gesturile. 

In diferitele ei forme, această cultură transmite 
acelaşi mesaj: trăieşte pentru prezent, distrează-te, 
relaxează-te. In spatele acestui mesaj se află altul, de o 
subtilitate sinistră, care se exprimă deschis astăzi numai în 
ţările oficial comuniste, care în această privinţă sunt cu un 
pas înainte faţă de ţările libere: uită-L pe Dumnezeu şi 
viaţa de dincolo pentru prezent. Această filosofie a dat 
naştere sclaviei din lagărele de concentrare din Uniunea 
Sovietică, cunoscută sub numele de Gulag. Pe măsură ce 
tot mai mulţi oameni au fost subjugaţi de mentalitatea de 
tip Disneyland american, Dumnezeul cel adevărat a fost 

împins în afara societăţii şi în mod inconştient am fost 
aduşi mai aproape de propriul nostru Gulag. 

Dar se poate întreba cineva: ce are de-a face acest 
lucru cu noi, care încercăm să ducem, după putinţe, o viaţă 
creştin-ortodoxă sinceră? Acest lucru ne afectează în 
multe privinţe, dacă suntem suficient de smeriţi să vedem 
că mediul nostru, prin faptul că este anormal, ne perturbă 
indiscutabil viaţa. întrebarea care se pune este: ce putem 
face? 

Există două atitudini greşite faţă de viaţa din jurul 
nostru pe care le adoptă mulţi ortodocşi din zilele noastre. 
Cea mai răspândită este adaptarea la spiritul veacului. 
Lipsindu-le un exemplu puternic în părinţii lor, mulţii 
tineri ortodocşi nu sunt nici măcar conştienţi că trebuie să 
lupte împotriva acestei ispite universale a acestei epoci 
„narcisiste". Ei se amestecă bucuros cu lumea anticreştină 
din jurul lor. Iar aceasta înseamnă moartea sufletului. In 
calitate de creştini trebuie să fim diferiţi de lume şi să-i 
învăţăm pe copiii noştri să observe această diferenţă. 
Altfel, nu ne putem numi creştini, şi chiar creştini 
ortodocşi. 

Cealaltă atitudine eronată aflată la extrema opusă 
este ceea ce s-ar putea numi falsa spiritualitate sau „super- 
spiritualitate", manifestată de cei care au râvnă, dar nu 
potrivit cunoaşterii (Rom. 10, 2). Pe măsură ce textele 
ortodoxe despre viaţa duhovnicească au devenit accesibile, 
creşte numărul oamenilor care vorbesc despre „isihasm", 
despre rugăciunea lui Iisus, despre stări duhovniceşti 
exaltate etc. Este minunat să fii inspirat şi să-ţi împlineşti 
înalta chemare, dar fără o conştiinţă foarte realistă şi foarte 
smerită a faptului că suntem foarte departe de aceste 
înălţimi duhovniceşti, interesul nostru se va dezvolta într- 
un nou joc care nu este decât o altă expresie a universului 
nostru marcat de consumerism şi centrat pe noi înşine. 

Şi nu consider că exagerez importanţa evitării 
acestor două extreme - a deşertăciunii lumeşti şi a super- 
spiritualităţii. Asta nu înseamnă că nu trebuie să avem o 
conştiinţă realistă a solicitărilor legitime pe care lumea le 
exercită asupra noastră sau că nu ar trebui să respectăm şi 
să luăm aminte la învăţătura marilor părinţi isihaşti, să 
lucrăm noi înşine rugăciunea lui Iisus potrivit 
circumstanţelor şi puterilor noastre. Problema este că 
trebuie să înţelegem profund ce vremuri trăim, cât de puţin 
cunoaştem credinţa noastră ortodoxă şi cât de mult trebuie 
să ne smerim tocmai pentru a supravieţui astăzi ca şi 
creştini ortodocşi. 

Ce putem face? 

Ce putem face pentru a evita extremele mai sus 
menţionate şi pentru a duce o viaţă cu adevărat rodnică în 
aceste vremuri primejdioase? Pentru că perioadele 
copilăriei şi tinereţii sunt critice pentru formarea 
sufletului, răspunsul la această întrebare se va adresa în 
primul rând părinţilor. Aceştia trebuie să fie conştienţi de 
faptul că duhul lumii rareori ajută şi de cele mai multe ori 
împiedică creşterea copiilor într-un duh ortodox autentic. 
Chiar şi ceea ce învaţă un copil astăzi în şcoală este rareori 
pătruns de atitudini şi filosofii eronate. De aceea părinţii 
au o mare responsabilitate, pe de o parte de a fi atenţi la 
ceea ce este expus copilul lor - programele TV, orele de 
educaţie sexuală la şcoală, filme, muzică -, iar pe de altă 
parte, să-şi educe copilul într-o înţelegere creştină 
adecvată situaţiilor concrete. Un copil căruia i se formează 
gustul pentru muzica clasică bună, pentru literatură, istorie 
şi artă, chiar şi pentru ştiinţă, este cel puţin parţial vaccinat 
împotriva culturii consumeriste şi a ispitelor acesteia. 

Dar nu numai copiii, ci noi toţi ducem o luptă pe 
viaţă şi pe moarte cu lumea anticreştină, care într-adevăr 
„este mult prea prezentă în vieţile noastre" astăzi. Cineva 
care s-a convertit la Ortodoxie direct de la cultura rock are 
un drum greu de urmat înainte de a deveni un adevărat 
creştin ortodox. Pe de altă parte, o persoană familiarizată 
cu cele mai bune produse ale culturii seculare - care în 
Occident prezintă aproape întotdeauna conotaţii religioase 
şi creştine bine definite - are o şansă mult mai mare de a 
duce o viaţă ortodoxă normală şi rodnică. Nu trebuie să ne 
izolăm artificial de realitatea lumii de azi; ci mai degrabă 
trebuie să învăţăm să folosim cele mai bune lucruri pe care 
lumea poate să ni le ofere, pentru că orice lucru bun din 
lume - dacă suntem suficient de înţelepţi ca să-1 vedem - 
II arată pe Dumnezeu şi trebuie să-1 folosim. Prea mulţi 
oameni fac greşeala de a limita Ortodoxia la slujbele 
Bisericii, la canonul de rugăciuni şi la lectura ocazională a 
cărţilor duhovniceşti. Adevărata Ortodoxie presupune însă 
un angajament care implică toate aspectele vieţii noastre. 
Fie eşti ortodox permanent şi în fiecare zi, în orice situaţie 
a vieţii - fie nu eşti cu adevărat ortodox. De aceea trebuie 
să ne formăm o concepţie de viaţă ortodoxă şi să o 
asumăm existenţial. 

Cum putem dezvolta şi susţine această concepţie de 
viaţă ortodoxă în viaţa noastră zilnică? 

Prima cale prin care putem dezvolta şi susţine 
această concepţie ortodoxă despre lume este de a fi în 
contact permanent cu sursele hranei creştine, cu tot ce ne 
dă Biserica pentru luminarea şi mântuirea noastră: slujbele 
Bisericii şi Sfintele Taine, Sfânta Scriptură şi scrierile 
Sfinţilor Părinţi. Şi dacă toate acestea ne aduc foloase, 
trebuie să avem o atitudine corectă faţă de ele. Să nu le 

folosim pentru a dobândi o cunoaştere intelectuală sau 
pentru a îndeplini o obligaţie religioasă. Aceste lucruri 
trebuie să atingă direct vieţile noastre şi să le schimbe. 
Educaţia noastră ortodoxă trebuie să ne dea un simţ pentru 
ceea ce este autentic creştin; trebuie să pătrundă în inimile 
noastre şi să poată atinge şi alte inimi. 

Trebuie să avem o atitudine normală, să fim cu 
picioarele pe pământ, să nu alunecăm în stări de exaltare şi 
nici să nu fim cu capul în nori. De asemenea, atitudinea 
noastră nu trebuie să fie centrată pe noi înşine, ci să se 
extindă cu dragoste şi înţelegere creştină asupra celor care 
II caută cu adevărat pe Dumnezeu - altfel, suntem morţi 
care îşi îngroapă morţii, sarea care şi-a pierdut gustul. 
Trebuie să evităm atitudinile lumeşti. O anumită rigiditate 
s-a strecurat în viaţa ortodoxă de astăzi. Prea adesea, în 
locul iubirii şi iertării întâlneşti neîncredere, criticism şi 
judecată; bârfa se face ecoul unor cuvinte precum 
„fanatic", „eretic", „spion". Fără a fi excesiv de naivi, în 
calitate de creştini trebuie să fim iubitori şi deschişi. Şi ar 
trebui să nu ne grăbim să judecăm, dacă avem puţină 
smerenie, uitându-ne la noi înşine. In sfârşit, atitudinea 
noastră creştină trebuie să fie una nevinovată. Să ne 
străduim să evităm alunecarea într-o latură lumească, 
exterioară Bisericii; mai degrabă trebuie să ne concentrăm 
asupra „unicului necesar": Hristos şi mântuirea sufletelor 
noastre. 

Pentru orice creştin ortodox care este conştient de 
ceea ce se petrece în jurul lui astăzi, este evident că lumea 
se îndreaptă către sfârşitul ei. Sunt războaie şi zvonuri de 
războaie, dezastre naturale de mari proporţii, se înmulţesc 
falşii hristoşi, centralizarea crescândă a informaţiei 
pregăteşte instaurarea guvernului unic mondial. Vremurile 
sunt mai avansate decât credem; Apocalipsa este acum. 

Atât timp cât mai este linişte să ieşim din acest „paradis al 
nebunilor" şi să începem să-L chemăm pe Hristos. 

Apartenenţa exterioară la Biserica Ortodoxă nu este 
suficientă. In acest sens, cuvintele Părintelui Gheorghe 
Calciu, un preot ortodox închis dincolo de Cortina de Fier, 
sunt edificatoare: „Să construim biserici cu credinţa 
noastră, biserici pe care nici o putere umană să nu le poată 
dărâma, o biserică a cărei temelie să fie Hristos". Acest 
lucru este posibil dacă avem curajul să fim altfel decât 
lumea din jurul nostru, dacă ne formăm şi hrănim o 
concepţie ortodoxă despre lume, străbătută de o atitudine 
vie, normală, iubind şi iertând, nu centraţi pe noi înşine, ci 
păstrându-ne nevinovăţia şi candoarea. Apoi, în ciuda 
păcătoşeniei şi insuficienţei noastre, credinţa noastră va 
supravieţui şocurilor la care va fi supusă şi va fi o sursă de 
inspiraţie şi de mântuire pentru cei care II caută încă pe 
Hristos chiar în toiul naufragiului umanităţii care a început 
deja în zilele noastre. 5 



5 Traducerea acestei prelegeri: Tatiana Petrache [n. ed.]. 

Despre viitorul lumii 

Comunismul nu are răspunsul ultim, fiindcă este 
ceva foarte negativ. De fapt, dacă vă uitaţi la ceea ce se 
întâmplă în Rusia în ultimii zece sau douăzeci de ani, 
puteţi vedea că există o revoltă totală, cel puţin în ceea ce 
priveşte mentalitatea oamenilor. Deşi dictatura a rămas la 
fel de dură ca întotdeauna, mai ales în ultimii doi ani, 
băgând iarăşi mai mulţi oameni în închisori, oamenii se 
ridică din ce în ce mai mult, nu printr-o revoltă armată, ci 
în minţile lor, şi devin independenţi. Ceea ce înseamnă că, 
mai devreme sau mai târziu, întregul sistem se va prăbuşi. 
Deci comunismul nu are răspunsul; nu va putea cuceri 
întreaga lume pentru a aduce fericirea de care pretinde că 
este capabil. Dar în acelaşi timp el pregăteşte terenul 
pentru ceva foarte important ce trebuie să se întâmple 
înainte să poată veni sfârşitul lumii: faptul că trebuie să 
existe o guvernare mondială unică, din care creştinismul 
să fie cumva dat afară. Iar în această privinţă comunismul 
a făcut treabă bună. 

Dar pentru a furniza oamenilor un temei spiritual 
pentru un guvern mondial unic, trebuie să existe ceva mai 
înalt: iar în ideile Naţiunilor Unite, de exemplu, putem 
vedea ceva ce seamănă cu un răspuns spiritual. ONU se 
proclamă în favoarea întemeierii unei guvernări mondiale 
unice, ce nu va fî o tiranie, nefiind bazată pe nici o idee 
particulară precum comunismul, ci pe ceva foarte vag, fără 
temeiuri creştine. De fapt, în urmă cu vreo douăzeci de 
ani, au amenajat o capelă de meditaţie în sediul ONU, şi a 
avut loc o mare dispută asupra obiectului de închinare din 
ea.. Nu poţi pune o cruce, căci vei fi îndată stigmatizat 

19 



drept creştin, nu poţi pune nici ceva musulman sau hindus, 
fiindcă din nou ţi se pune o etichetă; trebuie ceva aflat 
deasupra religiilor. In final s-au oprit la un bloc de piatră 
neagră. Oamenii au un simţământ de veneraţie în faţa ei, 
ca în faţa unui idol: un foarte vag tip de interes religios. 
Evident, fiecare are un anume interes religios: acesta nu se 
poate ascunde, iar comunismul va cădea din acest motiv. 
Dar tocmai pe un astfel de lucru vag doreşte diavolul să 
pună gheara. Poţi fi înşelat în oricare credinţă particulară, 
dar cel puţin pui suflet în ea şi Dumnezeu poate ierta orice 
fel de greşeli. Dar dacă nu ai nici o credinţă anume şi te 
laşi în seama unor idei atât de vagi, atunci demonii 
pătrund şi încep să lucreze. 6 



Din Cartea Facerii, crearea lumii şi omul începuturilor, traducere de 
Constantin Făgeţan, Editura Sophia, 2001, p. 377 [n. ed.]. 

Răspuns la o întrebare despre 
îndrumarea duhovnicească 

Iubite frate în Hristos, 

Salutări în Domnul nostru Iisus Hristos! Iţi 
mulţumesc pentru scrisoare. Apreciez seriozitatea celor 
scrise şi de aceea îţi voi răspunde cu aceeaşi seriozitate. 

înainte de toate vreau să-ţi spun că, după ştiinţa 
noastră, astăzi nu mai sunt „stareţi" - cum s-ar spune, 
adevăraţi bătrâni purtători de Dumnezeu (în duhul 
bătrânilor de la Optina), care să te îndrume nu prin 
înţelepciunea proprie sau prin modul în care ei îi înţelege 
pe Sfinţii Părinţi, ci prin luminarea Sfântului Duh. Acest 
tip de luminare nu se dă unor vremuri ca ale noastre - şi, 
să fim sinceri, noi, în neputinţa, stricăciunea noastră şi 
păcatele noastre, nici nu o merităm. 

Vremurilor noastre li se dă un fel mai smerit de viaţă 
duhovnicească, pe care Episcopul Ignatie Briancianinov, 
în excelenta lui carte Arena 1 numeşte „viaţă prin sfat" - 
adică viaţă conformă poruncilor lui Dumnezeu aşa cum le 
aflăm în Sfintele Scripturi şi la Sfinţii Părinţi, alături de 
ajutorul celor mai bătrâni şi mai experimentaţi. Un „stareţ" 
poate da porunci; dar un „îndrumător" dă sfat, pe care 
trebuie să-1 probezi prin experienţă. 

Nu cunoaştem pe cineva anume care ar putea fî în 
stare să-ţi dea sfat în limba engleză. Dacă într-adevăr acest 



Tradusă în româneşte sub titlul Ofrandă monahilor contemporani, 
Fundaţia Dosoftei, ,Biicureşti 2002. [n. tr.]. 

lucru îţi este de mare trebuinţă, Dumnezeu ţi-1 va trimite 
când va crede El de cuviinţă, după credinţa şi nevoia ta, 
fără a-1 căuta cu tot dinadinsul. 

Dar fiindcă tot mi-ai scris, pornind de la ceea ce ai 
scris voi încerca să-ţi spun un cuvânt sau două din sfaturi 
mai generale, provenite din experienţa micii noastre 
comunităţi monahale şi lectura Sfinţilor Părinţi. 

a) In primul rând deprinde-te să fii împăcat cu 
situaţia duhovnicească în care te afli, folosindu-ţi toate 
resursele. Dacă starea ta duhovnicească este aridă, nu lăsa 
ca acest lucru să te descurajeze, ci lucrează din toate 
puterile la ceea ce crezi că poţi să faci pentru viaţa ta 
duhovnicească. Este foarte important ca încă de la început 
să primeşti Tainele Bisericii şi să mergi regulat la slujbele 
ei. Pe lângă aceasta, trebuie să te rogi în mod regulat, 
dimineaţa şi seara, împreună cu familia, şi să citeşti cărţi 
duhovniceşti - toate după puterea şi posibilităţile oferite 
de condiţiile în care trăieşti. 

b) Printre scrierile duhovniceşti, să citeşti în mod 
special dintre cele adresate celor ce locuiesc în lume, sau 
care oferă ABC-ul vieţii duhovniceşti - precum Viaţa mea 
în Hristos de Sfântul Ioan din Kronstadt, Războiul Nevăzut 
de Sfântul Nicodim, Vieţile Sfinţilor în general, Arena de 
Episcopul Ignatie Briancianinov (această carte, deşi este 
adresată novicilor [candidaţilor la călugărie - n. tr.], atâta 
timp cât oferă în general ABC-ul vieţii duhovniceşti 
aplicabil vremurilor moderne, este potrivită şi pentru 
mireni). 

c) Pentru a te ajuta în sporirea vieţii duhovniceşti, şi 
a-ţi reaminti de adevărurile duhovniceşti, ar fi bine să ţii 
un jurnal (te poţi folosi de „agendele" cartonate care se 
vând la papetărie) care să includă fragmente din scrieri 
duhovniceşti care crezi că ar avea vreo valoare pentru tine 

sau care se pot aplica şi la starea ta, de asemenea şi scurte 
comentarii personale făcute în urma lecturii şi reflecţiei, 
incluzând şi scurte comentarii asupra lipsurilor tale pe care 
trebuie să ţi le corectezi. Sfântul Ioan din Kronstadt găsea 
foarte utilă această practică, aşa cum se poate vedea în 
[jurnalul lui] Viaţa mea în Hristos. 

d) Nu-i critica şi nu-i judeca pe ceilalţi oameni - 
priveşte-1 pe fiecare ca pe un înger, îndreptăţeşte-le 
greşelile şi slăbiciunile lor şi osândeşte-te numai pe tine ca 
pe cel mai rău păcătos. Acesta este primul pas în orice fel 
de viaţă duhovnicească. 

îţi spun toate acestea, nădăjduind că-ţi vor fi de 
vreun ajutor. Aş fi foarte bucuros să încerc să-ţi răspund la 
orice întrebare pe care ai pune-o, în special despre 
învăţătura Sfinţilor Părinţi, dintre care cea mai mare parte 
ne este accesibilă în ediţii în limba rusă. 

Cerându-ţi rugăciunile, 

Cu dragoste în Hristos, 

Serafim, monahul 

(Din Ortodoxia trăită, Ian./Feb., 1984) 



*** 



Creştinii vremurilor din urmă sunt efectiv adormiţi 
duhovniceşte şi au nevoie disperată să fie treziţi de o 
trâmbiţă a Duhului precum cea a Sfântului Simeon [Noul 
Teolog]. Nu cei care sunt ortodocşi prin naştere şi 
obiceiuri vor moşteni împărăţia Cerurilor; aceştia trebuie 
treziţi la împlinirea conştientă a poruncilor lui Hristos şi la 
primirea conştientă a Duhului Celui Sfânt al lui 

Dumnezeu, aşa cum cu prisosinţă a învăţat Sfântul 
Simeon. 

...Pentru Sfântul Simeon, ca şi pentru toţi creştinii 
ortodocşi adevăraţi, teologia este viaţă; adevăratele 
„cuvinte ale lui Dumnezeu", care vorbesc inimii creştine, 
o ridică pe aceasta din lenevie şi ignoranţă, insuflând-o să 
lupte pentru împărăţia cea veşnică, care poate fi pregustată 
încă de aici, în viaţa harului pe care Dumnezeu îl trimite 
peste credincioşii Săi prin Duhul Său Cel Sfânt care 
sfinţeşte. 

(Prefaţă la Păcatul lui Adam şi mântuirea noastră: 

Şapte Omilii ale Sfântului Simeon Noul Teolog; 

Frăţia Sfântul Herman de Alaska, Platina, CA, 1979) 



Nu trebuie să ne amăgim: viaţa locuitorilor 
deşertului Tebaidei Nordului este mult prea departe de noi 
cei din aceste vremuri de vid spiritual fără precedent în 
istorie. In orice epocă, viaţa monahală este limitată de un 
tip de viaţă trăit de cei din lume. într-o vreme când viaţa 
ortodoxă din Rusia era deosebit de grea şi foarte sobră, 
monahismul putea înflori în voie; dar în vremea noastră, 
când viaţa obişnuită a devenit anormal de „confortabilă", 
când până şi viziunea celor mai importante personalităţi 
spirituale şi intelectuale este cutremurător de frivolă, la ce 
altceva ne putem aştepta dacă nu la o „spiritualitate 
confortabilă" şi căldicică, faţă de care voci îndrăzneţe din 
interiorul Rusiei Sovietice fac şi acum reproşuri Apusului 
liber? 

Peste tot astăzi, boala necredinţei a pătruns adânc în 
minţile şi mai ales inimile celor mai mulţi oameni. 

Ortodoxia noastră, chiar şi acum, când la exterior este încă 
corectă, este cea mai săracă, cea mai slabă Creştinătate 
care a fost vreodată... Dar vocea Tebaidei Nordului 
continuă să ne cheme - nu cum s-ar putea înţelege în 
pripă, pentru a merge în pustie. . ., ci măcar să ţinem vie în 
inimile noastre mireasma deşertului: să îi avem în minte şi 
în inimă pe aceşti îngeri în trup, bărbaţi şi femei, şi să-i 
privim ca pe cei mai adevăraţi prieteni, vorbind cu ei prin 
rugăciune; să stăm întotdeauna departe de legăturile şi 
patimile acestei vieţi, chiar atunci când ele se concentrează 
asupra unei instituţii anume sau unui lider al vreunei 
organizaţii bisericeşti; înainte de toate, trebuie să fii 
locuitor al Ierusalimului Ceresc, Cetatea din înălţime către 
care se îndreaptă toate ostenelile creştinului şi abia în al 
doilea rând să te consideri un membru al acestei lumi 
pieritoare. 

{Epilog la Tebaida Nordului, St. Herman 
de Alaska Brotherhood, Platina, CA, 1975) 



Vremea sfârşitului nu o ştie nimeni, chiar dacă pare 
aproape, nu o ştim; oricât de aproape ar fi, el rămâne totuşi 
viitor. In prezent avem aceeaşi străveche luptă împotriva 
puterilor nevăzute, împotriva lumii şi împotriva propriilor 
patimi, de rezultatul căreia depinde soarta noastră veşnică. 
Să ne luptăm cât mai e încă ziuă, folosind timpul şi armele 
date de Atotmilostivul nostru Dumnezeu! 

într-adevăr, astăzi avem mai multă nevoie decât avea 
Cuviosul Paisie de o întoarcere la izvoarele Ortodoxiei 
autentice! Situaţia noastră e disperată! Şi, totuşi, mila lui 
Dumnezeu nu ne părăseşte, şi chiar şi astăzi putem spune 

că există o mişcare spre Ortodoxia autentică care respinge 
conştient indiferenţa, modernismul sau chiar apostazia 
care sunt predicate de teologi şi ierarhi ortodocşi de faimă 
mondială, mişcare care flămânzeşte după ceva mai mult 
decât Ortodoxia „îndătinată", lipsită de putere în faţa 
asalturilor unei lumi rafinate, pricepute în distrugerea 
sufletelor. E adevărat, desigur, că lumea saturată de Sfânta 
Ortodoxie care 1-a dat pe Cuviosul Paisie nu mai există, şi 
e de asemenea adevărat că glasul „bătrânilor de- 
Dumnezeu-purtători" pe care i-a întâlnit sau i-a format pe 
calea sa Paisie, chiar şi într-o epocă de declin spiritual, e 
pur şi simplu de neauzit în zilele noastre care sunt cu 
siguranţă zilele creştinilor de pe urmă. Şi, totuşi, nu se 
poate ca flacăra zelului cu adevărat ortodox să moară 
înaintea celei de-a Doua Veniri a lui Hristos şi nici, dacă 
această flacără există, Hristos Dumnezeul nostru să nu 
arate chiar şi acum râvnitorilor Săi cum să ducă o viaţă 
ortodoxă adevărată şi inspirată. In realitate, mesajul 
Cuviosului Paisie se adresează tocmai şi direct nouă, 
creştinilor de pe urmă: în „sulul" său despre „rugăciunea 
minţii" el spune că Sfinţii Părinţi au scris cărţile lor „prin 
purtarea de grijă deosebită a lui Dumnezeu ca în vremurile 
de pe urmă această lucrare dumnezeiască să nu cadă în 
uitare". 

Mulţi tineri din ziua de astăzi sunt în căutarea unui 
guru, fiind gata de a deveni sclavii oricărui astfel de 
candidat ce s-ar ivi; dar vai de aceia care se folosesc de 
climatul acestor vremi pentru a se proclama pe ei însuşi 
„bătrâni purtători-de-Dumnezeu" din vechea tradiţie - 
astfel aceştia se amăgesc pe ei înşişi şi îi amăgesc şi pe 
alţii. 

Mai presus de orice, vremurile noastre cheamă la 
osteneli smerite şi tăcute, cu dragoste şi admiraţie faţă de 
ceilalţi nevoitori pe calea vieţii duhovniceşti ortodoxe şi o 
hotărâre fermă ce nu se descurajează din pricina 
atmosferei nefavorabile. Noi, creştinii vremurilor de pe 
urmă, suntem în permanenţă chemaţi să lucrăm asupra 
noastră înşine, să fim supuşi părinţilor şi autorităţilor 
duhovniceşti, să ducem o viaţă cuviincioasă cu cel puţin 
un minimum de disciplină duhovnicească şi cu o lectură 
regulată a literaturii duhovniceşti ortodoxe pe care 
Cuviosul Paisie a transmis-o şi nouă, celor de astăzi, să 
veghem asupra păcatelor şi căderilor noastre fără a-i 
judeca pe alţii. Dacă vom face aşa, chiar în aceste vremuri 
teribile, putem avea nădejde - cu mila lui Dumnezeu - de 
mântuire a sufletelor noastre. 

{Introducere la Viaţa Cuviosului Paisie Velicikovski de 

Schimonahul Mitrofan; 
St. Herman de Alaska Brotherhood, Platina, CA, 1976) 



Cât despre fatalismul celor care cred că omul trebuie 
să fie sclav al „spiritului vremii", acest lucru este 
dezminţit de experienţa oricărui creştin vrednic de acest 
nume, deoarece viaţa creştină nu reprezintă nimic dacă nu 
este o luptă împotriva duhului fiecărei epoci de dragul 
veşniciei. 

Libertatea i-a fost dată omului pentru a alege între 
adevăratul Dumnezeu şi el însuşi, între calea adevărată a 
îndumnezeirii, prin care sufletul se răstigneşte şi se 
smereşte în această viaţă pentru a învia şi a fi slăvit în 
Dumnezeu şi veşnicie, şi falsa cale a auto-îndumnezeirii 

care promite slăvire în această viaţă, dar care sfârşeşte în 
întuneric. Acestea sunt, în ultimă instanţă, singurele două 
căi deschise libertăţii omului; iar pe ele s-au întemeiat şi 
cele două împărăţii, împărăţia lui Dumnezeu şi împărăţia 
Omului, care în această viaţă, nu pot fi distinse decât de 
ochiul credinţei, dar care în viaţa viitoare vor fi separate în 
Iad şi Rai. E limpede căruia dintre ele îi aparţine civilizaţia 
modernă... Vechea poruncă „Să nu [faceţi rele]", spune 
Zarathustra [lui Nietzsche], a devenit demodată; noua 
poruncă este „Eu voi [face]". 

în viaţa creştină, omul cel vechi, cu permanentul său 
„Eu voi", trebuie înlocuit cu omul nou, născut din Hristos 
şi centrat pe El şi voia Sa. 

Compromisul creştin în cugetare, în cuvânt şi negrijă 
a deschis într-adevăr calea către triumful forţelor 
absurdului, ale Satanei, ale Antihristului. Epoca actuală a 
absurdului este dreapta răsplată a creştinilor care au 
renunţat să mai fie creştini. 

Este inutil, de fapt e chiar absurd să vorbeşti de o 
societate în reformă, de schimbarea cursului istoriei, de 
intrarea într-o epocă dincolo de absurditate, dacă nu îl 
avem pe Hristos în inimile noastre; iar dacă chiar îl avem 
pe Hristos în inimi, nimic nu mai contează. 

(„Sub-umanitatea: Filosofia Absurdului" în 
The Orthodox Word, Platina, Sept./Oct 1982) 



Privind la Ortodoxie, la starea ei actuală şi la 
perspectivele perioadei care ne aşteaptă, putem vedea două 

aspecte opuse. în primul rând, este spiritul lumesc care e 
foarte prezent în Bisericile ortodoxe de astăzi şi care duce 
la o slăbire a Ortodoxiei, la o pierdere a diferenţei dintre 
Ortodoxie şi heterodoxie. Acest duh lumesc a dat naştere 
Mişcării Ecumenice, mişcare care ne poate conduce spre o 
unire cu Roma şi cu confesiunile din Apus, fapt care poate 
avea loc chiar în anii 1980. In sine, acesta nu va fi chiar un 
eveniment spectaculos: mare parte dintre ortodocşi au 
devenit atât de inconştienţi faţă de credinţa lor, atât de 
indiferenţi faţă de ea, încât nu vor ezita să primească 
împărtăşania într-o biserică catolică sau anglicană. Acest 
duh lumesc este ceea ce „pluteşte în aer", devenind astăzi 
foarte firesc: este echivalentul religios al atmosferei ateist- 
agnostice care predomină în lume. 

Care ar trebuie să fie răspunsul nostru la această 
lumească Mişcare „Ecumenică"? Din fericire, episcopii 
noştri din Biserica Ortodoxă Rusă din afara Rusiei ne-au 
lăsat o politică înţeleaptă de urmat: noi nu participăm la 
Mişcarea ecumenică, iar Mitropolitul nostru [Filaret] i-a 
avertizat, în caz că vor continua, şi pe alţi creştini 
ortodocşi de rezultatele dezastruoase ale demersului lor 
ecumenic; dar, în acelaşi timp, episcopii noştri au refuzat 
să întrerupă orice contact şi comuniune cu Bisericile 
ortodoxe implicate în Mişcarea Ecumenică, recunoscând 
că încă mai există o tendinţă care nu şi-a atins scopul 
(Unirea cu Roma) şi că (cel puţin în cazul Patriarhatului de 
Moscova şi a altor Biserici din spatele Cortinei de fier) 
există o strategie politică a autorităţilor seculare prin care 
se fac presiuni 8 asupra Bisericii. Iar din pricina acestei 



8 Nici România nu scăpat de aceste presiuni din partea autorităţilor 
politice sau de altă natură. Exemplele sunt de prisos [n. tr.]. 

strategii, Biserica noastră suferă atacuri atât din partea 
stângă (din partea ecumeniştilor care ne acuză de 
„rigiditate", numindu-ne "retrograzi" şi alte asemenea) cât 
şi din partea dreaptă (de la unele grupuri din Grecia care 
pretind ca noi să rupem comuniunea cu toate Bisericile 
ortodoxe, pe care le declară lipsite de har). 

într-adevăr, dacă privim la starea Bisericii Ortodoxe 
din Grecia, putem vedea că Mişcarea Ecumenică a dat 
naştere unei reacţii care adesea a devenit exagerată şi 
câteodată aproape la fel de negativă ca şi boala pe care 
caută să o vindece. Cele mai moderate dintre grupurile pe 
Stil Vechi din Grecia au o poziţie similară cu cea a 
Bisericii noastre Ruse din Diaspora; dar printre cei pe Stil 
Vechi au avut loc schisme după schisme asupra chestiunii 
„stricteţii". Acum câţiva ani unul dintre aceste grupuri a 
întrerupt comuniunea cu Biserica noastră din Diaspora din 
cauză că episcopii noştri au refuzat să declare că toate 
celelalte Biserici Ortodoxe sunt fără har; iar acum, acest 
grup declară că numai el singur posedă harul, doar pentru 
faptul că sunt ortodocşi. Recent, acest grup a atras la ei un 
număr de convertiţi din Biserica noastră din Diaspora; de 
aici trebuie să conştientizăm faptul că această atitudine 
constituie un pericol pentru unii dintre convertiţii noştri 
americani sau europeni: cu minţile noastre raţionaliste, 
prevăzătoare, este foarte uşor să considerăm că suntem 
râvnitori şi stricţi, când de fapt noi doar ne complăcem în 
pasiunea noastră pentru îndreptăţirea de sine. 

Un episcop pe Stil Vechi din Grecia ne-a scris cât de 
multă vătămare a fost adusă Bisericii Ortodoxe din Grecia 
de către ceea ce el numeşte „boala corectitudinii", atunci 
când oamenii citează canoanele, Părinţii sau tipicul pentru 

a dovedi că sunt „corecţi", şi că toţi ceilalţi sunt în eroare. 
Corectitudinea poate deveni realmente o „boală" atunci 
când este administrată fără dragoste, fără toleranţă şi fără 
conştiinţa propriilor defecte de percepţie. O asemenea 
„corectitudine" nu poate produce decât schisme continue, 
iar în cele din urmă nu va face decât să ajute Mişcarea 
Ecumenică prin slăbirea mărturiei Ortodoxiei sănătoase. 

Ceea ce e izbitor printre ortodocşii de azi - fapt care 
ne va urmări şi în anii 1980 - este duhul lumesc prin care 
Ortodoxia îşi pierde savoarea, duh care se manifestă în 
Mişcarea ecumenică, împreună cu reacţia împotriva ei, 
care adesea este exagerată, numai din pricină că acelaşi 
duh lumesc este prezent în ea. ... 

Cu siguranţă că în deceniul următor numărul de 
convertiţi ortodocşi din America şi Europa va creşte 
semnificativ, iar noi trebuie să ne străduim ca mărturia 
noastră misionară faţă de ei să nu contribuie la naşterea 
unor specialişti reci, calculaţi, „corecţi" în litera legii, ci a 
unor creştini simpli, calzi şi iubitori - atâta cât va permite 
semeţul temperament apusean. 

Părintele Dimitrie [Dudko] a fost întrebat odată dacă 
religia este mai avantajată într-o lume liberă decât în 
Rusia, iar el a răspuns: „E adevărat, ei au libertate şi multe 
biserici, dar spiritualitatea lor este una a confortului. Noi 
cei din Rusia avem o cale diferită, o cale a suferinţei care 
poate produce roade adevărate." 

Atunci când privim la fragila noastră Ortodoxie din 
lumea liberă, trebuie să ne amintim de această afirmaţie: 
suntem mulţumiţi că avem biserici şi cântări frumoase; 

oare nu ne lăudăm că ţinem posturile şi sărbătorile din 
calendar, că avem icoane frumoase şi cântare comună, că 
dăm milostenii săracilor şi, probabil, zeciuială Bisericii? 
Nu ne veselim de învăţături patristice înalte şi conferinţe 
teologice fără a avea în inimă simplitatea lui Hristos? 
Dacă da, atunci "spiritualitatea confortului" e aceea în care 
trăim; drept care nu vom da nici un rod duhovnicesc 
asemănător cu rodul celor lipsiţi de acest confort, care 
suferă adânc şi se luptă pentru Hristos. In acest sens, 
trebuie să luăm putere din suferinţa Bisericii din Rusia şi 
să acordăm locul care se cuvine elementelor exterioare ale 
cultului Bisericii. 

Poate că cea mai mare datorie a noastră este aceea de 
a ne lumina pe noi înşine şi pe ceilalţi. Trebuie să ne 
adâncim în credinţă - nu prin studierea canoanelor 
Sinoadelor Ecumenice şi a tipicului (deşi îşi au şi ele locul 
lor), ci prin cunoaşterea modului cum lucrează Dumnezeu 
în viaţa noastră; prin citirea Vieţilor de Drepţi din Vechiul 
şi Noul Testament (citim prea puţin Vechiul Testament - 
care e foarte instructiv), a Vieţilor de Sfinţi, a scrierilor 
Sfinţilor Părinţi despre viaţa practică şi duhovnicească, 
despre suferinţele creştinilor de astăzi şi din vremurile de 
pe urmă. In toată această cunoaştere, ochii noştri trebuie să 
fie aţintiţi spre cer, către scopul după care tânjim, nu către 
problemele şi dezastrele de jos de pe pământ. 

învăţătura şi viaţa noastră creştină trebuie să fie de 
aşa natură încât să ne permită cunoaşterea adevăratului 
Hristos şi recunoaşterea falsului Hristos (Antihristul) în 
momentul când acesta va veni. Nu cunoaşterea teoretică 
sau „corectitudinea" ne vor oferi această înţelepciune. 
Vladimir Soloviov, în parabola lui despre Antihrist, a avut 

o viziune extraordinară atunci când nota faptul că 
Antihristul va construi pentru ortodocşi un muzeu cu toate 
antichităţile bizantine posibile, numai pentru a fi acceptat. 
Deci, tot astfel, simpla „corectitudine" din Ortodoxie fără 
o inimă creştină iubitoare nu va putea rezista Antihristului; 
dacă îl vom recunoaşte, opunându-i-ne ferm, o vom face 
mai ales cu inima şi mai puţin cu mintea. Trebuie să ne 
dezvoltăm în interiorul nostru simţăminte şi instincte 
creştine drepte şi să lăsăm deoparte fascinaţia 
„elementelor confortabile" ale modului de viaţă ortodox, 
altfel vom fi - aşa cum a observat un distins analist al 
convertiţilor din ziua de astăzi - ortodocşi, dar nu creştini. 

(„Creştini ortodocşi înfruntând anii '80" 

o prelegere ţinută pe 9 august 1979 

la Pelerinajul de Vară Sfântul Herman, Platina, CA) 



Importanţa Bisericii din Catacombe nu stă în 
„corectitudinea" ei; stă în păstrarea adevăratului duh al 
Ortodoxiei, duhul libertăţii în Hristos. Serghianismul nu 
doar „a greşit" pur şi simplu în aceea că a preferat politica 
bisericească, ci a făcut ceva mult mai rău: a avut loc o 
trădare a lui Hristos întemeiată pe un acord cu duhul 
acestei lumi. Este o consecinţă inevitabilă atunci când 
politica bisericească este călăuzită de către logica 
lumească şi nu de către cugetul lui Hristos. 

(Introducere la Sfinţii din Catacombele 
Rusiei de I.M. Andreyev, Platina, 1982) 



33 



Creştinul ortodox de astăzi arde să deschidă Cartea 
despre minuni a Sfântului Grigorie şi să găsească acolo 
exact lucrul după care sufletul lui tânjeşte în această lume 
modernă, mecanicistă şi fără suflet; el va afla că însăşi 
calea creştină de mântuire pe care o cunoaşte din slujbele 
ortodoxe, Vieţile Sfinţilor şi scrierile patristice, lipseşte 
atât de mult astăzi chiar şi de la unii dintre cei mai „buni 
creştini" moderni, încât cineva s-ar putea întreba dacă nu 
cumva este nebun de-a binelea sau, literalmente, vreun 
vestigiu al istoriei, dacă el continuă să creadă şi să simtă 
aşa cum Biserica a simţit şi a crezut dintotdeauna. Nu e 
greu să recunoşti adevărul teoretic al creştinismului 
ortodox; dar cum poate cineva să-1 trăiască când se află 
într-un aşa de mare dezacord cu vremurile? Dar dacă îl 
citeşte pe Sfântul Grigorie şi află că tot acest adevăr 
ortodox este foarte normal, că odinioară toate societăţile s- 
au întemeiat pe el, că este o dovadă de necredinţă şi de 
creştinism modernizat - foarte anormale şi despărţite de 
creştinismul ortodox, că aceasta este moştenirea şi dreptul 
din naştere a Vestului însuşi, care s-a pustiit cu mult timp 
în urmă, atunci când s-a despărţit una şi singura Biserică a 
lui Hristos, pierzând astfel cheia către „taina" care încurcă 
aşa de mult cărturarul modern - „taina" adevăratului 
creştinism, de care trebuie să ne apropiem cu inimă 
încrezătoare şi fierbinte, iar nu cu distanţa rece a 
necredinţei moderne, care nu îi este proprie omului, fiind o 
anomalie a istoriei. 

{Introducere la Vita Patrum 
de Sfântul Grigorie de Tours, Platina, 1988) 

CALEA ÎMPĂRĂTEASCA 

Mary Mansur 

După cum zic Părinţii, extremele de ambele părţi 
sunt la fel de vătămătoare. (Trebuie) să mergem pe calea 
împărătească, evitând extremele de ambele părţi. 

Sfântul Ioan Cassian - Convorbiri 11 

Scrierile teologice ale părintelui Serafim au în centrul lor 
învăţătura patristică despre "calea împărătească". El a observat 
faptul că cei convertiţi din rândul americanilor erau înclinaţi să 
caute o "formulă" de viaţă spirituală, care prea adesea îi ducea 
la o "corectitudine" fariseică. Pe de altă parte, cei "născuţi" 
ortodocşi, devin foarte uşor căldicei şi ecumenişti. Următorul 
fragment este un extras din articolul părintelui Serafim - "Calea 
împărătească" (The Orthodox Word, Sept./Oct. 1976), scris 
tocmai pentru a combate aceste două tendinţe. 

Creştinii ortodocşi trăiesc astăzi într-una din marile 
perioade decisive din istoria Bisericii lui Hristos. 
Duşmanul mântuirii omului, diavolul, atacă pe toate 
fronturile şi se străduieşte din toate puterile să-i abată pe 
credincioşi de la calea mântuirii arătată de Biserică, 
încercând chiar, în ciuda profeţiei Mântuitorului (Mat. 16, 
18), să cucerească însăşi Biserica, să convertească însăşi 
Trupul lui Hristos într-o organizaţie "ecumenică" care să 
se pregătească pentru venirea alesului său, Antihristul, 
marele conducător mondial al zilelor de pe urmă. 

Ceea ce ştim e că această încercare a lui Satan va 
eşua; Biserica va fi Mireasa lui Hristos până la sfârşitul 

lumii, întâmpinându-L pe Hristos, Mirele său, la a Doua 
Sa Venire, curată, neîntinată de vreo unire adulteră cu 
apostazia acestor vremi. Dar marea problemă a vremurilor 
noastre, a tuturor creştinilor ortodocşi, este una de 
importanţă capitală: Biserica va rămâne, dar câţi dintre noi 
vor rămâne în ea şi cum, cum vom reuşi să nu ne lăsăm 
vătămaţi de violentele încercări ale diavolului de a ne 
depărta din ea? 

Vremurile noastre se aseamănă foarte mult cu cele 
din secolul XV, din vremea Sfântului Marcu al Efesului, 
când Biserica tindea să se dizolve într-o unire necuvenită 
cu latinii. Ba mai rău, vremurile noastre sunt chiar mai rele 
şi mai periculoase decât acele vremuri; din pricină că 
atunci Unirea a fost un act impus din afară prin forţă, în 
vreme ce acum poporul ortodox este de multă vreme 
pregătit pentru participarea la fuziunea tuturor bisericilor 
şi religiilor, prin trepte precum laxitatea, indiferenţa, 
lumescul şi îngăduinţa faţă de groaznica înşelare conform 
căreia "nimic nu se separă cu adevărat" de toţi cei care se 
numesc pe ei înşişi creştini. Biserica Ortodoxă a 
supravieţuit falsei uniri de la Florenţa şi chiar a cunoscut 
după aceea o perioadă de sporire lăuntrică şi de 
prosperitate materială; dar după noua şi falsa unire, care 
acum a primit un impuls ce sporeşte neîncetat, va mai 
exista vreo Ortodoxie, în afara catacombelor şi pustiei? 
(...) 

Astăzi, mai mult ca în orice moment din cei cincizeci 
de ani de luptă de păstrare a tradiţiei Ortodoxe într-o epocă 
a apostaziei, vocea adevăratei şi implacabilei Ortodoxii 
poate fi auzită pe tot întinsul pământului, având efecte 
importante asupra viitorului curs al Bisericilor Ortodoxe. 
(...) De aceea, este de o importanţă decisivă ca această 
voce să fie una a adevărului, adică a Ortodoxiei patristice. 

Din nefericire, se întâmplă câteodată, în special în clocotul 
controverselor, ca poziţiile autentic ortodoxe să fie privite 
ca exagerate sau să fie greşit înţelese, creându-se astfel în 
unele minţi o întreagă impresie înşelătoare conform căreia 
scopul adevăratei Ortodoxii de astăzi este un fel de 
extremism, un fel de reacţie de dreapta faţă de Bisericile 
Ortodoxe "oficiale". O asemene viziune politică a luptei 
pentru adevărata Ortodoxie de astăzi este cu totul eronată. 
Dimpotrivă, această luptă a luat o formă ce se regăseşte la 
cei mai importanţi reprezentanţi contemporani - fie din 
Rusia, Grecia sau din Diasporă - a unei întoarceri către 
calea patristică a dreptei socoteli, un mijloc între extreme, 
ceea ce Sfinţii Părinţi numesc calea împărătească. 

învăţătura despre această cale împărătească este 
expusă, de exemplu, în a zecea dintre învăţăturile de suflet 
folositoare ale Awei Dorotei, unde citează cu deosebire 
din Cartea Deuteronomului: Să nu vă abateţi nici la 
dreapta, nici la stânga, ci mergeţi pe calea împărătească 
(Deut. 5, 32; 17, 13 şi Num. 20, 17). Iar Sfântul Vasile 
zice: "Drept cu inima este cel ce nu-şi are gândul aplecat 
nici la prisosinţă, nici la lipsă, ci e îndreptat spre locul de 
mijloc al virtuţii". 9 Dar poate că această învăţătură este 
expusă cel mai clar de marele Părinte Ortodox din secolul 
V, Sfântul Ioan Cassian, care a avut de îndeplinit o sarcină 
nu foarte diferită de cea a Ortodoxiei de astăzi: să prezinte 
lumii occidentale autentica învăţătură a Părinţilor 
Răsăriteni, anume unor oameni imaturi din punct de 
vedere spiritual şi care nu înţeleseseră adâncimea şi 
subtilitatea învăţăturii duhovniceşti răsăritene şi care, din 
această pricină, erau înclinaţi să tindă către extreme, fie 



Avva Dorotei, învăţături de suflet folositoare, în Filocalia, voi. X, 
E.I.B.M.B.O.R., 1980, cap. 10. 3^p. 577. 

către cea a laxismului sau fie către cea a super-stricteţii, pe 
care încercau să o aplice în viaţă. Sfântul Ioan Cassian 
stabileşte învăţătura ortodoxă despre calea împărătească în 
Convorbirea lui despre "dreaptă-socoteală"- o Convorbire 
foarte lăudată de Sfântul Ioan Scărarul pentru "frumoasa şi 
sublima ei filosofie": 

„Suntem datori deci să dobândim cu toată puterea şi 
cu toată sârguinţa noastră darul deosebirii, care ne va 
putea păzi nevătămaţi de întinderea peste măsură spre 
amândouă părţile. Căci despre amândouă zic Părinţii că 
sunt la fel de vătămătoare: atât întinderea fără măsură a 
postului, cât şi saturarea pântecelui; atât privegherea peste 
măsură, cât şi saturarea de somn; şi la fel toate trecerile 
peste măsură. [Dreapta socoteală] îl învaţă pe om să 
meargă pe calea împărătească, evitând extremele de 
alăturea: de la dreapta nu-1 lasă să fie amăgit de înfrânarea 
peste măsură, iar de la stânga să nu fie atras de negrijă şi 
lene." 10 

Iar ispita de-a dreapta este chiar mai vătămătoare 
decât cea de-a stânga: înfrânarea peste măsură este mult 
mai vătămătoare decât saturarea, de aceea, cu ajutorul 
pocăinţei, prin prima ne putem îndrepta către o înţelegere 
dreaptă, iar prin cea din urmă nu putem (adică, din pricina 
faptului că mândria care umbreşte "virtutea" stă în calea 
pocăinţei smerite care este mântuitoare). 

Aplicând această învăţătură în contextul actual, 
putem spune: calea împărătească a adevăratei Ortodoxii de 
astăzi este o mediere între extremele ecumenismului şi ale 
reformismului, pe de-o parte, şi a râvnei fără cunoştinţă 
(Rom. 10, 2), pe de altă parte. Pe de-o parte, adevărata 
Ortodoxie nu merge "în pas cu vremurile", pe de altă parte 



10 Filocalia, voi. I, Editura Humanitas, Bucureşti, 1999, p. 151 [n. tr.]. 

nici face din "stricteţe", "corectitudine" sau "canonicitate" 
(bune în sine) o scuză pentru vreo fariseică mulţumire de 
sine, pentru exclusivism şi neîncredere. Această autentică 
moderaţie ortodoxă nu trebuie confundată cu lâncezeala şi 
indiferenţa, sau cu vreun fel de compromis între extreme 
politice. Duhul "reformei" este aşa de popular astăzi încât 
oricine se formează după duhul acestor vremuri va privi la 
adevărata moderaţie ortodoxă ca la un tip de fanatism, dar 
dacă cineva ar privi mai atent problema având în vedere 
standardul patristic, va găsi calea împărătească departe de 
orice fel extremism. 

Biserica Rusă din afara Rusiei a fost situată, prin 
pronia lui Dumnezeu, într-o poziţie foarte favorabilă, de 
unde poate păstra mai departe calea împărătească în 
mijlocul confuziei în care se află o mare parte din 
Ortodoxia secolului XX. Trăind în exil şi sărăcie, într-o 
lume care nu a înţeles suferinţa poporului ei, ea şi-a 
îndreptat atenţia către păstrarea neschimbată a Credinţei 
care uneşte poporul şi, în consecinţă, se simte deodată 
străină de întreaga mentalitate ecumenistă, bazată pe 
indiferenţa religioasă şi mulţumirea de sine, bogăţia 
materială şi un mondialism rece. Pe de altă parte, ea s-a 
ţinut departe de a cădea într-un extremism "de dreapta" 
(cum ar fi o declaraţie conform căreia Tainele săvârşite în 
Patriarhia Moscovei nu sunt valide), având o conştiinţă vie 
a faptului că Biserica serghianistă din Rusia nu este liberă; 
nu se poate intra în comuniune cu un asemenea trup, 
dominat de atei, dar oricum cel mai bine ar fi să lăsăm 
unei Biserici Ruse a viitorului sarcina de a da nişte 
definiţii exacte a statutului ei. 

Conştiinţa din ce în ce mai mare din ultimi ani a 
unităţii de bază a cauzei Adevăratei Ortodoxii din toată 
lumea, a celor din Biserica din Catacombe din Rusia, a 

celor pe Stil Vechi din Grecia sau din Biserica Rusă din 
afara Rusiei i-a făcut pe unii să gândească în termenii unui 
"front comun" de Biserici mărturisitoare, care să se opună 
mişcării ecumenice care a pus stăpânire pe Ortodoxia 
"oficială". Cu toate acestea, în condiţiile actuale, se pare 
că acest fapt nu va trece neobservat; în orice caz, avea de-a 
face cu o perspectivă politică a situaţiei care vede sensul 
misiunii adevăratei Ortodoxii într-un mod prea exterior. 
Toate implicaţiile protestului autentic-ortodox împotriva 
"Ortodoxiei ecumeniste", împotriva paralizatei, căldicelei 
Ortodoxii a apostaziei, trebuie scoase mai mult în 
evidenţă, şi mai presus de toate în Rusia. Nu se poate ca 
mărturia atât de multor mucenici şi mărturisitori şi atleţi ai 
adevăratei Ortodoxii din secolul XX să fie făcută deşartă. 
Dumnezeu să-Şi păstreze râvnitorii Lui pe calea 
împărătească a adevăratei Ortodoxii, credincioşi Lui şi 
Sfintei Sale Biserici până la sfârşitul veacurilor. 

E mai târziu decât crezi! 

"Cu cât eşti mai conştient de duhul acestor vremuri, 
cu atât eşti mai capabil să faci faţă problemei vieţuirii ca şi 
creştin ortodox în astfel de vremuri". 

Cu aceste cuvinte şi-a început părintele Serafim 
prelegerea "Creştinii ortodocşi faţă în faţă cu anii '80" 
ţinută la Pelerinajul de vară Sfântul Herman din anul 1979. 
Aceeaşi temă de bază - a dezvoltării conştiinţei autenticei 
Ortodoxii şi a păstrării acesteia în aceste vremuri de pe 
urmă - poate fi găsită în multe scrieri ale părintelui 
Serafim, în mod special în prelegerile din ultimii 5 ani. El 
însuşi un convertit american, părintele Serafim era 
conştient nu numai de greutăţile dobândirii unui mod de 
viaţă ortodox, ci, cu mult mai mult, de dezvoltarea unei 

adevărate înţelegeri a Ortodoxiei într-o ţară căreia îi 
lipsesc rădăcinile Ortodoxiei tradiţionale. Nu era o 
chestiune de cultură, ci de esenţă a Creştinismului şi a 
"singurului lucru trebuincios". 

In momentul convertirii sale, părintele Serafim 
tocmai începuse ceea ce promitea a fi o strălucită carieră 
academică. Ştia mai multe limbi, era din fire un filosof şi 
începuse lucrul la o carte majoră despre propria lui 
filosofie de viaţă. Setea lui de "a cunoaşte" adevărul îl 
dusese dincolo de Protestantismul copilăriei sale, trecând 
printr-o scurtă dar serioasă confruntare cu Zen-budismul, 
până la filosofii europeni şi Dostoievski. In Dostoievski a 
descoperit atât un filosof profund cât şi un om religios cu 
o trăire adâncă, a cărui credinţă era Ortodoxia. Această 
căutare îi satisfăcea nu numai cele mai înalte aspiraţii ale 
minţii sale, dar şi cele mai mistuitoare dorinţe ale inimii. 
Cu toată erudiţia sa, nu a pierdut niciodată din vedere că 
Ortodoxia este în primul şi în primul rând o lucrare a 
inimii. 

Nu a trecut multă vreme până ce părintele Serafim s- 
a dăruit pe sine cu toată inima pentru a dobândi această 
comoară nou-descoperită şi, la fel ca omul din parabola 
evanghelică, a renunţat la tot ce avea pentru acest 
"mărgăritar de mare preţ". Având o înclinaţie către 
comuniunea cu alţii, talanţii părintelui Serafim au fost 
folosiţi pentru a-i face să-şi dea seama de această comoară 
prin intermediul cuvântului tipărit. 

Anii care au urmat au cunoscut o creştere 
semnificativă a numărului de americani convertiţi. Dar, 
aşa cum observă părintele Serafim, duhul acestor vremi 
era atât de nefavorabil formării unui suflet ortodox, încât 
mulţi dintre aceşti convertiţi au căzut fie într-o extremă, 
fie în alta, pierzând cu desăvârşire din vedere sensul 

adevăratei Ortodoxii. Părintele Serafim s-a preocupat 
îndeosebi de problema modului de comunicare a "simţirii" 
autenticei Ortodoxii către americanii contemporani cu el, 
respectiv către cei născuţi ortodocşi care se zbat în marea 
vieţii. "Cum - întreba el - să deosebim şi să intrăm în 
contact cu adevărata Ortodoxie a Sfinţilor Părinţi şi să 
evităm părerile eronate despre religie şi Ortodoxie care 
plutesc acum în aer? Primul pas, zicea el, constă în 
conştientizare - să fii conştient de propria-ţi credinţă, să fii 
conştient de duhul acestei lumi. 

Un număr important din articolele şi prelegerile 
părintelui Serafim au ca scop precis să-1 facă pe om să 
conştientizeze aceste lucruri. Ele oferă o valoroasă cheie 
de înţelegere a Ortodoxiei şi a mijloacelor de dobândire a 
ceea ce este cu adevărat "mărgăritarul de mult preţ". 

Am redat mai jos nişte fragmente din scrierile şi 
prelegerile părintelui Serafim care tratează această temă 
foarte importantă a Ortodoxiei şi a lumii contemporane. Să 
cugetăm cu atenţie asupra cuvintelor sale, sădindu-le 
adânc în inimile noastre şi nădăjduind că odată ce le vom 
pune în lucrare, vom putea da rod din eforturile sale, spre 
mântuirea sufletelor noastre. 

înfruntând anii '80 

După ce a zugrăvit o imagine cam sumbră a situaţiei 
în care se află omenirea astăzi, părintele Serafim a dat o 
înţeleaptă prognoză a ceea ce ne-ar putea aştepta în anii 
'80, cum ne va afecta duhovniceşte şi ce trebuie să facem 
în consecinţă. El a pus accentul pe trei mişcări: 
răspândirea comunismului în lumea liberă, răspândirea 
ideilor religioase din Orient, [dezjamăgirea spirituală şi 
renaşterea religioasă din Rusia. Răspândirea 

comunismului, spunea el, trebuie să o înţelegem dintr-un 
punct de vedere spiritual. Apoi a pus întrebarea: Cum să 
ne pregătim pentru a rezista greutăţilor ce ne aşteaptă? 

„In primul rând, trebuie să înţelegem că libertatea pe 
care o avem în America este un dar preţios pe care 
aproape jumătate din populaţia lumii 1-a pierdut şi puţini 
sunt cei care îl au în măsura în care îl avem noi; suntem 
responsabili înaintea lui Dumnezeu pentru folosirea cu 
chibzuinţă a acestei libertăţi. 

In al doilea rând, trebuie să ne dăm seama de 
realitatea comunismului (sau, mai degrabă, ateismului) - 
această plagă a vremurilor noastre, şi să avem în vedere 
posibilitatea că şi noi am fi putut foarte bine să trăim sub 
el sau sub altceva asemănător. Pregătirea noastră 
duhovnicească pentru aceasta va adânci în acelaşi timp 
conştiinţa noastră spirituală şi viaţa duhovnicească. 

In al treilea rând, trebuie fim nişte oameni informaţi. 
Trebuie să avem cunoştinţă de credinţa noastră ortodoxă. 
Trebuie să citim în permanenţă cărţi duhovniceşti - Sfânta 
Scriptură, Vieţile Sfinţilor, Sfinţii Părinţi - dar să nu o 
facem pentru o cunoaştere abstractă, ci pentru a ne ajuta în 
viaţa noastră creştinească de zi cu zi. Dacă va veni un 
regim ateu, e posibil să fim cu totul lipsiţi de cărţi şi să nu 
avem multă vreme legături cu preoţimea ortodoxă - atunci 
va trebui să trăim prin ceea ce am dobândit în libertate: nu 
doar ceea ce am citit sau ni s-a spus, ci ceea ce impropriat 
şi am trăit din învăţătura creştină. Ni se va cere apoi să 
spunem altora un cuvânt - dar nu trebuie să fie doar ceva 
pe care l-am memorat, ci un cuvânt viu care face parte din 
noi. (...) Existenţa comunismului (...) trebuie să ne facă 
cu atât mai conştienţi de motivul pentru care credem ceea 
ce credem. De ce credem în Dumnezeu? De ce-L 
acceptăm pe Hristos ca Dumnezeu şi Mântuitor? De ce 

facem parte din Biserică şi primim Sfintele Taine? Aceste 
întrebări devin foarte stringente sub comunism, iar dacă 
credinţa şi angajarea noastră în Ortodoxie nu sunt foarte 
adânci, ele vor slăbi sub persecuţie. 

Părintele Serafim privea pozitiv renaşterea religioasă 
din Rusia: 

„Recuperarea credinţei din Rusia este probabil faptul 
cel mai dătător de viaţă din lumea ortodoxă de astăzi, ceea 
ce ne face cu atât mai mult să preţuim credinţa noastră şi 
să sporească harul pe care ni 1-a dat Dumnezeu pentru a 
grăi în libertate adevărul Ortodoxiei." 

Şi a mai spus: 

„Luminarea creştină trebuie să înflorească într-o 
conştientă filosofie ortodoxă a vieţii. Aceasta înseamnă să 
ştim în ceea ce credem şi ce înseamnă acest lucru pentru 
viaţa noastră. Tradiţia noastră creştin-ortodoxă deţine 
răspunsuri la toate aceste întrebări legitime şi căutări ale 
minţii umane..." 

Religia viitorului 

Fiind pătruns de o înţelegere exactă a Ortodoxiei 
patristice, părintele Serafim era foarte conştient de 
nenumăratele forme de înşelare spirituală şi de falsificări 
creştine pregătite să-i ademenească pe aceia care nu sunt 
bine înrădăcinaţi în adevărata Credinţă. Atracţia lui către 
Budism din tinereţe i-a permis mai departe să facă nişte 
observaţii foarte pertinente legate de climatul spiritual al 
vremurilor noastre. Toate acestea au format baza cărţii 
sale - Ortodoxia şi religia viitorului [Orthodoxy and the 
Religion of the Future] din care redăm aici câteva 
fragmente: 

„Pentru starea spirituală a umanităţii contemporane 

este profund semnificativ faptul că experienţele 
«harismatice» şi de «meditaţie» prind din ce în ce mai 
mult teren printre «creştini». Aceşti aşa-zişi creştini sunt 
indubitabil sub influenţe religioase extrem orientale. Dar 
aceasta ca rezultat a ceva cu mult mai fundamental: 
pierderea gustului şi trăirii adevăratului Creştinism. (...) 

Existenţa centrată pe sine, care nu urmăreşte altceva 
decât auto-satisfacţia, este atât de generalizată în viaţa 
«creştinilor» zilelor noastre, încât aceştia practic nu mai au 
acces la înţelegerea unei spiritualităţi autentice. Iar când 
astfel de oameni întreprind totuşi acţiuni în vederea unei 
«vieţi spirituale», o fac ca pe o altă formă de auto- 
satisfacţie. Aceasta se vede clar dintr-un ideal religios în 
întregime fals, urmărit atât de mişcarea «harismatică», cât 
şi de diferitele forme de «meditaţie creştină»: toate promit 
(şi oferă rapid) experienţe şi «simţiri de mulţumire» şi 
«pace». 

Dar acesta nu este câtuşi de puţin idealul creştin, a 
cărui definiţie esenţială este tocmai războiul neîncetat 
împotriva diavolului şi a patimilor. «Mulţumirea» şi 
«pacea» propovăduite de mişcările «spirituale» 
contemporane sunt în modul cel mai evident produsul 
înşelăciunii diavoleşti, al mulţumirii de sine, ceea ce 
înseamnă moarte pentru o viaţă duhovnicească orientată 
spre Dumnezeu. Toate formele de «meditaţie creştină», 
majoritatea de provenienţă păgână orientală, operează 
exclusiv la nivelul psihic şi nu au absolut nimic în comun 
cu spiritualitatea creştină. Aceasta din urmă constă în lupta 
până la sânge împotriva patimilor, pentru dobândirea 
veşnicei împărăţii cereşti, care nu se va putea instaura 
desăvârşit decât la sfârşitul chipului actual al lumii. Iar 
adevăratul luptător creştin nu-şi slăbeşte vigilenţa şi nu-şi 
află liniştea nici măcar atunci când gustă cu anticipare din 

binecuvântările veşnice, care i-ar putea fi dăruite încă din 
această viaţă..., pe când religiile orientale, cărora 
împărăţia Cerurilor nu le-a fost descoperită, luptă pentru a 
obţine simple stări psihice, care încep şi sfârşesc în viaţa 
de aici. 

In epoca noastră de apostazie care precede venirea 
lui Antihrist, Satana a fost dezlegat pentru o vreme (Apoc. 
20, 7) pentru a lucra minuni mincinoase, care nu i-au fost 
îngăduite în timpul "miilor de ani" de har în Biserica lui 
Hristos (Apoc. 20, 3) şi pentru a câştiga pentru sine, în 
recolta drăcească, acele suflete care n-au primit iubirea 
adevărului (II Tes. 2, 10). Putem spune că venirea lui 
Antihrist este cu adevărat aproape, prin chiar faptul că 
această "recoltă" satanică strânge acum nu atât din 
rândurile popoarelor păgâne, cât din rândurile "creştinilor" 
care au pierdut dulceaţa Creştinismului. Ţine chiar de 
natura Antihristului să prezinte împărăţia diavolului ca şi 
cum ar fi a lui Hristos. Mişcarea «harismatică 
contemporană» şi «meditaţia creştină», ca şi «noua 
conştiinţă religioasă», cu care formează corp comun, sunt 
înainte-mergătoare ale religiei viitorului, religia umanităţii 
de pe urmă, religia lui Antihrist. Iar scopul lor «spiritual» 
de căpetenie este să facă accesibile tuturor creştinilor 
iniţieri satanice, care până acum erau restrânse doar în 
lumea păgână. (...) 

Dar cum a ajuns umanitatea - şi fireşte Creştinătatea 
- la o asemenea stare disperată? Desigur, nu din cauza 
închinării pe faţă la satana, care este întotdeauna limitată 
la un număr de oameni. Este vorba mai curând de ceva 
mult mai subtil, dar cu atât mai înspăimântător pentru 
creştinul ortodox conştient: este pierderea harului lui 
Dumnezeu ca o consecinţă imediată care e urmarea 
pierderii gustului Creştinismului. (...) 

Deci, cu atât mai mult creştinul ortodox trebuie să 
umble în faţa lui Dumnezeu cu frică şi cutremur, din grija 
de a nu pierde harul Său, care nu este nicidecum dăruit 
tuturor, ci numai celor care ţin dreapta credinţă, care duc o 
viaţă de luptă duhovnicească cu păcatul şi care păzesc cu 
tărie comoara harului dumnezeiesc care îi duce către cer. 
Cu atât mai mult trebuie să lupte astfel creştinii din lumea 
de azi, care sunt înconjuraţi din toate părţile de un 
creştinism fals, care are propriul său arsenal de experienţe 
ale «harului» şi «Duhului Sfânt», putând cita pe de rost 
din Sfânta Scriptură şi din Sfinţii Părinţi pentru a-şi 
argumenta propriile rătăciri! Cu siguranţă că trăim 
vremurile de pe urmă, când înşelăciunea este cu atât mai 
subtilă încât va încerca, de este cu putinţă, să-i amăgească 
şi pe cei aleşi (Mt. 24, 24). 

împotriva acestei "experienţe religioase" de mare 
forţă, adevăraţii creştini ortodocşi trebuie să se trezească, 
înarmându-se din timp, şi să devină conştienţi de ceea ce 
înseamnă Ortodoxia creştină şi în ce chip scopurile sale 
sunt diferite de cele ale tuturor celorlalte religii, fie ele 
«creştine» sau necreştine. 

Creştini ortodocşi! Păstraţi cu sfinţenie harul pe care- 
1 aveţi! Nu îngăduiţi ca el să devină o chestiune de 
obişnuinţă. Nu-1 măsuraţi după măsura omenească şi nu vă 
aşteptaţi ca el să pară logic sau pe înţelesul celor a căror 
înţelegere nu depăşeşte nivelul uman... sau al celor care 
cred că îl pot obţine altfel decât arată dintotdeauna 
Predania Sfintei Biserici a lui Hristos. Fie ca toţi creştinii 
ortodocşi să se întărească pentru bătălia care îi aşteaptă, 
neuitând niciodată că în Hristos victoria este deja a 

noastră." 11 

1 ? 

Din problemele ecumenismului 

Groapa aceasta în care cad cei mai superficiali dintre 
cei interesaţi de teologia sau spiritualitatea ortodoxă se 
găseşte în special în adunările "ecumenice" şi în tot soiul 
de conferinţe, "refugii" şi alte asemenea. întâlniri ca 
acestea sunt specifice Frăţiei englezeşti a Sfinţilor Alban şi 
Serghie, aşa cum reiese din periodicul lor, Sobornost. Spre 
pildă, putem citi textul unui discurs al unui presupus cleric 
despre Părinţii Deşertului: "Părinţii Deşertului pot juca un 
rol extrem de important pentru noi. Ei pot fi pentru noi toţi 
un loc minunat pentru o întâlnire ecumenică" 13 . Cum se 
poate ca vorbitorul să fie atât de naiv încât să nu ştie că 
Părintele pe care el doreşte să-1 studieze va fi, ca şi ceilalţi 
Părinţi, îngrozit să afle că cuvintele lui sunt folosite pentru 
a învăţa arta rugăciunii pentru heterodocşi? La asemenea 
întâlniri "ecumenice" una dintre regulile de politeţe despre 
care heterodocşii nu au cunoştinţă este că prima condiţie 
pentru studierea Părinţilor este aceea de a avea aceeaşi 
credinţă ca şi Părinţii Ortodoxiei. Fără această condiţie 
prealabilă, toată învăţătura despre rugăciune şi dogme 
rămâne doar o amăgire, un mijloc pentru o altă scufundare 
a ascultătorului heterodox în propriile-i erori. Acest lucru 
nu este corect faţă de ascultător; nu este nici o dovadă de 
seriozitate din partea vorbitorului; este exact modul cum 



11 Textul a fost preluat, cu mici modificări, din traducerea Mihaelei 
Grosu - Ortodoxia şi religia viitorului, FEP-Tipografia Centrală 
Cartea Moldovei, Chişinău, 1995, pp. 231-237. 



12 Cum nu trebuie citiţi Sfinţii Părinţi 



13 Arhimandritul Demetrius Trakatelis, Sfântul Nil despre Rugăciune, 
Sobornost, 1966, Iarnă/Primăvară, p. 84. 

nu trebuie să începem studiul sau să-i învăţăm pe alţii 
despre Sfinţii Părinţi. 

In acelaşi periodic mai putem citi despre un 
"pelerinaj în Marea Britanie" unde un grup de protestanţi 
au participat la slujbele diferitelor secte iar apoi la o 
Liturghie ortodoxă, în care "Părintele a ţinut un cuvânt 
foarte clar şi edificator despre tema Euharistiei" 
(Sobornost, Vară, 1969, p. 680). Fără îndoială că, în 
cuvântul său, Părintele i-a citat şi pe Sfinţii Părinţi - dar 
nici în acest fel nu a reuşit să-i facă pe ascultători să 
înţeleagă ceva, ci doar i-a aruncat într-o şi mai mare 
confuzie dându-le de înţeles că Ortodoxia este doar una 
dintre sectele pe care ei le vizitau şi că învăţătura ortodoxă 
despre Euharistie îi poate face să înţeleagă mai bine 
slujbele lor anglicane sau luterane. într-o relatare despre 
un "refugiu ecumenist" din acelaşi număr (p. 684), găsim 
o urmare a predicii despre "teologia ortodoxă" ţinută în 
condiţii asemănătoare. După ce au participat la o Liturghie 
Ortodoxă, refugiaţii au luat parte la un "serviciu 
Comunitar Baptist", care a fost ca o respiraţie de aer 
proaspăt. Deosebit de înviorătoare a fost mica predică pe 
tema bucuriei învierii. „Cei dintre noi care cunosc Biserica 
Ortodoxă au descoperit faptul că şi în cadrul unui serviciu 
Baptist a fost exprimat acelaşi adevăr". Acei ortodocşi 
care încurajează un astfel de diletantism indiferent au uitat 
fără îndoială avertismentul scrip turistic: Nu aruncaţi 
mărgăritarele voastre înaintea porcilor (cf. Mt. 7,6) . 

în ultima vreme, aceeaşi Frăţie şi-a dezvoltat 
diletantismul, adoptând ultima modă culturală, anume 
aceea de a include lecturi despre Sufism şi despre alte 
tradiţii religioase necreştine, care probabil că îmbogăţesc 

"spiritualitatea" ascultătorilor într-o măsură mai mare 
decât a făcut-o până acum pentru ei Ortodoxia. 

Aceeaşi atitudine coruptă poate fi văzută la un nivel 
şi mai complex în "declaraţiile de acord" care se publică 
din când în când în urma "consultărilor dintre teologi", fie 
între Ortodocşi şi Romano-catolici, Ortodocşi şi 
Anglicani, sau alte combinaţii. Aceste "declaraţii de 
acord" pe teme precum "Euharistia" sau "natura Bisericii" 
sunt, din nou, un exerciţiu de politeţe "ecumenică" care 
nici măcar nu fac vreo aluzie la ideea de heterodoxie 
(numai dacă nu cumva "teologii ortodocşi" prezenţi nu 
ştiu ce vrea să spună acest cuvânt) încât, indiferent de 
definiţia dată unor asemenea realităţi la care se ajunge prin 
"acord", heterodocşii vor rămâne aceeaşi "creştini" fără 
experienţa vieţii în Biserica lui Hristos, fiind lipsiţi deci de 
realitatea din ea. Asemenea "teologi" nu se dau înapoi nici 
de la a căuta vreun "acord" chiar asupra spiritualităţii 
însăşi, dacă există cumva vreuna, dar imposibilitatea unui 
asemenea acord se arată foarte evidentă... Cei ce pot 
crede, cum declară "Mesajul" oficial al "Simpozionului 
ortodocşilor şi cistercienilor" (Oxford, 1973), că monahii 
romano-catolici, ortodocşi şi anglicani simt o "unitate 
adâncă între ei, ca membrii ai unor comunităţi monastice 
cu diferite tradiţii bisericeşti", în mod sigur se gândesc 
conform cu stricăcioasa înţelepciune a acestei lumi şi a 
modelor sale "ecumenice", şi nu în acord cu tradiţia 
monahal-duhovnicească care insistă pe curăţia credinţei. 
Scopul lumesc şi tonul unor asemenea "dialoguri" este 
prezentat foarte clar într-un raport al aceluiaşi Simpozion, 
care indică faptul că acest "dialog" are de gând să se 
lărgească, pentru a include astfel şi monahismul necreştin, 
fapt care va permite "monahismului nostru de toate zilele 

să se identifice, într-un fel, realmente cu monahismul 
budist şi hinduist" 14 . Oricât de sofisticaţi s-ar putea 
considera participanţii la Simpozion, diletantismul lor este 
cu siguranţă superior celui afişat de laicii protestanţi care 
se înfioară în egală măsură atât de serviciul comunităţii 
baptiste, cât şi de Liturghia ortodoxă. 

Şi iarăşi, într-un periodic "ortodox", găsim o relatare 
despre un "Institut Ecumenic pentru Spiritualitate" 
(Catolico-Protestanto-Ortodox) expusă la St. Vladimir's 
Seminary din New York, unde a avut loc o conferinţă 
ţinută de iluminatul profesor ortodox Nicolae Arseniev, 
teolog cu vederi largi, asupra spiritualităţii creştine din 
Răsărit şi din Apus. Un preot ortodox a notat câteva 
impresii: "Una dintre cele mai izbitoare aserţiuni a fost 
aceea conform căreia există deja o unitate creştină în 
sfinţii tuturor tradiţiilor creştine. Ar fi interesant să 
încercăm să determinăm implicaţiile acestui lucru pentru o 
tratare a diviziunilor doctrinale şi instituţionale care, în 
mod clar, continuă să existe" 15 . Devierile doctrinale ale 
ecumeniştilor "ortodocşi" sunt destul de grave, dar, când 
se trece la spiritualitate, se pare că nu mai se ţine cont de 
nici o limită, manifestându-se o indiferenţă faţă de orice se 
spune sau se crede - un semn care arată cât de depărtată şi 
vagă a devenit tradiţia şi experienţa adevăratei 
spiritualităţi ortodoxe pentru "teologii ortodocşi" de astăzi. 
S-ar putea face foarte bine un studiu serios de 
"spiritualitate comparată", dar acesta nu va duce niciodată 
la o "declaraţie de acord". Să dăm doar un singur 



14 Diakonia, 1974, nr. 4, pp. 380, 392. 



15 Păr. Thomas Hopko, în St. Vladimir's Theological Quarterly, 1969, 
nr. 4, pp. 225, 231. 

exemplu: primul exemplu de "spiritualitate Apuseană", 
citat de Dr. Arseniev şi de aproape toţi ceilalţi, este 
Francisc din Assisi care, conform spiritualităţii ortodoxe, 
este un exemplu clasic de monah care a căzut în rătăcire 
duhovnicească şi în înşelare, fiind venerat ca sfânt numai 
pentru motivul că Apusul căzuse deja în apostazie 
pierzând criteriile ortodoxe ale vieţii duhovniceşti. In 
studiul nostru despre tradiţia duhovnicească ortodoxă 16 va 
fi necesar să explicăm prin (intermediul contrastului) unde 
au rătăcit Francisc şi sfinţii din Apus de mai târziu; 
deocamdată, este suficient să arătăm că atitudinea de pe 
care se produc asemenea "institute ecumenice" şi 
"declaraţii de acord" este de fapt aceeaşi cu cea a 
diletantismului frivol, pe care l-am examinat mai sus, la un 
nivel mai popular. 

Cea dintâi cauză pentru această atitudine spirituală 
patologică nu este probabil atât de mult aceeaşi cu 
atitudinea intelectualistă a relativismului teologic 
răspândit în cercurile "ecumenice", cât este una mai gravă, 
ceva ce cuprinde întreaga personalitate şi modul de viaţă a 
celor mai mulţi "creştini" de azi. Se mai poate vedea o 
licărire a acestei atitudini în comentariul unui student 
ortodox de la "Institutul Ecumenic", sponsorizat de 
Consiliul Mondial al Bisericilor [C.M.B], Elveţia. Vorbind 
despre valoarea "conflictului personal cu mulţimea de 
perspective pe care nu le-am experimentat niciodată", el 
notează că "cele mai interesante discuţii (ce aveau ca temă 



16 Deşi părintele Serafim şi-ar fi dorit ca acest text să fie o parte a unei 
cărţi despre studiul Sfinţilor Părinţi, al unei Patrologii, nu a mai 
apucat să finalizeze acest proiect. De aceea în text, acolo unde se 
referea la Patrologia sa, am folosit termenul studiu şi nu carte. 

"Evanghelismul") nu au avut loc în timpul sesiunii 
plenare, ci mai degrabă atunci când stăteau în faţa 
şemineului la un pahar de vin" 17 . Aceste remarci 
necugetate scot în evidenţă mai mult decât "delăsarea" 
vieţii contemporane; indică o întreagă atitudine modernă 
faţă de Biserică, de teologia şi practica sa. Dar aceasta ne 
aduce în faţă a doua cursă fundamentală pe care trebuie să 
o evităm în studiul Sfinţilor Părinţi. 



St. Vladimir's Theological Quarterly, 1969, nr. 3, p. 164. 

UN MĂREŢ CONDEI 
A FOST OPRIT 



Atunci când trăia, ieromonahul Serafim Rose nu a 
fost cunoscut în mod personal decât de câteva sute de 
persoane - cei care l-au cunoscut în San Francisco înainte 
de mutarea Frăţiei Sfântul Herman pe îndepărtatul şi 
împăduritul vârf de munte al schitului, cei care au făcut 
lungul şi uneori dificilul pelerinaj la Mănăstire precum şi 
alţii care au slujit pe teritoriul nostru misionar. Totuşi, mai 
multe mii de oameni l-au cunoscut prin cărţile şi articolele 
sale - un torent care, în ultimii săi nouăsprezece ani, se 
revărsa atât în limba engleză cât şi în limba rusă. 

Aceste scrieri pot fi împărţite în două categorii 
majore: traduceri şi comentarii teologice. Dar înainte să le 
discutăm, este necesar să înţelegem câte ceva din duhul 
care le-a inspirat. 

Deşi părintele Serafim şi-a pus mintea, sufletul şi 
inima în tot ce a scris, într-o o prelegere ţinută la 
Pelerinajul de iarnă Sfântul Herman de la Mănăstirea 
Sfânta Treime din New York în 1979 (publicată sub titlul 
"Ortodoxia în USA" în The OrthodoxWord, nr. 91, 1980) 
am găsit exprimată grija lui de căpetenie din toate cărţile 
sale: "Cum mai putem rămâne ortodocşi, dezvoltându-ne 
Ortodoxia împotriva duhului acestei lumi care ne atacă din 
toate părţile?" El se temea că "Ortodoxia din America, 
dacă e lăsată în voia ei, s-ar transforma pur şi simplu într- 
un «protestantism de rit răsăritean» - cu alte cuvinte ar 
păstra câte ceva din aspectele exterioare ale Ortodoxiei, 

dar lăuntric nu ar fi foarte diferită de lumescul 
protestantism." 

Cum putem contracara influenţa lumescului în 
încercarea noastră de a-I urma lui Hristos? "Ducând o 
luptă duhovnicească interioară împotriva lumescului. (...) 
[Ortodoxia] este în primul rând a inimii, nu numai a 
minţii, ceva viu şi cald, nu abstract şi rece. (...) O 
persoană care ia în serios Ortodoxia, care începe cu 
adevărat să lucreze cu inima la înţelegerea ei, încercând să 
afle un nou de mod viaţă, dobândeşte cel puţin o parte din 
calitatea a ceea ce am putea numi mireasma adevăratului 
creştinism. (...) Acest tip de Ortodoxie nu poate fi 
dobândit peste noapte; e nevoie de suferinţă, experienţă, 
cercare. Dar înainte de toate, necesită hotărâre.'" 

El însuşi a recunoscut acest tip de "hotărâre" în 
vieţile sfinţilor; el credea că "dragostea pentru sfinţii lui 
Hristos e unul din criteriile adevăratei Ortodoxii" şi, din 
această pricină, a început să traducă numeroase astfel de 
vieţi de la care cititorii vorbitori de limba engleză să se 
inspire la fel ca şi el. In acest sens, printre eforturile sale e 
de remarcat Tebaida Nordului - o colecţie impresionantă 
de vieţi de sfinţi ai nordului Rusiei. A tradus de asemenea 
şi Vita Patrum de Sfântul Grigorie de Tours, făcând 
accesibilă pentru prima dată în limba engleză puţin 
cunoscutele vieţi de sfinţi din Galia secolelor V şi VI. 
Multe dintre acestea au apărut deja în The Orthodox Word 
şi, cu ajutorul lui Dumnezeu, întreaga colecţie va fi curând 
gata de publicare în volum. 

Un alt grup de sfinţi, care pentru noi sunt poate cele 
mai puternice exemple de astăzi ale creştinismului autentic 
născut din pătimire, este acela al Noilor Martiri ai Rusiei. 
Opus magnum-ul mănăstirii (650 de pagini) - Sfinţii Ruşi 
ai catacombelor - se compune în mare parte din materiale 

traduse şi editate de părintele Serafim, care întotdeauna s-a 
inspirat în mare măsură din arzătoarea Ortodoxie a 
persecutatei Biserici din spatele Cortinei de Fier. In 
momentul morţii părintelui Serafim tocmai se finalizase 
tipărirea acestei cărţi, putând fi în scurt timp disponibilă. 

In preocuparea sa pentru Ortodoxia autentică, 
părintele Serafim a accentuat importanţa de a fi "în acord" 
cu Sfinţii Părinţi. Acum câţiva ani, mănăstirea a publicat o 
foarte importantă carte, Sfântul Paisie Velicikovski - o 
cheie către o legătură cu Sfinţii Părinţii. Nefâcând chiar 
pură hagiografie, cartea descrie setea duhovnicească 
pentru o călăuzire practică care, spunea adesea părintele 
Serafim, trebuie să constituie pentru noi şi o motivare 
pentru citirea Sfinţilor Părinţi. Din această pricină, el era 
foarte doritor să facă disponibile scrierile unor Sfinţi 
Părinţi mai "moderni". Cu câteva zile înainte de a merge 
la spital, terminase ultima secţiune a primei părţi a cărţii 
Episcopului Teofan - Calea spre mântuire , care va fi şi 
ea disponibilă într-un format de buzunar. O altă serie la 
care lucrase părintele Serafim se numeşte "Legăturile 
noastre vii cu Sfinţii Părinţi" - relatări ale unor scriitori şi 
personalităţi ortodocse contemporane care pot fi numiţi 
"eroi duhovniceşti" ai zilelor noastre. 

De asemenea, părintele Serafim a tradus şi a scris 
articole despre Părinţii Bisericii primului mileniu, în 
special despre Sfântul Simeon Noul Teolog (publicată de 
Frăţie sub titlul Păcatul lui Adam), Fericitul Augustin şi 
alţii. Totuşi, cea mai importantă contribuţie a sa, din 
demersul său de a face disponibile în limba engleză texte 
teologice ortodoxe, este traducerea cărţii părintelui Mihail 



18 Carte tradusă şi în limba română de Arhim. Paulin Lecca, Editura 
Regia Autonomă, Monitorul Oficial, Bucureşti, 1999. 

Pomazanski - Teologia Dogmatică Ortodoxă. Părintele 
Serafim o privea ca pe o capodoperă; este în întregime 
neacademică, oferind o indispensabilă explicaţie a 
Credinţei Ortodoxe. Prin pronia divină, părintele Serafim a 
reuşit să facă pe perioada verii corecturile finale, 
rămânând doar să fie publicată. 

Era conştient şi de nevoia unor comentarii ortodoxe 
la Scriptură. Comentariile Arhiepiscopului Averchie la 
Apocalipsă, traduse tot de el, sunt publicate acum în serial 
în The Orthodox Word. Nădăjduim că va putea fi publicată 
şi seria de prelegeri despre Cărţile lui Daniel şi Geneza, 
ţinute la Pelerinajele de vară Sfântul Herman. Prelegerile 
despre Cartea Genezei constituie rezultatul unor cercetări 
pregătitoare pentru o carte despre viziunea ortodoxă 
asupra creaţiei. Şi aceasta, cu voia lui Dumnezeu, va fi 
tipărită în viitorul apropiat. 

Alte două cărţi semnate de părintele Serafim au o 
importanţă specială pentru vremurile noastre: Ortodoxia şi 
religia viitorului şi Sufletul după moarte . Prima este o 
colecţie impresionantă de eseuri care analizează întregul 
fenomen modern al anti-Creştinismului - proliferarea 
religiilor orientale şi a duhului vremii, care şi-au pregătit 
terenul pentru o acceptare pe scară largă. Această carte 
este o sărbătoare atât pentru intelect cât şi pentru suflet, 
provocând şi stimulând gândirea, înfricoşătoare uneori şi 
în permanenţă apocaliptică, inspirată în acest sens dintr-un 
pasaj scrip turistic: Copii, este ceasul de pe urmă (I Ioan 2, 
18). 

Sufletul după moarte a fost scrisă la cererea mai 
multor oameni din Biserică - preoţi, ierarhi şi alţii, care 
doreau să vadă o prezentare concisă a învăţăturii 



19 Ambele traduse şi în româneşte. 

tradiţionale a Bisericii legată de ceea ce se întâmplă după 
moarte. In această lucrare, părintele Serafim a inclus şi o 
fascinantă interpretare ortodoxă a concepţiilor moderne 
despre "perioada de după moarte", "ieşirea din trup", 
respectiv diferitele experienţe oculte şi paranormale. 
Scrisă într-o manieră sobru-academică, această carte a 
răspuns la întrebările mai multor oameni, chiar şi din 
rândul heterodocşilor interesaţi de o învăţătură autentic- 
creştină despre acest subiect. (...) 

în acest deceniu, al optulea din cel de-al doilea 
mileniu după Hristos, Ortodoxia a pierdut o puternică 
voce. Dar această pierdere nu este definitivă, deoarece, 
atâta timp cât scrierile sale vor continua să fie publicate, 
părintele Serafim poate atinge şi acum sufletele multora. . . 

Părintele Alexie Young 

SCRISORI MISIONARE 



Corespondenţa de 12 ani dintre 
ieromonahul Serafim Rose şi părintele Alexie Young 



Prezentare 

Cu publicarea acestui volum de scrisori adresate 
între 1970 şi 1982 de către regretatul ieromonah Serafim 
(Rose) părintelui Alexie Young, cititorului i se dă ocazia 
de a intra puţin în atmosfera relaţiilor dintre un părinte 
duhovnicesc şi un fiu al său şi, de asemenea, poate 
cunoaşte, prin intermediul materialului epistolar, cum a 
decurs o împreună-lucrare dintre doi oameni implicaţi 
activ într-o lucrare misionară a Bisericii Ortodoxe pe 
tărâm american. 

Dacă aceste scrisori nu ar fi decât o reamintire a unor 
timpuri trecute, un memento al unei relaţii care, indiferent 
de semnificaţia ei pentru cei pomeniţi în ele, nu ar avea 
relevanţă decât pentru aceştia, şi nu pentru toţi ceilalţi care 
i-au cunoscut fie pe unul fie pe celălalt, atunci nu ar avea 
nici un sens ca aceste scrisori să fie publicate. De fapt, 
aceste scrisori ne ajută să discernem şi să aplicăm o serie 
de principii ale modului de viaţă creştin-ortodox. Ele ne 
arată, de asemenea, că misiunea ortodoxă nu este rodul 
unei teoretizări abstracte, ci al unei lupte duhovniceşti, 
prin urmare, al unei învăţături puse în practică. Scrise de-a 
lungul unui deceniu şi ceva şi acoperind o mare varietate 

de subiecte, aceste scrisori oferă o adevărată relatare a 
unei atente şi înţelepte lucrări de "îndrumare" a unui de 
curând-convertit la Ortodoxie, de la primele mişcări "cu 
paşi de copil" în viaţa în Hristos, până la sporirea în 
credinţă şi maturitate duhovnicească spre o mai mare 
statornicie a sufletului şi o dorinţă de împreună- 
împărtăşire cu ceilalţi de comorile Credinţei. 

Aceste scrisori nu încetează să aibă o relevanţă chiar 
şi astăzi, părând a fi scrise în zilele noastre. Deşi părintele 
Serafim abordează teme şi evenimente care au avut loc în 
viaţa Bisericii de acum mai bine douăzeci ani, el face acest 
lucru într-un mod de natură să îi ofere cititorului o 
perspectivă clară şi matură - o cale cu adevărat creştină de 
a aprecia oamenii şi evenimentele dintr-un punct de vedere 
obiectiv al istoriei şi al principiilor duhovniceşti, şi nu din 
acela al unor cercuri bisericeşti ce adesea doar pălăvrăgesc 
cu pasiune. Valoarea nepreţuită a acestor scrisori le face să 
nu-şi piardă astăzi din caracterul lor instructiv din vremea 
scrierii lor. 

Născut în 1934 şi crescut într-o familie protestantă, 
Eugene Rose, viitorul părinte Serafim, a fost încă din 
tinereţe dăruit cu calităţi intelectuale deosebite, în vremea 
aceea fiind înclinat către filosofic In momentul când a 
ajuns la Colegiu, tânărul Eugene Rose deja respinsese 
Creştinismul pe care, într-un fel sau altul, îl cunoscuse 
încă din copilărie, îndreptându-se către ştiinţă şi filosofie. 
In vremea studenţiei, ca mulţi alţi tineri, a continuat să 
caute sensul vieţii - o căutare plină de pasiune şi chiar de 
chinuri sufleteşti. Dorinţa lui fierbinte de a şti pentru ce 
ne-am născut 1-a dus spre multe căi dintre care cele mai 
multe s-au sfârşit în dezamăgiri dureroase: raţionalism 
ştiinţific, tradiţii chinezeşti, Budismul Zen, nihilism, 
ateism, estetism, hedonism. 

După ce a absolvit Colegiul, s-a înscris la secţia de 
limbi orientale din California University-Berkley, 
absolvind-o în 1961. 

La începutul anilor '60 a început să frecventeze 
slujbele Bisericii Ortodoxe Ruse din afara Rusiei. Nu după 
mult timp a început să înţeleagă că se află pe calea găsirii 
limanului duhovnicesc pe care îl căuta cu disperare de 
atâta vreme. Găsirea lui Hristos şi convertirea la Ortodoxie 
a fost făcută din toată fiinţa, desăvârşit. Sinceritatea 
pocăinţei sale a fost marcată în primul rând de puterea 
hotărârii de a-şi supune întreaga fiinţă voinţei lui 
Dumnezeu şi cugetului Bisericii. 

Astfel s-a pus început unei extraordinare 
demonstraţii de putere a lucrării harului dumnezeiesc în 
viaţa umană. Mândria intelectuală şi intoleranţa, mânia şi 
nerăbdarea, complicaţiile psihologice şi sentimentale, care 
mergeau adesea mână în mână cu darurile pe care le avea 
tânărul Eugene Rose, au fost de cele mai multe ori 
înfrânate, domolite şi vindecate. Maica Domnului, la care 
avea o mare evlavie, 1-a ajutat să-şi întărească duhul de 
pocăinţă pe care-1 dobândise, încurajându-1 în lupta sa. 
La puţin timp după convertire, el i se ruga fierbinte 
să-1 ajute să-I slujească lui Dumnezeu. Nimeni, uitându-se 
la mulţimea faptelor sale lăsate în urmă după moartea sa, 
nu se poate îndoi de faptul că Maica Domnului i-a ascultat 
rugăciunea. 

Ca unul ce încă era nou-convertit, Eugene s-a înscris 
la cursurile de teologie pe care Sfântul Ioan Maximovici le 
ţinea în San Francisco. Ca citeţ la Catedrală, evlavia sa a 
sporit în cadrul ciclului dumnezeieştilor slujbe cărora li s-a 
dăruit din tot sufletul, din toată inima şi din tot cugetul, 
având marea cinste să se afle adesea în prezenţa Sfântului 
Ioan pe care 1-a avut şi ca pildă de urmat, până ce sfântul 

arhiereu a trecut la Domnul în 1966. în acel an, Eugene 
vindea cărţi şi icoane ortodoxe într-un mic magazin de 
lângă Catedrală. Alături de Gleb Podmoşenski (ulterior - 
după tunderea în monahism - cunoscut sub numele de 
părintele Herman), au fost primii membrii ai frăţiei Sfântul 
Herman. Ei au început prin a edita o revistă misionară de 
limbă engleză, The Orthodox Word [Cuvântul Ortodox], 
prin care au tipărit vieţi de sfinţi, texte patristice şi articole 
sau comentarii asupra unor teme duhovniceşti 
contemporane. Dorinţa lor de a se muta din San Francisco 
cu scopul de a trăi o viaţă liniştită, "pustnicească", de 
rugăciune şi muncă, s-a împlinit chiar o dată cu prima 
scrisoare publicată în acest volum. 

Odată stabiliţi în îndepărtatele păduri din Nordul 
Californiei, aproape de micul cătun Platina, părintele 
Serafim a dus o viaţă de rugăciune stăruitoare, care îl 
hrănea în munca sa de autor şi traducător - o muncă 
desfăşurată în mijlocul celorlalţi care lucrau alături de el. 
Trăind fără electricitate, apă curentă sau telefon, chiar cele 
mai simple sarcini cereau mult timp şi efort, dar, cu toate 
acestea, asprimea unei astfel de vieţi îi dădea realităţii 
imediate a vieţii de zi cu zi un caracter urgent. 20 

Deşi fraţii se mutaseră din oraş în căutarea liniştii şi 
a singurătăţii, cu trecerea timpului, s-au trezit sub ochii 
credincioşilor într-o măsură pe care nici nu o anticipaseră, 
nici nu o doriseră. După ce părintele Herman şi părintele 
Serafim au fost hirotoniţi preoţi, ei au devenit mai 
cunoscuţi ca niciodată. Oamenii veneau din ce în ce mai 



20 Adică părintele Serafim se folosea aproape numai de ceea ce venea 
din 'mâna' lui Dumnezeu, trăind mai mult din darurile Lui, fapt care 
conferea vieţii sale şi mediului în care trăia un caracter genuin, 
autentic, necontrafăcut. 

mult la ei, le răpeau tot mai mult timp, iar părintele 
Serafim mai era implicat şi în viaţa bisericească precum şi 
în diferite activităţi din afara mult-doritei sale pustii a 
liniştei. De atunci şi până la moartea sa în 1982, munca de 
scriere şi de traducere şi-a continuat-o în mijlocul 
responsabilităţilor din ce în ce mai mari din interiorul 
mănăstirii, în misionarismul de pe tărâm american, care 
izvorau din jurul ei şi sub presiunile din ce în ce mai mari 
venite din partea unor grupări nesănătoase din interiorul 
vieţii Bisericii americane. 

Sub nici o formă nu se poate spune că părintele 
Serafim a fost un renegat care se credea deasupra oricăror 
legături, acţiuni sau obligaţii ale vieţii bisericeşti. De la 
convertire şi până la moartea sa, a fost un susţinător 
credincios al Bisericii Ruse din Diaspora. Nu s-a putut 
observa la el vreo urmă de fanatism, din contră, 
întotdeauna se arăta deschis tuturor creştinilor ortodocşi 
care veneau la el cu bună-credinţă şi cu inima deschisă; 
fanatismul unora i se părea lamentabil şi plictisitor. Calea 
sa se lega foarte strâns de aceea a primilor săi dascăli într- 
ale Credinţei, printre care se aflau: Sfântul Ioan 
Maximovici, Schimonahia şi Stareţa Ariadna (de la 
Mănăstirea Maicii Domnului a Vladimirului din San 
Francisco) şi alţii. Ca şi Sfântul Ioan, părintele Serafim era 
un ortodox adevărat şi un credincios universal cu suflet 
sobornicesc, iubind tot ce găsea bun în fiecare Biserică 
naţională, fără să-şi fabrice un amestec pe gustul său. 

Supus autorităţii bisericeşti reprezentate de 
arhipăstorii şi dascălii săi întru Credinţă (incluzând pe 
unul dintre apropiaţii săi cei mai importanţi, răposatul 
Arhiepiscop Antonie de San Francisco), părintele Serafim 
s-a opus întotdeauna oricărei intenţii de a crea în viaţa 
Bisericii vreo partidă de vreun fel sau vreun duh 

schismatic. Era foarte conştient de mulţimea pericolelor ce 
puteau veni de oriunde - fie din stânga, fie din dreapta 
nevoitorului creştin, în acest veac de slăbire şi 
dezorientare duhovnicească - îndemnând în permanenţă 
pe ceilalţi să ţină în toate lucrurile calea de mijloc sau cea 
"împărătească" şi să încerce întotdeauna să ţină linia 
trasată de îndrumătorii mai bătrâni şi mai înţelepţi, punând 
accent pe răbdare, echilibru, sobrietate, tărie, smerenie şi 
ascultarea de sfatul unor oameni de încredere. 

In vremea primilor ani de viaţă ortodoxă, părintele 
Serafim a avut deosebitul prilej să vadă ce înseamnă a te 
supune cu totul lui Hristos. In Ioan Maximovici vedea o 
persoană despre care efectiv se poate spune că nu mai era 
el cel care trăia, ci Hristos era Cel Ce trăia în el. In Stareţa 
Ariadna, Arhiepiscopul Averchie (din Mănăstirea Sfânta 
Treime), Protoprezbiterul Mihail Pomazansky şi în alţii, el 
a văzut bărbaţi şi femei care s-au pătruns cu adevărat de o 
vie tradiţie duhovnicească care le pătrundea fiinţa, precum 
şi tot ceea ce lucrau. El şi-a dat seama foarte clar că cel ce 
doreşte să meargă pe calea lui Hristos nu poate să o facă 
având vreun duh de revoltă care implică, desigur, 
impunerea propriei voinţe, a "opiniei" personale, cârtirea, 
condamnarea celorlalţi ori altă patimă de care sufletul se 
leagă mai mult decât de Hristos. Unitatea lui de măsură în 
asemenea cazuri era una simplă: orice tendinţă sau acţiune 
care putea da naştere vreunui duh de cârteală, de 
învârtoşare a inimii sau de îndreptăţire de sine care slăbea 
pocăinţa şi ocara de sine, este de la bun început greşită, 
indiferent cât de dreaptă sau raţională ar părea în ochii 
altora. 

Cu siguranţă că în timpul ultimilor ani ai vieţii 
părintelui Serafim, ispitele de-a dreapta se înmulţiseră în 
viaţa bisericească mai mult ca oricând, astfel că el 

începuse să vorbească despre "boala corectitudinii", care 
ataca o mulţime de oameni şi care îi transforma în 
specialişti în teologie, eclesiologie, drept canonic şi alte 
discipline zise "fundamentale". 

Cu mult înaintea altora, părintele Serafim semnalase 
o problemă foarte dificilă şi foarte periculoasă, pe care el a 
numit-o "marele conflict al vremilor noastre - Ortodoxia 
minţii versus Ortodoxia inimii". El nu negase niciodată 
existenţa unor probleme serioase în viaţa bisericească, dar 
simţea, cu o îngrijorare crescândă, că ceva nu mergea în 
mulţimea "răspunsurilor" la această problemă, aşa cum 
vedem şi în Scrisorile sale. 

In acelaşi timp, "râvna fără cunoştinţă" nu era 
singura cursă care ameninţa Ortodoxia în America. In 
vremea aceea, Creştinismul Ortodox era, ca şi acum, o 
prezenţă discretă în viaţa americană, înconjurată la rândul 
ei de alte credinţe şi filosofii adesea indiferente sau chiar 
vădit ostile Ortodoxiei tradiţionale. Emigranţii ortodocşi 
care au venit în America în prima jumătate a secolului XX 
erau în cea mai mare parte ţărani săraci din Rusia, Europa 
de Est şi Grecia, nerăbdători să-şi găsească cât mai repede 
un nou adăpost. Câţiva dintre ei erau capabili să le explice 
credinţa lor prietenilor americani; dar şi mai puţini erau 
aceia care realizau faptul că dorinţa lor de a se potrivi 
culturii americane îi expunea unor pericole foarte grave. 
Tradiţia ortodoxă era [pentru cei ce veneau în America - n. 
tr.] din ce în ce mai puţin înţeleasă. 

In timpul vieţii părintelui Serafim, această pierdere a 
"miresmei Ortodoxiei" a afectat inevitabil şi într-o măsură 
destul de mare viaţa bisericească, iar el pe bună dreptate a 
avertizat asupra periculoaselor relativizări a nepreţuitei 
moşteniri a Credinţei ortodoxe. In arhitectura bisericească, 
băncile, orga şi dulamele coriştilor au înlocuit tradiţionala 

atmosferă a cultului ortodox, înlocuind-o cu moda 
amestecurilor hibride protestante şi catolice. In studiile de 
seminar, hiper-criticismul la modă şi inovaţiile liturgice au 
înlocuit "demodatele" metode ale învăţământului ortodox 
tradiţional, atâta timp cât profesorii şi studenţii au fost 
prinşi în modele deja depăşite din teologia heterodoxă. 
Veşmintele clerului, obişnuite în Lumea Veche, au fost 
înlocuite şi ele, fiind considerate nepotrivite pentru scena 
americană, de aceea în locul lor au apărut gulerele romane 
ale preoţilor fără barbă. Printre mulţi dintre ierarhi şi 
clerici, în general, a existat un vădit duh anti-monahal. Iar 
lista poate continua. Aceste ispite de-a stânga - venite din 
duhul acestei lumi şi al prinţului acesteia - s-au proliferat 
alături de cele de-a dreapta - adică cele ale falsei evlavii şi 
ale „corectitudinii". 

împreună, toţi aceşti factori au dat naştere unei vieţi 
bisericeşti de cele mai multe ori nestatornice care se 
expunea cu uşurinţă la influenţa nefastă şi modele 
spiritualităţii heterodoxe, ale sociologiei şi psihologiei, 
nefiind în general înclinată să-şi afle remediile în ethosul 
monastic, ascetic şi patristic care de secole a ancorat viaţa 
ortodoxă în Lumea Veche. 

De aceea, în aceste scrisori, ca şi în celelalte cărţi ale 
sale, părintele Serafim nu avertiza numai asupra "râvnei 
fără cunoştinţă". El vorbeşte, adesea pe un ton destul de 
aspru, împotriva falsului liberalism, la fel de periculos în 
lupta pentru mântuire. 

Nu putem nega faptul că în anii ce au trecut de la 
moartea părintelui Serafim s-au văzut unele tendinţe 
polarizante, fragmentare şi schismatice care se înrăutăţeau 
tot mai mult atât în America cât şi peste graniţele ei. 
Citind aceste scrisori nu putem să nu simţim avertismentul 
său şi să fim sensibilizaţi de el. 

în tot cuprinsul scrisorilor, părintele Serafim 
accentuează mai multe teme pe care el le credea a fi 
esenţiale pentru oricine doreşte să înveţe să trăiască în 
Hristos, indispensabile unui început în Hristos, care se 
vrea să fie roditor. De asemenea, acestea sunt şi 
indicatoare indispensabile pe "calea cea împărătească", a 
echilibrului dintre diferitele extreme - spirituale, personale 
sau istorice. 

El vorbea adesea de nevoia de "mai multă inimă şi 
mai puţină minte". Viaţa în Hristos nu este un demers 
intelectual, ci un proces profund, de multe ori dureros, de 
pocăinţă şi înnoire. Părintele Serafim însuşi era un bun 
exemplu de intelectual dificil care găsise în Ortodoxie 
cheia deschiderii unei inimi arzătoare şi adesea chinuite, 
cheia unirii puterilor minţii şi ale inimii într-o lucrare 
duhovnicească plină de roade, întâi asupra lui însuşi şi 
apoi asupra celorlalţi. 

Creştinismul ortodox trebuie să fie un mod de viaţă. 
El nu este o religie de duminică dimineaţă, pe care o 
putem pune într-un colţ în timp ce ieşim pe porţile bisericii 
la sfârşitul slujbelor. Ea trebuie să cuprindă întreaga 
noastră concepţie de viaţă asupra propriei persoane, asupra 
fraţilor noştri şi a lumii în general, într-un cuvânt, să 
afecteze radical viaţa de zi cu zi. 

Viaţa în Hristos poate fi adesea una dificilă, dar nu 
complicată. O smerită autocritică 21 , o atenţie la propriile 
păcate fără a judeca pe fratele nostru, participarea la 
dumnezeieştile slujbe, rugăciunea regulată, deasa 
mărturisire şi primirea Sfintei împărtăşanii, citirea 
Sfintelor Scripturi şi a cărţilor duhovniceşti - aceste mici 
osteneli, practicate frecvent, toate parte integrantă a vieţii 



21 Sau, în perspectiva Părinţilor Filocalici: osândirea de sine [n. tr.]. 

tradiţionale ortodoxe, vor aduce treptat schimbări 
profunde în minte şi inimă. 

Nu există scurtături. Nu există "îndumnezeire pe 
moment - scrie el. Trebuie să avem hotărâre". 

Viaţa în Hristos este un proces de schimbare şi 
sporire în acelaşi timp, hrănit de harul dumnezeiesc şi 
întemeiat pe pocăinţă. Trebuie să ajungem la măsura lui 
Hristos devenind fii responsabili ai Bisericii, nu numai 
primind în dar, ci şi fiind capabili şi doritori să dăruim. 

Părintele Serafim înţelegea foarte bine problemele 
omului contemporan. Dar vedea foarte clar că răspunsurile 
la problemele respective se găsesc la Dumnezeu şi că nici 
o piedică nu-i atât de mare pentru a afla mila şi harul 
Tatălui nostru Cel iubitor din Ceruri. 

Rugăciunea, nevoinţele şi experienţa duhovnicească 
l-au înzestrat pe părintele Serafim cu o credinţă puternică 
în Pronia lui Dumnezeu; el niciodată nu s-a lăsat atras prea 
mult de lucrurile trecătoare. El reamintea în permanenţă 
tuturor că viaţa e grabnic trecătoare, că nimic din cele 
lumeşti nu dăinuie după moarte şi că întotdeauna trebuie 
să cugetăm la scopul principal al vieţii - dobândirea 
împărăţiei Cerurilor - fără să ne abatem nici la stânga, nici 
la dreapta. Viaţa sa pământească a fost scurtă - numai 48 
de ani - dar de îndată ce şi-a oferit inima sa lui Dumnezeu, 
el a trăit numai şi numai pentru El, lucrând neobosit ca 
ceilalţi să poată găsi acelaşi Adevăr pe Care el a ajuns să- 
L iubească. 

Nădejdea şi rugăciunea părintelui Serafim pentru toţi 
cei ce vor citi această carte poate fi exprimată în cuvintele 
pe care el le-a scris cândva unei mici şi aproape 
necunoscute misiuni din Nordul Californiei, unde o mână 
de oameni se adunau zilnic într-o capelă improvizată în 
casa cuiva, loc în care se săvârşeau slujbele dumnezeieşti: 

„Fie ca bucuria Mântuitorului nostru cel înviat să se 
reverse peste voi în aceste luminate şi strălucitoare zile ale 
Paştelui, iar harul pe care l-aţi primit ca pe un dar de la El, 
să-1 păstraţi pentru totdeauna! Să nu vă biruiască nici o 
ispită, nici întunericul să nu vă umbrească calea şi nici 
ispita să nu vină asupra voastră fără ca voi să vă întoarceţi 
faţa către Atotmilostivul Hristos, Care a călcat moartea şi 
a biruit puterea diavolului. Rămâneţi în harul lui Hristos şi 
El vă va călăuzi pe toţi la mântuire. Amintiţi-vă de 
sfârşitul vieţii voastre, de Ziua neînserată a împărăţiei lui 
Hristos, şi veţi cunoaşte pentru ce trăiţi şi pentru ce vă 
osteniţi. Hristos a înviat!" 

Schimonahia Teadelfia, 
Sfânta Mănăstire Apostolul Pavel 

CUM A ÎNCEPUT TOTUL. . . 

Părintele Alexie Young 



CALEA PE CARE EU ŞI FAMILIA MEA am 
urmat-o intrând în Biserica Ortodoxă a coincis cu o 
perioadă de timp când părintele Serafim şi părintele 
Herman începuseră cu multe eforturi să-şi împlinească 
visul - o mănăstire în genul schiturilor ruseşti din secolul 
XIX. In momentul în care această corespondenţă a 
început, părinţii deja aveau câteva luni de retragere în 
rugăciune pe vârfurile munţilor împăduriţi de lângă 
Redding, California. 

Pe părinţii Herman şi Serafim i-am întâlnit prima 
dată în 1966, când ţineau un magazin cu cărţi şi icoane în 
apropierea Catedralei Doamnei Noastre "Bucuria Celor 
Necăjiţi" din San Francisco (o biserică a Diasporei 
ruseşti). Cu toate că nu erau tunşi în monahism, ei 
primiseră binecuvântare de la Arhiepiscopul Ioan 
Maximovici (canonizat în 1994) pentru a forma o frăţie 
laică sub patronajul Cuviosului Herman de Alaska, un 
simplu monah rus care a trăit în insula Spruce cu 150 de 
ani în urmă; Sfântul Herman a fost canonizat în vara 
anului 1970. In acest timp, părinţii publicau The Orthodox 
Word într-o cămăruţă din spatele magazinului. Era evident 
pentru orice vizitator care trecea pe acolo (eu eram unul 
dintre ei) că acest magazin devenise deja un centru liber, 
deschis atât bărbaţilor cât şi femeilor care erau de acelaşi 
cuget, atât convertiţi cât şi ruşi, însufleţiţi de o atitudine 

mult mai serioasă faţă de o Ortodoxie înţeleasă ca mod de 
viaţă. 

Mi-amintesc de prima dată când am intrat în 
magazin. Cărţi şi icoane aşezate pe rafturi umpleau 
tejghelele acoperite cu sticlă. Am mirosit imediat o 
combinaţie curioasă, dar plăcută, de mirosuri: cerneala 
tiparniţei, supa de varză şi urmele de fum de tămâie. In 
spatele tejghelei stătea un tânăr înalt, subţirel, mergând pe 
treizeci de ani, bine ras, îmbrăcat în haine lumeşti, palid, 
puţin murdar, cu ochi adânci şi profunzi. De îndată ce a 
aflat că sunt romano-catolic a început la modul cel mai 
direct şi serios să-mi vorbească despre Ortodoxie. Mi- 
amintesc cu deosebire cum îmi vorbea, plin de o simţire a 
cuvintelor sale, dar şi cu severitate, de adevărata atitudine 
pe care trebuie să o avem faţă de Maica Domnului, şi 
despre cum Biserica Romano-catolică a stricat adevărata 
ei imagine, atribuindu-i Fecioarei mai mult decât trebuie. 
Am fost puţin surprins, dar nu ofensat totuşi, fiindcă 
sinceritatea omului era evidentă. Niciodată nu auzisem că 
Maica Domnului e văzută diferit de ortodocşi şi de 
catolici. Şi nici nu am auzit pe cineva vreodată vorbind cu 
o asemenea autoritate despre erorile Bisericii Romei. Nu 
eram fericit în Romano-catolicism şi căutam cu tot 
dinadinsul o expresie "mai adevărată" a Creştinismului, 
dar nimeni, niciodată, n-a vorbit cu mine aşa de serios 
despre ceea ce nu e în regulă cu Biserica Romano-catolică. 

Acest om era Eugene (ieromonahul Serafim de mai 
târziu) Rose. în timp ce vorbea cu mine, se auzeau 
zgomote şi cuvinte înăbuşite din camera din spate, 
separată de magazin printr-o perdea improvizată. Deodată, 
se arătă un cap din spatele perdelei - un om cu ochelari şi 
cu o barbă subţire şi înmănuncheată, care îi spunea lui 
Eugene ceva în limba rusă. 

Acesta era Gleb (ieromonahul Herman de mai târziu) 
Podmoşenski. 

In camera de dincolo am reuşit să disting o presă, iar 
într-un colţ o icoană cu o candelă arzând deasupra ei. 

întâlnisem atunci doi oameni care aveau să exercite 
cea mai mare influenţă asupra vieţii mele, fiecare în modul 
său personal. 

Când am părăsit magazinul, m-am gândit: am dat 
peste ceva, nu alta! Acest mic magazin şi aceşti doi 
oameni, rupţi din altă lume - de modă veche, viguroşi şi 
autentici - neinteresaţi în mod deosebit de lumea de lângă 
ei... Voiam să ştiu mai multe despre lumea lor, dar cu 
excepţia câtorva lecturi ocazionale, a unor reviste şi cărţi 
ortodoxe, nu m-am apropiat cu seriozitate de Ortodoxie 
decât abia peste patru ani. 

în Marea Sâmbătă din anul 1970, i-am întâlnit din 
nou pe Gleb şi Eugene. După multe frământări, eu şi soţia 
mea ne-am hotărât să ne convertim la Ortodoxie. în 
dimineaţa următoare am participat la Sfânta Liturghie de 
la Catedrală, iar la sfârşit, ne-am dus să-1 întâlnim pe 
Arhiepiscopul Antonie de San Francisco. Când i-am spus 
că vrem să devenim ortodocşi a chemat doi oameni pentru 
a vorbi cu noi, Eugene şi Gleb! 

Un subdiacon care ni i-a prezentat, ne-a şoptit la 
ureche cu asprime, spunându-ne să nu vorbim cu ei prea 
mult, pentru că postesc încă din Marea Vineri şi că există 
un obicei monahal conform căruia nu trebuie să întrerupi 
acel post până la împărtăşania din Marea Sâmbătă, astfel 
că erau pe deasupra flămânzi şi însetaţi. 

Părinţii ne-au dus pe o bancă în aripa dreaptă a 
bisericii, aproape de partea altarului unde era şi icoana 
Sfântului Nicolae. în ciuda faptului că maniera de a vorbi 
a părintelui Serafim nu mai era atât de severă ca atunci 
când l-am întâlnit prima dată, el încă îşi păstra o vigoare 

nelipsită de o anume discreţie. Cei doi oameni au început 
să ne pună o ploaie de întrebări: "Aşa, de ce vreţi să 
deveniţi ortodocşi? Ştiţi ce înseamnă asta? Care e 
diferenţa dintre Ortodoxie şi Romano-catolicism? De ce 
vreţi să vă alăturaţi Bisericii Ruse din Diaspora şi nu altei 
Biserici? Nu ştiţi că noi suntem o Biserică mică şi 
prigonită a exilului? Toţi ne urăsc şi râd de noi. De ce 
vreţi să vă alăturaţi unei Biserici ca aceasta? Oare ştiţi voi 
cu adevărat ce se întâmplă în timpul Sfintei Liturghii?" şi 
aşa mai departe. Aproape că ne descurajam. Ne gândeam 
că, într-un fel sau altul, vom fi întâmpinaţi cu braţele 
deschise, ca şi când Biserica ne-ar fi aşteptat de secole; în 
schimb, ne-am trezit la interogatoriu! A fi ortodox, 
începeam eu să înţeleg, nu era un lucru uşor. în această 
Biserică trebuia neapărat să înţelegi cu adevărat şi să crezi 
unele lucruri. Nu puteai să crezi aşa o sumă de învăţături 
care ţi se propuneau. Aceasta era spiritualitate adevărată. 
Am fost impresionat, dar mi-a fost şi un pic teamă, 
simţind că sunt provocat. 

Cred că trecusem testul, deoarece părinţii ne-au spus 
că-i vor comunica Arhiepiscopului situaţia noastră şi vor 
obţine binecuvântarea sa pentru ca noi să fim primiţi în 
Biserică. 

Cred că nu e de puţin folos să precizez cititorului 
faptul că eu şi soţia mea, Susan, aveam amândoi în acea 
vreme douăzeci şi nouă de ani şi eram căsătoriţi de cinci 
ani. Eu am fost crescut în Romano-catolicism, iar Susan 
era membră a bisericii Episcopale, iar în anii de facultate 
s-a convertit la Catolicism. Până atunci, dăduse naştere 
unui singur copil, Ian, care împlinise patru ani. Eu eram 
profesor într-o şcoală primară, având în spate studii de 
jurnalistică. 

In acea Sâmbătă Mare, acum treizeci de ani, părinţii 
mi-au sugerat să corespondăm cu ei, la schitul lor din 
munţi, pentru a ne pregăti să intrăm în Sfânta Ortodoxie. 
Voiau în special să le punem întrebări despre Credinţă. 

Părintele Serafim ne-a îndemnat să citim cartea Războiul 
nevăzut care, spunea el, ne va ajuta să venim cumva cu 
picioarele pe pământ. Ne-a mai îndemnat în special să nu 
ne minunăm prea mult de bogăţia şi frumuseţile 
exterioare ale Credinţei - oricât de frumoase şi de 
importante ar fi ele - ci să purcedem imediat la lucrarea 
de sporire duhovnicească, care înseamnă luptă, disciplină 
şi suferinţă... care vine dintr-o lucrare sinceră pe care o 
realizăm cu noi înşine. 

Corespondenţa a început. Urma să dureze 
doisprezece ani frumoşi, până la moartea prematură a 
părintelui Serafim în 1982. Scrisorile, scrise la modul 
foarte sincer, au o prospeţime remarcabilă, pentru faptul că 
nefiind scrise pentru publicare, reprezintă răspunsuri 
relativ spontane şi directe la întrebările mele sau, după 
caz, răspunsuri la unele provocări contemporane din 
Biserică. Astfel că aceste scrisori nu se înscriu în categoria 
scrierilor bine lucrate ale părintelui Serafim. Cu toate 
acestea, ele constituie o contribuţie importantă la 
înţelegerea creştinismului ortodox, a Ortodoxiei ca mod de 
viaţă, şi pot fi citite pur şi simplu ca un comentariu la 
anumite evenimente din scena istoriei Bisericii Ortodoxe 
contemporane. 

In ciuda avertismentelor părintelui Serafim legate de 
chestiunea apropierii excesive de elemente exterioare, cele 
mai multe din întrebările noastre au avut de-a face într-o 
măsură oarecare cu lucrurile exterioare. Oricum, am vrut 
să tragem un real folos sufletesc, şi să arătăm că aparţinem 
şi noi de o Biserică. Din fericire, părintele Serafim a 
înţeles că acesta era un pas de copil în Credinţă, astfel că a 
fost foarte răbdător cu nesfârşitele noastre nelămuriri 
legate de practicile elementare. Prima lui scrisoare a sosit 
chiar cu o săptămână şi ceva înainte ca noi să fim primiţi 

în Biserica Ortodoxă, la Catedrala din San Francisco. 
Această scrisoare e un exemplu al dorinţei sale de a ne 
ajuta să înţelegem duhul din spatele literei şi al legii. L-am 
întrebat în special despre Taina Mărturisirii, despre post, 
despre controlul naşterilor. Cum nu se putea mai bine, 
legat de ultima temă, părintele Serafim ne-a dat cel mai 
strict şi cel mai înalt standard de urmat. Dar în conversaţia 
care a urmat, el ne-a mai îndemnat să consultăm un preot 
căsătorit pentru a afla dacă există şi unele pogorăminte. 
Ne-a explicat că, fiind monah, el nu ştia aproape nimic 
despre viaţa de familie - sau despre relaţiile dintre bărbat 
şi femeie în general - şi, oricum, nici nu prea a avut 
ocazia. 

L-am întrebat de asemenea despre modul cum 
înţeleg eu atitudinea Bisericii din Diaspora care, ziceam 
eu, este uneori neînţelegătoare cu alte Biserici Ortodoxe (o 
problemă care nelipsită de importanţă pentru un nou- 
convertit, ridicată adesea într-o societate atoate-tolerantă 
unde se consideră nepoliticos să critici credinţa religioasă 
a celui de altă religie, indiferent de persoana sa sau de cât 
este de bizară sau neobişnuită aceasta). Nădăjduiesc că 
înţeleptele răspunsuri ale părintelui Serafim vor rezista în 
timp; este o atitudine echilibrată şi bine gândită a unei 
probleme care din 1970 a devenit din ce în ce mai 
dramatică..., este vorba de acele dioceze care s-au înscris 
în cursa modernismului, inovaţiilor şi reformei. 

In aceasta, ca şi în multe alte scrisori de-ale lui, 
părintele Serafim nu dădea niciodată ordine, nu insista 
niciodată pe supunerea oarbă şi, cu deosebire, nu mi-a 
sugerat niciodată că aş fi cumva naiv sau stupid (cu toate 
că adesea am fost). El îmi arăta pur şi simplu învăţătura 
Bisericii, crezând că aceasta, în sine, este destul 
convingătoare. Mai scrisese că, în tinereţe, fusese cucerit 

de Arhiepiscopul Ioan Maximovici, nu pentru că a văzut în 
el un "specialist infailibil - pentru că Biserica nu cunoaşte 
aşa ceva - ci pentru că am văzut în acest sfânt arhipăstor 
un model de Ortodoxie, un teolog adevărat, a cărui 
teologie venea dintr-o viaţă sfântă şi dintr-o înrădăcinare 
desăvârşită în tradiţia Ortodoxă. Când vorbea, cuvintele 
lui erau demne de încredere..." 22 . Chiar fără să-mi dau 
seama, părintele Serafim mi-a devenit şi mie un astfel de 
model. 

Nota editorului: Numele unor persoane particulare 
au fost redate cu iniţiale, din respect pentru intimitatea lor. 



Cultul Maicii Domnului în Ortodoxie [The Orthodox Veneration of 
the Mother of God], de Arhiepiscopul Ioan Maximovici, St. Herman 
of Alaska Brotherhood, Platina, CA 1978, p. 9. 

SCRISORI 

[1970] 



5/18 Mai 1970 23 



Te rog să mă ierţi pentru întârzierea cu care îţi scriu 
- am avut foarte mult de lucru! Acum legat de întrebările 
tale: fiul tău va fi primit prin Mirungere, iar apoi poate 
primi (şi este chiar de dorit, cât de des posibil) Sfânta 
împărtăşanie fără a se mărturisi, până la şapte ani după 
care trebuie să se mărturisească de fiecare dată - o practică 
foarte obişnuită la o vârstă ca aceasta şi care, dacă se va 
întipări foarte bine încă de acum, îi va deveni mai târziu ca 
un principiu de nezdruncinat. încă de la şapte ani copilul 
trebuie să ţină şi posturile bisericeşti, în mod special cel 
dinainte de împărtăşanie - e recomandabil să începi să-1 
pregăteşti încă din fragedă copilărie pentru aceasta, etc. 
Poţi judeca tu însuţi la cât te poţi aştepta de la fiul tău. 

în general, obiceiul mărturisirii în Ortodoxie este 
diferit, cred eu, de practica catolică prin faptul că este mai 
puţin legalist şi formal. Avem în comun aceleaşi şapte 
păcate capitale, dar spre deosebire de acestea, se pune un 
accent sporit pe starea de păcătoşenie continuă chiar în 



23 Aproape întotdeauna, părintele Serafim îşi data scrisorile folosind în 
primul rând calendarul iulian, urmat de data calendarului nou sau 
gregorian, iar în partea de sus a primei pagini a fiecărei scrisori desena 
o cruce simplă. 

lucruri mărunte, fie în cuvânt, faptă, sau gând. Trebuie de 
asemenea să conştientizăm aceste lucruri şi să le 
mărturisim astfel încât să nu se atrofieze sau să se 
înmulţească. Nu e nevoie să intrăm în detalii sau 
circumstanţe nesemnificative etc, doar dacă nu ai vreo 
nelămurire în privinţa aceasta; vei vedea că preoţii din 
bisericile de mir sunt obişnuiţi cu spovedanii destul de 
generale, important e să mărturiseşti mai ales păcatele mai 
mari, să te pocăieşti pentru toate păcatele şi greşelile 
înaintea lui Dumnezeu, fie ele mari sau mici, şi să nu laşi 
nimic să-ţi îngreuieze sufletul. 

Este foarte important să nu rămâi cu vreo duşmănie 
faţă de cineva şi se cuvine să existe până la împărtăşanie, 
o iertare reciprocă între tine (mai ales din partea ta) şi cei 
de-aproape ai tăi (de obicei în familie). (Obişnuita replică 
este următoarea: "Dumnezeu va ierta; iartă-mă şi tu"). 

In privinţa primei mărturisiri, cred că va fi suficient 
să mărturiseşti pe scurt sau în linii mari păcatele mai mari 
din trecut. 

Despre controlul naşterilor, Biserica Ortodoxă 
sigur nu este aşa de "liberală" ca cea Catolică, astfel că 
orice fel de interferenţă în procesele naturale de 
reproducere, adică în zămislirea copiilor, este condamnată 
ca fiind păcat grav. "Pilula anticoncepţională" intră şi ea în 
aceeaşi categorie. înţelepciunea omului e una, iar legea lui 
Dumnezeu e alta. Cât despre înfrânarea (de la împreunare) 
în zilele de post, aceasta face parte din acelaşi ascetism 
sau lepădare de sine care deosebeşte postul de mâncarea 
de dulce. Dragostea întru căsătorie spre naşterea de prunci 
nu este privită ca ceva mai rău decât ouăle sau carnea, ci 
viaţa pământească a omului este o pregătire pentru cea 
veşnică - fie ea o viaţă în căsătorie, fie prin renunţarea la 
aceasta - unde vom avea parte de sărbătoare veşnică, fără 

mâncare pământească, iar o parte a nevoinţei pe calea spre 
împărăţie presupune supunerea cărnii de către duh. Sfântul 
Pavel vorbeşte despre soţul şi soţia care se lipsesc unul de 
altul (I Cor. 7, 5), iar acest fapt este tâlcuit ca referindu-se 
cu deosebire la pregătirea pentru Sfânta împărtăşanie dar 
şi la alte perioade de post. 

Nădăjduiesc că toate acestea nu te vor descuraja. 
Cred că vei înţelege că nu vin dintr-o încercare oarecare de 
a impune sarcini imposibile asupra oamenilor ci mai 
degrabă dintr-o mare evlavie pentru cele dumnezeieşti şi 
din necesitatea curăţiei indispensabilă înţelegerii acestor 
lucruri. 

Cât despre atitudinea "intolerantă" a Sinodului 
nostru faţă de alte Biserici Ortodoxe vreau să spun 
următoarele: cu mulţi ani în urmă, o fată de confesiune 
catolică care a fost primită în Biserica noastră mi-a spus că 
una dintre primele ei nedumeriri a fost cea referitoare la 
presupusul mare contrast dintre înfricoşătoarele afirmaţii 
la adresa ereticilor, apostaţilor, etc. şi abordarea 
înţelegătoare şi iubitoare pe care a întâlnit-o adesea în 
convorbirile cu preoţii sau credincioşii noştri. Eu nu văd 
aici nici un conflict. Pentru a păzi adevărul trebuie să 
vorbim la modul cel direct despre cei ce se depărtează de 
el pentru a păzi astfel turma şi, dacă e posibil, a-i călăuzi 
pe cei rătăciţi. Dar Biserica îşi deschide comorile pentru 
fiecare suflet - cu condiţia ca el să asculte de adevăr şi să 
primească învăţăturile ei - iar aceste comori nu pot veni 
decât de la Sfântul Duh şi nu din "reinterpretarea" unora 
sau altora. Referitor la acele Biserici Ortodoxe care se 
depărtează de adevăr, trebuie să fim foarte bine înţeleşi, 
problema stă mai mult în atitudinea păstorilor respectivi 
care, cunoscând Ortodoxia, se depărtează în mod conştient 
de ea (de învăţătura ei) trăgând şi turma după ei. Dar, în 

toate legăturile pe care le am cu susţinătorii fermi ai 
Ortodoxiei din Biserica noastră, pot spune cu mâna pe 
inimă că nu am întâlnit nici unul dintre ei care să nu 
manifeste o iubire creştinească pentru cei rătăciţi; dacă 
Patriarhul Athenagora s-ar fi pocăit de rătăcirea sa şi s-ar 
fi întors la Ortodoxie, cred că ar fi fost primii care l-ar fi 
îmbrăţişat 24 . Cred că impresia contrară vine în special din 
partea criticii acelora a căror idee despre Biserică este 
foarte vagă şi care acuză râvnitorii noştri de "lipsă de 
iubire", pe când ei, de fapt, se împotrivesc cu toată 
dreptatea apostaziei 25 . Din păcate situaţia Bisericii 
Ortodoxe nu pare să se îmbunătăţească, iar poziţia 
Mitropoliei 26 , care pare-se că s-a rupt de Biserica 
Sovietică, e în continuare fermă. Nu putem decât să-i 



24 Athenagora - patriarhul grec-ortodox al Constantinopolului din 
vremea aceea - era primul iniţiator al mişcării ecumenice; el a căutat 
unitatea cu Biserica Romano-catolică fără să rezolve problema 
serioaselor diferenţe doctrinare. 

25 "Eugen şi Gleb au publicat mai multe articole prin care arătau cum 
Patriarhul (Athenagora) o apucase pe căi greşite, încercând să-1 aducă 
la adevărata Ortodoxie" [Not of This World, The Life and Teachings 
of FR. SERAPHIM ROSE, by Monk Damascene Christensen, Second 
Edition, FR. SERAPHIM ROSE FOUNDATION, 1993, p. 374 - n. 
tr.]. 

26 Mitropolia este o schismă americană ivită în Biserica Ortodoxă 
Rusă din Diaspora care a început să se manifeste începând cu anul 
1946, reuşind să dobândească recunoaşterea oficială şi statutul de 
Biserică autocefală, despărţindu-se în acest fel de Patriarhia Moscovei 
în 1974 - an în care părintele Serafim scria această scrisoare. După 
îndelungi negocieri cu reprezentanţii Patriarhului din Moscova, o 
marionetă a Guvernului Sovietic, Mitropolia s-a autointitulat "Biserica 
Ortodoxă a Americii" (The Orthodox Church of America), cunoscută 
astăzi sub numele de O. CA.. Această autocefalie a stârnit controverse 
nu numai în Biserica Ortodoxă din Diaspora, ci şi în toată lumea 
Ortodoxă. 

compătimim pe cei în suferinţă din Biserica Ortodoxă din 
Rusia, dar faptul că conducătorii acestei Biserici încearcă, 
dacă nu să distrugă, cel puţin să discrediteze Biserica 
Ortodoxă, pentru interesele şi triumful Comunismului, nu 
se poate să ne lase indiferenţi. Dar, chiar şi aici, noi nu 
încercăm să emitem judecăţi asupra lor, ci doar să le 
respingem minciunile şi să încercăm să-i ajutăm pe cei din 
URSS, pe care ei îi persecută şi îi aruncă după gratii. 

Sper că nu v-am pricinuit o tulburare prea mare în 
"meditaţiile" 27 voastre. 

Bineînţeles că nu e nimic rău în a citi Scriptura şi a 
cugeta asupra ei. Ar fi şi mai bine dacă aţi citi şi un 
comentariu asupra versetelor Scripturii - ca cele ale 
Sfântului Ioan Gură de Aur, care se găsesc traduse 
complet în limba engleză. 

Mă rog cu tot dinadinsul ca să izbândeşti în lupta 
împotriva ispitei Uniate 28 . Am auzit de un număr atât de 



27 într-o discuţie la magazin l-am întrebat pe părintele Serafim despre 
meditaţie, la care eu şi soţia mea, încă sub influenţa trecutului nostru 
romano-catolic, luam parte în cadrul ciclului de rugăciuni de 
dimineaţă. Noi nu ne dăduserăm seama de faptul că viziunea Ortodoxă 
asupra meditaţiei este diferită faţă de cea a Bisericii Apusene. în 
convorbirea pe care am avut-o, părintele Serafim ne explicase că 
utilizarea imaginaţiei în sistemul spiritual vest-european de meditaţie 
(şi anume, în timpul rostirii Rozariului, a recitării drumului Crucii, or 
în cadrul exerciţiilor spirituale ale lui Ignaţiu de Loyola etc.) nu era 
compatibilă cu spiritualitatea Ortodoxă, fiind interzisă din pricina 
faptului că imaginaţia, care a apărut după căderea lui Adam şi a Evei, 
este una dintre cele mai nesemnificative funcţii ale sufletului, 
respectiv terenul de joacă preferat al diavolului prin care acesta înşeală 
(sau duce în eroare) chiar pe oamenii bine-intenţionaţi. 

28 în cele câteva săptămâni ce au precedat momentul intrării noastre în 
Biserică, eu şi soţia mea am fost puţin ispitiţi să intrăm în Ritul de 
Răsărit al Bisericii Catolice Bizantine - cunoscute şi sub numele de 
Uniaţie - care nu este altceva decât una dintre multele părţi sau 

mare de catolici care au cunoscut acolo un eşec spiritual 
încât, chiar dacă n-aş fî ortodox, te-aş sfătui să stai departe 
de ea. Tragedia acestor catolici e sinonimă cu 
conştientizarea faptului că ei, în fond şi la urma urmei, 
"joacă un fel de teatru", în sensul că au de-a face cu unele 
elemente ortodoxe fără a fî ortodocşi şi, în acelaşi timp, îşi 
pierd şi identitatea de catolici, ajungând să simtă că nu 
sunt nici catolici nici ortodocşi, ci un amestec straniu - 
sfârşind prin a deveni ortodocşi întorcându-se la 
Catolicismul "Vestic" sau chiar mai rău. 

Sper ca acestea să-ţi răspundă pentru o vreme la 
întrebările tale, şi nu te teme a întreba şi altele. A învăţa 
(despre) credinţa ortodoxă este o sarcină de-o viaţă, iar 
atunci când eşti primit în Biserică poţi spune că abia ai 
atins marginea. Dar cred că până acum ai agonisit cele 
esenţiale, cu acestea putând deja naviga pe curentul de har 
al Bisericii. 

împreună cu soţia şi fiul meu am fost primiţi în 
Biserică de Ziua Eroilor 29 în 1970. în luna septembrie a 
aceluiaşi an am făcut primul meu pelerinaj la schit, aflat 
cam la trei ore de locuinţa noastră din nordul îndepărtat al 
Californiei. în privinţa drumului, părintele Serafim îmi 
dăduse indicaţii foarte precise, deoarece ultimele 
patruzeci şi ceva de mile erau drumuri de ţară prost 
marcate. Ultimele două mile le-am făcut - până la locul 
numit de părinţi Muntele Sfântul Herman - pe un drum 
accidentat, mocirlos, inutilizabil iarna şi foarte periculos 
după ploi abundente, aşa cum am aflat mai târziu. 

Pe la jumătatea drumului către munte am luat-o 



"departamente" ale Bisericii Romano-catolice. Cu ajutorul părintelui 

ite a< 

Serafim am reuşit să trecem şi peste această ispită 
29 30 Mai - n. tr.. 



greşit, împotmolindu-ne în noroi. Nu ştiu dacă mersesem 
prea sus sau eram în urmă, aşa că m-am întors în micul 
sat Platina de la poalele muntelui. Vânzătorul de la 
băcănie mi-a dat unele îndrumări, după care m-am întors 
pe jos spre pădurea de pe munte. Era abrupt, locul nu 
dădea semne că ar fi locuit, drept care mă hotărâsem să 
renunţ când, deodată, la stânga, cu greu se puteau vedea 
câteva barăci, dacă le pot numi aşa. Apoi, cotind puţin, 
am văzut o enormă cruce cu trei braţe. Găsisem în sfârşit 
schitul. 

Una dintre barăci se dovedea a fi o capelă cu un 
acoperiş neterminat care încă mai era deschis către cer, o 
casă veche şi deteriorată şi o casă mai mică. Părinţii m-au 
primit cu cea mai mare căldură într-o cameră încăpătoare 
care funcţiona ca arhondaric, cameră de zi şi capelă de 
ocazie. Au adus apă rece şi câteva felii de pepene, mi-au 
oferit un scaun, după care au început imediat să vorbească 
despre vieţile sfinţilor sau "bătrânii" din pustie - aşa cum 
obişnuiau să facă cu toţi pelerinii. Nu aveau loc 
convorbiri pe teme seculare, excepţie făcând cazul când 
exista ceva ce avea de-a face cu obiceiul vieţuirii în 
singurătate într-o sălbăticie împădurită. Totul părea destul 
de bine chibzuit şi foarte inspirat. Chiar şi pentru un 
începător ca mine, atmosfera nelumească a schitului era 
palpabilă. 

Pe la sfârşitul toamnei a fost terminat acoperişul 
capelei de la schit, iar apoi, câţiva ani mai târziu, i s-a 
adăugat o mică tindă. Din câte am aflat, în deceniul ce a 
urmat casa a fost remodelată şi îmbunătăţită de cel puţin 
trei ori. Căsuţa adăpostea şi o mică tipografie, 
îmbunătăţită şi ea de mai multe ori în anii următori. După 
moartea părintelui Serafim în 1982, alte patru sau cinci 
dependinţe au fost de asemenea construite de către frăţie, 
având a adăposti chilii monahale aflate puţin mai departe 
de complexul principal de clădiri. Cu vremea, toate aceste 
dependinţe au fost pictate şi decorate destul de drăguţ 

într-un fel de stil rural rusesc. O serie de camere şi clădiri 
au primit nume speciale: avem Camera Ţarului (cea mai 
frumoasă şi mai oficială dintre camere, folosită în special 
pentru primirea episcopilor), Arhondaricul Roz (numit 
aşa pentru faptul că cineva îi aplicase vopsea roz), Sala 
Gregoriană (construită de un vizitator oarecare numit 
Gregory şi folosită pentru prelegeri) şi aşa mai departe. 
Pe toată suprafaţa aşezământului monahal se găseau 
plante şi flori de toate felurile - unele în diferite 
recipiente, altele în ghivece de flori - iar părintele 
Serafim obişnuia să planteze în fiecare an o mică dar 
productivă grădină de legume, de care se bucura şi se 
mândrea foarte mult. Acestea nu erau nişte realizări 
oarecare: în primii ani, lipsa unei fântâni necesita ca apa 
să fie cărată la fiecare plantă. Pe de altă parte, părintele 
Serafim a trebuit să împrejmuiască cu gard grădina de 
legume din cauza căprioarelor care veneau la ea ca la 
vasul cu salată! 

în prima mea vizită, după câteva ore de convorbiri, 
părintele Serafim ne-a asigurat că va merge cu mine să 
vadă ce se poate face cu maşina blocată în noroi, dacă o 
putem scoate cumva de acolo. Pe cale, cânta laude şi 
tropare la diferiţi sfinţi, ale căror ecouri se strecurau uşor 
prin pădure amestecându-se cu sunetele păsărilor. Odată 
ajunşi la maşină, a trebuit să împingem, ca s-o urnim din 
loc, şi asta nu fără unele exclamaţii de neputinţă, dar 
maşina nu se mişca din loc. In cele din urmă am mers în 
oraş să căutăm un camion care s-o tracteze. In timp ce 
aşteptam în spatele maşinii, părintele Serafim observă cât 
de supărat, cât de nerăbdător eram ca să se isprăvească 
odată cu maşina asta. Deodată, arătând către splendoarea 
munţilor şi a pădurilor din jurul nostru, spuse: "Vezi toată 
această frumuseţe? Şi acei munţi de acolo - au fost aici de 
atât de mult vreme..., şi se pare că vor fi aici pentru 
totdeauna, nu-i aşa? Dar nu este adevărat. Chiar acei 
munţi vor trece într-o zi". Era clar ce voia să spună: de ce 

să te enervezi de la o problemă trecătoare, de la o maşină 
împotmolită, care până la urmă va fi urnită, când chiar 
aceşti munţi impunători se vor duce într-o zi? A fost 
primul din numeroasele momente când liniştea inimii 
părintelui Serafim se revărsa şi către mine. M-am simţit 
deodată împăciuit, odihnit, toată agitaţia dispăruse, aşa 
cum urma să se întâmple de multe ori în prezenţa lui de-a 
lungul anilor ce au urmat. 

[1971] 



16 Martie 1971 



Salutări în Domnul nostru Iisus Hristos. Vom fi 
foarte bucuroşi să te vedem împreună cu familia la schitul 
nostru ori de câte ori puteţi veni. Pe vizitatorii de parte 
femeiască încercăm să-i descurajăm pentru o vreme 
deoarece nu suntem pregătiţi pentru ei. Dar acele câteva 
femei care vor reuşi să treacă peste orice piedică şi să 
ajungă aici sunt binevenite pentru o scurtă vizită. De fapt, 
unele doamne din oraşul din apropiere deja au venit pe aici 
cu maşina, aşa că nu avem nici un motiv să le refuzăm 
femeilor de confesiune ortodoxă acelaşi privilegiu, cel 
puţin din când în când! 

Alexie, îţi urez toate cele bune cu ocazia primei 
voastre aniversări a intrării în Biserică. Fie ca Dumnezeu 
şi Sfântul vostru patron să vă călăuzească în toată viaţa, pe 
strâmta, îngusta cale a Ortodoxiei! 



15/28 Mai 1971 

Bucuraţi-vă întru Domnul! îmi face plăcere să aud 
din nou de voi. Ne vom bucura dacă vă vom putea vedea 
Miercuri, 9 Iunie, ori în altă zi din săptămâna aceea, atunci 
când vă va conveni cel mai bine. 

în Biserica Ortodoxă nu este interzis să te rogi la 
Sfinţi "necanonizaţi" 30 . De fapt, canonizarea oferă doar un 
statut oficial la ceea ce deja există neoficial: oamenii se 
roagă unui sfânt înainte ca Biserica, în cele din urmă, să-i 
stabilească un cult general, moment în care i se stabileşte o 
slujbă, o icoană etc. Tot astfel, în mod particular, putem 
cere să se roage pentru noi oricărui creştin plecat dintre 
noi, aşa cum obişnuim să cerem rugăciunea creştinilor 
ortodocşi în viaţă - pentru că toţi sunt vii în Hristos; cu 
atât mai mult cineva a cărui viaţă sfântă sau mucenicie au 
fost bine-primite de Hristos Domnul nostru, astfel că el 
poate auzi rugăciunile noastre, mijlocind pentru noi. De 
aceea, dacă eşti inspirat să faci aşa, roagă-te cu toată 
încrederea Ieromartirului Serafim. De fapt, nu e nimic rău 
în a decupa fotografia lui şi a o pune între icoanele tale - 
dar nu într-un loc central, ci undeva deoparte, pe la 
marginea colţişorului tău de rugăciune, cum s-ar spune. 
Au fost mulţi oameni care au făcut astfel cu imagini 
reprezentând pe Sfântul Ioan de Kronstadt şi Sfântul 
Herman cu mult înainte ca ei să fie canonizaţi. 

Cât despre Biserica din Catacombe şi "cultul 
membrilor Familiei Imperiale" 31 - nu ştiu cu câtă 
seriozitate trebuie să privesc acest fapt, având în vedere că 
sovieticii sunt foarte cunoscuţi pentru abilitatea cu care 
descoperă peste tot "comploturi monarhiste", respectiv 
"practici religioase" dintre cele mai bizare, care se 



30 Eu întrebasem dacă e bine să mă rog noului mucenic rus - 
Arhiepiscopul Serafim din Uglich, care în acea vreme nu era încă 
canonizat; portretul său fusese tipărit pe coperta revistei The Orthodox 
Word, Nov./Dec. 1971. 

31 îl întrebasem de asemenea câte ceva în legătură cu ceea ce citisem 
despre cultul Familiei Imperiale Ruse, familie care a fost martirizată - 
o idee destul de nouă şi surprinzătoare pentru mine. 

întemeiază pe o gândire rătăcită. Dacă totuşi această 
declaraţie se bazează pe fapte, chestiunea devine 
interesantă dacă ar fi să o alăturăm următoarei afirmaţii: 
"ipoteza numelor ţarilor..." care la început ne-a pus pe 
gânduri. Se poate ca Biserica din Catacombe să fi 
canonizat (oficial sau neoficial) ca martiri Familia 
Imperială şi astfel să fie veneraţi ca sfinţi şi să li se preia 
numele la botezuri şi în monahism. Dar aceasta e numai o 
speculaţie. Fără îndoială că ţarul şi familia sa trebuie 
văzuţi ca martiri ai Credinţei Ortodoxe, fapt care nu are 
nici o legătură cu chestiunea monarhiei; din nefericire, 
există oameni din afară care îi numesc "monarhişti" pe cei 
care îi venerează pe aceşti martiri, ceea nu poate stârni 
decât confuzie. întreaga chestiune a "monarhismului" 
sinodal a stârnit deja destulă confuzie. Există un număr de 
fire care trebuie descurcate pentru a obţine o imagine clară 
- m-aş bucura să o discut cu tine odată; fiind amândoi 
americani, probabil că nu vom suferi tot felul de reacţii 
emoţionale care ar putea cumva să-i tulbure pe ruşi! 

Pe scurt, este foarte adevărat că mulţi emigranţi ruşi, 
în special cei evlavioşi şi cei din rândul clerului, vor pleda 
pentru vechea ordine din Rusia şi cu siguranţă că o vor 
prefera oricărei alte ordini din zilele noastre (pentru 
Rusia); dar în America, aceiaşi oameni vor trebui să fie 
consideraţi ca democraţi, deoarece participă la alegerile 
noastre şi nu au de gând să-1 "reabiliteze" (aici) pe George 
III! 32 Dar să numeşti Sinodul însuşi "monarhist" este lipsit 
de orice logică, cel puţin irelevant, pentru că nu afectează 
în nici un fel (din câte mi-aş putea imagina) credinciosul 
simplu. Nu e nici un "păcat" să speri ca în Rusia să se 



32 George III (1738-1820) - rege al Marii Britanii şi al Irlandei (1760- 
1820), nepotul lui George II [n. tr.]. 

instaureze o democraţie, cu toate că, personal, cred că 
destinul istoric al naţiunii ruse este strâns legat de cel al 
Ţarilor şi tot ce a urmat [de la ultimul Ţar - n. tr.] şi va mai 
urma, va fi doar o idee impusă cu forţa, spre marea pagubă 
a poporului rus. Cred că cei care vorbesc despre 
"monarhismul" Sinodului exprimă de fapt propriul dezgust 
faţă de poziţia în general tradiţionalistă a Sinodului care 
înainte de toate este o poziţie bisericească. Aşa cum am 
spus, dacă vă interesează toate acestea, le putem discuta 
cândva, dar nu cred că este o chestiune atât de importantă! 
Aşteptăm cu nerăbdare să vă vedem. Acum două zile 
districtul nostru a început obişnuita reparare anuală a 
mocirlosului nostru drum - ieri şi astăzi a plouat şi drumul 
este deja o mocirlă totală, spre paguba pescarilor care deja 
au început să sosească pentru week-end (la pârâu)! De 
îndată ce ploaia se va opri, se va usca repede, dar toată 
lucrarea va trebui cândva refăcută. 

în vara anului 1971, începusem să scriu câte ceva 
despre noua mea viaţă de creştin-ortodox. Am scris un 
scurt articol şi l-am trimis părintelui Serafim pentru a-şi 
exprima o părere - în scrisoarea care urmează, părintele 
şi-a exprimat câteva comentarii asupra articolului. 

"Arhiepiscopul Ioan", pe care părintele Serafim îl 
menţionează în următoarea scrisoare, este acelaşi cu 
Arhiepiscopul Ioan Maximovici din San Francisco, care a 
murit în 1966, fiind înmormântat în Catedrala din acelaşi 
oraş. Arhiepiscopul sau "Vlădica" Ioan, aşa cum preferă 
ruşii să-1 numească (vlădica este termenul rusesc ce 
denotă afecţiune, dragoste, însemnând "micul stăpân"), a 
dus o viaţă foarte ascetică şi sfântă. Părinţii l-au cunoscut, 
numărându-se printre slujitorii lui. în ultimele decenii, 
cultul său s-a răspândit în toată lumea ortodoxă, chiar şi 
dincolo de limitele jurisdicţionale. Trupul său a fost găsit 
neputrezit după douăzeci şi opt de ani de la moartea sa, 

iar în 1994 a fost canonizat de către Biserica Rusă din 
Diaspora. 



16/29 August 1971 

Salutări în Domnul nostru Iisus Hristos. După ce în 
cele din urmă m-am hotărât să nu mai preget a-ţi scrie, mi- 
am zis s-o fac neîntârziat chiar astăzi - am constatat 
totodată că sărbătoarea de astăzi este închinată acelei 
icoane la care tu ai o mare evlavie 33 . Aşa că, de această 
sărbătoare, îţi doresc toate cele bune; conform ruşilor, 
icoana aceasta poartă numele de "Al Treilea Mântuitor" - 
adică a treia sărbătoare a Mântuitorului din această vară 34 . 

Iartă-mă, te rog, pentru îndelunga-mi tăcere dar, pe 
lângă munca la tipografie (care include un Orthodox Word 
rusesc, dedicat vieţii Arhiepiscopului Ioan, pe care am şi 
terminat-o în ziua anterioară celei de-a cincea aniversări a 
trecerii sale din această viaţă), am cam avut de lucru cu 
vizitatorii care pentru noi nu erau puţini. Şapte oameni 
într-o săptămână sunt o companie destul de mare pentru 
standardele noastre din sălbăticie! 

Am citit cu mare interes articolul pe care l-ai trimis; 
de fapt l-am citit de câteva ori, tocmai l-am terminat de 
citit ultima oară. N-am găsit nimic în neregulă în el, m-am 



33 Când eram elev la liceu în Europa mi-am cumpărat prima mea 
icoană, o simplă reproducere pe hârtie a "Chipului Nefăcut de Mână", 
în vremea aceea nu ştiam nimic despre Ortodoxie, iar despre 
iconografie nici atât, dar am fost atras în mod deosebit de această 
icoană a lui Hristos, cu totul specială pentru mine, drept care i-am 
vorbit despre ea şi Părintelui Serafim. 

34 Celelalte două sărbători sunt Scoaterea Sfintei Cruci pe 1/14 August 
şi Schimbarea la Faţă pe 6/19 August. 

gândit doar la o eventuală schimbare în text, pe care am şi 
notat-o. Punctul tău de vedere are importanţa lui, e 
confirmat atât de Sfânta Scriptură, de Părinţii din vechime 
cât şi de cei mai noi, ba mai mult, este scris cu simţire şi 
nu ca un exerciţiu academic de rutină. Nu este inutil şi nici 
o "dovadă de pedanterie" să scrii un asemenea articol, 
pentru că te ajută să-ţi clarifici şi să-ţi dezvolţi propriile 
idei şi simţăminte, comparându-le cu izvoarele - atât cu 
Scriptura cât şi cu aceia care au trăit credinţa pe care noi o 
propovăduim şi încercăm să o trăim. îmi vine în gând 
chiar un loc unde s-ar cuveni să fie publicat: într-un ziar 
numit Orthodox America [America Ortodoxă], care, pe 
lângă ştirile pe teme ortodoxe, cuvinte de folos, şi 
obişnuitul punct de vedere asupra problemelor 
contemporane, să aibă şi o secţiune în care cei convertiţi la 
Ortodoxie ca şi toţi ceilalţi copii ai Americii ortodoxe 
răspândiţi peste tot împărtăşesc câte ceva din părerile, 
ideile, speranţele lor, etc. Din nefericire, un asemenea ziar 
nu există! Poate într-o zi va exista. Cu toate acestea, chiar 
şi fără un ziar, nu e rău ca cei convertiţi să comunice între 
ei. 

Am scris acum câţiva ani câteva scurte articole cam 
pe aceeaşi linie la insistenţele Arhiepiscopului Ioan, care 
voia cel puţin o pagină sau două de material în limba 
engleză în buletinul diocezei din San Francisco (a cărui 
apariţie a încetat) 35 . Nu ştiu dacă le-o fi citit cineva, dar 
uitându-mă acum înapoi la ele le găsesc, în ciuda 
"simţirii" ce le-o port, cumva "abstracte", un rod al 
gândirii care nu avea în spate destulă experienţă, fie în 



35 Aceste prime articole ale părintelui Serafim au fost culese şi 
publicate după moartea sa sub titlul Tărâmul ceresc (Platina, CA 
1984). 

literatura sau în viaţa ortodoxă. Totuşi, ele au avut o 
funcţie importantă în modul meu de înţelegere şi de 
exprimare a diferitelor probleme din Ortodoxie şi chiar în 
"dezvoltarea" mea ortodoxă, iar Vlădica Ioan are şi el 
contribuţia lui. 

De aceea, dacă te simţi înclinat să scrii articole 
asemănătoare, fă-o cu tot dinadinsul. Ai pomenit de un 
lucru important: marele folos al citării din operele 
Părinţilor. Aici aş mai adăuga: marele folos al citării unor 
întâmplări din viaţa lor, atunci când e cazul. Dar, cu 
deosebire în zilele noastre, isteţii "teologi" au capacitatea 
de a-i cita pe Părinţi şi să-i răstălmăcească spre sminteala 
credincioşilor. Insă ceea ce au făcut Părinţii este adesea 
aşa de limpede şi neechivoc încât nu se poate răstălmăci. 
Spre exemplu: se vorbeşte mult în zilele noastre despre 
înţelegerea celor "Şapte Sinoade Ecumenice", cât de 
obligatorii sunt, dacă sunt valabile pentru toţi creştinii 
ortodocşii şi dacă sunt ultima autoritate în Biserică, etc. - 
şi apoi începi să-ţi aminteşti că ortodocşii au avut şi un al 
"Optulea Sinod Ecumenic" - deoarece toţi reprezentanţii 
Patriarhatelor au semnat convenţia Sinodului de la 
Florenţa. 

Cu toate acestea, din pricina unui singur episcop, 
Sfântul Marcu al Efesului, care s-a împotrivit întregului 
Sinod ţinând mai mult la adevăr decât la niscaiva "interese 
bisericeşti", respingând hotărârea (unirea cu Roma) din 
cauză că era în contradicţie cu tradiţia ortodoxă, întreaga 
Biserică Ortodoxă a respins-o. Chiar şi astăzi, susţinătorii 
uniaţiei (unirii cu Roma), vor fi având multe şi subtile 
argumente, dar noi ne vom împotrivi nu numai cu 
argumente şi citate din Părinţi, ci chiar cu exemplul 
Sfântului Marcu al Efesului. 

Dacă aş avea vreo sugestie pentru viitoarele tale 

articole, ar fi aceea să ai totdeauna în minte Vieţile 
Sfinţilor. De fapt, chiar în articolul acesta sunt cel puţin 
două puncte care ar suna şi mai sugestiv dacă ar fi întărite 
prin referinţe la vieţile autorilor citaţi (un sfânt şi un 
duhovnic al zilelor noastre). Când ai scris despre 
"dragoste" ai citat pe Sfântul Ioan de Kronstadt - dar este 
nu numai un mare Sfânt ortodox al acestui secol, ci el este 
chiar întruparea dragostei de care vorbeşte, şi cu greu 
putem găsi un exemplu asemănător în viaţa altor sfinţi 
pentru a ilustra desăvârşita sa dragoste ce se răstigneşte pe 
sine în slujba altora, binecuvântat de Dumnezeu prin 
mulţimea de minuni care nu pot fi comparate decât cu cele 
ale Sfântului Nicolae. 

Şi iarăşi, când îl citezi pe I. M. Andreiev în legătură 
cu Creştinismul ca un "nou principiu de viaţă, capabil să 
îmbrăţişeze totul", acest fapt devine cu atât mai percutant 
când ştii că această afirmaţie vine din teribila experienţă a 
realităţii sovietice care s-a născut în puşcării şi catacombe, 
având conştiinţa că toate au venit asupra lui prin forţă, 
încât astăzi nu mai poţi [pur şi simplu] să fii un creştin cu 
inima împărţită 36 , ci unul cu toată inima sau deloc; 
Creştinismul fie este totul pentru cineva, or pur şi simplu 
nu va rezista testului realităţii sovietice. 

De altfel, pe aceeaşi linie de gândire este şi 
interesanta cărticică 37 pe care ţi-am trimis-o, o mărturie 
ortodoxă contemporană în faţa aceleiaşi inflexibile realităţi 
sovietice. Poţi păstra cartea deoarece ni s-au trimis mai 



36 Căldicel [n.tr.]. 

37 Noii martiri ai Rusiei, de Pr. Mihail Polsky, adăugită şi republicată 
de Monastery Press, Wildwood, Alberta, Canada, 2000 [cartea a fost 
tradusă şi în româneşte, în două volume, de către Schitul românesc 
Prodromu, 2002, sub titlul Noii martiri ai pământului rus - n. tr.]. 

multe. 

Acum că am început în acest ritm, pot să dau alte 
exemple. Din rânduială dumnezeiască, Sfântul Paisie cel 
Mare nu a reuşit să-şi recunoască propriul ucenic după ce 
s-a întors dintr-o scurtă călătorie în Alexandria. Pentru că 
s-a întâmplat ca ucenicul să întâlnească pe cale un eretic 
cu care s-a pus de acord în privinţa faptului că, "probabil", 
unele dogme ortodoxe nu sunt chiar aşa de adevărate în 
cele din urmă, şi astfel harul 1-a părăsit, iar lipsa aceasta a 
fost imediat observată de bătrânul său; deci iată cât de real 
se manifesta harul şi de cât de multă grijă e nevoie pentru 
a-1 păstra. 

E destul pentru acum. Transmite-le lui Ian şi Susanei 
salutările mele. Spune-i lui Ian că avem doi pui de 
căprioară cu pete. Sperăm să te vedem din nou înainte de 
venirea iernii. Se spune că iarna va veni devreme anul 
acesta şi va fi aspră. Nu-i de mirare că vara aceasta, cu 
excepţia unei scurte perioade, a fost neobişnuit de rece, iar 
astăzi este tot aşa. Am avut şi trei furtuni cu trăsnete. 

Părintele Serafim avea toate calităţile unei pregătiri 
academice şi o bogată experienţă în lumea editorială unde 
a scris şi publicat printre cercurile bisericeşti, alături de o 
intensă experienţă duhovnicească - nu doar spiritualitate 
abstractă, ci una concretă, practică. Pe de altă parte, eu nu 
aveam nici una din aceste calificări. Dar totuşi aveam o 
diplomă în jurnalism, iar acum eram creştin ortodox; 
aveam o foame crescândă de tot mai multă cunoaştere şi 
experienţă, având pe deasupra şi ceva talent pentru scris. 
Eram astfel un teren disponibil pentru acest grădinar cu 
totul special, părintele Serafim - un grădinar în căutarea 
unui petic de pământ pentru semănat şi cultivat. Şi astfel, 
din acest moment al corespondenţei noastre el şi-a 
început munca de grădinar punând seminţe după cum 
eram pregătit să le primesc, altoind şi curăţind ori de câte 

ori era necesar. 

în această scrisoare, părintele Serafim scria de 
asemenea şi despre visul său privitor la un nou şi original 
tip de publicaţie de limbă engleză - Orthodox America. A 
trebuit să treacă mulţi ani de atunci pentru ca acel vis să 
se împlinească. încă nu eram nici pregătit nici în stare să 
ajut în vreun fel la crearea unei asemenea publicaţii. între 
timp, părintele Serafim m-a stimulat să încep a mă gândi 
la ceva mult mai simplu şi mai smerit, un fel de buletin 
informativ mai extins prin care puteam împărtăşi altora 
propriile mele experienţe şi puncte de vedere către alţi 
convertiţi şi, în acelaşi timp, să-mi dezvolt talentul 
scriitoricesc sau editorial pentru a mă pregăti pentru ceva 
mai consistent în viitor. 

Vedeam clar entuziasmul părintelui Serafim - ceva ce 
arareori putea fi văzut la el - dorinţa lui ca eu să continui 
să scriu. Dorinţa lui fierbinte ca eu să folosesc anumite 
întâmplări din vieţile sfinţilor pentru a ilustra unele 
puncte mai abstracte era foarte importantă pentru mine. 
De fapt, aceasta era introducerea mea în ideea că 
spiritualitatea ortodoxă nu este deloc abstractă sau 
teoretică, ci întotdeauna are o aplicaţie practică la viaţa de 
zi cu zi. 

Ca în multe alte scrisori ale sale, părintele Serafim 
sfârşea cu un comentariu legat de vreme. Acesta este încă 
un exemplu al aspectului concret versus abstract din viaţa 
lui, şi nu doar un obicei convenţional şi "reconfortant" 
pentru scris. Părintele Serafim nu se deda la asemenea 
obiceiuri şi convenţii şi nu obişnuia aproape niciodată să 
spună vrute şi nevrute sau să se amestece în discuţii 
inutile. Pentru el, vremea era o parte din mediul în care 
Dumnezeu 1-a rânduit. Aşa că se pricepea bine la ea, îi 
admira capriciile, multiplele sale manifestări, asprimea 
ei..., adeseori scria şi vorbea despre ea, în special în 
primii ani; indiferent ce formă lua, el se bucura de ea. 

Pe măsură ce anii treceau şi numărul de vizitatori şi 

pelerini creştea, părintele Serafim trebuia să-şi impună 
restricţii pentru rugăciune, lectură şi scris, ajungând să-şi 
dorească venirea unor ierni aspre care efectiv l-ar izola de 
lumea din afară săptămâni întregi. Din nefericire, aceasta 
nu se întâmpla prea des, fiind nevoit, ocazional, să se 
pună la discreţia cuiva care se întâmpla să treacă pe acolo. 
Cu timpul, deprinse obiceiul să se retragă tot mai mult în 
chilia sa, departe de complexul principal. Stătea în chilie 
zile întregi, coborând doar pentru slujbe şi la mese, 
putând în acest fel să finalizeze proiecte de traducere sau 
scrieri. Dar către sfârşitul vieţii, după ce sănătatea i se 
şubrezise puţin, îmi spunea de repetate ori, pe măsură ce 
se apropia o nouă iarnă: "Nu cred să mai pot îndura aceste 
ierni. Devine din ce în ce mai greu". 



8/21 Octombrie 1971 

Iartă-mă te rog pentru cererea mea fără rost, dar dacă 
vii sâmbătă, ai putea să ne aduci câte ceva. Mergând spre 
Redding săptămâna asta am uitat să luăm geamurile pentru 
a repara uşa de la arhondaric; recent am spart două 
geamuri în clădire aşa că, dacă poţi, adu două geamuri de 
mărimea 19x24 inci 38 . Magazinul de unde poţi lua 
geamurile e chiar pe drumul principal care trece prin 
Redding. Dacă cumva e închis, lasă totul în seama noastră, 
vom merge în oraş într-o săptămână sau două. Toată 
cheltuiala intră în socotelile de întreţinere ale clădirii, 
drept care îţi vom înapoia toţi banii. 

A plouat puţin în ultimele zile, dar astăzi e cald şi 
frumos, iar drumul este destul de uscat. Nădăjduim că 
această vreme va dura până sâmbătă. 



38 1 inch = 2,54 cm [n. tr.] 

Dacă poşta nu va aduce scrisoare până vineri, nu te 
îngrijora, ne vom vedea noi până atunci. Roagă-te pentru 
noi. 

Pentru noi, cei din vremea aceea, cea mai apropiată 
parohie a Bisericii Ruse din Diaspora era fie Sacramento, 
fie San Francisco - ambele cam la 350 de mile depărtare, 
sau la vreo şapte ore de mers cu maşina. Deşi schitul era 
la trei ore depărtare, nici unul din părinţi nu fusese 
hirotonit preot, astfel că pentru Dumnezeiasca Liturghie 
mergeam în San Francisco o dată pe lună. La fiecare 
vizită de acest fel, obişnuiam să ne adunăm cu noii noştri 
prieteni din comunitatea Ortodoxă de acolo - atât dintre 
convertiţi cât şi ruşi - şi să ne punem la curent cu ultimele 
evenimente din viaţa parohială. 

într-o astfel de vizită în San Francisco, eu şi soţia 
mea ne-am arătat interesaţi de eventuala înfiinţare a unei 
publicaţii bisericeşti. Deja stabilisem cu părintele Serafim 
detaliile legate de format şi de conţinutul general, iar 
acum încercam să-i găsim un nume potrivit. Auzind 
despre acest proiect, cineva din San Francisco ne-a spus 
că în curând urma să aibă loc în Montreal o conferinţă 
misionară oficială ce avea ca scop şi elaborarea unui nou 
periodic de limbă engleză şi, deci, aveam de aşteptat 
hotărârile şi perspectivele oferite de acea conferinţă 
înainte de a ne lansa în vreo iniţiativă, or poate că trebuia 
deja să o abandonăm de pe-acum. Aceasta a fost prima 
dată dintr-o serie de ocazii când diferiţi indivizi au 
încercat - adesea, fireşte, cu sinceritate - să ne 
descurajeze or să ne tragă înapoi de la încercarea de a ne 
duce la împlinire visele şi idealurile pe care părinţii 
Serafim şi Herman le nutreau cu noi. Pe de altă parte 
simţeam că în jurul nostru se seamănă confuzia, de care, 
în parte, eram şi noi responsabili; despre ea va vorbi 
părintele Serafim în următoarea scrisoare. 

Acest incident 1-a făcut pe părintele Serafim să-şi dea 

seama de faptul că fenomenul convertirii îşi avea 
propriile probleme şi nevoi, destul de diferite de acelea 
ale generaţiei emigrării. El observă că dacă aceşti noi 
convertiţi ar trebui să supravieţuiască în Biserică, va 
trebui să li se facă un oarecare loc, deschis căilor de 
comunicare cu diferitele autorităţi bisericeşti, iar el şi 
părintele Herman erau chiar foarte potriviţi pentru această 
treabă. Pentru cei mai mulţi dintre cei ce veneau la 
Ortodoxie pe Coasta de Vest în anii 1970, părinţii 
Herman şi Serafim se dovedeau a fi un adevărat pod între 
noi şi Biserică. 



16/29 Noiembrie 1971 

Salutări în Domnul nostru Iisus Hristos. Multe 
mulţumiri pentru scrisoarea ta. Aceasta va fi doar o scurtă 
notă pentru a uşura unele griji de-ale tale. Pe lângă 
obişnuitele probleme, nu cu multă vreme în urmă m-am 
rănit la un deget (din fericire la mâna stângă) la linotip, 
când lucram cu acul, iar apoi s-a infectat etc. 39 Acum 
începe să se vindece dar toată infecţia şi perioada de 



39 Atât părintele Serafim cât şi părintele Herman au suferit de-a lungul 
anilor tot felul de răni lucrând la mica lor tipografie. Pe munte viaţa 
era în general foarte grea. Nu numai că trebuiau să se lupte cu o 
tiparniţă antică (pe care o puneau în funcţiune cu ajutorul unui 
generator cu gaz - din altă parte neavând de unde să obţină energie 
electrică), chiar şi maşina trebuiau să şi-o repare singuri - şi alte 
treburi pe care, efectiv, numai ei trebuiau să le facă, precum tăiatul 
lemnelor pentru foc, construirea clădirilor, aducerea apei (până ce, în 
1977, s-a săpat în cele din urmă o fântână). Ca o consecinţă, cu toate 
rănile de la mâini, care îşi aveau locul lor în viaţa trăită aproape de 
pământ, ei şi-au dezvoltat nişte mâini adevărate de ţărani-agricultori. 

vindecare m-au costat mai multe săptămâni. Iată ce 
înseamnă să înveţi să te încrezi mai mult în Dumnezeu 
decât în propriile planuri. 

Sper ca în curând să-ţi scriu câte ceva despre 
Glastonbury etc. 40 

Noi înţelegem foarte bine tulburarea din sufletul tău, 
venită cu ocazia conferinţei despre misiunea creştină etc. 
Dar să ştii că nu e normal să ai o astfel de tulburare; pentru 
că atunci când începi ceva cu scopul de a-i plăcea lui 
Dumnezeu, diavolul nu va întârzia să te ispitească şi să te 
dezorienteze prin toate mijloacele, chiar prin cele mai 
neruşinate. Chiar noi am auzit recent despre noul periodic 
de limbă engleză din Montreal, şi am înţeles că A. era 
implicat în afacere; părea să fie vorba de o publicaţie 
sinodală "oficială" şi, prin urmare, nu trebuie să te temi că 
cineva, conştient sau inconştient, ar vrea să-ţi 
zădărnicească planurile. De această publicaţie se va ocupa 
o nouă "Comisie Misionară" sinodală, dar nu ştim dacă ea 
se va întruni în Ianuarie. Este un proiect oficial, şi nu prea 
cred că va putea reuşi să descurajeze mica lucrare 
misionară "neoficială" prin care Ortodoxia este cu 
adevărat propovăduită. 

De aceea, noi te sfătuim să mergi drept înainte cu 
planurile tale, făcând tot ce este omeneşte posibil şi lăsând 
rezultatul în seama lui Dumnezeu. Este de aşteptat să 
întâmpini dificultăţi pe cale, pentru că diavolul nu doarme 
niciodată; dar dacă cumva vei da de nişte piedici care ar 
putea să-ţi lase fără rod toate eforturile tale, zădărnicindu- 
le cu totul, nu deznădăjdui, ci mergi drept înainte 



40 Mă gândisem la o serie de articole despre Ortodoxia din Vest 
înainte de Schismă - în special în Britania timpurie - aceasta fiind o 
zonă neexplorată de alte publicaţii în acea vreme. 

bizuindu-te atât pe propria-ţi ştiinţă cât şi pe sfatul altora. 
Chiar înainte să ne-o ceri tu, noi deja ne hotărâsem să-i 
scriem Vlădicăi Antonie pentru a ridica într-un fel bariera 
dintre convertiţi şi episcopi. Una peste alta, am vrea întâi 
să vedem macheta primului număr, să putem să ne bazăm 
pe ceva concret atunci când îi scriem. Te vom anunţa 
cumva în ziua când îi vom trimite scrisoarea, ca să fii sigur 
că n-am uitat! Nu putem şti cum va reacţiona, atâta timp 
cât (...) Comisia Misionară l-ar putea face să şovăie în 
privinţa binecuvântării oarecum îndrăzneţe pe care o va da 
în propria-i dioceză. Aşa că pregăteşte -te! Fă-ţi treaba şi 
apoi înarmează-te cu rugăciune. înainte să-1 vizitezi pe 
Arhiepiscop, du-te neîntârziat la Vlădica Ioan şi imploră-i 
ajutorul, chiar la mormântul său, şi întreabă-1 dacă ceea ce 
vrei să întreprinzi este bine -plăcut lui Dumnezeu, ca să te 
binecuvânteze. 41 Dacă Vlădica Ioan va binecuvânta, se va 
împlini, indiferent de dificultăţile care pot apărea! 
Presupun că ştii ce vreau să spun atunci când afirm că 
"comisia noastră misionară" are doar un singur membru - 
Vlădica Ioan. 

Cât despre titlul (noii noastre publicaţii) - 
Nikodemos, mi se pare un nume potrivit, care nu sună mai 
puţin "oficial", deoarece nu conţine în titlu, "Ortodoxia", 
iar implicaţiile sunt dintre cele mai potrivite (sete de 
cunoaştere, ignoranţă desăvârşită în faţa puternicei 
presiuni venite din partea noii revelaţii, probabil că până şi 
vizitele nocturne de taină sugerează un timp al 
catacombelor, al exilului etc). Te avertizez de pe acum, că 



41 Părintele Serafim se referea la evlaviosul obicei de a te ruga la 
mormântul Sfântului Ioan, în cripta Catedralei din San Francisco, 
chiar dacă în vremea aceea el nu era canonizat, fapt pe care 1-a săvârşit 
mai târziu Biserica prin Arhiepiscopul Antonie. 

dacă vei folosi titlul de Nikodemos, vei primi cel puţin o 
scrisoare furioasă care-ţi va cere să foloseşti transcrierea 
standard, Nicodemos, acuzându-te de încercare de 
grecizare a limbii engleze. Se înţelege că e o chestiune de 
gust şi te-aş sfătui să fii conştient de ceea ce faci, astfel 
încât să poţi răspunde mai târziu pentru ortografia aleasă! 

Vom încerca să-ţi trimitem săptămâna asta lista 
adreselor poştale. 42 

Roagă-te pentru noi şi, mai presus de toate, sprijină- 
te pe Arhiepiscopul Ioan. 

P.S. încă nu ne-am acoperit de zăpadă - doar ploaie 
cât cuprinde. 

în cele din urmă ne-am decis să-i punem titlul 
Nikodemos, sub care să punem, cu litere mici, un fel de 
motto: "dacă un om nu se va naşte din nou". Am pus la 
cale o machetă de probă pentru primul număr, cu o 
copertă cam neinspirată ce ilustrează nişte turle în stilul 
bulbilor de ceapă ruseşti. Totuşi, periodicul nu a ajuns să 
fie tipărit aşa. Părintele Serafim ştia că noi doream în mod 
deosebit să-i "atingem" cumva pe Romano-catolicii 
conservatori, dintre care cea mai mare parte erau cuprinşi 
de o deznădejde din pricina "înnoirilor" din Biserica lor; 
în timp, am încercat în mod deschis să intrăm în sufletul 
catolicilor. Aşa cum reiese din reacţia părintelui Serafim 
la machetă, încă mai aveam mult de învăţat! 



30 Noiembrie/13 Decembrie 1971 



42 



Părinţii se oferiseră să ne ajute să punem început periodicului nostru 
prin oferirea listei cu adrese [a celor ce vor primi revista - n. tr.]. 

Salutări în Domnul nostru Iisus Hristos. Am citit cu 
interes primul număr din Nikodemos şi avem câteva 
comentarii. 

Articolul final nu este semnat, chiar dacă începe cu 
"Eu". S-ar putea crede că întreaga publicaţie este rodul 
eforturilor unui singur om - dar acest fapt nu pare să 
reiasă din pagina de titlu. Unui articol scris pe un ton 
personal s-ar cuveni să-i pui nişte iniţiale sau un 
pseudonim. 

Acum ajungem la punctul cel mai important, 
începând cu pagina 2 până la 9 totul e în regulă, totul e la 
locul lui; dar pagina 1, care trebuie să dea tonul întregului 
demers, are o slăbiciune, şi asta din mai multe motive: 

(a) Introducerea trebuie să conţină o "lovitură", ceva 
percutant, care să se facă vizibil chiar din primul rând. Dar 
în loc de aceasta tu ne spui că: "Biserica... e bine, e în 
viaţă". Prea prozaic! Bine..., e surprinzător, e uimitor, 
Biserica este nu numai în viaţă, dar înfloreşte pe seama 
sângelui martirilor, pe viaţa ascetică etc. Această lovitură 
poate fi dată doar prin reformularea primei propoziţii, 
poate cu un citat evanghelic, ca de pildă cuvântul 
Mântuitorului: Nu te teme, turmă mică, pentru că Tatăl 
vostru a binevoit să vă dea împărăţia (Luca 12, 32). In 
ciuda aspectului său teribil, Biserica nici nu a murit, nici 
nu s-a predat satanei, şi cei ce vor şti să o găsească (aici 
fâcându-se o aluzie: unde este Biserica?) vor moşteni 
slăvită şi nesfârşita împărăţie a Cerurilor! Gândeşte -te la 
situaţia Romano-catolicilor de astăzi: spune-le că Biserica 
e "în viaţă şi bine" şi nu vor citi mai departe - pentru că 
pentru ei, porţile iadului par să aibă întâietate asupra 
Bisericii. Sigur că prima ta propoziţie este corectă în sine, 
dar nu i se dă importanţa cuvenită. Pune ceva acolo, astfel 
încât să-1 determine pe catolicul deznădăjduit (de pildă) să 

citească mai departe. 

(b) Cine este Fericitul Ioan Maximovici şi de ce faci 
pomenire de el? Crezi că lumea îi cunoaşte deja toată 
povestea? Nu, nu o cunosc. Din nou, ceva mai percutant! 
Un Sfânt ancorat cu totul în tradiţia ortodoxă, prin 
preocupările şi pilda sa de viaţă, a inspirat un avânt 
misionar către Vest, iar acum cinci ani el a păşit chiar pe 
acest pământ californian! 

(c) Cui aparţine această publicaţie? Nu trebuie să-ţi 
dai numele, dar aşa un cuvânt, o aluzie, poate limpezi 
lucrurile - măcar titulatura mirean (or, familie laică, 
indiferent), ar ajuta într-un fel la împrăştierea suspiciunilor 
că tu a-i fi cineva "oficial" şi lucrezi pentru dioceză. 
Apropo, cred că ar fi înţelept să se scrie la început (dacă şi 
Vlădica îţi dă binecuvântare): "Apărută cu binecuvântarea 
Arhiepiscopului Americii de Vest şi San Francisco", etc. 
Dacă Vlădica îşi vede numele acolo s-ar putea ca aceasta 
să-1 facă să se simtă destul de responsabil pentru tot ce se 
spune acolo. Vlădica Ioan nu era aşa de strict în chestiunea 
aceasta. Poate că Vlădica Antonie îţi va comunica dacă 
doreşte sau nu ca numele să apară. 

în fine, legat de copertă: nu cumva turlele 
accentuează prea mult aspectul exterior al Ortodoxiei (fie 
el "rusesc" sau de altă origine), în contrast cu mesajul mult 
mai spiritual pe care vrei să-1 exprimi? Ce fel de litere vrei 
să foloseşti în alcătuirea titlului? Părintele Herman ţi-ar 
putea face un desen - dar va trebui să vedem dacă găseşte 
timp şi inspiraţie. Noi apreciem afirmaţiile tale "discrete", 
care dau publicaţiei un ton potrivit de sobrietate, dar totuşi 
pagina s-ar putea îmbogăţi în câteva locuri dacă i-ai mai 
adăuga puţină forţă. Dar acum nu încerca să te forţezi a 
spune ceva doar pentru că ţi-am zis noi - ci, după ce citeşti 
comentariile noastre, uită-te din nou în pagină şi vezi cum 

arată. Aşa cum este, nu arată rău - noi vrem doar mai mula 
forţă în afirmaţii! 

O dată cu scrisoarea ta trimitem şi mesajul nostru 
către Vlădica Antonie, prin care vrem să-1 convingem că 
publicaţia ta e una "modestă", cu scopul înlesnirii de 
contacte între cei convertiţi. Fie ca acest bun "modest" 
început să dea roade! Dar dacă Vlădica Antonie nu-şi dă 
binecuvântarea? Ei, acum aşteaptă! Roagă-te mult, şi cere- 
i Vlădicăi Ioan să binecuvânteze. 

Roagă-te pentru noi. Aici suntem sub zăpadă, în 
sălbăticia nordului. Superb! 

P:S: Nu am uitat de lista cu adrese 43 - dă-ne câteva 
zile! 

Unul din aspectele cele mai izbitore ale modului prin 
care părintele Serafim îi îndruma pe cei care-1 căutau era, 
înainte de toate, renunţarea la orice metodă prin care ar 
putea manipula (fie pe mine sau pe altcineva). Spre 
deosebire de alţii, el nu făcea pe guru-ul şi nu dădea 
ordine (avea fii duhovniceşti, nu discipoli). îi ceream 
părerea şi el mi-o dădea - sincer - dar întotdeauna lăsa pe 
seama mea hotărârea finală. Aceasta însemna că eu 
puteam oricând face greşeli, dar el ştia că voi învăţa din 
urmările acelor greşeli. De asemenea, ori de câte ori 
simţea nevoia să critice câte ceva, făcea acest lucru 
echilibrând lucrurile cu ceva pozitiv, astfel încât nimeni 
să nu se simtă cumva jignit ori descurajat în lucrarea sa. 
Acesta este un indiciu de sănătate duhovnicească opus 
comportamentului egocentric al unora care îşi închipuie 
întotdeauna că ei ştiu "mai bine". 

Această scrisoare ne-a mai arătat două lucruri: 
primul, părintele Serafim simţea că era esenţial ca noua 



43 



Lista posibililor abonaţi [n. tr.]. 

noastră publicaţie să-şi dezvolte o direcţie proprie, 
propria personalitate dacă vreţi. Asupra acestui lucru el a 
insistat în mod deosebit. Nu voia să vadă o copie servilă a 
propriei publicaţii sau a alteia, nici un efort inutil, fără un 
scop special. Al doilea, ca şi de la bun început, voia să mă 
convingă să nu-mi îndrept prea mult atenţia către 
elementele exterioare ale Credinţei, încurajându-mă să mă 
concentrez spre interior, spre cele duhovniceşti. 

L-am întâlnit între timp pe Arhiepiscopul Antonie 
care s-a arătat entuziasmat de proiectul nostru, drept care 
ne-a dat cu toată bunăvoinţa binecuvântarea sa, adăugând 
faptul că s-ar bucura chiar să-şi vadă numele tipărit alături 
de numele editorilor şi ale colaboratorilor. Pe părinţii 
Serafim şi Herman i-a numit "îndrumătorii" mei. Astfel, 
în primul număr am încorporat sugestiile părintelui 
Serafim, l-am tipărit şi am început să-1 trimitem. 

[1972] 



2/15 Ianuarie 1972 



Felicitări pentru un bun început! Nu te îngriji de 
micile detalii - impresia generală nu poate fi decât una 
bună. Voi scrie mâine câteva comentarii. Acum lucrăm la 
Calendar 44 , care deja a întârziat cu o zi. 

Am inclus şi restul primei jumătăţi din lista cu adrese 
poştale din U.S. Poţi să-mi păstrezi zece sau douăzeci de 
exemplare? 

Roagă-te pentru noi! 



11/24 Ianuarie 1972 

Salutări în Domnul nostru Iisus Hristos. Iată şi 
cealaltă jumătate a listei cu adrese - iartă-mă, te rog, din 
nou pentru întârziere, dar a plouat o săptămână întreagă iar 
astăzi este prima zi după puţină zăpadă şi un ger bun care 
ne-a lăsat camionul în drum. 

Ai început bine cu Nikodemos. Primul articol 



44 Ei au fost primii părinţi din Biserica Diasporei care au publicat un 
calendar al Bisericii Ortodoxe în limba engleză pentru fiecare an. Cea 
mai mare parte din lucru a fost făcută cu ajutorul părintelui Laurence 
Campbell, o persoană foarte apropiată părinţilor, care locuia de câtva 
timp la schit, urmând ca apoi să se mute la Mănăstirea Sfânta Treime 
din Jordanville, New York. 

reuşeşte binişor să comunice foarte clar nişte idei, iar 
"identitatea" ta e bine aleasă. Dar acum, când deja ai 
început, ţi se va cere mult! Fie ca Dumnezeu să te ajute şi 
să te inspire. 

Avem un tânăr vizitator, un nou-convertit din L.A., 
căruia i-am dat să citească Nikodemos cerându-i apoi 
părerea. Primul lucru: e o uşurare atât de mare să vezi pe 
cineva că face efectiv ceva şi nu doar vorbeşte. Nădăjduia 
să vadă în viitor mai multă corespondenţă şi probleme etc. 
Cât despre Glastonbury 45 , nu avem cine ştie ce comentarii 
de făcut, dar cred că ar fi cel mai înţelept să ataci subiecte 
ce au vreo legătură cu acele scrieri ortodoxe serioase şi 
necontroversate din Vestul de dinainte de Schismă, scrise 
de autori ortodocşi. Dovezile arheologice sau alte dovezi 
de acest tip pot asigura un suport secundar fără a ocupa 
primul rând. Dintr-o lectură fugitivă a articolului 
Glastonbury din Enciclopedia Catolică [The Catholic 
Encyclopedia] pur şi simplu nu ştim ce să recomandăm. 
Articolul îl menţionează pe Iosif din Arimatea - în 
izvoarele ruseşti de care dispunem n-am putut găsi nimic 
despre el decât că e în calendar (3 1 iulie) şi că "s-a săvârşit 
în pace". Este foarte probabil să fi fost în Anglia, dar 
pentru asta avem nevoie de dovezi solide, texte pe care să 
ne bizuim pentru a reuşi să convingem. Tu ce ai găsit? 

Iartă-mi graba - tocmai am terminat lucru la 
Calendar şi suntem cam grăbiţi. 

După ce ieşise primul număr din Nikodemos şi 
reacţiile au început să apară, nici întrebările nu au 
întârziat să sosească. Oare să tipărim şi articole oferite de 
membrii altor dioceze ortodoxe, şi dacă da, în ce condiţii? 

Plănuiam o serie de numere despre Ortodoxia Britanică. 

Şi care trebuie să fie atitudinea noastră practică faţă alte 
dioceze? Răspunsul părintelui Serafim la aceste întrebări 
a arătat faptul că el cugetase foarte mult la aceste 
probleme. De fapt, începuse să se gândească foarte adânc 
la ce caracter ar putea sau ar trebui să ia o misiune 
ortodoxă în America. El simţea foarte tare că acest 
caracter trebuie dezvoltat în armonie cu toţi ceilalţi 
episcopi şi cu restul clerului în general şi nu ceva pe care 
el şi părintele Herman să-1 impună cu forţa asupra cuiva. 
Niciodată nu simţea că ştie mai bine decât alţii cum ar 
trebui să arate acest caracter, cu toate că avea şi el 
propriile lui idei şi păreri asupra acestuia. 



24 Ianuarie/6 Februarie 1972 

Ne-am bucurat auzind de primele reacţii la 
Nikodemos. Legat de articolele ne-sinodale, în principiu 
zicem că, pe lângă conţinutul articolului propriu-zis, 
trebuie luată în considerare posibilitatea apariţiei unor 
neînţelegeri sau chiar a unor scandaluri (depinzând şi de 
cine e implicat). Noi credem încă în Ortodoxia celor mai 
multe dintre principalele dioceze din America, dar totuşi le 
privim ca aflându-se în diferite trepte de cădere de la 
Ortodoxie, şi că diferiţii preoţi sau laici din fiecare dioceză 
încearcă, mai mult sau mai puţin insistent (sau chiar 
deloc), să rămână ortodocşi. Ca să putem rămâne în 
contact cu cei din afară care încearcă să-şi păstreze acelaşi 
duh, şi de teamă ca nu cumva poziţia noastră să se 
transforme într-una de partid, noi am încercat să nu 
"forţăm" prea mult asupra Sinodului. Fiecare caz trebuie 

cântărit separat. 46 

[Cartea] Mănăstirea Optina va apărea în ruseşte..., 
am promis puţin în pripă că o mare parte din material va 
apărea, începând cu acest an, şi în Orthodox Word. Este un 
subiect mare şi important, pe care am ezitat de multe ori 
să-1 abordăm, deoarece necesită o prezentare foarte atentă 
într-un mod cât mai sobru, astfel încât să putem evita 
căderile duhovniceşti. Cartea va apărea într-o lună sau 
două şi va cuprinde viaţa celui mai cunoscut dintre Stareţi 
- Ambrozie - scris de John Dunlop de la Sinod; din 
nefericire nu e lipsit de unele scăderi, una dintre ele fiind 
luarea în discuţie a Stareţului "Zosima" (din Fraţii 
Karamazov) - existent numai în imaginaţia lui Dostoievski 
şi care e nu e altceva decât un fals stareţ care duce poporul 
în rătăcire. Vezi cât de complicate pot ajunge lucrurile? 
Suntem fericiţi că ne-am putut folosi din plin de tradiţia 
duhovnicească a autorului 47 Mănăstirii Optina, bucurându- 
ne de preţioasele lui materiale folosite la alcătuirea cărţii 
şi, ceea ce e mai important, satisfacţia de avea 
binecuvântarea sa pentru continuarea lucrului - de 
asemenea şi sfatul permanent al văduvei sale 48 , care de 
fapt a şi scris jumătate din carte. Cu toate acestea, 
tremurăm la gândul începerii unei asemenea lucrări despre 
care credem că va avea o deosebită valoare pentru 
Ortodoxia Americană. Roagă-te pentru noi, ca Dumnezeu 



46 într-o discuţie particulară mi-a spus că aceasta era şi părerea 
Sfântului Ioan (Maximovici) referitoare la alte dioceze. 

47 Profesorul Ivan M. Konţevici (f 1965), pe care părinţii îl 
cunoscuseră personal destul de bine şi pe care l-au admirat şi 
respectat. 

48 Elena Konţevici (f 1989) a fost un mare cărturar. A contribuit în 
decursul anilor cu numeroase articole pentru Orthodox Word şi pentru 
alte publicaţii. 

să ne lumineze şi să ne călăuzească neputincioasele 
noastre cugete şi inimi pentru a săvârşi această lucrare. 

Aşteptăm cu nerăbdare articolele pentru următorul 
număr din Nikodemos. Salută-i pe Susan şi Ian. 

Căderile duhovniceşti pomenite de părintele 
Serafim mai devreme sunt experiate de mai toţi cei de 
curând convertiţi la Ortodoxie: ei obişnuiesc să sară de la 
ABC-ul învăţăturii şi spiritualităţii ortodoxe - cel pe care 
îl găsim în textele clasice, ca de pildă Războiul Nevăzut şi 
Pelerinul Rus - la ceea ce el numea "nivelul academic" al 
Filocaliei şi al altor scrieri mistice sau foarte profunde. 
Pentru începători, spunea părintele Serafim, pericolul 
mândriei şi al înşelării este foarte mare. Ortodoxia nefiind 
un simplu exerciţiu intelectual, el simţea că cei de curând 
veniţi la credinţă trebuie să înceapă cu ceea ce el numea 
"laptele copilului" înainte de trece la un "vin tare". 

Părintele Serafim era deranjat şi de faptul că 
multe din scrierile mai "mistice", deja pe cale de a fi 
traduse, erau citite de cei din afara Credinţei. Acest lucru 
era foarte periculos, spunea el, pentru faptul că ei citeau 
fără a fi iluminaţi de har. Chiar şi textele cele mai 
elementare precum Pelerinul, spunea el, trebuie citite de 
către creştinii ortodocşi sub supravegherea unui părinte 
duhovnic, pentru evitarea ispitei asemănării noastre cu 
pelerinul şi că am avea "Rugăciunea lui Iisus". 

Până acum i-am trimis părintelui Serafim articolele 
pentru numărul doi din Nikodemos, care urma să includă 
şi un articol despre Nebunul pentru Hristos - Teofil din 
Rusia, scris de soţia mea. Din răspunsul său reieşea faptul 
că noi încă "pierdeam rostul" unor lucruri, cum obişnuia 
el să spună. 



10/23 Februarie 1972 

Iartă-mi te rog întârzierea trimiterii comentariilor la 
Nikodemus nr. 2 - dar cred că înţelegi! Părintele Herman a 
insistat de asemenea să citesc întâi viaţa Fericitului Teofil 
- pe care, până acum, nu am citit-o pe toată. 

Am citit cu grijă articolele şi amândoi ne-am gândit 
exact la acelaşi lucru: primul articol e bun, scrisorile [către 
editor] sunt pline de viaţă şi interesante, iar celelalte 
articole sunt mai slabe. Cred că slăbiciunea vine în 
principal de la un singur lucru: lipsa unor imagini concrete 
sau exemple pentru a reţine atenţia sau a produce o 
impresie puternică. In absenţa acestora, pericolul stă în 
faptul că articolul devine oarecum abstract, lăsându-1 pe 
cititor puţin în aer, fără să-i fie pusă în faţă o chestiune 
definitivă sau, dacă este vreuna, îi este prezentată atât de 
vag încât nu-1 loveşte. 

Articolul tău, "Sfinţenia Sfântului Nectarie", este 
destul de bun; "corectitudinea" vine din însăşi lectura 
vieţii Sfântului Nectarie. Totuşi, un exemplu sau două ar 
întări-o. De pildă, la sfârşit spui că iradierea Sfântului 
Nectarie "continuă să-i lumineze pe creştinii secolului 
XX". Ai vreo dovadă în sensul acesta? Da - sutele de 
minuni (el este replica grecească a Sfântului Ioan de 
Kronstadt) şi faptul că o mulţime de mişcări misionare şi 1- 
au luat ca şi patron: părintele Nichita din Seattle; misiunea 
ortodoxă elveţiană din Geneva (părintele Vasile Sakkos); 
parohia grecească din Toronto, înfiinţată de un tânăr preot 
(părintele Peter Carras), care a părăsit Arhidioceza 
grecească acum doi ani - s-a dezvoltat spectaculos şi 
cuprinde în ea peste o mie de familii: misiunea ortodoxă 
franceză din Paris; parohia grecească pe stil vechi din 
Montreal. 

Scrisorile [către editor] vor fi bineînţeles partea cea 
mai interesantă din Nikodemos, mai ales atunci când atacă 

unele chestiuni elementare, care-i deranjează pe convertiţii 
noştri. Susan, să ştii că ceea ce afirmi tu în prezentarea 
vieţii Fericitului Teofil 49 este cu siguranţă ceea ce mulţi 
cititori ai publicaţiei Nikodemos vor simţi pe măsură ce 
vor citi, dar tu trebuie să-i transpui dincolo de experienţa 
lor americană, într-o experienţă ortodoxă mai universală. 
Citatul cu care începi este bine ales, dar trebuie să mergi 
pe linia lui. Fericitul Teofil nu era cineva cu niscai 
obiceiuri ciudate sau cu o cultură aparte; ceea ce-1 distinge 
nu e faptul că impresiona oamenii, ori că stătea departe de 
mulţime, ori că avea un "stil de viaţă" anormal (e chiar aşa 
de necesară expresia "stil de viaţă"? a devenit aşa de 
uzuală în cercurile academice?) - mai degrabă toate 
acestea sunt rezultatul faptului că el "II avea pe Dumnezeu 
ca şi Tată al său" şi trăia deplin viaţa harului în Duhul 
Sfânt şi de aceea logica umană nu-1 poate înţelege cu nici 
un chip. In relaţiile cu oamenii, nu dădea nici o atenţie 
obişnuitei politeţi specifice societăţii - deoarece se 
comporta aşa cum îl călăuzea Dumnezeu pentru folosul şi 
mântuirea acelor oameni. In cele mai multe cazuri se poate 
vedea că folosul pe care-1 trăgeau oamenii din 
neobişnuitele lui acţiuni era real. Iar aceasta, cred eu, este 
ceea ce se numeşte o Ortodoxie universală, nu numai o 
caracteristică culturală sau locală. Iar pricina pentru care 
nu am văzut-o încă în America este aceea că acolo avem 
de-a face cu un exemplu de înaltă trăire ortodoxă, pe când 
America - care abia a început să cunoască Ortodoxia, cu 
un monahism în faşă şi cu o mulţime de texte de temelie 



Ieroschimonahul Teofil — nevoitor şi văzător cu duhul al Lavrei 
Pecerska din Kiev, monografie de Vladimir Znosko, Jordanville, 
1970. O importantă monografie despre Fericitul Teofil s-a publicat şi 
în româneşte [n. tr.]. 

pentru trăirea ortodoxă încă netraduse - nu este încă 
coaptă pentru ea. Chiar şi aşa, al nostru Vlădică Ioan, avea 
unele din aceste caracteristici, astfel că pământul american 
nu a fost văduvit în întregime de "sfânta nebunie". (O să-ţi 
povestesc odată despre "ciudăţeniile sale" la care am fost 
martor şi care pur şi simplu îi exasperau pe preoţii săi - 
dar chiar dacă nu le înţelegeam, am găsit ceva mai adânc 
în ele... care mă învăţa să nu fiu mulţumit numai cu 
împlinirea părţilor exterioare ale slujbelor, etc.) De fapt, 
pentru a-1 înţelege pe Teofil, cred că ar trebui să-1 
comparăm cu Profetul Moise - cineva destul de "nebun" 
în aparenţă (era gângav), a cărui viaţă se întemeia pe 
faptul că L-a văzut pe Dumnezeu, iar Dumnezeu a vorbit 
cu el şi, sfidând toată logica umană, El i-a călăuzit pe 
izraeliţi într-o călătorie pe care nici o logică umană nu o 
putea înţelege, însoţită pe deasupra şi de o mulţime de 
minuni. In ambele cazuri, "logica" dumnezeiască iese 
biruitoare. 

Aici afirmi ceva interesant: astăzi, să posteşti, să ţii 
calendarul , etc. - cu alte cuvinte, să fii un creştin ortodox 
în sensul deplin al cuvântului - deja ne face cumva 
"nebuni" în ochii lumii, din pricină că lumea a "progresat" 
atât de mult în propria ei înţelepciune încât Creştinătatea 
Ortodoxă face notă discordantă. Totuşi, nebunia lui Teofil 
aparţine unei spaţiu deosebit; noi suntem nebuni pentru că 
încercăm să urmăm un standard dumnezeiesc, dar el (era 
nebun) pentru că îl urma chiar, şi nu numai exterior ci şi 
interior. Roagă-te fericitului Teofil să te povăţuiască. 

Mai bine mă opresc, altfel nu voi isprăvi niciodată. 
Alexie, află că părintele Nichita (din Seattle) a pomenit 
Nikodemos "cu laude" [în buletinul său parohial], iar mulţi 



50 Calendarul Iulian. 

oameni îl au deja în vedere. Şi iată că deja ai o mare 
responsabilitate în a da mărturie - de acolo de unde te afli 
- despre Sfânta Ortodoxie ajutând la creşterea acestor 
muguri ai Ortodoxiei americane. Fie ca Dumnezeu să-ţi fie 
un ajutor continuu! Cere ajutorul Fericitului Teofil. El ne 
ajută tot timpul; fă trei metanii! 

Roagă-te pentru noi. Iţi doresc să treci cu cât mai 
mult folos prin Marele Post - şi fie ca toţi să fim socotiţi 
vrednici să întâmpinăm luminata înviere a lui Hristos! 

Cu blândeţe, dar cu fermitate, părintele Serafim ne-a 
călăuzit către o altă direcţie, astfel că nu mai puteam să 
vedem lucrurile decât într-o nouă lumină, dar şi lucruri 
noi. Acest lucru se făcea vădit în comentariile lui asupra 
Fericitului Teofil şi a nebuniei sale pentru Hristos, pe care 
o vedea ca pe ceva oarecum diferit de orice altceva ne-am 
fi închipuit, sau dincolo de ceea ce înţelegem de obicei cu 
uşurinţă noi, cei ce ne-am "trezit" cu un background 
occidental de clasă mijlocie. Dar acum, uitându-mă înapoi 
la acei ani, observ că o parte din comentariile sale la 
adresa Fericitului Teofil se potriveau de fapt părintelui 
Serafim însuşi. Nu era un nebun pentru Hristos în sensul 
strict al cuvântului, dar nici el nu era scutit de ironiile 
unor creştini-ortodocşi mai lumeşti, mai sofisticaţi, care 
obişnuiau să-1 ia în batjocură şi să râdă de el pe la spate. 
Cu adevărat şi el "îl avea pe Dumnezeu ca şi Tată al său" 
şi trăia atât cât era cu putinţă "viaţa harului în Duhul 
Sfânt", la fel ca şi Fericitul Teofil. Pe măsură ce treceau 
anii, acest fapt devenea tot mai evident. 

Dar el n-a încetat niciodată a rămâne acelaşi practic 
părinte Serafim, atât de ataşat pământului, încât îşi 
exprima îngrijorarea până şi de cheltuielile noastre 
poştale, noi fiind cei care suportam toate costurile pentru 
Nikodemos. 

3/16 Martie 1972 

Ca să nu uit..., chestiunea taxelor poştale începe să 
ne îngrijoreze din cauză că, realmente, poate deveni o 
povară, mai ales dacă continui să adaugi la listă tot mai 
multe nume. Nu merită trimiterea cu clasa a IlI-a deoarece 
se percep taxe anuale foarte mari. Totuşi, nouă ni se pare 
că la clasa a Ii-a sunt alte preţuri care ar fi pe potriva 
posibilităţilor noastre. 

Aşteptăm noul număr [din Nikodemos]. Dacă vei ieşi 
cu revista în jurul datei de 15 [ale lunii], te vei alinia la o 
tradiţie sănătoasă: Vlădica Ioan, atunci când edita în San 
Francisco buletinul diocezei sale, ţinea foarte mult ca 
acesta să iasă pe întâi ale lunii respective după Vechiul 
Calendar - adică pe 14. Tot materialul era adunat până pe 
întâi ale lunii, după noul calendar. 

Aşteptăm cu nerăbdare să vii cât mai curând. Zăpada 
a dispărut de mult, iar drumul este uscat, cu toate că este 
puţin accidentat pe alocuri, iar călduroasa primăvară este 
deja printre noi. Vom fi aici în fiecare week-end. In 
Duminica Floriilor se poate să avem chiar aici Liturghie, 
dar încă nu ştim sigur. 51 Nădăjduiesc ca într-o săptămână 
şi ceva să termin de făcut un nou teanc de matriţe 



51 Părinţii citeau şi cântau zilnic toate slujbele din ciclul obişnuit, dar 
fiindcă nici unul dintre ei nu era încă hirotonit, nu puteau săvârşi 
Dumnezeiasca Liturghie. Când se întâmpla să vină vreun preot să 
slujească, de obicei anunţa acele suflete ortodoxe mai izolate de prin 
părţile Californiei că se pot alătura şi ele slujbelor fără să mai fie 
nevoie să conducă câteva ore până în San Francisco. 

(schimbări de adresă şi noi abonaţi - peste o sută de nume) 
şi apoi să-ţi trimit copia de îndată ce va fi corectată. 

Iartă-mi aceste notiţe în grabă şi roagă-te pentru noi. 



11/24 Martie 1972 

Bucură-te în Domnul nostru Iisus Hristos! Ne-am 
bucurat foarte mult de primirea noului Nikodemos [nr. 2] 
şi de scrisoarea ta. Noul număr e bun şi pare că are mai 
multă "carne" ca primul - dar cred că-ţi dai seama că 
cititorii aşteaptă ca fiecare nou număr să fie mai bun ca cel 
anterior! Numai într-un loc cred că ar fi trebuit să fie mai 
multă carne, din cauză că sunt nişte lucruri despre Pelerin 
(noi scrisesem o recenzie la Pelerinul Rus) care nu sunt în 
general cunoscute în engleză - de pildă, că prima parte a 
fost tipărită în Rusia cu recomandarea Stareţului Ambrozie 
de la Optina, iar partea a doua (din câte mi-amintesc) a 
fost găsită în chilia lui după moartea sa. De aceea, pecetea 
patristică a lucrării e destul de evidentă, deoarece Optina 
este centrul patristic a Sfintei Rusii, continuând tradiţia 
Stareţului Paisie [Velicikovski] şi a scrierilor ascetice 
majore ale Părinţilor, care au fost tipărite în secolul XIX 
tot la Optina. De asemenea, toate ediţiile ruseşti ale 
Pelerinului conţin o parte importantă care nu a fost 
tradusă: cele "Trei Căi" care cuprinde selecţii din scrierile 
Părinţilor asupra rugăciunii lui Iisus, pentru a se asigura că 
cititorul înţelege cartea în adevărata tradiţie patristică. Dar 
poate că într-o zi se vor găsi materiale pentru un alt 
articol! 

Ne vom bucura să te vedem în Duminica Floriilor. 
De obicei nu ajungem niciodată să ştim sigur, până în 

ultimul moment, dacă vine părintele Spiridon 52 , aşa că 
trebuie doar să aşteptăm şi vom vedea. 

Dacă nu vom avea Liturghie, vom avea totuşi 
Utrenie dimineaţa, aşa că oricum va fi o slujbă lungă. 
Astăzi plouă, dar dacă nu va continua prea mult, drumul 
nu va avea de suferit. Dacă vremea va deveni imposibilă 
vom încerca să te anunţăm din timp. Părintele Spiridon nu 
ştie prea multă engleză, dar pentru mărturisire poţi cel 
puţin să citeşti spovedania generală a Sfântului Dimitrie al 
Rostovului. 53 Putem citi rugăciunile de dinainte de 
împărtăşanie în limba engleză între slujbe. Nu, nu ne 
deranjează caseto fonul 54 , atâta timp cât nu-1 foloseşti 
pentru a ne da în direct! Dacă vrei, poţi aduce câte ceva - 
poate o bucată de pâine de casă sau nişte peşte pentru 
sărbătoare! 

Urmează să apară a treia secţiune [din Orthodox 
Word]: "Dialog cu religiile necreştine" 55 , în ciuda faptului 



52 Arhimandritul Spiridon a fost părintele duhovnic al schitului până la 
moartea sa, în 1984. Sănătatea îi era şubredă, dar reuşea cu mari 
eforturi să vină la schit de câteva ori pe an pentru a sluji 
Dumnezeiasca Liturghie. Era foarte apropiat de Sfântul Ioan şi avea o 
fire foarte simplă şi dulce - copilărească. 

Spovedania Sfântului Dimitrie al Rostovului - o înşiruire sumară de 
diferite păcate - este binecunoscută clerului rusesc. Dacă un convertit 
foloseşte această mărturisire cu un preot care nu ştie engleză, preotul 
îşi va face o idee aproximativă despre ceea ce se mărturiseşte. 

54 întrebasem dacă pot aduce un casetofon la Schit. în izolarea noastră 
ne-a fost de real folos, pentru că astfel puteam asculta casete cu slujbe 
înregistrate. 

55 Acest articol a fost prezentat în serial în Orthodox Word şi inclus în 
cele din urmă în cartea părintelui Serafim - Ortodoxia şi religia 
viitorului [trad. rom. de Mihaela Grosu, Chişinău, 1995]. "A venit 
timpul ca astfel de lucruri să fie spuse" era o afirmaţie recurentă în 
conversaţiile sale. Pe măsură ce treceau anii, el vorbea tot mai deschis, 
în mod deosebit se lua de faptul că foarte multe publicaţii bisericeşti, 

că concluziile se prelungesc foarte mult fiind nevoie de un 
nou număr care va apărea în curând. Concluzia e atât de 
înfricoşătoare încât ne întrebăm dacă cititorii o vor putea 
suporta. Dar e timpul ca astfel de lucruri să fie spuse. 

Necazurile tale cu Nikodemos nr. 2 sunt nimic în 
comparaţie cu ce te mai aşteaptă. Oricât de modest ai 
crede tu că este Nikodemos, cu el ai păşit mai departe în 
lupta din arena duhovnicească, iar vrăjmaşul nu va şovăi 
să accepte provocarea. Va ataca acolo unde te aştepţi cel 
mai puţin. Probabil că după ceva vreme vei începe să 
primeşti unele scrisori şocante - oameni spunându-ţi că 
greşeşti sută în sută, cu ceva sau cu altceva, că aperi cauza 
Ortodoxiei etc. Dar nu te aprinde, nu-ţi lăsa duhul să 
meargă prea departe sau să coboare! Roagă-te şi încearcă 
cu seriozitate să afli ce şi cum. Cu rugăciunile Vlădicăi 
Ioan nu vei fi biruit. Şi prin harul lui Dumnezeu îţi vei 
aduce contribuţia personală la zidirea unei autentice 
Ortodoxii americane în tradiţia pe care Vlădica Ioan şi alţii 
ne-au transmis-o. 

Roagă-te pentru noi. Te aşteptăm în Duminica 
Floriilor. 

Afirmaţia părintelui Serafim conform căreia nu 
trebuie să-ţi laşi duhul să meargă prea departe sau să 
coboare era un sfat deosebit de înţelept, perfect racordat 
la spiritualitatea ortodoxă în general. Era o luptă pe care o 
ducea şi el, aşa cum ne arată încă de la început 
următoarea scrisoare. 

De îndată ce pregătisem materialul pentru numărul 3, 
începusem să mă întreb dacă nu ar trebui să extind puţin, 



în loc să se ocupe de problemele sau poverile ce apasă sufletele 
multora, se concentrau pe "anti-teme", precum activităţile parohiale 
locale sau nostalgii istorice. 

inserând nişte recenzii la vreun film sau o carte, ca un 
ghid pentru cititorii noştri. Părintele Serafim a primit şi el 
această idee. 



18 Aprilie/ 1 Mai 1972 

Adevărat a înviat! Iartă-mă din nou pentru 
întârzierea cu care îţi înapoiez manuscrisele [pentru 
Nikodemos nr. 3], dar între prima şi a doua lectură a lor, 
am trecut prin atât de multe aventuri şi încercări încât nu 
am mai găsit timp! Câteodată, aceste încercări ni se adună 
pe cap chiar când încercăm să finalizăm un număr, astfel 
că ne facem o idee destul de bună despre originea lor! 
(Acest lucru se adeverea în chestiunea Calendarului, dar şi 
în cea a canonizării de anul trecut [a Sfântului Herman de 
Alaska]). Săptămâna trecută, după ce camionul nostru a 
luat foc (!), eram gata să mă scufund într-un întuneric 
groaznic; dar am reuşit totuşi să scoatem numărul (am 
împins camionul pe stradă, apoi am continuat drumul fără 
motor - ca unul care e obişnuit cu ciudatele noastre sosiri, 
dirigintele poştei nu ne-a pus nici o întrebare, â la the Lone 
Ranger!) şi se pare că stricăciunile nu sunt în definitiv aşa 
de mari. Şi iată cum Dumnezeu ne învaţă cu credincioşie 
răbdarea şi încrederea în El şi nu în puterile noastre care 
de fapt nu pot face nimic! 

Tot materialul pe care l-ai trimis arată bine, avem de 
făcut doar un comentariu sau două. 

In răspunsul la scrisoarea lui H. către editor [despre 
modurile de fi un mărturisitor ortodox] nu credem că el 
face referire la faptul că modurile de mărturisire nu sunt 

realizate pentru a "dovedi" unora ceva, ci mai degrabă la 
faptul că a mărturisi înseamnă să fii ortodox până în 
măduva oaselor, arătând aceasta şi altora. Poate că ar fi 
bine să adaugi sau să revizuieşti vreo propoziţie pentru a 
arăta limpede acest lucru, pentru a evita astfel impresia 
unora cum că creştinii ortodocşi ies în public pentru a-şi 
"etala" credinţa, ca şi protestanţii. 

Legat de acest lucru, săptămâna trecută am dat peste 
un pasaj interesant din viaţa martirilor lituanieni din 
secolul XIV - Antonie, Ioan şi Eustaţie (14 aprilie): 
"Aflându-se în slujba prinţului lituanian Olgerd, Antonie 
şi Ioan au încercat să-i ascundă că sunt creştini, dar nu au 
reuşit, deoarece comportamentul şi obiceiurile creştine i- 
au deosebit net de păgâni". In final au fost întemniţaţi şi 
ucişi pentru refuzul de a mânca carne într-o zi de post. 

Sigur că CD. are binecuvântarea noastră pentru a 
scrie o recenzie la [filmul] Nicholas şi Alexandra. Mi-e 
teamă că odată l-am descurajat cumva prin lipsa noastră de 
interes - dar noi suntem monahi şi se presupune că nu 
trebuie să mergem la asemenea spectacole, în vreme ce 
pentru cititorii voştri filmele fac parte din viaţă şi 
bineînţeles că e bine ca ei să fie informaţi atunci când 
acolo sunt prezentate unele denaturări de vreun fel. 

Vlădica Nectarie 56 ne-a vizitat la întoarcerea din 



56 Episcopul Nectarie (Konţevici; el şi profesorul I.M. Kotzevitch erau 
fraţi) era un prieten şi un susţinător apropiat al schitului. în ultima 
decadă a vieţii sale a avut probleme cu inima, fapt care i-a slăbit mult 
puterile. Catedrala sa era în Seattle, dar cea mai mare parte a anului şi- 
o petrecea în San Francisco. Ori de câte ori călătorea la Seattle (pentru 
marile praznice) de obicei venea cu maşina, astfel că se putea opri şi 
pe la schit, fie la dus ori la întors. Adesea se oprea şi prin Etna, pentru 
a ne vizita. La începutul anilor '70 încă mai arăta ca un om cu o 
prezenţă fizică impunătoare - înalt şi solid, cu barbă, păr alb şi lung - 

Seattle - era destul de slăbit, dar încă putea face o 
călătorie atât de epuizantă. întotdeauna a fost pentru noi o 
pildă de curaj şi o mină de sfaturi. Sper ca acest răspuns 
cam întârziat să nu amâne apariţia lui Nikodemos. Iartă-ne 
şi roagă-te pentru noi. Salutările noastre lui Ian şi Susan. 



5/18 Iunie 1972 

Voi începe chiar cu comentariile noastre la 
materialul pentru Nikodemos nr. 4. 

Editorialul [care trata despre a doua arătare a lui 
Hristos]: până acum trebuie să fi primit numărul nostru 
"harismaric", unde în partea a şasea spunem câte ceva 
despre semnele sfârşitului lumii, accentuând marea 
dezamăgire care va fi atunci. Cercetând alte "profeţii" 
penticostale, aş putea spune că această înşelare va fi mai 
teribilă decât ne-am putea imagina... şi vor fi "minuni" 
care îi vor determina pe cei mai mulţi "creştini" să creadă 
că Antihristul chiar se va coborî din cer, alături de Semnul 
Crucii - pe scurt, această imitaţie va fi aproape "perfectă". 
De aceea, întreaga chestiune e una care ne cheamă să fim 
extrem de prevăzători. 

Dincolo de aceasta, atunci când te referi la tema 
"privegherii", se pare că pierzi din vedere un lucru 
important. In miezul capitolului apocaliptic de la Matei 
(24, 32; dar şi Mc. 13, 28), Mântuitorul, zicând parabola 
smochinului, spune: Tot aşa şi voi, când le veţi vedea pe 



dar foarte tăcut şi blând. Vorbea puţin engleza; de obicei ne traducea 
şoferul. Vorbea adesea despre amintirile sale din copilărie de la 
Optina. Vlădica Nectarie a mai trăit câteva luni după moartea 
părintelui Serafim. 

toate acestea, să ştiţi că El este aproape... Cu alte cuvinte, 
trebuie să fim prevăzători cu semnele vremilor ca să nu 
fim înşelaţi. Dar nu trebuie să înţelegem la modul simplist 
că "împăratul Slavei poate veni în orice moment" - numai 
cei care nu au deosebit semnele vremilor vor fi luaţi prin 
surprindere; dar creştinii care priveghează vor şti dinainte 
că "este aproape", recunoscând semnele şi dându-şi seama 
de amăgirea lui Antihrist, cu a cărui venire momentul 
sfârşitului va mai întârzia câţiva ani - nu vom cunoaşte 
data precisă a acelui moment decât atunci când va veni, 
dar apropierea lui devine din ce în mai evidentă - aşa cum 
ne uităm cum cad frunzele smochinului. 

întreaga misiune a revistei Nikodemos devine 
evidentă. Ne bucurăm să vedem sămânţa adevăratei 
Ortodoxii prinzând rădăcină, dând muguri şi exprimând o 
"dimensiune" a vieţii ortodoxe care nu prea s-a văzut în 
America: ortodoxia laică, care nu este "lumească", caută 
rădăcini mai adânci şi simte că nu se poate "potrivi" lumii; 
nu se poate mulţumi ca oricine altcineva care susţine "un 
punct de vedere ortodox" pentru orice, ci caută răspunsuri 
la Părinţi, neocupându-se cu chestiuni academice sau 
teologice, ci cu un mod de viaţă. Avem de-a face aici cu o 
viziune ortodoxă "neadăugată" pur şi simplu la modul 
viaţă american, iertată ulterior şi făcută accesibilă 
heterodocşilor, "potrivindu-se" ca o a patra Credinţă 
majoră - ci ceva ce mai degrabă ţinteşte la transformarea 
vieţii, care transformă poporul ortodox într-un scandal 
pentru lume, care se dezvoltă pe propriile principii destul 
de diferite de lumea din jur, dar care este în sine foarte 
normală şi sănătoasă. Articolele şi citatele tale din Părinţi 
se concentrează foarte mult pe acest lucru. Dacă poţi 
continua pe aceeaşi linie, ţi-ai justificat existenţa ei. 

încă nu am auzit nimic de la părintele Nichita în 

legătură cu propunerea ce ţi-a făcut-o 57 şi nu prea 
înţelegem ce avea de gând. Sigur, câteodată dăm de unele 
condiţii speciale care fac ca un asemenea amalgam să fie 
logic şi să rodească, dar în lipsa unor astfel de condiţii 
credem că e mai bine să continui să lucrezi independent. 
Ai un punct de vedere şi o abordare personale care se 
hrănesc mai bine în mod "autonom". 

Sezonul nostru de vară începe în curând, iar acum 
două zile "puiul" nostru de căprioară a dat naştere la doi 
pui gemeni, se pare chiar în faţa bisericii! Când i-am văzut 
prima dată aveau doisprezece ore, dar deja alergau (şi se 
împiedicau) prin jur. Spre surprinderea noastră, am 
observat că Baby nu are nici o odihnă sau ceva 
asemănător, ci doar îi mută din loc în loc, lăsându-i să 
doarmă acolo unde nimeresc apoi găsindu-şi şi ea vreun 
loc prin apropiere. Aceasta este a treia zi şi încă nu s-au 
depărtat de zona mănăstirii - ceea ce dovedeşte că suntem 
de "încredere". Câteodată, uitându-ne prin jur, găsim pe 
vreunul dintre pui ghemuindu-se sub "copacul Sfântului 
Gherasim", având o icoană deasupra. O privelişte deosebit 
de mişcătoare. 

Rogu-te, fă rugăciune pentru noi. 

Până acum trecuseră deja doi ani de stat sub 
oblăduirea Părinţilor - în special cu părintele Serafim. 
Părinţii lucrau ca o echipă, fiecare caracter echilibrându-1 
şi completându-1 pe celălalt. Părintele Herman era cel al 
cărui entuziasm ne inspira şi ne stârnea la acţiune; 
părintele Serafim era cel care ne arăta, pas cu pas, cum să 
punem în funcţiune ideile pe care părintele Herman ni le 
dădea. 



57 



Părintele Nichita Palassis se oferise să tipărească Nikodemos pentru 
noi în Seattle. 

Prin desele mele vizite la schit şi prin intermediul 
unor lecturi şi studii făcute sub călăuzirea lor, fusesem 
pătruns de o anumită viziune ortodoxă, una pe care 
adesea am ridicat-o la un standard tot mai înalt şi pe care 
acum o puteam cel puţin recunoaşte, şi deci puteam 
deosebi între ea şi contrafacerea ei. Chiar mai mult decât 
atât, am fost condus către bogatul râu al spiritualităţii 
ortodoxe ruseşti şi încurajat să beau de acolo. întreaga 
lume a bătrânilor de la Optina şi a renaşterii patristice din 
secolul XIX mi se deschidea în faţă. Zilele "copilăriei" 
mele într-ale credinţei se apropiau acum de sfârşit, acum 
urma să-mi fac un drum prin necazurile pe care părintele 
Serafim le prevăzuse că vor veni negreşit. 

Aşa cum arată şi scrisoare anterioară, părintele 
Nichita mă anunţase că tipografia parohiei sale va tipări şi 
distribui Nikodemos în schimbul oferirii unor cenzuri 
editoriale asupra conţinutului. Din pricină că părinţii erau 
deja "cenzorii" mei, acest lucru nu mi se părea nici drept, 
nici necesar. Consultându-mă în această privinţă cu 
prieteni din San Francisco, auzisem câte ceva despre 
părintele duhovnic al părintelui Nichita, stareţ al 
mănăstirii Schimbarea la Faţă din Boston (pomenită 
adeseori ca "mănăstirea Boston"), arhimandritul 
Pantelimon, care se bucura de multă atenţie în cercurile 
convertiţilor. Părintele Pantelimon şi mănăstirea sa 
veniseră din Arhidioceza grecească şi se îndreptau către 
Biserica Rusă din Diaspora din motive de conştiinţă şi 
împotrivire la modernism şi inovaţionism. Dar celelalte 
lucruri pe care le-am auzit despre el nu au putut decât să 
mă îngrijoreze. Cel mai tulburător era un zvon conform 
căruia episcopii noştri urmează să-i încredinţeze pentru 
"supraveghere" părintelui Pantelimon şi adepţilor săi 
greco-americani pe toţi convertiţii. Dacă acest lucru este 
adevărat, nu am vrut să am de-a face deloc cu el, deoarece 
eu am proprii mei ghizi duhovniceşti şi nici nu am fost 
interesat în ceea ce se numeşte expresia "grecească" a 

Ortodoxiei promovată de părintele Pantelimon şi adepţii 
săi, care afişau o atitudine generală pe care o simţeam ca 
diferită de tradiţia rusească pe care am ajuns s-o cunosc şi 
s-o iubesc. Auzisem de asemenea că grupul părintelui 
Pantelimon 1-a canonizat în particular pe Vlădica Ioan. 
într-o vizită la schit, am discutat cu părinţii despre 
consternarea mea, scriindu-i apoi o scrisoare părintelui 
Serafim. în cele ce urmează avem răspunsul lui. 



18/31 Octombrie 1972 

Am primit ieri scrisoarea ta şi ne-am grăbit să-ţi 
răspundem. Aseară, la Parabolele privegherii de la Luca, 
am citit din Iacov 1, 1-12, unde se pare că găsim răspunsul 
cel mai bun la toate întrebările tale: Toată bucuria să v-o 
puneţi în seamă, fraţilor, când daţi de felurite ispite, ştiind 
că încercarea credinţei voastre naşte răbdarea; dar 
răbdarea să-şi aibă lucrare desăvârşită, pentru ca voi să 
fiţi desăvârşiţi şi întregi, întru nimic ştirbiţi. Şi dacă 
cineva dintre voi e lipsit de înţelepciune, s-o ceară de la 
Dumnezeu Cel ce tuturor le dă cu simplitate şi fără 
înfruntare, şi i se va da. Să ceară încă cu credinţă, întru 
nimic îndoindu-se, pentru că cel ce se îndoieşte e 
asemenea valului mării, mişcat de vânt şi aruncat încoace 
şi încolo... 

Judecând după scrisoarea ta, se pare că această 
consternare în care te afli acum nu merge spre rău, ci e în 
firea "durerilor naşterii", e ceva pentru care te-ai tot 
pregătit de o vreme încoace. Este bine că ţi- ai exprimat 
sincer "consternarea" - cel puţin acum te-ai liniştit cumva: 
ai aflat pentru ce eşti tulburat (ceea ce e o realizare)! 

Vom încerca să-ţi răspundem la fiecare punct, 
luându-le pe rând; printre ele sunt mai multe chestiuni de 
care nu trebuie să te alarmezi, asupra cărora ţi-ai format 
unele păreri greşite, altele, în schimb, sunt de domeniul 
opiniei, şi pur şi simplu nu necesită un "răspuns" 
(necesitatea discernământului, împotrivirea la ispita 
judecării, dar în acelaşi timp păstrându-ţi bunul simţ şi 
raţiunea), pe altele nu le putem comenta deloc pentru că 
nu cunoaştem problematica. Apoi vom purcede la 
observaţii generale sugerate de scrisoarea ta. Dacă am 
afirmat cumva că părintele Pantelimon reprezintă un grup 
"izolat" în Biserica din Diaspora, cu siguranţă că nu am 
vrut să spunem chiar acest lucru. După câte îmi amintesc, 
ai întrebat: "oare toţi convertiţii sunt predaţi grecilor?" şi 
eu am încercat să-ţi răspund: „nu, părintele Pantelimon şi 
cei ce se identifică cu el nu reprezintă tot tabloul 
problemei convertiţilor sau al celor ce nu vorbesc ruseşte 
în Biserica Diasporei, ci numai o parte din el; nu trebuie ca 
cineva să fie neapărat de acord cu toate punctele sale 
pentru a fi integrat". Pe de altă parte, legat de "influenţa" 
părintelui P. în Biserica Diasporei, nu putem nega faptul 
că aceasta e una relativ mare. Totuşi, se pot desprinde 
două aspecte din această "influenţă", din care tu ai 
menţionat doar una; mă voi referi la ea mai jos. 

Părintele P. e foarte sever cu monahii săi: tot ceea ce 
ei scriu o fac numai cu binecuvântarea lui. Dar ar fi cel 
mai necugetat lucru să crezi că orice vine din acea 
mănăstire sau din jurul ei reflectă opiniile sale. Ştim că 
monahiile sale nu se află sub o supraveghere aşa de strictă 
şi nici nu credem că s-ar afla mulţi laici. Se-ntâmplă ca 
părintele P. să fie acum "în pas cu moda", astfel că atrage 
nu numai oameni de bună credinţă, ci încorporează şi 
elemente marginale dubioase. Aşa că, păzea, şi nu crede 

tot ce auzi! 

Nu, "grecii" 58 nu l-au canonizat pe Vlădica Ioan. 
Canonizarea este treaba episcopilor, care dau pecetea 
ultimă şi oficială pentru o venerare locală a unui om sfânt. 
Ceea ce a făcut mănăstirea [Boston] a fost să scrie (sau 
probabil să traducă dintr-o lucrare a vreunei mănăstiri pe 
stil vechi care obişnuia să-1 numească Sfânt pe Vlădica 
Ioan) o Vecernie pentru Vlădica Ioan (noi avem o copie şi 
arată destul de bine), o practică foarte normală obişnuită 
de ruşi atât pentru Sfântul Ioan de Kronstadt cât şi pentru 
Fericita Xenia, cu mulţi ani înainte de canonizarea lor. 
Aceste slujbe ale Sfinţilor necanonizaţi sunt săvârşite în 
particular (de către o persoană particulară sau o mănăstire) 
până ce episcopii permit ca întreaga Biserică să le 
săvârşească public. Rugăciunile oricărui sfânt trecut din 
această viaţă trebuie oricum făcute în particular, iar în 
unele cazuri, sfinţenia unui sfânt este aşa de evidentă încât 
i se adresează rugăciuni mai mult sau mai puţin public, cu 
mult înainte ca acesta să fie canonizat. In cazul Vlădicăi 
Ioan, episcopii care au slujit la înmormântarea lui, deja 
ceruseră deschis rugăciunile lui inserând în mod deliberat 
în anumite părţi din slujba înmormântării sau din panihidă 
sintagma, "cu ale lui sfinte rugăciuni". Dacă părintele 
Nichita [din Seattle] are într-adevăr o icoană cu Vlădica 
Ioan, nu face rău că o foloseşte pentru sine şi nu în public, 
şi aici nu trebuie ca nimeni să se simtă câtuşi de puţin 
ofensat, pentru că aceasta e o practică normală şi de 
asemenea pentru faptul că duşmanii Vlădicăi Ioan vor 
pricinui niscai probleme din această cauză. Cu toate 
acestea, o mulţime de ruşi vor fi fericiţi să o vadă, fără să 



58 Acesta era un termen generic pentru părintele Pantelimon şi 
mulţimea de adepţi ai săi din Biserica Rusă din Diaspora. 

127 



viseze măcar a o face public, adică oficială. Un episcop 
rus pe care-1 cunoaştem s-a umplut de bucurie auzind că 
există o slujbă grecească închinată Vlădicăi Ioan, drept 
care a cerut să fie tradusă imediat în slavonă! Nu cred că 
"grecii" în general sunt mai preocupaţi decât alţii de 
chestiunea cinstirii deschise a unui sfânt necanonizat; mai 
degrabă din pricina mai multor râvnitori atât dintre greci 
cât şi dintre ruşi care fac acest lucru; şi deci din pricina lor 
au hotărât episcopii ca în cele din urmă să-1 canonizeze. In 
cazul Vlădicăi Ioan, atât ruşii cât şi grecii (slavă lui 
Dumnezeu!) au fost găsiţi "vinovaţi" în această chestiune, 
fapt foarte normal în istoria Bisericii. (O călugăriţă 
rusoaică foarte aşezată ne-a implorat să scriem noi o slujbă 
pentru Vlădica Ioan imediat după moartea lui!) Cu toate 
acestea, este limpede că o astfel de cinstire nu trebuie 
"forţată", ci trebuie lăsată să crească şi să se manifeste 
firesc până ce în cele din urmă se coace întru ziua cea 
mare a canonizării. Nu am simţit că cineva l-ar "forţa" pe 
Vlădica Ioan. Dacă Vlădica e într-adevăr "la modă" acum, 
nu va dura mult, credem mai degrabă că cei care-1 cinstesc 
cu adevărat pe Vlădica Ioan trebuie să se pregătească cu 
seriozitate să pătimească pentru aceasta în viitor. 

Din câte cunoaştem, Vlădica Ioan nu şi-a exprimat 
niciodată vreun dubiu în privinţa "poziţiei" sau 
"legitimităţii" Bisericii din Diaspora. 59 Ceea ce voia să 
exprime de fapt era interesul său pentru existenţa continuă 



59 Auzisem un zvon conform căruia Sfântul Ioan ar fi negat 
legitimitatea Bisericii din Diaspora. Ispita de a asculta zvonuri sau 
palavre şi a le transmite mai departe era pentru mine o problemă 
serioasă. Pentru a mă feri de căderea în nisipurile mişcătoare ale 
zvonurilor, părintele Serafim m-a descurajat chiar de la a învăţa rusa. 
"In acest fel - îmi spunea - nu vei fi în stare să înţelegi pălăvrăgeala, 
cu atât mai mult să o pasezi şi altora". 

a Bisericii ca entitate unitară. 

Acum să trecem la unele observaţii generale: ca să 
încep direct, o bună parte din ceea ce ţi-a pricinuit 
tulburare sunt zvonul, pălăvrăgeala şi poveştile de tot 
felul. Ruşine să-ţi fie! Nu trebuie să te laşi copleşit de 
toate aceste zvonuri "care circulă nestingherite". E totul 
numai fum dar fără nici o substanţă. Ţi-am putea spune 
poveşti fantastice care ni s-au încredinţat în forma unor 
certitudini. Dacă ai de gând să te necăjeşti, să fie de la 
ceva ce te priveşte sau de la ceva ce auzi la prima mână. 
Iar celelalte lucruri ignoră-le, cel puţin 99%, sau uită-le 
complet, altfel nu vei avea niciodată pace în cuget. Nu 
există nimic în scrisoare, din câte îmi amintesc din 
conversaţia noastră, pentru care tu sau noi să nu putem 
face ceva - adică nimic de acolo nu are de-a face cu noi. 
Este adevărat, unele lucruri care nu ne privesc în mod 
direct trebuie să ne frământe puţin, ca să nu ne mirăm apoi 
de ce sunt folosite pentru a ne scandaliza (incluzând 
exagerări şi jumătăţi de adevăr de care am putea fi 
înşelaţi). Dar această cunoaştere nu ne foloseşte decât 
pentru a fi prevăzători şi cumpătaţi, nu pentru a le 
răspândi, scriind episcopilor despre ele 60 , umplându-le cu 
plângeri sau altceva de acest fel. Dacă am face acest lucru, 
am fi catalogaţi ca scandalagii care-şi bagă nasul peste tot. 

Dacă crezi cumva că încercăm doar să îndreptăţim 
ceea ce face părintele Pantelimon sau "grecii", te înşeli. 
Noi (prin mila lui Dumnezeu), nu cunoaştem toate 



60 Părintele Serafim se referea aici la faptul că unii prieteni comuni 
scriseseră cu puţină vreme în urmă o scrisoare deschisă tuturor 
episcopilor noştri, prin care îşi exprimau unele griji în privinţa 
părintelui Pantelimon şi a presupuselor sale intenţii faţă de Sinodul 
nostru. 

zvonurile "care circulă nestingherite", dar stăm în 
permanenţă cu ochii deschişi. Astăzi, părintele P. îşi are 
"influenţa" sa. Aceasta înseamnă două lucruri: 

(a) în mod superficial, el este "la modă", ceea ce 
presupune paraziţi, zvonuri, adepţi fanatici, duşmani, etc. 
Orice lucru pe care-1 face poate fi subiect de aprobare 
sălbatică sau respingere oarbă ori numai o simplă 
exagerare. La acest nivel noi nu ştim prea mult, dar multe 
din punctele ridicate de tine nu i se potrivesc, sau 
exagerează ceea ce a făcut. 

(b) Mai mult, din punct de vedere ideologic şi 
spiritual, părintele P. se înscrie pe linia celei mai sănătoase 
Ortodoxii, atât în teorie cât şi în practică, iar atunci când 
şi-a început construcţia mănăstirii a fost ceva despre care 
nu mai auzise nimeni în America. 

Ceea ce s-a întâmplat pozitiv în Ortodoxia americană 
în ultimii doisprezece sau treisprezece ani, în mod sigur nu 
e numai contribuţia lui, el a avut o influenţă considerabilă 
asupra ei şi s-a mişcat în aceeaşi direcţie cu dreapta 
tradiţie a Ortodoxiei. Comparat cu mari luminători ai unei 
pseudo-ortodoxii, el este o minune şi o binecuvântare care 
a făcut mult bine. El a fost unul din primii susţinători ai 
demersului nostru, nedându-ne altceva decât încurajări. In 
câteva puncte el şi-a exprimat dezacordul faţă de noi, dar 
nu am simţit niciodată nici cea mai mică "presiune" legat 
de ceea ce trebuie tipărit sau nu. Mănăstirea lui este astăzi 
unul din puţinele locuri care se ocupă cu traducerea (sau 
care accentuează importanţa traducerilor) izvoarelor 
ortodoxe de bază precum Vieţile Sfinţilor şi slujbele 
bisericeşti (contrastând puţin cu "respectabilele" locuri 
care răspândesc astăzi înţelepciunea ortodoxă, precum 
următoarea despre Vieţile Sfinţilor: "de îndată ce vei fi 
citit una, le-ai citit pe toate", fără să mai menţionăm şi mai 

spectaculosul modernism care se instalează astăzi în toată 
lumea ortodoxă 61 ). Chiar dacă cineva ar avea opinii foarte 
diferite de cele ale părintelui P. (ereziile sau ceva 
asemănător ieşind din calcul) trebuie în primul rând să 
recunoască contribuţia lui fundamentală faţă de 
propovăduirea adevăratei Ortodoxii, în special Ortodoxiei 
americane. Nu e nevoie să fii un adept orb al său pentru a 
aprecia acest lucru! Dacă ar fi vreun indiciu clar că el ar 
învăţa ori ar susţine erori, cu siguranţă că i-am spune 
direct, şi credem că ne va şi asculta . 

In general, contrastul "greci" versus "ruşi" ne pare 
destul de artificial şi nu se face decât din pricina unor 
certuri şi tensiuni inutile. Evident că "grecii" care folosesc 
"rus" ca un termen de dezaprobare se gândesc la un 
anumit soi de atitudine a ruşilor care este într-adevăr 
regretabilă; evident că cealaltă parte are şi ea în minte 
unele însuşiri neplăcute ale unor "greci". Dar aceasta 
dovedeşte faptul că suntem toţi oameni, iar adevărul nu e 
de găsit în nici o "partidă" de acest fel. Ar fi mult mai bine 
şi mai înţelept să avem cele mai bune gânduri atât pentru 
"greci" cât şi pentru "ruşi", ca unii care vrem să ne găsim 
într-o armonie mai înaltă a Ortodoxiei, care e dincolo de 
orice naţionalitate. Vlădica Ioan se gândea întotdeauna în 
acest fel la "greci" şi din acest motiv a adoptat multe 
obiceiuri greceşti care acum sunt practicate de ruşi - prin 
obiceiuri greceşti mă refer la acele practici care sunt mai 
aproape de tradiţia autentică a Ortodoxiei, şi cu siguranţă 



61 Printre acestea se numără introducerea băncilor şi a orgilor, 
scurtarea slujbelor, renunţarea la practica mărturisirii, eliminarea sau 
relativizarea nevoinţei duhovniceşti a postului. 

62 După cum vom vedea mai departe, speranţa părintelui Serafim se va 
dovedi deşartă [n. tr.]. 

Ie-a adoptat nu pentru că sunt pur şi simplu "greceşti"! 

Dacă, cu toate acestea, există într-adevăr o "partidă 
grecească" în Biserica din Diaspora - să fie pe pace şi ne 
lase pe noi, restul, să ne vedem cu frică şi cutremur de 
mântuirea noastră şi de smeritele noastre munci, fără a 
intra în luptă până ce nu apare o pricină reală pentru a 
lupta pentru sau împotrivă. Până acum nu am primit 
destule indicii care să ne convingă că părintele P. pledează 
pentru ceva împotriva căruia să luptăm 63 . 

E adevărat că scrisoarea părintelui Efrem 64 către tine 
a fost dezamăgitoare pentru noi din mai multe motive, în 
special pentru faptul că nu se referea la nici un lucru din 
cele care te frământau şi, de fapt, nici nu părea că 
recunoaşte că există o întreagă filosofie religioasă 
anticreştină care se centrează în jurul ideii de "evoluţie" 
specifică secolului XIX, al cărei propovăduitor la modă 
astăzi este Teilhard de Chardin 65 . 

Sigur, nici unul dintre noi nu e perfect şi deci nu 
poate şti totul, suntem cu toţii atraşi de ispita ghicirii a 
ceea ce este în mintea cuiva, noi fiind cei ce "ştim mai 
bine" ce să-i răspundem. N-ar avea nici un rost să răspunzi 
la o asemenea scrisoare şi, până ce unele din posibilele 
idei problematice exprimate aici nu vor fi mai bine 
dezvoltate şi prezentate, nu vedem de ce i-am mai acorda 
atenţie. 



63 Indiciile vor veni! [n. tr.]. 



64 Părintele Efrem era un călugăr sub ascultarea părintelui Pantelimon 
care criticase cu toată asprimea articolul meu din Nikodemos despre 
evoluţie. 

65 Propovăduit la rândul lui de unele cercuri academice [aşa-zis 
teologice] din România, care spun că se situează (în anumite puncte 
[...]) pe linia patristică a Sfântului Maxim Mărturisitorul [n. tr.]. 

în privinţa canoanelor 66 : avem de-a face cu o 
sminteală întâlnită adesea la cei convertiţi, o dată pentru că 
suntem toţi stăpâniţi de fariseism, a doua din cauza 
canoanelor care, ca unele ce formează "legea" Bisericii, nu 
pot fi înţelese şi aplicate decât în interiorul tradiţiei 
bisericeşti şi în Duhul acesteia care o şi călăuzeşte. O mare 
parte a tradiţiei bisericeşti este "necodificată", fiind 
conţinută în Vieţile Sfinţilor, în scrierile patristice (cărora 
nu li s-a întocmit nici un index general, mulţumită lui 
Dumnezeu - altfel nici un convertit n-ar mai 
supravieţui!) 67 şi în tradiţia orală a Bisericii. Canoanele 
sunt partea cea mai vizibilă a tradiţiei bisericeşti, de aceea, 
atunci când le cercetează, unii convertiţi au parte de un 
naufragiu încercând să le aplice, fără să-şi dea seama de 
întreaga tradiţie din care ele constituie doar o parte. 

Canoanele au fost făcute pentru oameni, şi nu 
oamenii pentru canoane. Unele canoane nu pot ori nu ar 
trebui, în anumite vremi sau circumstanţe, să fie aplicate 
cu stricteţe; de aici şi "iconomia" Bisericii. De asemenea, 
ca o regulă, aplicarea canoanelor (şi "iconomia" lor) este 
treaba episcopilor, şi ei se ocupă de ele atât cât este 
posibil, prin consultare reciprocă. In acest caz, cu atât mai 
mult noi ceilalţi trebuie să ne abţinem a ne încrede în 
judecata noastră atunci când ne referim la ei. Sigur, unii 
care au de-a face cu noi în mod direct, trebuie cunoscuţi şi, 
dacă se poate, să fîm povăţuiţi de ei sau să ne consultăm 



66 Ascultând palavrele celor loiali "grecilor" din Biserica Diasporei, 
descoperisem şi canoanele Sinoadelor bisericeşti, asupra cărora am 
manifestat un interes deosebit, spunându-mi-se în acest sens că 
canoanele erau mult mai importante decât alte aspecte ale 
Creştinismului Ortodox. 

67 Oare la ce s-ar putea referi aici părintele Serafim? Oare la acei 
teologi care pun Tradiţia şi sfinţii ei la index? [n. tr.]. 

cu alţii mai înţelepţi în Credinţă, pentru a fi pregătiţi 
pentru apărarea - de pildă, a canoanelor legate de 
rugăciunea împreună cu ereticii, a căror încălcare nu 
înseamnă altceva decât însăşi trădarea ideii de Biserică a 
lui Hristos. 68 Alte canoane, precum cele legate de vârsta la 
care este permisă hirotonirea diaconilor şi preoţilor, nu 
implică o asemenea trădare şi deci nu e treaba noastră, iar 
dacă ar fi să le cerem episcopilor să ne dea (nouă!) 
socoteală, pentru ei ar însemna acelaşi lucru cu a începe să 
se amestece în treburile casnice sau de serviciu ale 
enoriaşilor obişnuiţi. Cu toate acestea, în general, 
canoanele sunt accentuate cu deosebire în polemici, iar 
dacă noi vrem într-adevăr să rămânem în Biserică în 
aceste vremuri dificile, în primul rând trebuie să o facem 
în virtutea faptului că suntem credincioşi Duhului Bisericii 
şi nu canoanelor 69 . 

Cât despre chestiuni mai subtile precum ascultarea şi 
autoritatea în Biserică, există "legi" asemănătoare pe care 
fiecare trebuie să ştie cum să le aplice în interiorul tradiţiei 
şi a Duhului Bisericii. 

Cu lucrurile acestea nu putem "negocia" aşa cum 
încerci tu să faci în scrisoarea ta la pagina şase ("Lepădăm 
oare regulile doar pentru faptul că lucrurile nu pot fi 



68 Rugăciunea împreună cu ereticii este o practică destul de răspândită 
şi pentru o parte a clerului român, iar unii credincioşi "simpli" 
consideră că este un lucru "firesc" - doar e acelaşi Dumnezeu (!). 
Exemplele sunt de prisos [n. tr.]. 

69 Aici, părintele Serafim se dovedea a fi înainte-văzător. Ulterior, în 
1986, părintele Pantelimon şi adepţii lui începeau să se înstrăineze 
puţin de duhul Bisericii, îndreptându-se către un adevărat sectarism, 
printr-o obsesivă atenţie acordată canoanelor - "literei legii" - mai 
mult decât duhului ei. 

împlinite şi, prin urmare, nu putem merge spre mai bine?" 
etc.); nu putem decât să le experiem suferind până la capăt 
(dacă e nevoie), cu credinţă în Dumnezeu şi cu cercetarea 
celor sporiţi în credinţă. Este pur şi simplu un fapt de viaţă 
duhovnicească şi bisericească, pentru dragostea lui 
Hristos: canoanele trebuie uneori încălcate formal, iar o 
autoritate duhovnicească trebuie şi ea uneori "ignorată"; 
avem exemple în vieţile sfinţilor. Dacă vreuna din aceste 
"legi" este absolutizată, Ortodoxia devine Fariseism. Dar 
nu are nici un rost să scriem un tratat pe această temă, iar a 
pomeni de vreun punct dintr-un articol, s-ar pricinui numai 
neînţelegeri. 

Apropo, sunt mai multe tipuri distincte de 
"ascultare" şi "autoritate" în Biserică şi confundarea lor 
poate aduce multă vătămare duhovnicească. Bătrân - 
ucenic, părinte duhovnic - ucenic, preot - turmă, episcop - 
preot, episcop - credincioşi, bătrâni - tineri, etc. - toate 
aceste relaţii implică diferite feluri de trepte de ascultare şi 
autoritate, nu pot fi "codificate", ci se pot învăţa numai 
prin experienţă. 

Legat de cruciala problemă a Bisericii, înţeleasă fie 
ca "organizaţie" sau ca "organism", la care duceau 
punctele anterioare, nu putem decât să te trimitem la 
eseurile scrise cu sânge despre Biserica din Catacombe din 
Orthodox Word numărul pe mai/iunie 70 ; respectiv 
[trimitem n. tr.] la chestiunea aceasta a 
"serghianismului" 71 , din vremea când torţionarii de la GPU 



Documente ale Bisericii din Catacombe: Rusia şi Biserica zilelor 
noastre, în Orthodox Word, Mai/Iunie 1972. 

71 De la Mitropolitul (ulterior pseudo-patriarhul) Serghie Stragorodski, 
care în 1972 a publicat o declaraţie de susţinere a guvernului sovietic 
prin care încercase să asigure structurii exterioare a Bisericii Ruse de 
sub stăpânirea sovietică o existenţă neîntreruptă. (în acea vreme o 

ajungeau să le "dovedească" unor episcopi ortodocşi că 
Mitropolitul Serghie [din Patriarhia Moscovei] "nu a 
încălcat nici o dogmă şi nici un canon". Probabil că nu a 
făcut-o, dar oare noi trebuie să ne luăm după "canoanele" 
lui până în iad, ori trebuie să-L urmăm pe Hristos pe calea 
cea strâmtă până în rai, împreună cu eventualii Săi 
mucenici "necanonici" 72 ai ultimelor vremuri? 

Motivul principal pentru care ţi-am ridicat 
chestiunea părţii "realiste" a episcopilor 73 este acela că tu 
însuţi te faci responsabil nu numai pentru oferirea de 
"teorii" cititorilor tăi, dar într-o oarecare măsură şi pentru 
că tu îi călăuzeşti la modul practic. Principiile rămân 
aceleaşi; dar firea este aceea care ataşează acestora 
anumite preconcepţii pur idealiste despre persoane, iar 
acest lucru nu poate duce decât la eşec. Dincolo de toate 
acesta e adevărul despre episcopi, conducătorii Bisericii. 
In zilele noastre, zilele decăderii generale din Biserică, nu 



mare parte din Biserica Rusiei se afla fie în lagărele de concentrare, 
fie în clandestinitate. Astăzi, termenul "serghianism" este folosit 
pentru a numi orice politică sau ideologie din Ortodoxie prin 
intermediul căreia structurii unei Biserici locale i se asigură mai multă 
încredere şi susţinere decât trupului organic al lui Hristos. 

72 Părintele Serafim vorbea aici despre Biserica Rusă din Diaspora, 
considerată necanonică de anumite dioceze pentru că refuza să 
recunoască "autoritatea" Patriarhiei de Moscova, care era dominată şi 
controlată de comunism. De asemenea, Biserica Diasporei refuzase să 
intre în comuniune cu acele dioceze ne-ruseşti care au rămas în 
comuniune cu Moscova. 

73 începusem o nouă serie de articole în Nikodemos, având ca subiect 
general episcopii în Biserica Ortodoxă. în general, tonul meu era 
idealist şi pe alocuri nerealist, chiar ignorant. Părintele Serafim era 
neliniştit de faptul că susţinusem un punct de vedere catolic asupra 
episcopilor (şi anume că ei nu pot greşi) şi că dacă nu am grijă, aş 
putea fi în mod inutil părăsit sau dezamăgit de latura mai „omenească" 
a unor membri ai ierarhiei bisericeşti. 

trebuie ca nimeni să se aştepte la prea mult de la ei. în 
vreme ce le dăm cinstea cuvenită, respectul şi supunerea, 
trebuie să fim realişti şi să recunoaştem că (cu excepţia 
unor cazuri rare) ei nu se află într-o postură de slujire ca 
îndrumători personali, cu atât mai puţin a convertiţilor. O 
remarcabilă excepţie de la această "regulă" generală, 
Vlădica Ioan, despre care credem că oricine şi-ar fi putut 
pune încrederea în el cu desăvârşire - hotărâse ferm ca să 
nu accepte ucenici, ci mai degrabă să inspire şi să 
încurajeze lucrul independent în interiorul Bisericii, cu 
condiţia ca toţi să urmărească progresul şi consultarea 
reciprocă în interiorul tradiţiei ortodoxe. De nenumărate 
ori noi înşine am fost la el pentru a-i cere binecuvântarea 
pentru diferite lucruri - de pildă, pentru cumpărarea unei 
noi piese pentru tipografie - iar răspunsul său era 
întotdeauna acelaşi: "Nu mă pricep la tipografie. Judecă 
singur ceea ce ai nevoie, cumpăr-o dacă poţi şi Dumnezeu 
îţi va binecuvânta lucrarea. Dacă ceea ce faci este plăcut 
lui Dumnezeu, va da roade, dacă nu, Dumnezeu îţi va 
pune astfel de piedici în cale încât să nu mai poţi 
continua". 

Dacă ţi-am sugerat cumva că starea generală a 
ierarhiei sinodale nu este una bună - atunci cred că am 
comis o eroare. Per total, episcopii noştri sunt mai buni ca 
oricare alţii de care am cunoştinţă, şi probabil nu mai 
diferiţi decât episcopii din ultimii 2000 de ani prin care 
Sfântul Duh a călăuzit Biserica. Din fericire, cei mai mulţi 
dintre credincioşi văd puţin sau nu văd nimic în partea 
umană, politică, "realistă", a conducerii Bisericii. Prin 
faptul că ţi-ai luat asupra ta Nikodemos, ai devenit în 
oarecare măsură un "dascăl" în Biserică - aceasta se 
numeşte că "ai vrut-o cu tot dinadinsul". Cu deosebire 
atunci când ai de-a face cu probleme bisericeşti despre 

care nu ştii chiar totul, de dragul adevărului trebuie să fii 
bine informat astfel încât să nu răneşti pe nimeni cu o 
jumătate de adevăr. 

în general, episcopii noştri nu sunt cunoscuţi ca fiind 
administratori slabi, din contră (de obicei, cu cât e mai 
sfânt un episcop, cu atât e mai slab ca administrator!). La 
drept vorbind, marea lor ispită e aceea de a-şi lua prea în 
serios partea "organizatorică" a Bisericii, astfel că uneori 
ajung să "stingă Duhul" unora din mădularele 
organismului Bisericii. Cei dintre noi care pot, trebuie pur 
şi simplu să ţină în viaţă acest duh - aşa cum ai scris foarte 
clar: "a-ţi întoarce încrederea în «organizaţie» şi 
întorcându-te la «organism»". In acest fel, nu numai că 
putem rămâne în slujba Bisericii, dar devenim chiar cel 
mai bun sprijin al episcopilor, deoarece noi lucrăm 
împreună cu ei în adevărata slujire a "organismului" 
Bisericii, Trupul lui Hristos. Dacă în felul acesta suferim 
din cauza neînţelegerilor dintre noi sau a calomniilor (şi 
toţi suntem vinovaţi pentru acestea, nu numai episcopii!), 
Biserica ne oferă mijloacele duhovniceşti pentru a trece 
peste sau a uita de ele. 

Ne întristăm foarte mult văzându-te cum te mânii pe 
părintele E. 74 , care, după câte cunoaştem, este chiar o 
persoană "liniştită, ascultătoare şi înţeleaptă", de aceea nu 
avem nici un motiv pentru a-i purta pică. Dacă el s-a plasat 
cumva pe o poziţie greşită, aceasta s-a întâmplat cu 
siguranţă datorită unor motive întemeiate, puteau fi 



74 îl întrebasem pe părintele Serafim de un preot rus despre care se 
zvonea că afişase o atitudine foarte critică la adresa Vlădicăi Ioan în 
vremea când acesta trăia, desconsiderându-i de asemenea pe mulţi 
dintre episcopii noştri şi căutând cu tot dinadinsul să-i controleze şi 
să-i manipuleze din umbră. Aceasta era poziţiei părintelui Serafim. 

vătămătoare din cauza caracterului lor politic, cu alte 
cuvinte, se îndreptau către partea "organizatorică" 
Bisericii în detrimentul organismului. Ca să fim cinstiţi, în 
timpul vieţii sale, Vlădica Ioan a fost înţeles de prea puţini 
episcopi, şi aceasta pentru că el era în primul şi în primul 
rând un organism viu în Biserică şi nu lăsa cu nici un chip 
ca organizarea să aibă întâietate. Acesta este de fapt şi 
testamentul său către noi toţi, dar tu nu-ţi face griji dacă 
acum nu înţelegi acest lucru. Nu putem înţelege mare 
lucru, ci numai prin experiere şi prin suferinţă până la 
capăt, pe măsură ce creştem în Biserică şi în tradiţia ei. 
Dumnezeu îţi va trimite pricini pentru a înţelege cu inima. 
Nu te încrede prea mult în inima ta; gândirea trebuie 
filtrată prin suferinţă, altfel nu va trece proba acestor 
vremuri vitrege. Nu cred că cei "raţionalişti" vor fi cu 
Hristos şi Biserica Sa în zilele ce vor veni peste noi; vor 
exista prea multe "raţiuni" împotriva lor 75 , iar cei ce se vor 
încrede în cugetele lor se vor lepăda de Biserică. Nu-ţi este 
străină această ispită, dar primul an al lui Nikodemos 
dovedeşte şi el că ai prins gustul unei dimensiuni mai 
profunde, a "treia dimensiune" de gândire în Biserică. Poţi 
obţine mult prin cărţi... (să nu te laşi influenţat de nimeni 
şi să renunţi la ele!), din ce în ce mai multe cărţi de bună 
calitate sunt acum pe cale să apară (fără îndoială că anii pe 
care-i trăim acum reprezintă Epoca de Aur a cuvântului 
tipărit în Ortodoxia americană). Dar a treia şi deplina 
dimensiune se va apropia de tine numai pe măsură ce o 
experiezi continuând să păstrezi legătura cu şi să iei sfat de 



5 Părintele Serafim vrea să spună despre cugetarea raţionalistă a 
acestora că va fi atât de raţională (fie ea şi în „limitele" dogmatice sau 
canonice ale Bisericii) încât Duhul Cel Sfânt al comuniunii cu Hristos 
nu va mai încăpea în acele suflete. 

la cei înrădăcinaţi mai mult în tradiţia Bisericii. Dacă 
părintele Pantelimon, părintele Nichita ori altcineva nu vor 
fi "pe potriva sufletului tău" (cum zic ruşii), nimeni nu te 
va forţa să le primeşti sfatul. Dar nu cădea totuşi în ispita 
de a te încrede numai în tine însuţi sau în convertiţii cu 
cuget asemănător. Noi, americanii, trebuie să ne aflăm în 
viitorul anticipabil într-o oarecare măsură de dependenţă 
practică atât faţă de greci cât şi de ruşi, de preferat în 
ambele izvoare şi într-o cât mai bună măsură. Aceasta este 
calea care a existat din vechime în Biserică şi astfel 
tradiţia va putea fi sădită într-un nou pământ. Depinde de 
noi ca să mergem (sau nu) şi să lucrăm la ţarină! 

Iartă-mă dacă am scris prea mult ori prea puţin ori 
am înţeles ceva greşit. Dă-ne de ştire dacă şi de ce eşti 
tulburat, şi fie ca prin rugăciunile Fericitului Vlădică Ioan 
tulburarea ta să devină limpede şi roditoare. Roagă-te 
pentru noi. 

Ca o concluzie finală şi practică: mergi drept înainte 
pe aceeaşi cale pe care ai pornit, având mintea şi inima 
deschise şi încrezătoare în rugăciunile Vlădicăi Ioan. 
Aşteptăm cu nerăbdare articolele tale despre modernism, 
care ar putea îndeplini cu succes o funcţie pe care 
odinioară am dorit (şi chiar am început) să o îndeplinim, 
dar din varii pricini am ajuns să ne împotmolim serios. 
Avem nevoie disperată de ele. Fie ca rugăciunile Vlădicăi 
sate lumineze! 

De doi ani de zile unul dintre copiii naşilor noştri 
trăgea să moară de o boală foarte rară. în cele din urmă 
fetiţa a murit acasă. Am luat parte la înmormântarea ei la 
o "mănăstioară" din San Francisco - metoc al mănăstirii 
ruseşti închinată Maicii Domnului din Vladimir - unde ea 
şi familia ei obişnuiau să participe la Dumnezeiasca 
Liturghie. După aceasta, a fost dusă la schitul Sfântul 

Herman pentru înmormântare. 

Cam tot în acea vreme, o laică convertită scrisese 
episcopilor o scrisoare având ca temă evoluţionismul. Ca 
membră a Societăţii Antropologice din Londra, avea 
cunoştinţă directă de activităţile murdare ale unor oameni 
de ştiinţă preocupaţi de evoluţie. Auzise de curând că 
"grecii" din Biserica Rusă din Diaspora erau pe cale de a 
publica un studiu ce favoriza evoluţionismul. Acest lucru 
nu a făcut decât să o alarmeze, în ciuda faptului că 
ulterior se dovedise că nu s-a publicat nici un studiu de 
acest fel. 



6/19 Noiembrie 1972 

Mulţumită lui Dumnezeu, am îngropat luni 
dimineaţă rămăşiţele pământeşti ale lui M. de sărbătoarea 
Maicii Domnului - Bucuria Celor Necăjiţi. De îndată ce se 
stabilise totul în privinţa locului unde urma să fie 
îngropată, toată întristarea părea să fie înghiţită de bucurie, 
încât tot acel timp părea rupt din perioada pascală. Copiii 
radiau de bucurie! Cât de nepătrunse sunt căile lui 
Dumnezeu către noi şi cât este de milostiv! 

Am fost bucuroşi să primim scrisoarea şi să aflăm că 
în mare parte tulburările tale au trecut. In aceeaşi scrisoare 
am primit şi o copie a scrisorii lui E. către episcopi şi, spre 
marea noastră surprindere, era scrisă în rusă! Cunoscând-o 
pe E. din scrisoare, totul a devenit limpede în privinţa 
necazului ei, punctele ei de vedere legate de evoluţie 
păreau bine întemeiate. Cu toate acestea, din nefericire, ea 
îşi îndreaptă un întreg arsenal către ceva care este (cel 
puţin până acum) foarte mic şi întrucâtva neclar. Cu 
siguranţă, cele trei surse din care citează nu reprezintă o 
încercare conjugată de a propovădui o erezie. 

Cred că este o greşeală regretabilă să încerci să-i 
alarmezi pe episcopi având la mână nişte dovezi atât de 
slabe ca acestea - cel puţin ar trebui ca cineva să citească 
în primul rând controversatul articol astfel încât să aibă în 
minte ceva bine definit pentru a putea continua. Aşa cum 
este, episcopii vor lepăda scrisoarea, considerând-o 
neserioasă (doar dacă nu cumva articolul se va dovedi 
totuşi unul şocant), iar dacă cumva mai târziu chestiunea 
evoluţionismului se va ridica din nou, nu vor mai fi tentaţi 
să ia în serios ceva din ce-ar mai putea spune E. Va fi trist, 
deoarece ea pare că se informează destul de bine asupra 
subiectului şi ar putea da o mărturie importantă, pe care 
sper din toată inima că va continua să o împărtăşească cu 
noi în viitor. De fapt, o parte din informaţiile ei - dat fiind 
şi experienţele sale cu unii oameni responsabili pentru 
fabricarea unor lucruri de acest fel, ca "dovezi ale 
evoluţiei" - ar fi fost cu greu obţinute din altă parte. Dar, 
între timp, se creează atitudini ostile şi toată lumea începe 
să creadă că ceilalţi oameni sunt pe punctul de a-i "ataca" 
- iar climatul de încredere reciprocă şi deschidere, atât de 
favorabil pentru rodirea Bisericii, se dizolvă într-o 
atmosferă de neîncredere şi suspiciune. 

Părinţii (de la Mănăstirea Schimbarea la Faţă) din 
Boston sunt şi ei oameni şi cel mai probabil e că reacţia lor 
în viitor la orice ar putea E. să scrie va fi negativă şi se vor 
da peste cap pentru a găsi argumente împotriva ei. Totuşi, 
sunt căi mai simple şi mai eficiente pentru a rezolva 
lucrurile în Biserică, pentru a obţine simpatia oamenilor de 
bună credinţă, dintre care una din primele etape ar fi 
consultarea reciprocă [sfatul] şi neîncrederea prea mare în 
sine. Dacă într-adevăr cineva încearcă să înveţe învăţături 
greşite, e bine ca primul nostru pas să fie mustrarea 
frăţească de care vorbeşte Sfântul Pavel, şi numai dacă 

acest lucru nu va fi de nici un folos, să aducem problema 
înaintea Bisericii. 

Intre timp, bineînţeles că problema "evoluţiei" a fost 
adusă în prim-planul discuţiilor şi mai devreme sau mai 
târziu se va tipări câte ceva. Să ne rugăm ca să nu fie ceva 
pripit şi plin de îndărătnicie ori mai degrabă înclinat spre 
stârnirea unor controverse decât spre isprăvirea lor. 
Deocamdată haidem să stăm liniştiţi şi să privim ce se 
întâmplă! 

Cu toate acestea, fiind eu mai îndrăzneţ din fire, nu 
am reuşit să "stau liniştit şi să privesc". Luând pricină din 
controversa asupra evoluţiei şi inspirat de multe discuţii 
avute cu alţii despre acest subiect, am lansat o serie de 
articole despre Freud, Darwin etc. - cei pe care-i 
consideram a fi "părinţii modernismului" din lumea 
seculară. Această întreprindere a ajuns să reprezinte 
pentru mine deschiderea unui nou univers al ideilor - 
văzut într-o viziune ortodoxă. Aceste articole noi au 
stârnit şi interesul părintelui Serafim. Dar cel mai 
important lucru legat de dificultăţile şi controversele pe 
cale să-mi copleşească capul era modul foarte direct prin 
care părintele Serafim încerca în permanenţă să-mi reţină 
atenţia nu pe niscai controverse ci pe principii. El credea 
că temele în sine nu erau aşa de importante pe cât era 
modul cum trebuie privite asemenea probleme - cu alte 
cuvinte, că trebuie să privim controversele cu detaşare, de 
pe o poziţie detaşată de această lume, nu cu patimă şi 
îndreptăţire de sine. 



30 Noiembrie/13 Decembrie 1972 

Iartă-ne întârzierea şi mâzgăleala de faţă - dar aşa 
cum ai observat fără îndoială, a venit iarna, de câteva zile 

suntem paralizaţi, iar drumurile în afară ni s-au redus 
considerabil. 

Avem câteva comentarii la articolul despre Freud 
[pentru Nikodemos ], vom încerca să ţi le trimitem în acest 
week-end. Cu voia lui Dumnezeu, Calendarul va fi gata 
într-o săptămână. Ce lucrare! Roagă- te pentru noi. 



13/26 Decembrie 1972 

Iartă-ne te rog pentru noua întârziere. Am vrut să 
zăbovim şi să cugetăm mai mult la ultimele două articole, 
dar au existat atât de multe probleme şi eşecuri încât pur şi 
simplu nu am avut nici un moment liber. Mulţumită lui 
Dumnezeu, Calendarul este terminat - cel mai mare 
proiect şi cea mai mare încercare de până acum! 

Din fericire, iarna noastră ne-a părăsit la mijlocul lui 
decembrie, iar de Ziua Sfântului Herman (25 decembrie, 
pe stil nou) zăpada se topise, iar soarele primăverii deja îşi 
arăta razele sale. Superb! 

Legat de articolul despre Freud: intenţia generală şi 
modul de exprimare par să fie gata pentru începerea unui 
război cu el, dar cineva se poate întreba dacă nu cumva 
duşmanul nu este slobozit prea uşor, fiind vorba de cineva 
care ar putea fi ispitit să creadă că vreo şcoală sau alta de 
psihologie sau de psihiatrie adoptă doar o perspectivă 
"parţială". Scrii, de pildă, că: "Dacă se întâmplă ca o 
concluzie să fie adevărată, aceasta se întâmplă datorită 
hazardului..." Dar de aici se poate trage concluzia că în 
psihologie există unele "adevăruri", drept pentru care se 
poate acorda o oarecare încredere psihologilor sau altor 
specialişti. Fireşte că există unele adevăruri..., chiar şi 
gânditorii moderni nu pot scăpa de bunul simţ şi de firea 

umană - dar poate că trebuie scos mai mult în evidenţă 
faptul că adevărurile întâmplătoare ale unor sisteme de 
psihologie au prea puţină valoare, deoarece fac parte dintr- 
un sistem mai complex, întemeiat pe premise false, din 
cauză că e racordat la întreaga perspectivă anti-creştină 
asupra omului. 

In plus, mă întreb dacă se accentuează îndeajuns 
faptul că diferitele curente ale "modernismului" nu numai 
că nu sunt în stare să reziste vreunei analize, dar, în 
intenţiile lor fundamentale, nu sunt deloc ştiinţifice - cu 
alte cuvinte, predispoziţia anticreştină domină deja în mare 
măsură descoperirile de tot felul. (Oare acest lucru va fi 
mai evident atunci când darwinismul se va instaura 
oficial? - spun asta deoarece e clar că evoluţia constituie 
"răspunsul" cel mai la îndemână pentru cei ce caută cu 
disperare să explice natura lucrurilor fără Dumnezeu.) 

Din nou, nu cumva Marx - alături de Freud şi 
Darwin - face parte dintr-un trio care formează 
adevăratele rădăcini ale războiului împotriva adevărului 
revelat? Influenţa lui a fost canalizată către Răsărit, iar 
Vestul a fost realmente lăsat în primul rând în voia lui 
Darwin şi Freud; dar în peisajul general cu siguranţă că el 
ocupă un loc al său. Mai e de remarcat faptul că freudieni 
precum Erich Fromm ar trebui să facă un efort deosebit 
pentru a-1 reabilita în Vest pe Marx ca "umanist". 

Am mai fi avut şi alte lucruri de spus, fără legătură 
cu materialul pe care l-ai trimis, dar camionul care va duce 
scrisoarea pleacă în cinci minute, aşa că va trebui să revin 
mai târziu. Iartă-mi graba! Transmite-le lui Ian şi Susan 
salutările noastre. Am avut o zi foarte bună de Praznicul 
Sfântului Herman. Roagă-te pentru noi! 

[1973] 



31 Ianuarie/ 13Februarie 1973 

Salutări în Domnul nostru Iisus Hristos. Iartă-ne te 
rog obişnuita şi lunga tăcere, dar efectiv în ultima vreme 
am fost copleşiţi de evenimente. Tocmai m-am întors din 
Seattle unde, la cererea părintelui Nichita, am stat trei zile 
pentru a purta o discuţie serioasă cu părintele Pantelimon 
- asupra căruia voi reveni mai jos. 

Noul Nikodemos a sosit şi arată bine; articolul despre 
Freud ar trebui să stârnească o reacţie interesantă. 

Articolul "Evoluţia" pentru numărul următor ni se 
pare bun şi el, destul de cuprinzător şi la obiect şi cred că 
nu există ceva la care părintele Pantelimon şi alţii să ridice 
obiecţii (Iţi voi spune mai jos ce am adunat de la ei). 
Totuşi articolul ar putea fi îmbunătăţit prin lărgirea mai 
multor puncte: 

Menţionezi "orice formă de evoluţie", şi precizezi: 
"evoluţie fizică atee sau evoluţie spirituală". Cu toate 
acestea, articolul tău este efectiv îndreptat aproape în 
întregime împotriva evoluţiei fizice ateiste şi a 
absurdităţilor sale, iar unii oameni ar putea găsi prilej şi să 
spună că nu te-ai apropiat mai mult de formele mai 
"rafinate" ale evoluţiei spirituale sau teiste. Desigur, într- 
un articol aşa de scurt, temele nu pot fi dezvoltate prea 
mult, nu le poţi adânci îndeajuns, dar poate că o propoziţie 
sau două adăugate la el va arăta de ce nu pot fi luate în 
serios şi de ce nu sunt ceva mai "rafinate" (adică atât de 

neclare şi confuze!). Astfel, "evoluţia teistă", aşa cum îi 
înţeleg eu raţiunile, este invenţia unor oameni care, de 
teamă ca evoluţia fizică să nu fie de fapt una "ştiinţifică", 
II ignoră pe Dumnezeu în diferite etape ale procesului 
evolutiv, pentru a nu fi daţi de-o parte, pentru a conforma 
"teologia" cu "cele mai noi descoperiri". Dar acest fel de 
inteligenţă artificială este numai pe gustul celor mai vagi 
şi mai confuze minţi: nu mulţumeşte nici ştiinţa, nici 
teologia, ci doar amestecă cele două domenii. 76 

Din nou, evoluţia "spirituală" aplică "concluziile" 
evoluţiei fizice atee la tărâmurile "spirituale" şi ajunge la 
rezultate îngrozitoare, inacceptabile din punct de vedere 
ştiinţific şi teologic; o amestecătură şi o confuzie ce nu se 
poate ascunde decât după un jargon fantastic a la Teilhard 
de Chardin. Ambele tipuri de evoluţie depind în întregime 
de acceptarea evoluţiei fizice, iar dacă aceasta se 
dovedeşte a fi greşit concepută, ele vor cădea; pe deasupra 
se şi contrazic pe sine, deoarece toată intenţia şi întregul 
scop al teoriei evoluţiei fizice este să găsească o explicaţie 
a lumii, dar fără Dumnezeu; altfel spus, evoluţia fizică este 
atee prin natura ei şi devine ridicolă atunci când "teologii" 
aleargă după cea mai nouă teorie "ştiinţifică" pentru a nu 
rămâne în urmă timpului. Mai mult, "dumnezeul" 
evoluţiei teiste sau spirituale nu este Dumnezeul 
Creştinismului Ortodox! 

Mă tem că irosesc prea multe cuvinte pe această 
temă, dar tu ar trebui să-i spui cititorului ceva mai mult 
legat de celelalte feluri de evoluţie, anume de ce nu pot fi 



76 S-a dovedit că aceasta era chiar poziţia adoptată de părintele 
Pantelimon şi de alţii care i s-au alăturat prin scrierile lor. 

acceptabile. Desigur că punctul central e acela după care 
evoluţia nu este de loc "ştiinţifică", ci mai degrabă un soi 
de teologie science-fiction, produs al unei credinţe (o 
credinţă atee, dar totuşi credinţă). Că acest fapt este încă 
aşa de larg acceptat ne dovedeşte clar cât de jos a căzut 
astăzi nu numai teologia, ci şi simpla, sănătoasa percepere 
a realităţii. (încă mi-1 mai amintesc pe profesorul meu de 
zoologie din anul întâi dezvoltând la infinit "marile idei 
despre om": pentru el, cea mai mare idee pe care a 
inventat-o omul vreodată a fost ideea de evoluţie..., cu 
mult mai mare, credea el, decât "ideea de Dumnezeu".) 

Termini apoi cu o referinţă la "Evanghelia nebuniei" 
- care ar putea, în mod necugetat, să-i facă pe unii cititori 
să creadă că, în definitiv, tu admiţi faptul că, într-un fel, 
evoluţia nu e chiar lipsită de noimă şi că trebuie să ai o 
gândire superioară, mai spirituală pentru a-ţi da seama că 
nu are noimă. Nu. La orice nivel, de la bunul simţ în sus, 
evoluţia e lipsită de orice noimă. Iată în ce nebunie 
evidentă şi iremediabilă cad cei ce vor să cugete fără 
Dumnezeu! 

Deşi scurt, articolul este excelent, folosind cu 
înţelepciune citate din Darwin şi alţii. Probabil că vei 
stârni numeroase discuţii în acest sens. Poate că într-o zi 
vei reuşi să concepi un articol mai detaliat asupra 
evoluţiei, cu numeroase citate adunate atât din tabăra 
evoluţionistă (arătând credinţa lor naivă şi gândirea lor 
contradictorie) cât şi din cea a criticii sănătoase, pentru a 
oferi o sursă de referinţă pentru cei care vor să se 
gândească serios la subiect. In general, oamenilor le este 
atât de teamă să-i provoace pe oamenii de ştiinţă pe "teren 
propriu", încât se tem să intre în acest subiect; puţină 
gândire limpede, aşa cum arată micul tău articol, poate 
dispersa mult din această frică şi ceaţă care copleşeşte 

problema. 

Apropo, în articolul despre Marx ar fi bine să aduci 
nişte exemple din sistematica cruzime sovietică, pentru a 
arăta partea practică a marxismului: ceea ce reprezintă 
"omul nou" a lui Marx, imediat după ce toate 
"superstiţiile" creştine şi religioase au fost abolite. Ai 
cumva citate din Marx referitoare la ideea lui despre 
"violenţă" şi rolul ei în formarea "omului nou"? Ori ceva 
din afirmaţia lui Lenin conform căreia întreaga lume ar 
trebuie să devină o unică fabrică fără scăpare, unde toţi 
dizidenţii vor fi zdrobiţi ca nişte viermi? Ai de gând să 
pomeneşti ceva şi despre hiliasm, de care e pătruns de fapt 
marxismul? Marxismul e altceva decât ceea ce afirmi în 
primele două secţiuni. In el putem vedea clar semnificaţia 
"ideilor moderne", "lupii" de care vorbeşti, ceea ce produc 
ele atunci când sunt aplicate sistematic. 

Am fost trei zile în Seattle unde am purtat discuţii 
utile şi deschise cu părinţii Pantelimon, Efrem şi Nichita. 
Am plecat foarte liniştit, deoarece am constatat că ne 
aflăm cu toţii pe aceeaşi cale a marii bătălii a vremurilor 
noastre, că duhul şi preocupările noastre sunt 
esenţialmente aceleaşi şi că ocazionalele diferenţe dintre 
noi, în atitudini sau abordări a unor probleme, nu ating 
deloc acordul spiritual 77 . Părintele P. este o personalitate 
foarte puternică: are abordări foarte serioase chiar şi în 
cazul unor lucruri ce par de o importanţă secundară (de 
pildă, giulgiul din Torino 78 ) care, se înţelege, ar putea 



7 încrederea părintelui Serafim în acest "acord spiritual" nu va 
corespunde realităţii (vezi mai departe) [n. tr.]. 

78 Giulgiul din Torino este o relicvă despre care se crede că este pânza 
cu care a fost învelit Iisus Hristos la moartea Sa. Este cunoscut încă 

pricinui neînţelegeri şi conflicte. Dar ar fi o crimă dacă 
cineva dintre noi ar permite ca asemenea diferenţe 
secundare să distrugă înţelegerea noastră în punctele 
esenţiale, în special marile armate ale pseudo şi anti- 
Ortodoxiei care ne înconjoară, dar şi obositoarea inerţie şi 
ignoranţă care există chiar în interiorul Bisericii din 
Diaspora. Părintele P. era acelaşi ca şi cel de acum mai 
mulţi ani, şi credem că ne-ar putea sugera ceva pe care 1- 
am fi putut gândi sau tipări altfel de cum o facem acum. 
Atunci când el sau părintele Nichita îţi fac sugestii, sunt 
sigur că nu simt nici cel mai mic îndemn de a te presa în 
vreun fel, ci doar oferă nişte sfaturi sincere şi cu bună 
intenţie, pe care trebuie să le iei ca atare şi nu ca o pe 
încercare de a te presa sau a-ţi porunci. 

Părintele P. a pomenit câte ceva despre chestiunea 
evoluţiei (nu i-am spus nimic despre viitorul tău articol 
despre acest subiect), ceea ce mi-a fost îndeajuns pentru a 
afla, cred, atitudinea şi temerile lui personale. 79 



din secolul XIV şi păstrat în catedrala din Torino din 1578. înfăţişează 
o imagine (ce se distinge mai clar atunci când este folosit un negativ 
fotografic) ce reprezintă faţa şi spatele unui trup uman rănit care par să 
corespundă stigmatelor lui Iisus. Controversa asupra autenticităţii vine 
din folosirea independentă (în 1988) a testelor cu radio-carbon de 
către trei centre de cercetare la care au fost supuse părticele din pânza 
respectivă. Rezultatele au indicat faptul că giulgiul a fost făcut cu mult 
timp după Hristos (aceste teste au fost contestate de unii oameni de 
ştiinţă). Chestiunea modului cum a fost imprimată imaginea trupului 
pe giulgiu rămâne deschisă [n. tr. - după The Wordsworth Dictionary 
ofBeliefs and Religions, Wordsworth Editions Ltd. 1995, p. 539]. 
79 Părintelui Pantelimon îi era teamă că dacă noi, ortodocşii, am fi 
devenit critici în oarecare fel la adresa teoriei evoluţiei, alţii ar fi 
crezut că avem o mentalitate fundamentalist-protestantă şi, din acest 
motiv, nu ne-ar mai fi luat în serios nici în cazul altor subiecte. Auzind 
că mă gândeam la un articol pe acest subiect, părintele Pantelimon i-a 

îngrijorarea lui asupra "fundamentalismului" pare 
să-şi aibă originea în temerea că, în lupta împotriva 
evoluţionismului, ortodocşii s-ar putea coborî la acelaşi 
nivel al presupuselor argumente "ştiinţifice" pro- 
evoluţioniste şi, astfel, de aici ar putea urma polemici 
nesfârşite asupra dovezilor oferite de fosile, asupra 
înţelesului exact al celor şase zile etc. Desigur că el are 
dreptate când spune că punctul de vedere ortodox asupra 
subiectului nu trebuie să se situeze la nivel ştiinţific, ci 
teologic; dar am înţeles şi că el nu este deplin conştient de 
netemeinicia dovezilor "ştiinţifice" care favorizează 
evoluţionismul, fapt care-1 face să se teamă foarte mult, 
devenind circumspect asupra întregului subiect. Da, 
trebuie să ne menţinem punctul de vedere la un nivel 
superior sau teologic; dar putem de asemenea dinamita 
acele dovezi ştiinţifice care nu au nici un sens, fiind 
efectiv doar rezultatul unor prejudecăţi oarbe şi al unor 
teologhisin sub acoperirea ştiinţei . 

Părintele Nichita a anunţat într-o publicaţie recentă 
că va tipări o scrisoare despre "evoluţie", ce va cuprinde o 
parte din scrisoarea părintelui Efrem către tine! Mi se pare 
un lucru nechibzuit, iar părintele P., auzind de această 
intenţie, i-a pus capăt imediat. In general, am observat că 
părintele Pantelimon este destul de dispus să se intereseze 
de subiecte asupra cărora nu e bine informat, gata să-şi 
schimbe oricând părerile. 

Cred că până acum ai devenit iar tată! Fie ca 



cerut unuia dintre monahii săi, părintele Efrem, să-mi scrie o scrisoare 
prin care să-mi explice că viziunea ortodoxă asupra creaţiei, aşa cum o 
găsim în Geneză, nu contrazice teoriile evoluţioniste. 
80 Asemenea "teologhisiri" pline de prejudecăţi se întâlnesc şi în 
spaţiul teologic (ortodox) românesc. Vezi mai departe [n. tr.]. 

Dumnezeu să binecuvânteze primele zile ale copilului şi 
să-1 (o) ajute în toate zilele vieţii lui! 

Cel de-al doilea copil al nostru, Felicity, s-a născut pe 
8 februarie. 

în legătură cu părintele Pantelimon şi chestiunea 
evoluţiei, am observat că întregul ton [al discuţiilor - n. 
tr.] care venea de la părintele Pantelimon şi adepţii lui 
avea mai puţin de-a face cu evoluţia, cât cu ceea ce eu am 
numit atitudinea unui "om influent", izvorând dintr-o 
dorinţă sau nevoie de a-i controla şi manipula pe ceilalţi. 
Cât despre reacţiile părintelui Serafim de după călătoria 
sa: părintele Serafim nu era un om naiv, dar el efectiv, şi 
adesea eroic, practica virtuţile evanghelice voind 
întotdeauna să gândească bine despre alţii în toată vremea 
şi în toate circumstanţele. în cele din urmă, el şi-a revizuit 
- ce-i drept, nu foarte repede sau uşor - considerabil 
părerile sale despre părintele Pantelimon şi ceilalţi. 



13/26 Februarie 1973 

Salutări în Domnul nostru Iisus Hristos. Doar o 
mică notă - fiindcă ai zis că s-ar putea să tipăreşti separat 
articolul lui E. despre Giulgiul din Torino, am reuşit în 
sfârşit să-1 citesc ieri, aşa repejor, dar destul pentru a-mi da 
seama că nu trebuie tipărit aşa cum este, pentru mai multe 
motive: 

(a) Motivul cel mai convingător: este evident că a 
fost scris pentru Romano-catolici 81 şi conţine un număr de 



81 De fapt, acest eseu despre Giulgiu nu a fost scris pentru romano- 
catolici, dar totuşi conţinea referinţe latine împotriva cărora obiecta 
părintele Serafim - fiind un bun exemplu al faptului că nu am reuşit să 
mă lepăd de "bagajul" exterior romano-catolic, aşa cum îl numea 

fenomene şi expresii latine. în forma aceasta de acum ar 
stârni mânie printre mulţi ortodocşi, făcându-i să creadă că 
orice posibilitate ca Giulgiul să fie ortodox este exclusă! 

(b) în al doilea rând, cred că se pune un accent prea 
mare pe dovezile ştiinţifice [ale învierii] în favoarea 
Giulgiului. Cum poate ştiinţa stabili un adevăr aşa de non- 
ştiinţific?! E adevărat, cu ajutorul unor dovezi secundare 
se poate întări cumva faptul învierii lui Hristos - dar cu 
condiţia să avem şi alte temeiuri decât cele ştiinţifice 
pentru a accepta Giulgiul. Cunoaşterea "ştiinţifică" este 
prin natura ei o formă a cunoaşterii umane pe care te poţi 
bizui cel mai puţin, un veritabil subiect de revizuire şi 
decepţie, fără a mai menţiona posibilitatea reală a unor 
falsificări demonice. 

(c) în articol se acordă o atenţie foarte scăzută pentru 
ceea ce este crucial din punct de vedere ortodox, 
identificând efectiv Giulgiul cu un odor sfânt ortodox. 
Este deosebit de important ca punctul de vedere ortodox 
asupra Giulgiului să fie unul clar şi definitiv; abia după 
aceea putem afirma că devine impresionantă confirmarea 
ştiinţifică. Dar a întemeia întreaga argumentaţie pe 
dovezile ştiinţifice mi se pare foarte riscant. 

Am spus toate acestea nu pentru a tăia aripile cuiva! 
- ci doar am vrut să accentuez faptul că pentru a intenţiona 
să faci Giulgiul convingător pentru mulţi ortodocşi, mai 
mult decât o face dovada ştiinţifică, trebuie să ai în vedere 
tot contextul ortodox. Trebuie găsit, de exemplu, un 
răspuns satisfăcător pentru cei ce cred că nu poate fi 
autentic deoarece nu există vreo sărbătoare ortodoxă sau 
vreo slujbă consacrată acestuia. Toate acestea necesită 



părintele Serafim, şi să dobândesc un mod ortodox mai desăvârşit de 
privire a lucrurilor. 

153 



chibzuinţă şi cercetare, iar o prezentare prematură a 
problemei nu va face decât să afecteze încercarea de a-1 
face acceptat. 

Roagă-te pentru noi - suntem încă pe ultima sută de 
metri cu Orthodox Word; Oficiul Poştal ne-a dat termen 
până la 1 iulie (...). 

Din păcate, înainte să apuc să transmit toate aceste 
informaţii autorului/oarei articolului, ea deja îl tipărise şi 
îl trimise tuturor celor din lista noastră de abonaţi! Am 
fost foarte mâhnit să aflu acest lucru, deoarece obiecţiile 
părintelui Serafim erau potrivite şi bine gândite şi ar fi 
putut fi încorporate în articol fără nici o problemă. Cu 
toate acestea, acum eram deja amestecaţi în publicarea a 
ceva ce nu putea face decât să aducă mai multă vătămare 
cauzei Giulgiului decât îmbunătăţire. Mă supărasem atât 
pe autor cât şi pe mine, dar nu am stat degeaba şi i-am 
spus şi părintelui Serafim. 



25 Februarie /IO Martie 1973 

Doamne Sfinte, cred că te simţi groaznic! Deci aşa, 
Cel Rău te-a împresurat. Pentru o aşa încercare, acum nu 
mai foloseşte la nimic să descoperim toate cauzele care au 
pricinuit-o, atât demonice cât şi umane; ceea ce e esenţial 
e să supravieţuieşti şi să fii în stare să mergi mai departe, 
trecând în siguranţă prin toată depresia şi tristeţea şi 
încrezându-te în Dumnezeu, Care ne poate trece de orice 
necaz. 

Ce să mai zic de articolul despre Giulgiu? Din 
fericire, în ultimele câteva zile, am avut un vizitator, un 
tânăr convertit, care a venit de la Mitropolie acum mai 
mulţi ani şi e foarte sensibil la misiunea de astăzi a 

adevăratei Ortodoxii (apropo, îi place foarte mult 
Nikodemos). I-am "pus la încercare" concepţiile sale: 

Prima - Giulgiul însuşi, despre care a citit una sau 
două cărţi, îl acceptă ca autentic. 

A doua - legat de ce crede el despre respingerea 
făţişă Giulgiului de către părintele Pantelimon: cu toate că- 
1 respectă foarte mult pe părintele P., bănuieşte că această 
atitudine ar putea reflecta mai mult decât orice altceva 
puternicul său sentiment anti-latin. El ar vrea să vadă ce 
argumente are împotriva lui. 

A treia - ce crede el despre manuscrisul lui E., pe 
care 1-a citit aici pentru prima dată: spunea că articolul şi 
maniera sa de abordare i-a făcut o impresie destul de 
plăcută, deşi ar prefera să vadă totul prin documente. In 
general, spunea că ar saluta totuşi publicarea lui de către 
un editor ortodox, în forma unor preliminarii sau a unui 
studiu experimental. Când i s-a spus că deja se tipărise, se 
întreba dacă n-ar fi posibil să se retipărească cel puţin 
pagina 12, lăsând de-o parte referinţele romano-catolice. 

Ei bine, iată opinia unui om, şi ti-am redat-o şi ţie 
deoarece este opinia tipică a unui cititor conştiincios al lui 
Nikodemos. Ideile lui sunt relativ aproape de ale noastre. 
Voi adăuga doar câteva remarci. 

De ce referinţele romano-catolice sunt aşa de 
criticabile? Zic aceasta nu atât din pricina faptului că unii 
oameni se vor "plictisi" la acest capitol (e o chestiune 
secundară), cât pentru aceea că aceste referinţe contribuie 
la "poluarea" atmosferei ortodoxe de care e înconjurat 
cititorul, făcându-1 să se jeneze şi chiar să se îndoiască din 
cauza lor ori făcându-l chiar să accepte unele tradiţii pur 
romano-catolice ca şi cum ar fi autentice - ceea ce e foarte 
grav, şi aşa bietul nostru popor ortodox este deja destul de 
latinizat. 

în concluzie: orice ai alege să faci, problema 
Giulgiului şi a acceptării lui printre creştinii ortodocşi 
rămâne, desigur, una deschisă. Indiferent de ce ai putea să 
scrii, nu cred că-1 va convinge cu nimic pe părintele 
Pantelimon (deşi este de presupus că o investigaţie 
completă a slujbelor bisericeşti şi a istoriei lor l-ar putea 
convinge - în chestiuni ca acestea el şi-a mai schimbat şi 
altădată părerile). Articolul lui E. are unele puncte bune, 
altele mai puţin bune; foloseşte-1 aşa cum te îndeamnă 
conştiinţa. Nu fă nimic în privinţa lui atâta timp cât 
conştiinţa ţi-e tulburată sau ai dubii care te chinuie într-un 
fel sau altul - lasă întâi ca lucrurile să se liniştească astfel 
încât să poţi gândi şi acţiona cu limpezime. Desigur că 
oricine poate acţiona "greşit" chiar având un cuget 
limpede! Dar chiar şi aşa, nu e o greşeală fatală atâta timp 
cât inima şi mintea rămân deschise şi au în vedere în 
primul rând lucrurile esenţiale. Nu-ţi fă nici o grijă, vei fi 
binevenit la smeritul nostru schit indiferent de atitudinea ta 
faţă de Giulgiu sau de argumentele tale în favoarea lui. 
Suntem cu toţii oameni supuşi greşelilor, iar aici avem de- 
a face cu chestiuni supuse interpretării personale. înclinăm 
a fi de acord cu tine în privinţa autenticităţii lui, dar dacă 
cumva nu ne vom potrivi, nu te vom excomunica de la noi, 
ci doar vom aduna cele mai puternice dovezi pe care ţi le 
vom prezenta la momentul potrivit. 

Mâine este Duminica Iertării şi începutul nevoinţelor 
Postului. Eu şi părintele Herman ne plecăm în faţa ta şi a 
Suzanei şi te rugăm să ne ierţi dacă v-am greşit în vreun 
fel cu ceva, în cuvânt, în faptă sau în gând. Să ne ierte 
Dumnezeu şi să ne miluiască pe toţi! 

Fără să-1 cunosc prea bine în acea vreme, părintele 
Serafim a devenit atât de intrigat de problema Giulgiului 
încât a început să citească unele cărţi legate de acest 

subiect. La începutul anilor '80, după ce finalizase deja 
mai multe proiecte editoriale, s-a reîntors la problema 
Giulgiului scriind un articol de sinteză destul de bogat 
asupra subiectului sau, mai degrabă, un şir de articole 
pentru viitoarele numere ale revistei The Orthodox Word. 
Am văzut această sinteză, era remarcabilă. Din nefericire 
a murit înainte de a o dezvolta mai mult. 



20 Martie/2 Aprilie 1973 

Ne-am bucurat mult la auzirea veştii Botezului lui 
Felicity. Dumnezeu să vă ţină totdeauna în starea de 
trezvie şi mulţumire pentru Darurile Sale! Cu toate 
acestea, cât de puţin suntem conştienţi de uriaşele Sale 
binefaceri faţă de noi! Aşteptăm cu nerăbdare să te vedem 
în această sâmbătă, de Bunavestire. Duhovnicul nostru, 
arhimandritul Spiridon, s-ar putea să vină aici pentru a 
săvârşi Dumnezeiasca Liturghie, cu toate că cel mai 
adesea, la asemenea sărbători, trebuie să slujească în Palo 
Alto, aşa că nu contăm prea mult pe venirea lui. 

Suntem de asemenea nerăbdători s-o vedem pe E. şi 
pe copiii ei. Ce zi frumoasă pentru creştinii ortodocşi 
pentru a fi împreună! (Este şi ziua când Vlădica Ioan m-a 
hirotonit citeţ pe mine, iar pe părintele Spiridon, 
arhimandrit). 



31 Martie/ 13 Aprilie 1973 

Am inclus materialul pentru lunile mai şi iunie 
pentru Nikodemos. Chiar nu avem nici un comentariu. 
Totul arată bine - proaspăt şi de folos. Privind fugitiv la 
articolul despre evoluţie, în forma lui tipărită, înţeleg ce 

vrei să spui prin "oboseala" de a scrie asemenea articole 
"controversate". Câteodată am avut simţăminte 
asemănătoare. Cu toate acestea, este nevoie de unele 
articole ca acestea, iar articolul despre evoluţie are cu 
siguranţă un rol important mai ales pentru că puţini 
oameni se aventurează să scrie ceva direct despre 
asemenea subiecte. Poate că articolul suferă pe alocuri de 
o concizie prea mare (fapt care reclamă nevoia unui articol 
mai lung pentru viitor), dar, cu toate acestea, aceste lucruri 
trebuie spuse! 82 

în weekend-ul trecut (Bunavestire) o stare de bucurie 
ne-a cuprins pe toţi. Fie ca Dumnezeu să facă să răsară 
roade duhovniceşti din aceste vlăstare ortodoxe (poporul), 
fiecăruia după cum îi arată Dumnezeu! 

Reacţiile adepţilor părintelui Pantelimon la broşura 
noastră despre Giulgiu şi la articolele noastre despre 
evoluţie continuă să apară şi acum. Reacţiile nu erau de 
apreciere. Reuşisem într-un fel să punem degetul pe rană. 
Această reacţie nestăpânită îi revela părintelui Serafim 
ceva despre "grecii" noştri. Era primul indiciu că ceva 

Mai târziu, părintele Serafim a propus scrierea unei cărţi întregi 
despre aceste subiect. Sinteza am facut-o împreună, am împărţit-o şi 
am început să scriem nişte preliminarii, fiecare în secţiuni separate. El 
se ocupa de contribuţia patristică, eu de cea ştiinţifică. Din nefericire 
el a murit înainte de finalizarea cărţii. Unele dintre materialele şi 
notele părintelui Serafim legate de acest subiect au fost în cele din 
urmă culese şi publicate de St. Herman of Alaska Press sub titlul - 
Genesis, Creation and Early Man, Platina 1999, [ed. rom. Ieromonah 
Serafim Rose Cartea Facerii, Crearea Lumii şi Omul începuturilor, 
traducere Constantin Făgeţan - Editura Sophia, Bucureşti, 2001]. 
Asupra acestui subiect, ca şi în cazul Giulgiului şi a altor subiecte care 
i-au atras atenţia, părintele Serafim s-a aplecat cu minuţiozitate şi 
spirit academic, citind tot ce-i cădea în mână, oricât de controversată 
ar fi fost tema. 

158 



"nu era în regulă", aşa cum ar fi spus el. 



Miercurea Luminată, 1973 

Hristos a înviat! Suntem încredinţaţi că tu şi familia 
ta aţi petrecut un Paşte binecuvântat. Aici am întâmpinat o 
zi liniştită şi cu pace după ce mai înainte am fost în "lume" 
pentru a primi Sfânta împărtăşanie; acolo am fost foarte 
impresionaţi de profunda legătură duhovnicească care ne 
unea pe noi, aşa-zişii "locuitori ai pustiei", cu simpli 
credincioşi ruşi, cu cei convertiţi care sunt sinceri şi 
râvnitori şi cu întregul şi adevăratul popor ortodox de 
astăzi. 

Am primit de la părintele Nichita copiile celor două 
scrisori pe care ţi le-a trimis şi care pentru noi au fost 
foarte dezamăgitoare; în mod sigur pe-a doua a scris-o 
după ce a primit detaliata noastră pledoarie în favoarea ta. 
Aşa cum bine ştii, noi i-am privit întotdeauna pe părinţii 
Nichita şi Pantelimon şi opiniile lor cu toată admiraţia. 
Dar credem că trebuie să-i privim pe toţi creştinii 
ortodocşi sinceri şi râvnitori cu aceeaşi admiraţie fără a ne 
alătura vreunei tabere sau partide. Iar ceea ce e foarte clar, 
aşa cum îl vedem noi, e faptul că, spre deosebire de 
tipărirea unui text nelipsit de referinţe latine, tu nu ai făcut 
nimic vrednic de o aşa ocară, al cărei efect, indiferent de 
intenţie, nu poate decât să-ţi pricinuiască o mare 
descurajare. 

Lasă-i pe aceia care doresc să primească orice părere 
a părintelui Pantelimon..., este dreptul lor în care noi nu 
vrem să ne amestecăm. Dar a accepta aceste păreri (atât 
chestiunea evoluţiei cât şi cea a Giulgiului ridică desigur 
multe întrebări, în care caz părerea deţine un loc destul de 

mare unde să se manifeste, respectiv perspectiva asupra 
lor, etc.) şi a bătea pe cineva la cap cu ele doar pentru că 
nu e de acord - ni se pare un lucru nepotrivit. 

Legat de evoluţie: ei o privesc ca pe ceva 
neimportant, şi e evident că nu se frământă prea mult 
asupra ei. Indiferent de vederile lor asupra evoluţiei 
înţeleasă ca "ipoteză" ştiinţifică, acestea sunt fără îndoială 
nişte opinii vagi, ei necrezând că ar exista vreo legătură 
între aceasta şi ceva teologic. Pe de altă parte, tu crezi că 
întreaga chestiune a evoluţiei este destul de adâncă - având 
importanţa ei, fapt ce poate avea implicaţii periculoase 
pentru curăţia credinţei, chiar dacă acum nimeni din 
Biserica Ortodoxă nu încearcă în mod deschis să răstoarne 
vreo dogmă anume pe baza evoluţiei. Credem că ai 
dreptate, iar întreaga chestiune este una în mare parte 
filosofică (cu implicaţii teologice). Dar chiar presupunând 
că ai accentuat peste măsură importanţa evoluţiei - chiar şi 
atunci noi vom rămâne pur şi simplu şocaţi de usturătoarea 
replică a părintelui Nichita (al cărui discurs implică în 
permanenţă o ameninţare cu "demascarea" ta scrisă pentru 
niscai păcate viitoare!) care pare lipsită de orice măsură, 
indiferent de vreo posibilă scăpare a articolului tău. 

Legat de Giulgiu: din nou ne aflăm în faţa unei 
chestiuni deschise diferitelor accente, evaluări etc. 
Părintele Nichita a pus câteva întrebări cărora trebuie să li 
se răspundă de-a dreptul printr-o apologie extinsă a 
Giulgiului (cu toate acestea, încă sunt unele întrebări 
ridicate de bunul simţ şi logică şi nu de "revelaţie"), dar 
totuşi nu se poate spune că a afişat o atitudine negativă 
asupra Giulgiului. Sunt într-adevăr multe alte probleme ce 
vin din cealaltă tabără, cărora nu ştiu dacă le pot da vreun 

răspuns. Aşa cum ştii, suntem adesea înclinaţi să ne 
bizuim mai mult pe dovada ştiinţifică; cu toate acestea, 
dovada ştiinţifică în cazul Giulgiului este atât de puternică 
încât nu poate fi evitată, drept care nu e recomandat să 
respingem pur şi simplu Giulgiul fără a avea o dovadă mai 
bună împotriva lui decât cea a părintelui Nichita (care, ca 
şi toate dovezile negative, este destul de neconcludentă) 
fără măcar a examina acea dovadă ştiinţifică. Conform 
unei abordări ca aceasta, ar trebui ca toţi să încetăm cu 
totul să mai gândim şi să urmăm tot ceea ce spune "şeful" 
- singura problemă fiind aceea că, indiferent de cine este 
acest "şef, este şi el om, cu patimi şi prejudecăţi foarte 
asemănătoare cu acelea pe care şi noi, ceilalţi, le avem! 

Dar dă-mi voie acum să trec direct la subiect. Este 
evident că violenţa cu care a reacţionat părintele Nichita 
arată faptul că ceva mai adânc decât evoluţia sau Giulgiul 
e implicat aici, şi credem că ştim despre ce e vorba: 
autoritatea. Evident, pentru părintele Nichita, părintele 
Pantelimon este autoritatea şi, de aici, observăm că el 
aşteaptă ca toţi ceilalţi să fie de acord cu el. Anul trecut ai 
fost foarte îngrijorat în privinţa aceasta, iar noi încercasem 
să-ţi spulberăm temerile întemeindu-ne pe propria 
experienţă, deoarece aşa cum spuneam atunci, părintele 
Pantelimon nu a încercat niciodată să ne influenţeze 
opiniile în vreun fel oarecare pe care l-am fi putut observa. 
Bineînţeles, este de asemenea adevărat că atunci când 
Frăţia noastră se întemeiase, iar Orthodox Word se tipărea, 
el încă nu se alăturase Bisericii Ortodoxe Ruse din 
Diaspora, drept pentru care ne putem considera superiorii 
lui. De asemenea, părintele Herman îl cunoştea cu mulţi 
ani înainte de aceasta, încă de când era tânăr şi necercat 
(ca să nu spunem mai mult) în chestiuni legate de dioceze, 
etc. 

Din păcate, e trist să vezi cum reiese foarte clar 
pricina pentru care părintele Nichita a vrut să facă cu ceva 
vreme în urmă o fuziune între revista lui, Mărturia creştin- 
ortodoxă [The Orthodox Christian Witness] şi Nikodemos. 
în acea vreme, după câte îmi amintesc, îţi dădusem din 
nou acelaşi sfat: să-ţi păstrezi independenţa, iar acum nu 
putem decât să ţi-1 repetăm. Dacă atunci ai fi cedat acelei 
ispite, mi-e teamă că până acum ţi-ai fi pierdut curajul şi ai 
fi renunţat desăvârşit. Modul cum părintele Nichita 
priveşte contribuţia Nikodemos -ului la misionarismul 
ortodox prin cuvântul tipărit este unul cum nu se poate mai 
greşit, şi spunem aceasta cu mare mâhnire fiindcă noi îi 
iubim din tot sufletul pe părinţii Nichita şi Pantelimon şi le 
admirăm lucrarea lor pentru Ortodoxie, care, de altfel, ni 
se pare destul de chibzuită în ciuda faptului că nici unul 
dintre noi nu e perfect. Nu avem nevoie de o "autoritate" 
infailibilă pentru a se pronunţa în chestiunea Giulgiului 
sau a evoluţiei, ci de mai multă dragoste şi înţelegere 
reciprocă; e prea multă minte aici şi prea puţină inimă. 
Dacă într-adevăr Dumnezeu ne-a învrednicit să distingem 
adevărul dintr-o chestiune sau alta, mult mai clar decât 
ceilalţi credincioşi ortodocşi, nu e nevoie să luptăm sau să 
ameninţăm când e vorba de probleme de acest gen, ci 
numai să "grăim adevărul întru iubire". Vom asculta cu 
toată bucuria şi cu mintea deschisă orice dovezi autentice 
împotriva Giulgiului, dar n-are nici un rost să stăm aşa 
degeaba şi să ne lăsăm bătuţi la cap cu opiniile (poate şi 
sentimentele) unora asupra lui. 

"Anti-latinismul" grecilor este de-a dreptul depăşit, 
îşi închipuie că în afară de ei toţi sunt sub "influenţă 
latină", pentru ei, de câteva secole încoace aproape toată 
teologia şi spiritualitatea rusească şi grecească a intrat în 
stare de putrefacţie - toate acestea întrec orice măsură. 

Bineînţeles că pe ici pe colo se pot detecta nişte influenţe 
latine, dar dacă Ortodoxia s-a păstrat până acum, în 
general, aproape intactă, nu se poate spune că 
Protestantismul triumfă. Părintele Pantelimon nu vorbeşte 
cu autoritatea teologică pe care unii încă o mai au în 
Biserică, şi nu poate fi considerat sub nici o formă un 
standard universal. 

Sigur, părintele Nichita are dreptate în unele puncte, 
. . .dar la ce bun să încerce să construiască un caz împotriva 
ta ca unui latin nevindecat! Toţi avem scăpările noastre, 
fie teologice sau de alt tip (la fel şi părinţii din Boston!); 
de aceea, de ce nu încercăm mai degrabă să inspirăm şi să 
călăuzim pe calea cea dreaptă prin mijloace pozitive şi 
prin exemple? Din păcate, simpatia lui pentru tine a fost 
spulberată de dezamăgirea sa conform căreia tu nu te 
supui autorităţii părintelui Pantelimon. Aceasta pare a fi 
toată povestea. 

Toată această izbucnire nu ne face decât să ne 
întristăm, dar avem totuşi satisfacţia că ea a apărut acum şi 
nu mai târziu. Probabil că părintele Nichita nu va mai 
încerca să te ajute, mai ales acum când ţi-ai declarat 
independenţa prin scrierea unor articole asupra unor 
"subiecte tabu" (de fapt nu este chiar "Indexul" o 
născocire latină?!), dar tu nu trebuie să-1 ţii minte decât ca 
pe un "hazard profesional" al unui editor al Bisericii din 
Diaspora. Nu trebuie sub nici o formă să pornim vreo 
"luptă" împotriva lui sau a părinţilor din Boston, nici să 
formăm vreo "partidă" împotriva lor. Haide să ne vedem 
fiecare de treburile noastre personale, iar la vreme de 
îndoială să ne bizuim pe sfatul altora şi să ne încredem în 
harul lui Dumnezeu şi în rugăciunile bine-plăcuţilor Lui 
pentru ajutorul nostru. Cât de bine ştia Vlădica Ioan cum 
să inspire şi să călăuzească fără a tulbura duhul cuiva sau 

fără a-şi impune cuiva părerea personală (şi, cu toate 
acestea, el era mai teolog decât oricare dintre părinţii din 
Boston). Să ne rugăm pentru toţi şi să ne urmăm calea pe 
care am ales-o. 

Vom fi curioşi să aflăm ce răspuns vei primi în urma 
articolelor despre evoluţie şi Giulgiu. I-am comunicat 
părintelui Nichita (înainte de articolul despre Giulgiu) 
faptul că, pentru noi, cauza unei mişcări misionare 
ortodoxe libere ne este atât de dragă încât nu ne temem de 
"greşelile" pe care le-ai putea face. In forma aceea, 
articolul despre Giulgiu, cu toate latinismele lui, a fost o 
greşeală, dar mă îndoiesc serios că, în cele din urmă, va 
vătăma în vreun fel pricina apărării giulgiului, a cărui 
acceptare sau respingere în Ortodoxie trebuie până la urmă 
să fie hotărâtă în mod liber şi de o manieră obiectivă. 
Faptul că latinii îl venerează sau nu - indiferent de evlavia 
cu care l-au înconjurat - nu ne afectează în vreun fel sau 
altul. 



Duminica Sfântului Toma, 1973 

Adevărat a înviat! 

Acum că s-a aşezat şi praful puţin, totul arată ca şi 
cum părintele Nichita a fost acela care s-a purtat ca un 
"convertit nebun", în vreme ce tu, în constrângerea în care 
ai fost aruncat ai fost destul de echilibrat. Poate că toţi am 
vorbit prea mult despre convertiţi - cursele cărora le cad 
pradă fiind chiar aceleaşi cu cele în care poate cădea, şi 
chiar cade, orice credincios! 

Ieri am primit o scrisoare de la părintele Nichita. 
Nu scrie despre evoluţie, Giulgiu sau Nikodemos, pur şi 

simplu pentru că, la aceste capitole, diferenţele dintre noi 
sunt atât de mari încât el încearcă să ne atingă folosind alte 
argumente, ceea ce arată că de câte ori încercăm să ne 
apropiem de el, pare să dea înapoi. într-adevăr, aşa cum i- 
ai scris, între noi există "serioase neînţelegeri". Nouă ni se 
pare că aici se întâmplă lucruri grave, dar mi-e teamă că, 
cel puţin acum, nu se poate face sau zice prea multe despre 
aceasta. Pentru liniştea ta sufletească, noi te sfătuim să te 
îngrijeşti de cum "să ajungi la el" şi, mai mult decât atât, 
pentru viitor e bine să-i acorzi cât mai puţină atenţie. (Prin 
aceasta nu vreau să încurajez vreo atitudine de indiferenţă 
sau de răceală faţă de el, ci doar îţi spunem că e bine să 
stai cât mai detaşat posibil de o situaţie unde acum nu 
poate exista nici o nădejde de dialog!) Dacă grecii au într- 
adevăr de gând să preia o ideologie şi să-şi aroge dreptul 
de a ne porunci de pe acea poziţie, ei vor cădea pur şi 
simplu în cea mai mare capcană în care pot cădea nişte 
convertiţi şi, de aici, pericolul îi paşte şi pe toţi ceilalţi. 
Dacă lucrurile vor merge astfel, mai devreme sau mai 
târziu nebunia lor va fi dată la iveală; dar, momentan, lasă- 
i pe toţi ceilalţi să stea de-o parte şi să se implice în 
acţiunile lor cât mai puţin posibil sau chiar deloc. In noul 
număr din Mărturia, părintele Nichita scrie despre 
convertiţi; ar fi un lucru tragic dacă el şi părinţii din 
Boston nu ar aplica acele cuvinte în primul rând la ei 
înşişi. Aceasta este ceea trebuie să facem noi toţi atunci 
când intenţionăm să învăţăm pe alţii (lucrare pe care cu 
siguranţă că unii dintre noi suntem chemaţi să o facem, dar 
numai în cea mai desăvârşită smerenie). 

Acum despre "teologi": o parte din părinţii din 
Boston au urmat cursurile seminarului Arhidiocezei 
greceşti din Brookline [Holy Cross], care, recunosc ei, nu 
predau teologie ortodoxă. Teologia ortodoxă pe care o 

profesează au dobândit-o din diferite lecturi şi mi-e teamă 
că nu de puţine ori dau dovadă de lipsă de profesionalism. 
Părintele Mihail Pomazansky precum şi alţii din 
Jordanville (Mănăstirea şi Seminarul Sfânta Treime) sunt 
teologi autentici, având la bază o şcoală şi o tradiţie 
sănătoasă. Părinţii din Boston s-au auto-construit, iar noi 
am văzut deja destule exemple (în special atunci când 
încearcă să intre pe tărâm rusesc, loc în care se pierd cu 
totul) ale modului cum abordează unele puncte, pur şi 
simplu pe baza unor impresii de moment sau toane, 
aceasta numai din pricină că le lipseşte cu desăvârşire un 
background teologic. De asemenea, ei nu se încred în 
bătrânii ruşi (şi ne îndoim că s-ar bizui cumva pe sfatul 
unor bătrâni greci), din cauză că s-au aflat sub "influenţă 
latină". Acestea sunt semne extrem de îngrijorătoare. Deşi 
nu suntem "teologi", noi urmăm şcoala din Jordanville, 
aflată în cea mai bună tradiţie ortodoxă (care astăzi este pe 
nedrept şi foarte defăimată), căutând adesea sfat la 
părintele Pomazansky şi la alţii, ale căror judecăţi le 
credem şi le respectăm, cunoscând astfel că ne situăm într- 
o bună tradiţie ortodoxă fără a mai simţi nevoia să ne 
încredem în socotinţele noastre defectuoase ce tind uneori 
să aibă pretenţia rezolvării tuturor problemelor. Părintele 
Pomazansky se pricepe cu deosebire la "influenţa latină": 
acolo unde aceasta există, el o explică cu toată seriozitatea 
arătând de ce nu este ortodoxă, dar la el nu se observă acea 
revărsare emoţională care, din păcate, umbreşte 
interpretările părinţilor din Boston în această chestiune. 

Nu văd de ce ne-am teme şi am tremura în faţa 
ameninţărilor părintelui Nichita. Haide să aşteptăm şi să 
vedem dacă el sau părinţii din Boston vor veni cu ceva 
despre evoluţie sau Giulgiu, şi dacă da, haide să cercetăm 
obiectiv şi să vedem dacă are vreo valoare. Indiferent de 

ce ar mai putea afirma mai târziu vreunul dintre noi legat 
de aceste subiecte, aceasta trebuie să se facă cu calm, fără 
a da impresia că vrem să ne angajăm într-o controversă 
zgomotoasă. Trebuie evitate orice articole ce fac prea 
multe referinţe la surse, sau ruperea unor propoziţii din 
contextul lor original, sau orice intenţii de tratare 
exhaustivă a problemelor pe care evoluţia le-ar putea 
ridica pentru credinţă şi pe care oamenii le privesc cu 
teamă. In cazul implicaţiilor teologice, e bine să cerem 
sfatul părintelui Pomazansky sau poate altora, pentru ca 
prezentările pe care le facem să fie cât mai precis posibile. 
Un alt lucru important e maniera de abordare, care trebuie 
să fie una pe "limba" cititorilor. (Aceasta este probabil şi 
explicaţia reacţiilor violente venite din partea părintelui N. 
- pur şi simplu el nu era pregătit pentru o abordare aşa de 
directă.) Ce ne scriu cititorii despre evoluţie? O văd într- 
adevăr ca pe o problemă, sau poate că nu constituie o 
problemă, care e părerea lor şi cum reacţionează ei la 
articol? 

Ca şi în trecut, i-am acceptat şi continuăm să-i 
acceptăm pe greci ca pe nişte împreună-luptători pe calea 
adevăratei propovăduiri ortodoxe. Luptător e cel care nu 
se încrede în părerea sa, care nu le ştie pe toate "mai bine", 
care nu se consideră pe sine ca autoritate ultimă, care nu 
formează partide încercând să defăimeze pe oricine 
altcineva. Dar dacă nu sunt luptători, ci numai 
"specialişti", toate eforturile lor pozitive vor ajunge mai 
devreme sau mai târziu în ruină [subl. trad.]. Biserica 
noastră din Diaspora a trecut prin multe experienţe de 
acest gen, a avut multă răbdare şi a supravieţuit în ciuda 
celor care au apucat-o pe un alt drum. 

Ai trecut prin ceva încercări în primul tău an, având 
la activ şi câteva luni de eforturi misionare. Să ştii că 

Dumnezeu îţi trimite toate acestea pentru a te încerca şi 
întări, dar şi pentru ca altădată să ştii să-i ajuţi pe alţii care 
se găsesc în aceeaşi situaţie. Credem că în acest moment 
nu simţi că te afli aşa de mult în mijlocul "furtunii". Să 
sperăm că grecii o vor lăsa mai moale o vreme cu 
presiunile. 

Legat de tot ce s-a întâmplat până acum, am vrea să 
ne apucăm mai mult de traducerea unor texte de bază. 
Acum avem un casetofon şi, pentru că ni s-a alăturat şi H., 
l-am pus să dactilografieze nişte texte pe care le-am citit 
pentru înregistrare, traducând oral din limba rusă astfel 
încât să economisesc timpul pe care de obicei trebuie să-1 
cheltuiesc cu transcrierea şi dactilografierea. Există un text 
foarte bun al părintelui Mihail Pomazansky despre dogmă 
în Ortodoxie 83 , are două sute de pagini, o foarte bună 
introducere şi un background pentru înţelegerea acestui 
important aspect. Presupunând că nu a fost încă tradus 
(lucru pe care îl vom afla în scurt timp), aş vrea să încep 
să-1 traduc oral. Ai putea oare ca tu şi Susan să ne ajutaţi la 
transcrierea lui? 

Am obţinut de asemenea o casetă ce cuprinde 
Acatistul Maicii Domnului cântat în Catedrala din San 
Francisco cu Vlădica Ioan slujind. 84 Cuvintele lui abia se 
înţeleg, dar familiara, dulcea voce, este acolo! Eşti 
binevenit să-ţi faci o copie când mai treci pe aici. 



Teologia dogmatică ortodoxă (Orthodox Dogmatic Theology — în 
ruseşte) de Protoprezbiterul Mihail Pomazansky, Holy Trinity 
Monastery, Jordanville, NY, 1963. 

84 Mai târziu, părintele Serafim mi-a spus că atunci când el şi părintele 
Herman au ascultat pentru prima dată această casetă au izbucnit în 
plâns "pentru că nu ne aşteptasem să mai auzim acea voce tocmai aici, 
în această parte a cerului". 

Părinţii Herman şi Serafim aveau o întreagă şi bine- 
gândită teologie despre cum să trăieşti cât mai simplu, 
fără confort sau lux. Odată l-am bătut la cap pe părintele 
Serafim cu un casetofon cu baterie. Se uită întâi la mine, 
apoi la casetofon şi spuse: "Bine, Dumnezeu ni 1-a trimis, 
aşa că ne vom folosi de el până se strică". 

Metoda de traducere a părintelui Serafim era aceea de 
a citi cu voce tare fraţilor la mese, reuşind astfel să 
economisească mult timp. Traducea Teologia Dogmatică 
a părintelui Mihail Pomazansky (şi alte cărţi) având în 
faţă un casetofon. Atât de fluentă era limba lui rusă încât 
putea să traducă simultan. Casetele ne erau apoi trimise 
pentru transcriere. Mai erau şi alţii care ne ajutau în 
această lucrare şi, în final, întreaga lucrare urma să fie 
tipărită, cu toate că, din păcate, acestea au văzut lumina 
tiparului abia după moartea sa. 

întorcându-ne în Etna, prin harul lui Dumnezeu şi 
rugăciunile părinţilor, am reuşit să formăm o mică 
comunitate alături de o femeie laică convertită şi familia 
ei. Citeam împreună Ceasul al Nouălea în fiecare după- 
amiază într-o mică clădire de pe proprietatea noastră, pe 
care am transformat-o într-o capelă particulară - fără altar 
sau iconostas, ci având doar un colţ cu icoane şi câteva 
candele pentru priveghere. Având un caracter neoficial, 
nu părea să impresioneze foarte mult, dar nouă ne era 
foarte dragă. 



1/14 Mai 1973 

Hristos a înviat! 

Ne-am bucurat mult să auzim de progresele ce le-aţi 
făcut cu rugăciunea comună. Dumnezeu să vă întărească şi 
să vă răsplătească cu daruri duhovniceşti această 

importantă nevoinţă. 

într-o scrisoare de acum o lună, părintele Teodorit 85 
ne-a comunicat faptul că părintele Pantelimon săvârşea 
lucruri necanonice (nu a spus ce anume). Părintele 
Teodorit s-a implicat în problema grecilor pe Stil Vechi; el 
a spus că: "poate scriu un articol pe această temă". Ei bine, 
se pare că a făcut-o. Iar apoi, săptămâna trecută am primit 
pe calea aerului o broşură de 32 de pagini în limba greacă 
de la Alexander Kalomiros - în ciuda faptului că nu 
cunoaştem deloc această limbă, am reuşit totuşi să 
discernem pe pagina întâi numele părintelui Pantelimon. 
Nu prea înţelegem despre ce e vorba, dar fără îndoială că 
cea mai mare parte are de-a face cu împărţirea Greciei în 
două dioceze de credincioşi pe Stil Vechi. Părintele 
Teodorit susţine partea mai numeroasă pentru faptul că 
este "canonică". Părintele P. susţine cealaltă parte din 
cauza caracterului ei "rigorist". Din ceea ce am aflat în 
ultima vreme, Biserica noastră este în comuniune cu 
ambele părţi, dar nu ştim ceea ce îi ţine de fapt despărţiţi. 
E foarte probabil ca, pentru tot ceea ce scrie, părintele 
Teodorit să aibă temeiuri solide, dar va trebui să vedem 
întâi traducerea ca să vedem dacă într-adevăr este o 
dispută locală sau e ceva mai mult decât atât. E foarte 
probabil ca la mijloc să fie implicate nişte "sentimente 
greceşti". 

Cam tot în această vreme începusem să redactez un 
răspuns la o scrisoare a părintelui Efrem (din Mănăstirea 
Schimbarea la Faţă) prin care acesta critica o serie de 
articole de-ale mele asupra modernismului, numită "Lupi 
la uşă". în timp ce-mi desfăşuram cercetarea pentru a-i da 

Un călugăr grec pe Stil Vechi de la Sfântul Munte. 

un răspuns, mi-am dat seama că unele chestiuni precum 
evoluţionismul sau Freud făceau parte dintr-un sistem 
global numit umanism filosofic. Aşa că mă hotărâsem să 
includ în seria mea şi aceste subiecte. 

Acest lucru nu era deloc pe placul părintelui 
Pantelimon. Totuşi, părintele Serafim, deşi supărat că 
Mănăstirea Boston făcea atâta agitaţie, m-a încurajat 
foarte mult, îndemnându-mă din toată inima să continui 
aceste articole, nedându-se înapoi de la a fi şi critic faţă 
de ceea ce scriam, ori de câte ori era necesar. 



26 Mai/8 Iunie 1973 

Doar o notiţă. Am primit [articolul despre] 
"Umanism" şi am de gând să fac nişte comentarii mai 
lungi cu scopul de a-i da articolului mai multă energie. 
Voi lucra duminică la el iar luni îl voi trimite. 

Eşti binevenit să vii şi să te cazezi în viitorul nostru 
arhondaric. Ai tot ce-ţi trebuie? E bine să mai ştii: acum 
avem de-a face cu un urs, care vine în fiecare noapte în 
preajma bucătăriei unde noi mai gătim şi pui (poate că 
vrea şi puii!). Nu e foarte mare, dar e foarte real. E sălbatic 
şi nu e obişnuit cu oamenii, dar presupun că nu e 
periculos. 



29 Mai/ 11 Iunie 1973 

Atât eu cât şi părintele Herman am citit articolul 
despre umanism, având amândoi aceeaşi impresie: luat în 
sine, fiecare punct este bine gândit, dar articolul este prea 
lung, încearcă să cuprindă prea multe citate şi frânturi de 
gând ce par să-i rupă unitatea; luat în întregime, 

elementele lui nu se îmbină destul de coerent: la sfârşitul 
său, cititorul nu se alege decât cu o mulţime de păreri fără 
un deznodământ al lor - mintea cititorului va rămâne mai 
degrabă încurcată în firele filosofiei umaniste, iar spre 
final, acestea nu sunt suficient descurcate de o concluzie 
plină de convingere, clară şi lucidă. 

Având în vedere toate acestea, am citit din nou 
articolul, începând să mă gândesc cum să adaug nişte 
clarificări: am rearanjat mai multe paragrafe, am adăugat 
nişte sugestii pentru a da puţină forţă începutului, şi apoi 
mi-a venit în gând să-ţi sugerez a scurta o mare parte din 
întreaga secţiune centrală, unde tratezi diferitele elemente 
ale umanismului, scoţând în evidenţă mai mult seria de 
trăsături principale. Dar nici aceasta nu a fost destul, aşa 
că m-am întors înapoi şi am citit primele două articole ale 
seriei, despre Freud şi evoluţie, iar de acolo m-am dus 
direct spre "Umanism". Din toate acestea am tras 
concluzia că această secţiune este destul de diferită de 
primele două secţiuni: primele secţiuni tratau despre 
anumite chestiuni, fiind încheiate cu concluzii hotărâte şi 
clare, care nu lasă în urmă nici o îndoială, dar noul articol 
se ocupă cu un fenomen foarte complex, care se ramifică 
în diverse direcţii repetând unele idei din secţiunile 
anterioare. E limpede că aceasta e realmente o introducere 
la umanism în general, ambele secţiuni constituind 
adevărate capitole într-un studiu despre umanism înţeles 
ca fîlosofîe, care scoate în evidenţă întregul atac al 
"lupilor" din zilele noastre. De aceea, "Umanismul" nu 
trebuie să fie pur şi simplu secţiunea nr. 3, ci mai degrabă 
un fel de sinteză, sau să ofere o perspectivă integratoare a 
tuturor secţiunilor de dinainte. 

Pentru aceasta, îţi recomandăm din tot sufletul ca, 
deocamdată, să laşi deoparte întregul articol despre 

"Umanism", oferind în schimb o altă secţiune pe o temă 
dată, ca de pildă "filosofia educaţiei", pe care ai promis-o 
pentru numărul viitor. Iar apoi, când vei fi terminat toate 
articolele respective pe care vrei să le pui, pune în 
continuare "Umanismul", ca un sumar şi o privire generală 
a întregului, numai să nu fie aşa de lung ca aici. Noi am 
avut întotdeauna o regulă nescrisă pentru The Orthodox 
Word, şi anume că subiectele controversate sau de dispută 
să nu ocupe mai mult de 50% dintr-un număr, pentru a 
păstra astfel un anumit echilibru, care e atât de necesar, şi 
să ne împiedice, chiar la modul inconştient, de a ne 
înfierbânta prea mult de ceva prin a cărui analizare ne-am 
putea împătimi. 

O altă chestiune: am auzit un comentariu sau două la 
primele două secţiuni, ceva de genul: "Ceea ce el afirmă 
despre aceste lucruri este destul de adevărat, dar oare ne 
dă el un răspuns la acestea?" Desigur, o parte din 
"răspunsul" pe care l-ai dat până acum este următorul: 
luaţi seama şi ţineţi-vă copiii departe de aceste idei. Cu 
toate acestea, acest răspuns este total insuficient, iar dacă 
asta e tot ce poţi oferi tu pe post de "răspuns", unii oameni 
vor sfârşi prin a spune că tu strigi doar "Lupul, lupul!", 
drept pentru care nu vor lua cu suficientă seriozitate 
spusele tale. De aceea, cred că concluzia ce se impune 
pentru toată această serie trebuie să fie convingătoare şi 
foarte clară, concluzie pe care cred că o şi ai în minte: 
trebuie, cu toată hotărârea, ca, fie la sfârşitul ultimei 
secţiuni, sau ca o secţiune finală, să dai un răspuns: anume 
că ortodocşii, înconjuraţi şi deja înotând în marea 
filosofiei şi practicilor umanist-seculare, trebuie să facă 
orice le stă în putinţă să-şi creeze, chiar în acea mare, 
propriile insule, despărţite de lume, insule orientate practic 

şi mental spre Dumnezeu, iar apoi să le arăţi câteva 
moduri de lucru: lectura, slujbele, etc. 

Iată cum se prezintă ideile noastre. Să ne comunici 
părerile tale despre ele. Vom putea vorbi despre acestea şi 
despre altele când vei veni, cu voia lui Dumnezeu, de 
Pogorârea Duhului Sfânt. Roagă-te pentru noi. 

Legat de discuţia noastră de dinainte despre episcopi 
[referitoare la seria: "Ce este un Episcop?"], ne întrebăm 
dacă nu cumva ultima propoziţie de la ultima pagină din 
numărul pe mai/iunie nu pune prea mult accent pe un 
punct pe care deja îl analizase, şi destul de bine. Deja 
suntem în epoca "episcopilor lumeşti", despre care a 
profeţit Sfântul Serafim, şi deja vedem în multe locuri (în 
Rusia cu deosebire) o oarecare nesupunere ascunsă sau 
chiar făţişă faţă de unii episcopi, nesupunere care a devenit 
deja o necesitate spirituală, deşi nu se justifică aproape 
niciodată pe vreun temei dogmatic sau canonic. Acest 
lucru schimbă cu totul regula pe care ai citat-o [despre 
supunerea faţă de episcopi], dar vai, există oameni care 
sunt nerăbdători să culeagă avantajele acestor "reguli", nu 
pentru binele Bisericii sau al episcopilor, ci numai în 
scopuri personale. Oricum, totul depinde de interpretarea 
acestor reguli: fie în linii mari, cu inima, fie cu răceală, de 
aproape, sau calculat. Haide să nu dăm muniţie anumitor 
farisei! Am spus destul? 



22 Iunie/5 Iulie 1973 

Iartă-ne întârzierea pentru înapoierea materialelor 
pentru noul Nikodemos, dar au sosit chiar la mijlocul celor 
mai aglomerate zile din an - când ne grăbeam să ajungem 

la Poştă înainte de termenul final pentru Orthodox Word 
(pe care abia am reuşit să-1 redactăm); în plus, am avut 
oaspeţi! După aceasta, luni, jumătate din frăţia noastră s-a 
dus la mormântul Vlădicăi Ioan de ziua comemorării sale, 
drum foarte obositor dar plin de roade. 

Eu şi părintele Herman am citit materialele pentru 
numărul pe iulie/august [din Nikodemos] şi le-am găsit 
bune, avem doar câteva comentarii asupra unor puncte mai 
puţin însemnate: 

"Lupi la uşă": bun şi la obiect, cu un accent pe 
aspectul practic care poate că-1 va face general acceptabil. 
Numai câteva critici: 

[Scrii că:] "O mulţime de Părinţi au deplâns anii 
pierduţi cu dobândirea unei educaţii". Poţi da un exemplu 
de Părinte care realmente "a deplâns aceşti ani"? E 
adevărat că s-au îndreptat către ceva mai folositor sau au 
simţit deşertăciunea acestei educaţii, dar "au deplâns" e o 
expresie prea tare, în special pentru că, în general, ei au 
adunat tot ce era pozitiv în acea educaţie şi s-au folosit de 
ea, cunoscând de asemenea ceea ce gândeau "înţelepţii" 
acelei epoci etc. 

Termenul "erezie" trebuie mai degrabă referit numai 
la acele concepţii heterodoxe majore (erezia lui Nestorie, 
Arie, etc.) şi nu aplicat diferitor părţi mai mici desprinse 
din acestea, pentru a-şi păstra în acest fel sensul său 
deplin 86 . E adevărat, "bunătatea fiinţială a omului" este 
desigur o idee eretică, dar poate că ar fi mai bine să 



La sugestia părintelui Serafim acest lucru a devenit regulă editorială 
pentru Nikodemos şi, mai târziu, pentru Orthodox America, adică 
folosirea termenilor "erezie" şi "eretici" cu iconomie dar şi cu 
exactitate, astfel încât să nu punem pe gânduri sau să speriem chiar pe 
oamenii la care vrem să ajungem. 

foloseşti o expresie mai puţin energică pentru a o descrie 
(ca de pildă: "care contrazice doctrina ortodoxă"), mai ales 
că e o discuţie doar în treacăt, cum s-ar spune. 

Legat de tot ce-am discutat cu ocazia ultimei tale 
vizite, sunt încredinţat că te-ai liniştit. Mai presus de orice, 
să ne amintim cu toţii că aceşti ani sunt pentru noi nişte 
ani de aur, tocmai buni pentru a produce cât mai mult 
pentru secerişul Domnului! Cu voia lui Dumnezeu, voi 
începe lucru la casetele cu Teologia Dogmatică. Când am 
vorbit luni în San Francisco cu Vlădica Antonie, el mi-a 
mai sugerat că ar fi bine să traduc comentariile la 
Evanghelii şi Epistole ale Arhiepiscopului Averchie - 
două volume destul de concise care se ocupă şi cu 
principalele probleme care se ridică astăzi (în special cele 
legate de interpretările protestantă şi catolică). Dar acesta 
este numai un proiect de viitor! 87 



17/30 Iulie 1973 

Am primit scrisoarea ta cu schema răspunsului către 
părintele Efrem, citind-o pe aceasta din urmă cu un 
puternic sentiment de uşurare. Ne pare că este foarte fresh, 



87 în cele din urmă, părintele Serafim a reuşit să traducă remarcabilele 
comentarii ale Arhiepiscopului Averchie la ultima carte a Noului 
Testament, aceasta fiind publicată după moartea părintelui Serafim 
sub titlul Apocalipsa Sfântului Ioan: un comentariu ortodox [cartea a 
cunoscut şi o traducere românească: Apocalipsa în învăţătura Sfinţilor 
Părinţi, Editura Icos, Bucureşti, 2000]. Comentariile Arhiepiscopului 
Averchie la Evanghelii au fost traduse de Holy Trinity Monastery şi 
îşi aşteaptă publicarea; al doilea volum al său, asupra Epistolelor, a 
fost publicat parţial, în serial, în Orthodox America, şi nădăjduim ca 
într-o bună zi să fie şi el publicat integral. 

la obiect, fără nici un fel de ranchiună sau dorinţă de "a 
riposta". Prin comparaţie, scrisorile părintelui Efrem par 
pline de o părere bună despre sine, debordând de 
"cărturărie", de argumente şi interpretări forţate şi 
irelevante, respectiv de indisponibilitatea de a se desprinde 
de un piedestal al intelectualului autodidact, pentru a vorbi 
despre lucruri aşa cum sunt. Fie ca Dumnezeu să lumineze 
aceste vase pentru a înţelege lucrurile în modul în care au 
fost scrise, fără a mai încerca din nou să le desfacem în 
bucăţi de dragul unor dispute deşarte pentru dovedirea 
propriei dreptăţi. 

Avem de făcut doar câteva comentarii asupra unor 
mărunţişuri: arhimandritul Pantelimon din Jordanville [1- 
am pomenit în scrisoarea mea către părintele Efrem] e un 
om simplu, nu prea se aventurează să scrie ceva de la el, ci 
se foloseşte mai mult de tot felul surse. E foarte probabil 
ca "teologii intelectuali" să-1 privească ca pe un naiv fără 
speranţe, dar, cu toate acestea, el a reuşit să pună cap la 
cap surse importante. Mi-amintesc îndeosebi de acel 
diacon Lev P[uhalo] care odată a scris ceva prin care voia 
să-şi exprime profundul să dispreţ pentru Veşnicele taine 
de dincolo de mormânt [Eternal Misteries Beyond the 
Grave], dar şi părintele Nichita pare să fie împotriva lor; 
cu excepţia câtorva surse mai neinspirate (din publicaţiile 
spiritiste ruseşti din secolul XIX!), noi nu am găsit ceva 
suspect în acestea. Pare din nou că e vorba de o problemă 
a diferitelor materiale adresate diferiţilor oameni, iar 
Veşnicele taine conţine cu siguranţă un mesaj potrivit 
pentru cei care îi acordă atenţie. 

Nu vrem să-ţi descurajăm smerenia 88 , dar cred că ar 
fi mai bine să nu fii aşa de apologetic, altfel părintele E. se 
va bucura de şansa de a dovedi că pledezi vinovat pentru 
răspândirea ereziilor, chiar dacă neintenţionat. Poate că ar 
fi mai bine să spui: "Dar Părinte, oare trebuie ca asemenea 
expresii să fie înţelese într-o manieră eretică? Vrem să le 
folosim într-o manieră ortodoxă. . .". 

Bineînţeles, acest punct e unul în care ispita "agăţării 
de amănunte" va fi mare, dovedind astfel că "teologia 
rusească" e plină de "influenţe catolice" etc. - dar va fi 
interesant de văzut cum vor reuşi să înlăture îndoielile 
legate de Sfântul Nectarie 89 . Să sperăm că aceasta nu va 
mai inspira încă o "scrisoare" inutilă! 

Cu toate că până acum am reuşit să facem mai multe 
pelerinaje la schit, abia la începutul acestui nou an au 
făcut şi părinţii prima lor vizită în casa şi capela noastră 
din Etna. între timp, aici ni s-au alăturat încă două familii 
convertite, iar micuţa capelă a fost reamenajată şi pictată 
(curând va trebui să fie extinsă). Părinţii au cântat cu noi 
Acatistul Domnului nostru Iisus Hristos, învăţându-ne 
frumoasa melodie rusească a Acatistului. Au cântat cu o 
asemenea râvnă şi zdrobire încât, chiar dacă ne aflam în 
împrejurări destul de modeste, "nu ne-am fi dat seama 
dacă eram în cer sau pe pământ", ca şi în relatarea 
trimişilor marelui cneaz Vladimir de acum o mie de ani, 
atunci când participaseră pentru prima dată la slujbele 
ortodoxe. Văzând cât de mişcaţi eram, părinţii ne-au 



îi scrisesem părintelui Efrem despre Giulgiul din Torino şi despre 
evoluţie: "Dacă greşeam sau eram prost informaţi... era o greşeală 
cinstită...". 

89 Sfântul Nectarie din Pentapolis (f 1920), un episcop grec foarte 
admirat de părintele Pantelimon şi de alţi greci din această ţară care au 
scris împotriva evoluţiei. 

atenţionat să nu ne lăsăm simţurile copleşite prea mult de 
frumuseţea slujbei, explicându-ne faptul că simţurile, ca 
şi imaginaţia, sunt o funcţie a naturii umane căzute şi, 
pentru aceasta, trebuie folosite cu mare atenţie. 

Părintele Serafim şi cu mine ne hotărâsem să scriem 
un articol despre Teilhard de Chardin, evoluţionistul şi 
omul de ştiinţă iezuit care scrisese despre teologie dintr- 
un punct de vedere eretic, bazat pe propriile sale idei 
legate de evoluţie 90 . Dar ideea a fost lăsată de-o parte, 
deoarece ulterior a devenit foarte clar că era nevoie de o 
întreagă carte despre evoluţie dintr-un punct de vedere 
ortodox, un subiect foarte discutat în următoarele câteva 
scrisori. 

în mod surprinzător, pentru noi toţi, din acel moment 
părintele Serafim mai avea de trăit numai opt ani. Privind 
retrospectiv, deosebim foarte clar un lucru: toate 
mijloacele lui de comunicare şi modul cum el le folosea, 
primiseră un caracter urgent, ce creştea tot mai mult pe 
măsura trecerii anilor, ca şi cum ar fi ştiut că timpul vieţii 
lui pe pământ se limitase, parcă totul se desfăşura sub 
presiunea acestui lucru. Această urgenţă a fost 
întotdeauna temperată de credinţa părintelui Serafim în 
pronia lui Dumnezeu, dar, în acelaşi timp, el experia şi 
momente de mare descurajare. 



90 Teilhard de Chardin a stârnit simpatii şi printre unii teologi români, 
care au descoperit în scrierile lui elemente de teologie patristică(!). 
Ce-ar fi să căutăm astfel de elemente (pentru că, să o recunoaştem, 
există) şi în scrierile (neo)protestante sau în cele ale ereticilor din 
primul mileniu sau de mai târziu? Cum vom vedea mai departe, 
părintele Serafim îl va combate cu obiectivitate [n. tr.]. 

[1974] 



1 7/30 Ianuarie 1974 



Ne-am întors cu bine [din Etna] şi, de îndată ce 
generatorul va ieşi din reparaţii, vom începe lucrul la noul 
Orthodox Word. Pare că e aşa de mult de adăugat la lista 
materialelor absolut "urgente" pentru tipar încât s-ar părea 
că nu vom reuşi niciodată, dar ne străduim din toate 
puterile. 

Am inclus o casetă cu [comentariul Arhiepiscopului 
Averchie la] Apocalipsa. La punctul 17, după sfârşitul 
textului Apocalipsei, ţi-am înregistrat nişte tropare şi 
condace [din Duminica Vameşului şi a Fariseului], în caz 
că nu ţi-ai dat seama că ele trebuie cântate de acum şi până 
în Duminica a Cincea din Post. Ele se cântă la Utrenie, dar 
sunt aşa de potrivite sau reprezentative pentru săptămânile 
pregătitoare pentru Post, încât noi obişnuim să le cântăm 
la prima Liturghie de la Catedrală, în vremea împărtăşirii 
preotului. Le poţi cânta la sfârşitul Ceasurilor. 91 Ele dau un 
"ton" bun începutului perioadei Postului, iar ruşii, când le 
ascultă din nou după trecerea unui an, încep să suspine şi 
să plângă. 

Multe mulţumiri pentru ospitalitatea de duminică. 
Ne-a întors la ritmul obişnuit - găsirea doar a câtorva 
picături de combustibil în rezervor, şi facerea unui ocol pe 



91 Tipicul nostru consta în citirea în capelă a Ceasurilor şi a celorlalte 
slujbe caracteristice stranei, în fiecare duminică dimineaţă. 

după Red Bluff pentru ca să aflu că podul peste Bowman 
Road a fost rupt complet. Pe drumul către munte, maşina 
s-a oprit acolo de trei ori, pe măsură ce se termina benzina, 
reuşind cu greu să o aduc acasă! 

Dumnezeu să vă întărească comunitatea în zilele şi 
lunile pe care le aveţi în faţă. Deoarece Dumnezeu ştie 
totul mai bine decât noi, tot ce trebuie să facem e să ne 
încredem în El! Roagă- te pentru noi. 

Părinţii ne trimiteau din când în când vizitatori, de 
obicei creştini ortodocşi evlavioşi care aveau înclinaţii 
sau apreciere faţă de calea monahală şi se adăpau din 
izvoarele ruseşti la fel ca şi ei. K., o femeie singură de pe 
Coasta de Est, era una dintre aceştia. 



1/14 Februarie 1974 

Salutări în Domnul nostru Iisus Hristos de 
sărbătoarea întâmpinării Domnului! Să ne ierţi lenea 
pentru că nu le-am felicitat pe Susan şi pe Felicity de ziua 
numelor lor. Hristos Dumnezeul nostru să le dea mulţi ani 
de spor duhovnicesc. 

K. ne scrie că, în drum spre voi, va trece şi pe la noi 
duminică. Vă doresc o întâlnire plină de folos 
duhovnicesc. Mai presus de toate, fie ca toţi să sporim în 
înţelegere duhovnicească şi nu în înţelegere "raţională" - 
de care mă tem că este o plagă a noastră, a bieţilor 
convertiţi. Sfinţii Părinţi să biruie prin lumina lor 
întunericul nostru şi să ne înveţe cum să cugetăm drept! 

Am strâns o mare cantitate de note din Sfinţii Părinţi, 
ce conţin mai multe idei cheie şi care lovesc în ideea de 
evoluţie. Este evident că articolul, dacă Dumnezeu ne va 
da puterea să-1 terminăm, va fi o bombă pentru creştinii 

ortodocşi de azi! Când îmi voi termina notele, le voi 
concretiza într-un posibil eseu, iar apoi vom vedea cum se 
potriveşte cu ceea ce faci tu. S-ar putea să inserez şi ideile 
lui Kireievski 92 ca o contribuţie la o coerentă filosofie 
patristică a vieţii, şi mai putem găsi materiale preţioase şi 
în eseul Episcopului Ignatie Briancianinov despre "spiritul 
vremii". 

Recitind scrisorile părintelui Efrem către tine [legate 
de evoluţie], rămân extrem de surprins de contrastul dintre 
frumoasele citate patristice (le-am verificat pe cele din 
Sfântul Isaac Şirul şi corespund exact cu cele din textul 
nostru rusesc) şi completa lor irelevanţă pentru tema în 
cauză! întreaga noastră cărticică [despre evoluţie] poate 
constitui şi o bună ocazie de a explica înţelesul orientării 
noastre patristice ortodoxe - care nu este pur şi simplu o 
grămadă de citate patristice. (Apropo, la recitirea 
Hexaimeronului, aflu că Sfântul Vasile pomeneşte de cele 
24 de ore ale zilei! Dar pentru noi, chestiunea nu are o 
importanţă aşa de mare.) Tot articolul nostru trebuie 
prezentat atât de chibzuit, încât intelighenţia ortodoxă să-1 
găsească cu adevărat convingător. Pentru aceasta trebuie 
să ne rugăm lui Dumnezeu. 

întreaga problemă a devenit atât de ceţoasă, încât 
singura rezolvare a ei în acest moment nu poate veni decât 
de la un studiu complet asemănător cu cel pe care l-ai 
început. Roagă-te pentru noi. 



92 Ivan Kireievski a fost un laic din Rusia secolului XIX care fusese 
educat în Vest, dar a devenit un creştin ortodox conştiincios atunci 
când s-a însurat cu fiica duhovnicească a unuia dintre marii bătrâni 
ruşi. 

2/15 Februarie 1974 

Doar o notiţă. In legătură cu capitolul tău despre 
"Primul Om" - foarte bun! Ţi-1 vom trimite repede înapoi 
cu câteva comentarii. Acesta constituie cea mai mare parte 
din materialul ştiinţific de bază pe care îl vei folosi pentru 
a-ţi susţine concluziile la partea ştiinţifică a 
evoluţionismului. 

întreaga noastră carte despre evoluţie pare să se 
îmbine foarte bine - şi în mod sigur e mai bine aşa decât 
ar fi fost dacă am fi folosit un plan preconceput. Să fim 
cinstiţi, nu ne-a trecut prin gând niciodată că vom dezvălui 
vreunul din aceste elemente de teologie la care lucrăm 
acum. 

Aşteptăm cu nerăbdare să ne vizitezi pe 1 Martie. 
Rogu-te, roagă-te pentru noi. 



8/21 Februarie 1974 

Te aşteptăm cu nerăbdare la noi în această duminică. 
Totuşi, fi pregătit. La noi a nins, în această dimineaţă 
zăpada era de şase sau opt inci [înjur de 15-20 de cm - n. 
tr.] şi încă mai ningea când am plecat din Redding. 
Probabil că va trebui să mergi pe jos jumătate de drum. 

Am observat că părintele Eusebius Stephanou 93 , în 
noul număr din Logos, se foloseşte iar de Sfântul Simeon 



93 Părintele Eusebius, un preot ortodox grec şi editor al unei reviste 
(Logos), s-a alăturat Mişcării Harismatice căutând să o aducă cu totul 
în Ortodoxie, folosind citate din Sfinţii Părinţi care, chipurile, păreau 
să-i confirme vederile. 

Noul Teolog pentru a apăra Penticostalismul! Este foarte 
important să-i prezentăm pe Sfinţii Părinţi în adevărul lor 
şi să le dăm oamenilor adevăratul context pentru a-i 
înţelege. 



19 Februarie/4 Martie 1974 

Nădăjduim ca această scrisoare să te găsească bine şi 
nevoindu-te în post. Am inclus cele două comentarii ale 
tale. Capitolul cu Teilhard probabil că va trebui revizuit de 
mai multe ori înainte să lovească în mod decisiv; acesta va 
deveni mai limpede pe măsură ce se va scrie secţiunea 
despre "Evoluţionismul Creştin". 

Am inclus de asemenea şi ceva informaţii despre 
admiratorii ruşi ai lui Teilhard, pe care le-am redactat într- 
o formă destul de finală pentru mozaicul întregului articol. 
Dacă există vreo întrebare legată de materialul pe care ţi-1 
trimitem sau dacă nu pare să se potrivească, spune te rog 
pe dată, deoarece este important ca întregul articol să fie 
convingător nu numai pentru monahi (sau laici, indiferent 
de prejudecăţi şi perspective), ci şi pentru un segment mai 
larg de ortodocşi care mai gândesc. Am inclus şi câteva 
citate din Teilhard, adunate recent, pentru a le folosi cum 
vei crede de cuviinţă. 

Am mai avut parte de ceva zăpadă, iar geroasa iarnă 
continuă. Noul Orthodox Word trebuie să iasă în câteva 
zile. Roagă-te pentru noi. 

Dr. Kalomiros îi trimisese deja părintelui Serafim 
până acum o a doua scrisoare, scriind de data aceasta 
despre tema evoluţiei. Deoarece Kalomiros era doctor, 
părintele Serafim spera ca el să nu afişeze doar un punct 
de vedere ştiinţific, ci să fie capabil să-şi ducă până la 

capăt slabele argumente şi "dovezi" evoluţioniste. Dar nu 
era cazul. 

De fapt, Kalomiros a încercat să potrivească izvoarele 
patristice cu teoria evoluţionistă într-un mod care dovedea 
cât de puţin cunoştea atât ştiinţa cât şi teologia patristică - 

94 

o mare dezamăgire . 



2/15 Martie 1974 

Nădăjduiesc că scrisoarea mea te găseşte lucrând cu 
spor după trei săptămâni de post. După nevoinţa postului, 
bucurie mare ne va aştepta în Săptămâna Paştilor. (Atunci 
slujbele vor fi mai scurte. Cât de chibzuită e Biserica în 
cele privitoare la natura noastră căzută!) 

Aproape că mi-am terminat răspunsul către dr. 
Kalomiros, şi cred că Dumnezeu m-a ajutat să pun 
împreună întregul material patristic (sau aproape tot) pe 
care l-am tot adunat, şi să-1 prezint într-o formă unitară şi 
mult mai eficace decât dacă aş fi continuat cu "modesta şi 
obiectiva" prezentare pe care o plănuisem anterior. Odată, 
unul dintre bătrânii egipteni, i-a spus (cu asprime) 
Sfântului Ioan Cassian: "Mă bucur că ai pus această 
problemă atât de prosteşte, deoarece acum pot cu uşurinţă 
face cunoscută adevărata învăţătură". Kalomiros şi-a 
exprimat "prostescul" său evoluţionism aşa de bine încât 
răspunsul meu către el aproape că nu are nevoie să fie prea 
convingător. Cu toate că îi cunosc pe Părinţi numai în 
parte, totuşi învăţăturile lor legate de evoluţie sunt aşa de 



94 O asemenea încercare continuă şi în "teologia" românească prin 
recenta reeditare a "profundelor" scrieri semnate de dr. Kalomiros, 
îmbunătăţite de editori cu studii "solide", prin care se arată 
"temeinicia" şi "valoarea" eseurilor acestui doctor [n. tr.]. 

clare încât, de îndată ce sunt puse cap la cap, rămâi uimit 
de puterea pe care evoluţia a avut-o chiar asupra celor mai 
educate minţi ortodoxe. Iată puterea acestei lumi şi ideile 
ei la modă. Când îmi voi termina de bătut scrisoarea, îţi 
voi trimite şi ţie o copie, dar şi o copie a scrisorii lui 
Kalomiros; este aproape de două ori mai mare decât 
scrisoarea lui către noi. 

Ei bine, acum că am terminat şi cu asta, nu prea 
înţeleg ce are de-a face această scrisoare cu cartea pe care 
o avem în proiect - carte care este absolut necesar să iasă! 
Cartea ar putea avea priză mai mare dacă am redacta-o 
într-o formă epistolară, revizuită într-un oarecare fel, 
împărţită în capitole şi cu toate materialele tale ştiinţifice 
şi filosofice plasate în locuri potrivite. Oricum, vezi ce 
poţi să extragi din scrisori, iar noi ne vom ocupa şi de 
răspunsurile lui Kalomiros. Scrisoarea e menită să-1 
zguduie din temelii. 

Desigur că mulţi vor fi supăraţi că problema 
evoluţiei e ridicată din nou, nefiind ţinută sub tăcere, dar 
aici suntem de acord cu Kalomiros care spune că nu 
trebuie lăsată de-o parte şi că adevărata învăţătură 
patristică trebuie mărturisită. E ceva foarte nesănătos în 
faptul de a cere tăcere într-o problemă care rămâne aşa de 
confuză în cele mai multe minţi ortodoxe. 

Se poate ca această carte despre evoluţie să 
constituie elementul cel mai controversat care va fi 
izbucnit vreodată pe scena lumii ortodoxe de mai mulţi ani 
încoace (dar poate că nu; nu sunt un profet). Pentru 
aceasta, dar şi de dragul unei eficacităţi maxime, ar trebui 
să apară ca o surpriză şi un şoc în mijlocul stării de auto- 
satisfacţie specifică unei părţi din Ortodoxia noastră; te 
rog, încă nu pomeni nimănui nimic despre scrisoarea sau 
cartea mea, înainte să ştim mai bine cum vom continua. 

Acum despre atacul părintelui Teodorit asupra 
părintelui Pantelimon: 95 toată această ceartă dintre 
credincioşii pe Stil Vechi e una foarte penibilă. Pe lângă 
faptul că implică şi personalităţi, care nu fac decât să 
tulbure şi mai mult lucrurile, adevăratele probleme în 
cauză sunt unele foarte subtile şi delicate care necesită 
multă precauţie, răbdare şi dragoste şi nu tirade canonice 
şi teologice. Ni se pare că se poate spune mult din partea 
ambelor părţi [din mişcarea grecească a celor pe Stil 
Vechi] deoarece fiecare dintre ele a comis greşeli. 

Sper ca astăzi să termin ultima şi cea mai importantă 
secţiune din scrisoarea către Kalomiros, care se referă la 
natura omului - despre care Kalomiros a afirmat ceva 
destul de suspect, ce miroase a augustinism, întemeindu-se 
pe o foarte proastă interpretare a cuvintelor Sfântului 
Serafim din Sarov! 

Această scrisoare a fost scrisă într-o vreme în care 
situaţia celor pe Stil Vechi nu se complicase aşa de mult 
ca acum. Astăzi, cuvintele pline de mânie ce vin din 
ambele părţi ale conflictului l-ar fi tulburat mult pe 
părintele Serafim. 

încă din 1974 el începuse să murmure despre inutila 
dispută venită din toate taberele, dar el o făcea în 
particular, nevrând să agite apele, deoarece, în cele din 
urmă, Biserica Ortodoxă Rusă avea multe în comun cu 
mişcarea grecilor pe Stil Vechi. 



95 



Părintele Teodorit, un monah de la Sfântul Munte, scrisese o 
scrisoare critică la adresa Mănăstirii Schimbarea la Faţă din Boston. 

14/27 Martie 1974 

îţi trimitem din inimă urările noastre de bine de ziua 
onomastică. Hristos Dumnezeul nostru să-ţi dea mulţi ani 
de eforturi pline de roade şi mântuirea sufletului! Mergi 
mai departe pe calea pe care ţi-a dat-o Dumnezeu şi 
sădeşte seminţele Ortodoxiei oriunde poţi. 

Scrisoarea lui Kalomiros încă este în lucru - 20 de 
pagini bătute şi aproape 15 pe rol (fără spaţiu între 
rânduri). Sper să o termin până sâmbătă, cel târziu până 
luni. 



Sfintele Paşti, 1974 

Hristos a înviat! Iubiţi în Hristos - Alexie, Susan, 
Ian, Felicity, [urmează apoi alte nume din micuţa noastră 
comunitate de credincioşi] şi toţi creştinii ortodocşi din 
Etna, şi cei ale căror inimi urmează să se deschidă către 
adevărata Credinţă în Hristos: 

Fie ca bucuria Mântuitorului nostru cel înviat să se 
reverse peste voi în aceste luminate şi strălucitoare zile ale 
Paştelui, iar harul pe care l-aţi primit ca pe un dar de la El, 
să-1 păstraţi pentru totdeauna! Să nu vă biruiască nici o 
ispită, nici întunericul să nu vă umbrească calea şi nici 
ispita să nu vină asupra voastră fără ca voi să vă întoarceţi 
faţa către Atotmilostivul Hristos, Care a călcat moartea şi 
a biruit puterea diavolului. Rămâneţi în harul lui Hristos şi 
El vă va călăuzi pe toţi la mântuire. Amintiţi-vă de 
sfârşitul vieţii voastre, de Ziua neînserată a împărăţiei lui 
Hristos, şi veţi cunoaşte pentru ce trăiţi şi pentru ce vă 

osteniţi. 

Hristos a înviat! 



în scrisoarea următoare, printre altele, părintele 
Serafim face nişte comentarii pe marginea articolului 
părintelui Nichita din Orthodox Christian Witness despre 
eutanasie, precum şi asupra unui articol dintr-o altă 
publicaţie, despre icoane care plâng şi cărora din 
precauţie li se fac exorcisme - ceva ce, după părerea 
adepţilor părintelui Pantelimon, trebuia neapărat făcut. 

In acest fel, în vreme ce viaţa bisericească îşi urma 
cursul ei şi felurite probleme mai mici sau mai mari îşi 
făceau apariţia, părintele Serafim învăţa care trebuie să fie 
atitudinea potrivită a Bisericii faţă de problemele dificile 
şi controversate. A făcut acest lucru destul de firesc, fără 
artificii sau atitudini autoritare. 



24 Aprilie/7 Mai 1974 

Ne vom bucura să te vedem în sâmbăta aceasta. 
După o ultimă zăpadă acum zece zile, vremea e acum 
văratică. De la sfârşitul lui octombrie încoace, primele 
noastre zile au fost cu temperaturi de peste 70° F, iar 
prognoza de azi e de 80° F. Pare de necrezut, dar grădina 
noastră e în creştere, ieri am cules trei ridichi! Mazărea şi 
cartofii cresc şi ele binişor. Grădina aceasta e un fel de 
experiment, pentru a vedea în primul rând câtă apă ne va 
trebui pentru a satisface o anume porţiune de grădină; dar 
dacă va merge, sperăm să avem o grădină în toată regula, 
cu un rezervor pentru a folosi cea mai mare parte din apă. 

Legat de comentariile părintelui Nichita [la 
eutanasie] se pare că, în oarecare fel, ei se află pe o 

lungime de undă diferită de a noastră. Principiul lor 
călăuzitor pare să fie: "Când te afli în dubiu, loveşte în 
«mentalitatea Romano-catolică», fie că are sau nu de-a 
face cu problema respectivă". Am observat imediat şi 
şubrezenia distincţiei dintre eutanasia "activă" şi "pasivă", 
fără să se gândească la problemele de ordin practic pe care 
tu le-ai pus pe bună dreptate, ci pur şi simplu pentru că 
acestea aduc în prim-plan chiar ideea căreia articolul i se 
împotriveşte făţiş: că ar exista un soi de eutanasie "bună", 
că ideea aceasta de păgânism modern, post-creştin este 
cumva justificată. Cugetarea noastră ortodoxă trebuie să 
fie mult mai exactă decât aceasta! 

[Articolul părintelui Nichita despre icoane care 
plâng] conţinea afirmaţia autoritară (citez din memorie): 
"In Ortodoxie, icoanele care plâng sunt cele care sunt 
primele exorcizate...". Nici o fărâmă de dovadă nu poate 
fi dată pentru această afirmaţie îndrăzneaţă, de altfel, în 
numerele trecute din Orthodox Word am tipărit relatări 
despre şaisprezece icoane din istoria Bisericii Ruse - 
dintre care nici una nu a fost exorcizată. Primul lucru care 
se face e acela de a face rugăciune [moleben] înaintea 
icoanei şi a chema oamenii la pocăinţă. Din nou, e nevoie 
ca cugetarea noastră ortodoxă să fie mai exactă, şi nu doar 
"aşa cum pare" unora sau altora. 

[Monahul athonit] Părintele Teodorit ne-a trimis un 
apel către monahii de la Mănăstirea Esfîgumenu din 
Muntele Athos, care va intra în numărul viitor. Am primit 
şi traducerea engleză a scrisorii lui către părintele 
Pantelimon. Argumentele lui par foarte inteligente, dar 
tonul lui sarcastic nu face decât să sporească neînţelegerile 
care există. Ambele părţi citează canoane şi canoane, când 
de fapt au nevoie de dragoste şi înţelegere - şi cred că acea 
afirmaţie nu poate să fi venit decât de pe buzele unui 

ecumenist, fapt care ne arată cât de dificil de parcurs a 
devenit adevărata cale a Ortodoxiei în zilele noastre. Dar 
hai mai bine să ne rugăm şi să facem ce putem aici, la 
nivelul nostru local, şi să nădăjduim că vom şti ce să 
facem şi să spunem dacă vom fi vreodată implicaţi noi 
înşine în asemenea dispute. Te aşteptăm cu nerăbdare în 
această duminică. 

O altă publicaţie bisericească a tipărit revelatoarea 
viaţă a Episcopului Kallistos, unul din liderii mişcării 
grecilor pe stil vechi. L-am întrebat pe părintele Serafim 
ce crede despre ideea unei retipăriri a vieţii în Nikodemos. 
Răspunsul lui se adresează tuturor acelora care ar fi 
ispitiţi să scrie în culori vii şi pline de adulaţie despre 
figuri bisericeşti pe când acestea sunt încă în viaţă. 



31 Mai/13 Iunie 1974 

M-am uitat repede prin textul modificat din [articolul 
nostru] "Evoluţionismul creştin" şi cred că ai dreptate. 
Arată bine, dar mai trebuie finisată secţiunea de tranziţie. 
De la început până la sfârşit, studiul trebuie să aibă o 
continuitate logică şi o construcţie cât mai rezistentă 
posibil. Viaţa episcopului Kallistos e într-adevăr 
mişcătoare, dar atenţie! E bine ca, cel puţin în viitorul 
apropiat, să nu se pomenească nimic despre ea. în ciuda 
faptului că a slujit la noi în ţară alături de episcopii noştri, 
totuşi, relaţiile dintre dioceza lui pe Stil Vechi şi Sinodul 
nostru sunt relativ tulburi, iar părintele Teodorit şi dr. 
Kalomiros mărturisesc că organul oficial al Bisericii sale a 
făcut afirmaţii calomniatoare la adresa Sinodului nostru. 
Episcopii noştri sunt foarte prudenţi şi ezitanţi cu privire la 
întreaga chestiune, drept care cel mai bun lucru ar fi ca să 

nu se dea publicităţii ceva ce mai târziu ar putea fi o sursă 
de scandal, [şi care] fără îndoială ar putea fi interpretat de 
unii greci din altă dioceză (adică toţi grecii de pe Stil 
Vechi cu care avem contacte) cum că "organele Sinodale 
sunt părtinitoare" în disputa din interiorul Bisericii 
greceşti. în plus, [în această viaţă tipărită], episcopul 
Kallistos e tratat ca un sfânt - fiind încă în viaţă! Este 
extrem de periculos şi nu se înscrie deloc în tradiţia 
ortodoxă. 

Tocmai am citit Arhipelagul Gulag 96 al lui Soljeniţân 
şi încerc să scriu o recenzie la el - una dintre cele mai 
importante cărţi din istorie! Din păcate, dimensiunea 
religioasă lipseşte cu desăvârşire 97 şi, de aceea, cei mai 
mulţi cititori nu-i vor înţelege semnificaţia. E foarte 
probabil ca însuşi Soljeniţân să nu o înţeleagă. El a lăsat 
scrisă o descriere clasică a realităţii sovietice. 



7/20 Iunie 1974 



Şi zi aşa, ai primit vizita părintelui Pantelimon! Am 
primit şi noi o vizită frumoasă. Nu am atins nici o 
chestiune controversată, şi oricum erau atât de mulţi 
oameni aici încât nu am fi avut ocazia unei discuţii de 



96 Tradus şi în româneşte la editura Univers, 1997 [n. tr.]. 
97 Aproape cu desăvârşire. Soljeniţân face, ce-i drept, doar referiri 
sumare şi statistice sau relatează întâmplări alese de nu se ştie unde, 
neacordând o atenţie specială situaţiei bisericeşti (vezi în ed. rom., de 
ex. cap. 8 din voi. I, cap. 2 din voi. II etc. [n. tr.]). De altfel, despre cât 
de creştin e Soljeniţân în Arhipelagul Gulag, părintele Serafim a făcut 
afirmaţii admirabile în prelegerea cu tema Descoperirea lui Dumnezeu 
în inima omului (din volumul Mai aproape de Dumnezeu, pp. 5-50, 
Editura Bunavestire, 2003, traducere de Tatiana Petrache) [n. tr.]. 

acest gen, chiar dacă unul dintre noi ar fî dorit acest lucru. 
Părintele H. îşi alese şi el ziua aceea pentru singura lui 
vizită din acest an (aducându-şi cu el pentru prima dată 
soţia şi copiii)! Una peste alta, a plouat toată ziua (peste un 
inch, două sute de galoane 98 de apă pentru grădina noastră) 
şi nu s-a oprit decât atunci când a plecat toată lumea! 
Trebuie să fie ceva "tainic" în toate acestea, dar noi 
suntem prea opaci pentru a vedea. 

Cu voia lui Dumnezeu, K. va veni sâmbătă la tine. 
Aşezământul tău nu pare să fie vizitat prea mult de la o 
vreme. Vom fi curioşi să aflăm ce-ţi va spune părintele 
Pantelimon despre evoluţie. Ne-a spus că a început să-ţi 
scrie o scrisoare de 20 de pagini, pe care nu a reuşit să o 
termine. Roagă-te pentru noi. 

Părintele Pantelimon zice că diaconul Lev Puhalo 
este "paranoic"; el refuză să vorbească cu părintele P. 
spunând că acesta este în înşelare. Cerule! 

Vizita părintelui Pantelimon la noi a fost în general 
plăcută. în mod ciudat, tema evoluţiei şi a Giulgiului nu 
au fost abordate de loc. A cerut iertare dacă cumva ne-a 
ofensat în vreun fel, iar apoi a continuat prin a ne spune 
că e foarte periculos pentru noi să trăim "tocmai aici" 
singuri, izolaţi de toţi. Noi avem nevoie, zicea el, să trăim 
într-o parohie obişnuită, preferabil aproape de el sau de 
altcineva care să ne călăuzească. Părea că nu ia în serios 
călăuzirea duhovnicească pe care o primeam de la părinţii 
din Platina. 

începeau să vină mai mulţi bărbaţi, adesea dintre cei 
mai tineri, care vizitau schitul la diferite perioade de timp. 
Uneori veneau adolescenţi care nu o duceau bine acasă 
dintr-un motiv sau altul, iar părinţii lor îi trimiseseră la 



1 galon = 4,55 1 [n. tr.]. 

părinţi pentru a dobândi ceva disciplină monahală. Cam 
în această vreme, unul dintre aceşti tineri se hotărâse să 
plece şi să ne viziteze pentru o perioadă mai lungă. Nu 
spusese nimic despre motivele plecării sale, nici ceva 
critic la adresa părinţilor, dar părea să fie într-o stare 
foarte depresivă, stare la care se referă părintele Serafim 
în următoarea scrisoare. 



18/21 Iunie 1974 

Doar o notiţă dintr-un gând care ne-a venit cu putere 
atât mie cât şi părintelui Herman atunci când ne-am dat 
seama că Y. este încă probabil cu tine. Nu vreau să te 
înfricoşez în mod nejustificat, dar gândeşte-te că, 
actualmente, el se află într-o stare duhovnicească deosebit 
de rea şi periculoasă. La exterior pare că e plin de 
înţelepciune şi are multă experienţă în cunoaşterea 
modului cum alţii gândesc şi simt despre Ortodoxie, dar în 
interior este foarte tulburat şi nestatornic, şi de fiecare dată 
când "învaţă" sau "călăuzeşte" pe altcineva el face ceva 
periculos atât pentru el cât şi pentru ceilalţi. Cunoaşterea 
exterioară a Ortodoxiei, fără o pace interioară, o 
convingere şi un loc stabil în viaţă, poate face multă 
vătămare, chiar dacă e însoţită de cele mai bune intenţii. 

De aceea, te sfătuim şi-ţi cerem ceva din tot sufletul: 
nu te implica în nimic alături de el. 

Te asigurăm că nu avem nimic personal cu Y.; 
personal îl iubim foarte mult şi îi dorim doar mântuirea. 
Dar aici avem de-a face cu pericole duhovniceşti de care 
tu nici nu-ţi dai seama, de aceea ţi-am şi scris toate 
acestea. Scriptura ne spune: Vai celui singur. Y. nu are 
acum pe nimeni pe care să se bazeze sau să se încreadă, 
decât pe sine, şi aceasta îi dă toate drepturile unui 

"convertit nebun" (poate în duhul părintelui Lev Puhalo). 
Rogu-te, roagă-te pentru el, pentru a putea să-şi folosească 
talanţii lui Dumnezeu pentru a-I sluji numai Lui şi nu 
propriilor sale "idei bune", care vin dintr-o natură umană 
căzută. 

Vom încerca să aranjăm vizita Vlădicăi Nectarie la 
tine cu icoana din Kursk. Speră să vină la noi în dimineaţa 
zilei de 3 iulie (pe Stil Nou), în ziua de după comemorarea 
morţii Arhiepiscopului Ioan, aşa că, dacă totul se va aranja 
bine, e foarte probabil să vină la tine în după-amiaza acelei 
zile. Dar nu mai ştiu nimic despre restul programului său, 
aşa că nu-ţi pot promite nimic. 

Roagă-te pentru noi. Dumnezeu este cu noi şi toate 
ispitele vin numai să ne întărească! 

Marea icoană din Kursk a Maicii lui Dumnezeu este 
patroana Sinodului episcopilor Bisericii Ruse din 
Diaspora. Având mai mult de şapte sute de ani, icoana 
este făcătoare de minuni şi este asociată multor 
evenimente din istoria Rusiei, fiind întâlnită şi în vieţile 
sfinţilor. Icoana este dusă în multe locuri şi aproape 
constant, vizitând parohii şi case din toată lumea, aduce 
mângâiere şi alinare tuturor acelora care o cinstesc. 

S-a întâmplat ca Episcopul Nectarie să nu se simtă 
bine; s-a odihnit la schit, în care vreme părintele Serafim 
a adus Icoana Kursk a Maicii lui Dumnezeu la noi în Etna 
unde a binecuvântat cu ea pe toţi şi pe toate. A fost prima 
dintre numeroasele vizite anuale ale Maicii lui Dumnezeu 
în micuţa şi râvnitoarea noastră comunitate. 



9/22 Iunie 1974 

Bucură-te întru Domnul! Ne bucurăm să auzim că 
vizita părintelui Pantelimon a fost paşnică, dar nu te teme 

de izolare. îţi putem da sute de motive ca să o preţuieşti! 
Cred că e ceva aici pe care părintele Pantelimon nu-1 
"simte". (întâmplător, Soljeniţân a scris o controversată 
"Scrisoare către liderii sovietici", un document 
"reacţionar" de toată frumuseţea despre capătul 
"progresului", falimentul Apusului, nevoia întoarcerii la 
pământ, etc. Cred că în acest document se află şi ceva 
pentru noi americanii. Poate încercăm mai târziu să 
spunem ceva şi despre acest lucru). 

Presupunem faptul că dincolo de împrejurări vizita 
părintelui P. poate avea de-a face şi cu recunoaşterea 
faptului că, în definitiv, sunt câteva locuri unde se 
desfăşoară un oarecare fel de activitate ortodoxă, şi între 
aceste locuri legăturile bune trebuie menţinute. Chiar şi o 
mică mlădiţă ca Nikodemos este ceva viu care se creşte! 



14/27 Iunie 1974 

Am avut o mulţime de pelerini - nouăsprezece 
oaspeţi pentru prânzul din joia trecută, dar totul a mers ca 
pe roate. Pe lângă toţi ceilalţi, erau şi doi foşti absolvenţi 
de seminar şi un diacon de la Sinod din NYC (împreună 
cu fiul său de şaisprezece ani). Cât de multe şi diverse 
situaţii şi probleme! Câtă nădejde au aceia care nu se 
încred prea mult în ei înşişi şi nu sunt excesiv de critici cu 
alţii! Şi cât de puţină nădejde au aceia a căror orientare 
este tocmai opusul! Dumnezeu să ne călăuzească şi să Se 
milostivească de noi toţi! Roagă-te pentru noi. 



21 Noiembrie/4 Decembrie 1974 

încetând ploaia, având şi o zi de odihnă, am reuşit în 
final să scriem nişte scrisori şi să le trimitem. Noi suntem 
relativ bine, suntem doar puţin răciţi, iar de acum până la 
venirea iernii avem de îndeplinit unele îndatoriri. Din 
fericire, iarna abia se apropie, iar semne că ar ninge n-am 
văzut. Calendarul a întârziat (dar nu aşa de mult ca anul 
trecut!); cu voia lui Dumnezeu, va fi terminat până la 
sfârşitul săptămânii. Aşa cum vei vedea, ne pregătim de o 
nouă serie de articole - de fapt, e vorba de o carte în serial 
- o patrologie a Sfinţilor Părinţi care au scris despre viaţa 
duhovnicească". Simţim că timpul nu mai are răbdare şi 
trebuie să oferim cât mai multe materiale fundamentale. 

Bineînţeles că, pentru noi, cei cu inima slabă, se 
ridică o problemă: pentru cine sunt toate acestea? Nu ne 
facem prea multe griji, ci doar ne străduim să putem 
continua semănarea seminţelor. Evident, cei care ascultă 
există, iar în viitor vor fi alţii, mai ales dacă vom reuşi să 
scoatem acum cărţile. Ultimul Nikodemos este excelent, 
cred că într-adevăr reuşeşti să te menţii pe o linie normală. 
Poate că va trece ceva timp pentru ca unii să-şi dea seama 
de importanţa materialelor pe care le oferi, dar cred că în 
curând vei începe să primeşti şi unele reacţii. In general, 
trebuie să fii pregătit să mergi înainte cu toată stăruinţa, 
fără să asculţi vreo voce descurajantă sau plină de 
înţelepciune lumească. 



3/16 Decembrie 1974 



E vorba de The Holy Fathers of Orthodox Spirituality, din care 
părintele Serafim a apucat să scrie doar câteva secţiuni. Versiunea 
românească a fost inclusă în volumul Mai aproape de Dumnezeu. 

Am inclus materialul despre Kireievski 100 . Acest 
material auxiliar e legat de "noile principii pentru 
filosofie" pe care Kireievski le-a găsit la Sfinţi Părinţi - el 
nu doar a redat nişte texte oarecare din Sfinţii Părinţi, ci a 
receptat învăţăturile lor în mod creator, aplicându-le în 
viaţa de astăzi. Aceasta e acea "filosofie a integralităţii" pe 
care Kontzevich o găseşte ca fiind cea mai importantă 
parte din gândirea lui Kireievski, dar care până astăzi a 
fost puţin apreciată. 

Vei observa că articolul pe care l-am scris pentru 
Calendar este pe o temă care se apropie de articolele tale 
despre Kireievski - luându-1 ca exemplu doar pe 
Episcopul Ignatie [Briancianinov], vom accentua 
contribuţia monahală la renaşterea patristică, iar tu, să zic 
aşa, vei cerceta partea mirenilor. Toţi erau în aceeaşi 
tradiţie şi lucrau pentru acelaşi scop. Toţi aceştia sunt 
binefăcătorii noştri duhovniceşti din Rusia secolului XIX. 



12/25 Decembrie 1974 

Prăznuirea Sfântului Herman a trecut cu pace şi 
bucurie. Am luat tradiţionala masă a Sfântului Herman, cu 
plăcintă cu mazăre (pe care Mitropolitul Gabriel avea 
obiceiul să o prepare), un somon mic (pentru Alaska) şi 
colacii Sfântului Herman [pe care Sfântul îi făcea pentru 
orfani]. Mai târziu, la ceaiul din Camera Ţarului, am 
ascultat cuvinte despre sfinţii din America, Noii Martiri, 
Fericita Xenia (unul dintre pelerini a primit ajutor de la 



100 Părintele Serafim mă îndemnase să scriu despre el, dar fiindcă era 
prea puţin material în limba engleză, s-a apucat să traducă el însuşi 
pentru mine unele texte. 

ea), şi despre Mucenicii familiei ţariste. 

Ne gândeam că, în ciuda acestor vremuri teribile, 
este totuşi posibil să faci ceva, şi există cel puţin câţiva 
oameni care însetează de adevăr. Astfel că suntem cu atât 
mai mult decişi să dăm ceea ce putem în preţiosul timp de 
libertate care ne-a mai rămas. 

Atât Vlădica Antonie cât şi Vlădica Nectarie ne-au 
vizitat şi au slujit Liturghia de ziua Sfintei Varvara! 
Vlădica Antonie ştie că cultul nostru pentru Vlădica Ioan 
nu este bine-primit peste tot, de aceea am fost foarte 
fericiţi că a sărutat cu evlavie icoana Vlădicăi Ioan 
(binecuvântând într-un fel cultul nostru local), iar apoi, în 
predica sa, ne-a îndemnat să urmăm, în singurătatea 
noastră, întreita lucrare a Sfântului Ioan Damaschin [a 
cărui prăznuire era în aceeaşi zi] ca scriitor de imne 
bisericeşti, teolog şi apărător al Credinţei. Să ne dea 
Dumnezeu puterea să le facem pe toate cel puţin după 
putinţa noastră. 



1 4/2 7 Decembrie 1974 

Au trecut două zile, iar acum, după sărbătoare, după 
ce mulţimile de oameni s-au risipit, stau singur în 
sălbăticie. [Toţi fraţii din schit se risipiseră şi ei care 
încotro cu diferite ascultări]. Aseară târziu, s-a pornit 
prima zăpadă din această iarnă, iar astăzi după-amiază 
zăpada măsura zece inci [în jur de 25 cm] şi, dacă o ţine 
tot aşa, tinde să ajungă la optsprezece inci până la lăsarea 
nopţii. Frumos şi plin de inspiraţie, iar noi Ii suntem 
recunoscători neîncetat lui Dumnezeu pentru că ne-a dat o 
asemenea "pustie". Fie ca toate să-şi dea rodul lor! 

Privind la viitor (care se anunţă înfricoşător), 

rămânem într-un fel liniştiţi şi încrezători. Dumnezeu nu- 
Şi va părăsi "turma cea mică" şi pe deasupra noi încă mai 
avem multe lucruri de făcut pe care nu le putem lăsa baltă. 
Tu eşti pe aceeaşi lungime de undă cu mine, care 
înseamnă şi aceea că, cu voia lui Dumnezeu, lucrările tale 
şi ale noastre se vor întări reciproc şi-i vor ajuta pe cei care 
abia încep să se "potrivească" Sfinţilor Părinţi. Eforturile 
noastre pentru editarea Sfântului Paisie 101 şi cele ale tale 
pentru Kireievski pot aduce multe roade dacă se vor 
deschide măcar câteva inimi pentru primirea acestui 
mesaj. Suntem foarte nerăbdători să începem lucru la seria 
de patrologie şi, după Sfântul Paisie (mai avem cinci 
părţi), ne gândim la noua noastră serie: vieţile ucenicilor 
Sfântului Paisie, iar apoi despre Bătrânii de la Optina. Ne 
rugăm lui Dumnezeu să ne dea putere, curaj şi 
înţelepciune! 

Astăzi am avut ocazia să citesc biografia Stareţului 
Macarie 102 într-o veche ediţie rusească - plină de 
inspiraţie. Biografia dă multe detalii fascinante, incluzând 
o listă de portrete de pe zidul chiliei Bătrânului: episcopi şi 
asceţi contemporani (cei mai mulţi din tradiţia paisiană) şi 
doi laici - dintre care unul este Kireievski. 

De dimineaţă până acum, nivelul zăpezii a atins 
unsprezece inci. 

Deoarece Vlădica Antonie ne-a cerut să traducem şi 
să compunem imnuri bisericeşti, a trebuit să recunosc în 
faţa Vlădicăi Nectarie, în timp ce Vlădica Antonie stătea 



101 Sfântul Paisie Velicikovski - marele sprijinitor din secolul XVIII al 
spiritualităţii patristice monahale. Părinţii au tradus şi publicat în serial 
Viaţa Sfântului Paisie scrisă de către Schimonahul Mitrofan, în The 
Orthodox Word, înainte ca aceasta să fie tipărită în volum în 1978. 

102 Bătrânul Macarie (1788-1860) de la Optina, marele dascăl al lui 
Kireievski. 

în Camera Ţarului scriind o scrisoare către ziarul rusesc, 
că noi deja compuseserăm o Vecernie pentru Sfântul 
Grigorie Sinaitul, care nu are nici o slujbă în slavoneşte! 

[1975] 



4/17 Ianuarie 1975 



O scurtă notă cu precizări despre noua casetă a 
părintelui Pomazansky - tocmai ne-a scris, spunându-ne 
că e fericit să audă că am început lucrul la traducerea cărţii 
sale {Teologia Dogmatică Ortodoxă] şi ar vrea foarte mult 
să trăiască să o vadă terminată. Ne rugăm să fie aşa şi fie 
ca Dumnezeu să ne deschidă calea pentru a o publica. Sunt 
deja la pagina 45 a traducerii, din două sute şi ceva, câte 
sunt cu totul. 103 

Am inclus şi o scrisoare de la Kalomiros. Ii 
scrisesem ceva scurt ca răspuns la o recentă întrebare de-a 
sa, spunându-i că episcopii noştri înclină acum pe calea 
compromisului. La ultimul Sobor nu au pomenit nimic 
despre Zeloţii [greci], sau despre cei care suferă la 
Muntele Athos, iar pe de altă parte, par că sunt prietenii 
tuturor. Scrisoarea episcopilor către Mitropolie [OCA] a 
fost foarte slabă şi, aşa cum ne-au spus Arhiepiscopul 
Averchie şi Episcopul Nectarie, nu ar fi trebuit să fie 
trimisă fără o chemare de întoarcere la adevăr şi o 
îndepărtare de căile acestei lumi. Trist e că Sinodul nostru 
are justificare pentru existenţă separată numai dacă este 



103 Traducerea a fost publicată de Frăţia Sfântul Herman din Alaska la 
un an după moartea părintelui Serafim, în 1983. Autorul a apucat să 
trăiască şi să vadă cartea terminată: a murit în noiembrie 1988, cu 
câteva zile înainte de cea de-a o sută aniversare a sa. 

zelot şi dă exemplu celorlalte dioceze căzute sau pe cale 
de a cădea, dar nu vedem nici un sens în această şovăială, 
care tergiversează lucrurile la infinit. Dar Hristos 
Dumnezeul nostru este cu noi, şi Vlădica Ioan ne-a împins 
spre calea cea dreaptă (ne-a spus să continuăm să-1 
acuzăm pe [Patriarhul] Athenagora, chiar dacă oamenilor 
nu le place), iar toate încercările ne-au venit numai pentru 
a ne întări pentru vremurile grele ce ne aşteaptă. 
Dumnezeu este cu noi! 

Iţi dorim ţie şi comunităţii tale o Teofanie 104 cu 
bucurie. Adună toate binecuvântările acestui an şi le 
păstrează pentru lupta ce ne aşteaptă. Nu te descuraja dacă 
comunitatea ta [din Etna] "se va clătina" vreodată: aceasta 
e o parte din probele prin care toţi trecem. Ieri ne-a venit 
un tânăr vizitator care va sta prin zonă vreo câteva 
săptămâni. A trecut prin yoga, a făcut "minuni", apoi şi-a 
găsit sensul într-o stare dincolo de toate sectele, în 
creştinismul "biblic" (interpretat literal). A reieşit că 
Sabatul este cea mai importantă dintre porunci şi a cerut 
să-i arăt în Scriptură locul care contrazice opinia lui. 
Privirea din ochii lui spune că se află în înşelare şi că nu 
va ieşi din ea. Aceşti oameni se opun mişcării harismatice, 
dar din punct de vedere spiritual se înrudesc cu ea. Se pare 
că doar câţiva dintre ei sunt în stare să vadă adevărul 
Ortodoxiei. 



7/20 Ianuarie 1975 

Salutări de sărbătoarea Botezului Domnului! Multe 
mulţumiri pentru scrisoarea şi casetele tale şi mai ales 



104 Botezul Domnului. 

pentru transcrierea Teologiei Dogmatice. Părintele Mihail 
evită capcana academică, fiindcă el înţelege întreaga 
teologie ortodoxă atât de bine încât o poate prezenta 
simplu şi chiar dintr-un punct de vedere drept (este numit 
de către inamicii lui "ideologia Jordanville", dar de fapt 
este Ortodoxie pură, fără pretenţii academice, apropiată de 
omul simplu). 

Chiar noi înşine am avut un număr de experienţe 
triste, în special cu oameni în care aveam mare încredere 
sau speranţe. Y. este unul dintre ei. El ar fi putut ajunge un 
lucrător rodnic şi plin de râvnă în via lui Hristos, dar 
acum... Dar are aceeaşi viziune egoistă a realităţii, 
centrată pe sine, pe auto-satisfacere; cunoaşte atât de 
multe despre Ortodoxie, are atâtea simţăminte corecte 
despre contextul ortodox de azi..., dar a renunţat la orice 
angajament, probabil că nu va mai da nici o roadă. Ne 
temem că va aduce vătămare, chiar dacă nu intenţionează 
acest lucru, doar pentru a fi "corect", dar fără a fi capabil 
să-şi încline inima către ceva sau cineva. Are vreo logică? 
Cu un om ca acesta trebuie să ai grijă să nu-ţi dezvălui 
secretele inimii, nici speranţele, nici temerile de viitor 
pentru vreo comunitate ortodoxă etc. 

Aşteptăm cu nerăbdare noul capitol despre 
Kireievski, despre care acum credem că e un autor mult 
mai important decât credeam înainte. Kireievski spera că 
poate da un răspuns impasului în care se afla Apusul. 
Astăzi, renaşterea filosofiei din Rusia începe să pună şi să 
răspundă la aceeaşi întrebare. Noi vom scrie în 
următoarele numere câte ceva din vederile lui Soljeniţân şi 
ale noilor filosofi ruşi. Din nefericire, ei sunt în mare 
măsură "pe dinafară", neinspirându-se din Sfinţii Părinţi, 

ci din "înţelepţi moderni" precum Berdiaev. 105 Dar în 
Rusia se întâmplă ceva plin de semnificaţii. Iar interiorul 
ortodoxiei ruseşti nu e diferit de acela al ortodoxiei 
americane; nu este doar o religie de Duminică, ci încearcă 
să trăiască după Sfinţii Părinţi. Unele dintre aceste 
probleme vor reieşi din ultima sau ultimele două secţiuni 
despre Kireievski, după capitolul despre Sfinţii Părinţi. 

Câteodată cădem în deznădejdi provocate de 
probleme materiale atât de mari. . . (acum problema cu care 
ne confruntăm e aceea a topirii plumbului în recipientul 
linotip), dar, o zicem iarăşi, se întâmplă pentru smerirea 
noastră şi cred că e mult mai bine să înveţi răbdarea şi 
smerenia decât să obţii totul după voia ta şi apoi să 
descoperi (aşa cum vor fi descoperind intelectualii 
ortodocşi) că în interior eşti gol. Dumnezeu să ne dea 
puterea să ne încredem în El, ca Unul care ne călăuzeşte 
vieţile mai bine decât am putea noi. 



Duminica Sfântului Toma, 1975 

Vai, vai, agitaţie şi pizmă din toate părţile! Singura 
soluţie e să nu le dai atenţie, să uiţi totul şi să-ţi vezi de 
treabă. 

Suntem de mult obişnuiţi cu "răceala" din anumite 
cercuri [din partea părintelui Pantelimon şi a adepţilor lui], 



105 Nikolai Berdiaev (1874-1948), filosof religios ortodox rus. „Alţi 
filosofi religioşi, ca Nicolae Berdiaev (care, din păcate, a devenit mai 
cunoscut în Occident), doreau ca Ortodoxia să fie asemenea propriilor 
lor tipare de înţelegere şi gândire, jucându-se cu ea şi modificând-o, 
spre a o face oarecum «vrednică de mândria minţii lor şi de 
înţelegerea lor înaltă»" - (din volumul părintelui Pavel Florenski, 
Sarea pământului, Editura Bunavestire, 2003 [n. tr.]). 

dar totuşi ne-am păstrat prietenoşi faţă de toţi. Am adunat 
ramuri de dafin pentru Duminica Floriilor pentru două 
mănăstiri şi două parohii greceşti, de unde am primit calde 
mulţumiri. In altă ordine de idei, ne deranjează că 
părintele Nichita nu menţionează în buletinul său Omiliile 
Sfântului Macarie 106 . Este sau nu este pentru Sfinţii 
Părinţi? Atunci cum s-ar putea scuza pentru reclama pe 
care o face ediţiilor protestante fără să menţioneze o 
excelentă ediţie ortodoxă? Dacă nu o menţionează, este 
numai pentru aceea că patimile proprii cântăresc mai greu 
decât conştiinţa sarcinii comune care ne stă înainte. Dar 
cred că lucrul acesta e unul din efectele sindromului 
"convertitul nebun"! 

Oricum, să facem noi ceea ce putem cât mai este 
timp. Curând îmi voi termina partea mea la cartea despre 
evoluţie! Va fi interesant de văzut reacţia provocată de 
noua carte, venită din diferite locuri. Tăcere din nou? 
Patimi mărunte peste tot! Singura noastră speranţă e să fim 
simpli şi încrezători, continuând să mergem înainte. 

Am primit mai multe cereri [de la diferiţi tineri] care 
vor să-şi petreacă vara cu noi, aşa că e probabil că vom 
mai avea un frate sau doi pentru câteva luni. Toţi sunt 
teribil de nestatornici - iar pricina acestei stări nu ne este 
străină. 



5/18 Iulie 1975 
Acum două zile, după Utrenie, cine crezi că a sunat 



106 Tipărită în 1974 de Eastern Orthodox Books, editură condusă de un 
fiu duhovnicesc al părintelui Serafim, viitorul părinte Vladimir 
Anderson. 

la poartă: J.K., udă fleaşcă din cauză că şi-a petrecut 
noaptea pe drum venind din Redding! (Un pădurar a luat-o 
călare în cea de-a doua jumătate a drumului.) Stă de-atunci 
în arhondaric şi va pleca mâine - voia doar să petreacă 
puţin timp în sălbăticie şi să discute puţin. Dumnezeu să-i 
îndrepteze calea. S-a întâmplat că ultimul muncitor al 
nostru de vară din Jordanville, care stă aici pentru o lună, 
este unul şi acelaşi cu acel tânăr care a cerut-o în căsătorie 
acum câteva luni, crezând că are o vedenie! Pare să fie 
destul de înclinat către monahism. Curios, tocmai suntem 
pe cale de a scoate noul Orthodox Word, care se 
concentrează pe femei şi monahism. 

Până în acest moment, două femei se hotărâseră să se 
mute în Etna şi să se alăture eforturilor noastre de a 
construi o comunitate ortodoxă. Iniţial am fost foarte 
fericiţi, deoarece gândul lor era să trăiască împreună cu 
noi şi să vadă dacă ar putea face ceva monahal. Totuşi, 
deşi ne încredinţasem că erau foarte hotărâte, temerea 
noastră era aceea că nu va merge. 



22 Iulie 1975 

Despre J.K. [una din femeile singure care ni s-a 
alăturat în Etna]: continuă să o avertizezi împotriva 
sindromului "îndumnezeirii pe moment". Ea trebuie să ştie 
că: 

(a) Hotărârea (ea crede că deja a dobândit-o, 
dar:) 

(b) Hotărârea nu are nici o putere dacă nu există 
nici o sporire conştientă în credinţă. 

(c) Fără un război nevăzut şi permanent cu ea 
însăşi, nu există sporire. 

(d) Cugetul trebuie întotdeauna îndreptat către 
scopul vieţii. 

(e) Toate acestea pot pregăti pe cineva pentru o 
activitate plină de râvnă. 

Roagă-te pentru noi. Am rămas în urmă cu toate, dar 
Dumnezeu este cu noi! 



17/30 Iulie 1975 

Am inclus articolul tău despre Kireievski. Excelent! 
Exact ceea ce aveam nevoie. L-am citit noaptea trecută la 
Academia Teologică Noul Valaam (numele "şcolii de 
vară" de la schit) aşa ca o concluzie potrivită pentru seria 
mea de lungi convorbiri (şaptesprezece ore de casete) 
despre gândirea Apuseană, de la Francisc din Assisi până 
la Teilhard. Apropo, Teilhard - pentru care am citit 
articolul nostru din "Evoluţionismul creştin" - a fost 
respins şi numit de toţi, inamicul principal din gândirea 
Apuseană. Cea mai gustată discuţie a fost cea despre 
conservatorismul secolului XIX, ai cărui eroi au fost Ţarul 
Nicolae I, Dostoievski şi Constantine Pobedonostsev. 107 
Studenţii par să se fi folosit foarte mult, iar unii sunt acum 
inspiraţi pozitiv. M-am bucurat că, în felul acesta, am 
reuşit să-mi rânduiesc toate gândurile. Părintele Herman a 
vorbit foarte mult şi revelator despre literatură, iar în 
următoarele două zile îşi va expune prelegerile de sinteză. 

Ne bucurăm să auzim de progresele de la capelă. 
Numai să nu cumva să-ţi numeşti adăpostul tău improvizat 



107 Om de stat rus şi conducător al Sfântului Sinod sub Ţarii 
Alexandru al III-lea şi Nicolae al II-lea. 

"biserică", sau să începi să faci cine ştie ce planuri. Sunteţi 
doar un grupuleţ de creştini ortodocşi de la marginea 
societăţii, nu o "parohie", adică nu sunteţi înregistraţi 
oficial într-o dioceză. In acest moment, L.M. [ a doua 
femeie care venise la Etna] are nevoie să fie lăsată puţin în 
pace şi să crească încet şi firesc pe noul pământ. 
Dumnezeu ştie ce vă rezervă viitorul, dar să-1 lăsăm să 
vină cu pace şi cât mai firesc posibil. Această stare liniştită 
şi de ignorare ar putea fi de folos şi pentru J.K. - dacă va 
avea răbdarea şi râvna să-şi construiască treptat casa 
sufletului, fără să dea vreo pricină fatalelor sale înclinaţii 
de "a merge în pustie" [pentru a imita pe pustnicii 
ortodocşi de odinioară] chiar acum. 

Camionul nostru albastru nu e încă gata pentru a 
naviga pe mare, aşa că cel mai probabil nu o să te mai 
vizităm de Sfântul Ilie - la fel şi cu capela: nu trebuie să 
crezi că deja s-a întâmplat ceva "grozav" doar pentru că ai 
adăugat câteva scânduri la ea. 



Schimbarea la Faţă, 1975 

Noaptea trecută am avut o priveghere frumoasă... 
am început-o pe vârful muntelui şi am sfârşit-o în biserică. 
L.M. pare să fie gata a se integra cu toată seriozitatea în 
noua ei viaţă [din Etna], dar J.K. cade din nou în aceleaşi 
curse ale "convertitului nebun". Nu o lăsa să te scoată din 
pepeni; cred că acum te învaţă "noţiunile elementare" 
pentru a deprinde modul cum să nu supravieţuieşti! Acum 
nu prea e mare lucru de făcut pentru a o ajuta. Va trebui să 
fie în primul rând capabilă să se încreadă în cineva, pe 
lângă propriul sine, şi acest lucru nu vine repede. 

Vizita părintelui Nichita a fost cu pace, dar am simţit 

în permanenţă o anumită limitare. Erau unele teme despre 
care "nu se putea vorbi" şi, în general, am simţit lipsa 
unităţii în cuget. 



15/28 August 1975 

Salutări în Domnul nostru Iisus Hristos şi toate 
urările de bine de sărbătoarea Preasfintei Născătoare de 
Dumnezeu. Nădăjduim că petreci aceste zile cu pace şi în 
harul Mântuitorului nostru. 

Am primit scrisori de la tine, de la L.M. şi de la J.K., 
din care scrisori (mai ales cea de la J.K.) mi-am făcut o 
imagine destul de clară. Nu mai întrevăd nici o speranţă, 
J.K. nu poate trăi alături de L.M., nici acum nici mai 
târziu; noi o sfătuim din tot sufletul să nu mai trăiască 
singură nici în rulotă, nici în baracă, ci să se întoarcă la 
New York, unde spune că are pe cineva "în acelaşi cuget" 
cu ea. 

Ca să fiu deschis, scrisoarea de la J.K. o arată ca pe 
una care suferă de boala "cn"["convertitului nebun" - n. 
tr.] în forma cea mai avansată, care de obicei e fatală - e 
chiar foarte probabil să-şi piardă şi Ortodoxia. Nu este în 
ea [în boală - n. tr.] decât răceală, critică şi îndreptăţire de 
sine. A dormi în singurătate nu înseamnă altceva decât a 
lua otravă spirituală. Poate că nu o să cadă într-o înşelare 
spectaculoasă, dar mândria va lua în ea forme 
inimaginabile, de necontrolat. Am mai avut de-a face cu 
acest tip de "cn", şi ne-am dat seama că nu există nici un 
remediu pentru el. Nu poate fi vindecată decât prin 
ascultare necondiţionată, exact ceea ce nu poate oferi. 

Apropo, ea nu se află în vreo ascultare faţă de noi, noi nu 
am făcut decât să-i dăm unele sfaturi de ordin general, cu 
excepţia cazului când i-am spus că va fî un lucru bun să se 
ducă în Etna şi s-o ajute pe L.M., iar acum o sfătuim să se 
ducă înapoi în New York. Sperăm să nu-şi petreacă iarna 
la voi... nu vă va face decât necazuri, ţie şi lui L.M. Şi să 
nu te gândeşti că vei putea să o ajuţi în vreun fel; te va 
acuza că o "forţezi". Fireşte, trebuie tratată cu blândeţe, 
dar las-o în apele ei. Mai presus de orice, nu-i încredinţa 
nimic, nici despre speranţele sau planurile tale, nici despre 
problemele bisericii; mai târziu le va răspândi. Lasă acest 
episod să rămână ca o lecţie de învăţătură. Firea noastră 
căzută e foarte puternică; cei ce se încred în ei înşişi vor 
cădea. In această situaţie, voinţa pozitivă e inutilă. 

L.M. scrie despre construirea unei mese-altar pentru 
"adăpost". Ferească Dumnezeu! Cu o masă pentru altar, 
adăpostul-capelă devine o "biserică", şi vei avea tot felul 
de probleme. Lasă aceste probleme să aştepte până ce vei 
fi pregătit pentru ele. Nu am avut o masă-altar până în ziua 
primei dimineţi cu Liturghie în biserică. Fie să faci şi tu la 
fel. 

Iarna aceasta se anunţă plină de încercări pentru tine, 
dar fii tare şi cumpătat; Dumnezeu nu va îngădui ceva 
peste puterile tale. Cât de strâmtă e calea mântuirii şi cât 
de prevăzători trebuie să mergem. 

Roagă-te pentru noi. Comunitatea anglicană face o 
vizită în acest week-end şi avem nevoie de rugăciunile 
Vlădicăi Ioan pentru a ne ajuta să le deschidem larg porţile 
Ortodoxiei. O să-ţi facem o vizită cam peste două 
săptămâni. E mult de lucru la Tebaida Nordului [Northern 



211 



Thebaid] l0& , cu toate că, mulţumită lui Dumnezeu, noua 
presă automată merge binişor. Atâta vreme cât Dumnezeu 
îngăduie să trăim, haide să aducem roade! 



24 August/6 Septembrie 1975 

Te-ai descurcat destul de bine cu J.K. în general, 
pentru tine şi pentru toţi cei de acolo: cu cât de gândeşti 
mai puţin în mod abstract la viaţa duhovnicească şi cu cât 
te osteneşti mai mult în treburile zilnice, rugându-te după 
putinţă (adică fără "privegheri de fiecare noapte", aşa cum 
dorea odată J.K.), cu atât mai bine îţi va fi. Indreaptă-te 
către Ortodoxia râvnitoare şi apoi nevoieşte-te zi de zi şi 
Dumnezeu te va înţelepţi. Mă bucur dacă scrisoarea mea a 
zdruncinat-o puţin pe J.K., dar e nevoie de dreaptă 
socoteală, fără să aşteptăm mari "evenimente" spirituale. 
Dacă îşi va găsi un loc al ei şi va trăi o viaţă liniştită în 
această iarnă, dar nu prin sine, aceasta este deja o 
realizare. Dacă mai târziu va voi să aibă parte de aceeaşi 
viaţă ca şi L.M., va trebui să conştientizeze singură acest 
lucru. 

Despre călătoria noastră la Etna: a mai apărut ceva, 
şi nu am terminat de tipărit nici Tebaida Nordului, aşa că o 
vom mai amâna vreo două săptămâni. Intre timp, 
mecanicul nostru va încerca vechiul nostru camion verde 
pentru care am găsit un motor ieftin. 

Duminica trecută l-am vizitat pe N.P. Ne-a lăsat o 
impresie foarte bună - cam în duhul nostru "ortodox nord- 
californian", rupt de toţi şi lucrând cu cutremur la 



108 Inspirată de I. M. Konţevici, cartea cuprinde o colecţie de vieţi ale 
Sfinţilor Cuvioşi din nordul Rusiei; Platina, 1975. 

mântuirea lui. Soţia lui şi cei doi copii sunt tot ortodocşi. 
Au fost botezaţi în Arhidioceza grecească din San Jose, 
dar când a văzut pentru prima dată Catedrala noastră din 
San Francisco şi slujbele ei, a simţit că a sa casă era în 
Ortodoxia "rusească". El va locui la o fermă la 
cincisprezece mile sud de tine, unde va lucra tot ce se 
poate, iar soţia lui va lucra ca servitoare. 

Acum despre părintele Pantelimon din Boston - vai, 
vai, vai, necazul de care ne temeam pare să fie aproape. 109 
Vlădica Averchie ne-a scris o scrisoare plină de disperare 
despre "acest tânăr Arhimandrit neobrăzat" şi ultimele lui 
isprăvi. înainte să mai spunem ceva, aşteptăm veşti de la 
Vlădica Lavru. Dar pregăteşte-te pentru şocuri. Părintele 
P. pare să-şi întărească influenţa asupra tinerilor ortodocşi 
doar prin simpla sa prezenţă harismatică de care puţini mai 
sunt în stare să scape. 



10/23 Septembrie 1975 

Doar o notă. Ne bucurăm să auzim că L.M. nu s-a 
tulburat prea mult la auzirea veştilor despre părintele 
Pantelimon. N-am auzit nimic nou, dar am primit de la 
Vlădica Antonie o copie a scrisorii sale către părintele P. - 
plină de cuvinte de blândeţe, implorându-1 să se întoarcă la 
umilinţă şi smerenie, pe care le arătase atunci când 1-a 
cunoscut cu ani în urmă în Detroit pe Vlădica Antonie, 
spunându-i să nu mai vină deloc la dioceza sa până nu va 
cere iertare de la Vlădica Averchie. [Unul din novici] este 



109 Izbucnise o polemică aprinsă între Arhiepiscopul Averchie al 
Bisericii din Diaspora şi părintele Pantelimon, care se hotărâse să-i 
"dea unele lecţii" acestui episcop bătrân şi înţelept din Lumea Veche. 

puţin deranjat de toate acestea, ceea ce-1 face să se întrebe: 
"în cine să credem"? - la care răspuns nu poate să ajungă 
decât printr-o cufundare din ce în ce mai adâncă în viaţa şi 
duhul ortodox. 

Plănuim o introducere pentru noul Calendar care, ca 
întotdeauna, ne pune o întrebare: ce relevanţă mai au 
comorile Ortodoxiei pentru această lume înfricoşătoare de 
astăzi? Iar răspunsul este întotdeauna acelaşi: pentru noi, 
aceasta [Ortodoxia - n. tr.] este Corabia Mântuirii, şi prin 
fiecare luptă pe care o duce cineva pentru a o păstra, el îi 
ajută şi pe alţii. 

Se pare că mâine va fi gata camionul nostru verde, 
dar vom crede numai când vom vedea. Intre timp, 
generatorul nostru s-a stricat, iar zilele acestea începem în 
sfârşit să facem pregătirile pentru iarnă. 

Ce-a mai făcut J.K.? A transcris ceva? Atât de multe 
sunt de făcut! 

între timp, aflasem că la nord de noi, în Oregon, 
exista o comunitate destul de mare de Credincioşi Vechi 
[Old Believers]. Interesându-ne de ei, am întâlnit un om 
care, împreună cu familia sa, manifesta unele simpatii 
faţă de ei, devenind într-un fel un susţinător al lor, 
făcându-le reclamă prin comunitatea de non-ruşi de prin 
împrejurimi. Acum, acest om, P.Q., voia să-şi aducă toată 
familia la Ortodoxie, drept pentru care i-am cerut lui P.Q. 
să aducă câteva cunoştinţe de-ale sale dintre Credincioşii 
Vechi pentru a ne face o vizită. 



19 Septembrie/2 Octombrie 1972 

J.K. ne scrie că părintele Nichita zice "Ruşii bat în 
retragere"? Noi n-am auzit nimic, dar însăşi ideea că 

"grecii" se luptă cu "ruşii" sună a înşelare de convertiţi- 
nebuni. Dar Biserica noastră a trecut şi prin încercări mai 
mari. Această nouă încercare (nu doar provocarea 
imediată) a fost una amară, dar Dumnezeu o îngăduie 
pentru un scop bun, fără îndoială, ca să ne facă mai 
cumpătaţi. In adevărata viaţă creştină nu există un 
substitut pentru a te smeri. Dumnezeu să ne întărească pe 
toţi, ca să nu slăbim din această pricină, ci să continuăm să 
aducem rod după cum suntem în stare! 

Fie ca Dumnezeu să-1 călăuzească pe P.Q. şi familia 
sa la Ortodoxie. Spune-i tot ce poţi, dar nu fi prea idealist, 
indiferent despre ce îi vorbeşti. Aceşti Credincioşi Vechi 
sunt fascinanţi, dar sunt departe de duhul Ortodoxiei, sunt 
ceva în genul Mateiţilor. 110 



21 Septembrie/4 Octombrie 1975 

întreaga harababură [părintele Pantelimon şi adepţii 
săi vs. conducerea rusească a Bisericii din Diaspora] 
despre care se presupune că s-a limpezit este, bineînţeles, 
90% o dezordine a părintelui Pantelimon şi, departe de a fi 
limpezită, prevesteşte pentru viitor numai necazuri. Nu va 
trebui decât să aşteptăm şi să vedem, având în vedere că 
părintele P. nu este o autoritate în Biserica noastră şi că 
următoarea lui "mişcare dramatică" trebuie privită cu o 
suspiciune extremă. Din spatele lui vine un foarte puternic 
miros de politică şi cred că într-o zi va face o greşeală 
politică care îi va fi fatală. Să fim pregătiţi şi cumpătaţi. 



110 Membrii unei grupări greceşti pe Stil Vechi, atât de extreme în 
aspectele ei eclesiologice încât se consideră singurii ortodocşi 
adevăraţi care au mai rămas pe faţa pământului. 

Despre vizita la tine a Credincioşilor Vechi [din 
Oregon]. Nu se poate avea un dialog cu ei. Sunt sectari, iar 
duhul lor, nu doar aspectul exterior, îi desparte de 
Ortodoxie. Dacă Dumnezeu i-ar putea cumva atrage pe 
unul sau pe altul la Ortodoxie, ar fi foarte bine, dar nu 
trebuie să le satisfacem orgoliul sectar. Sfântul Paisie 
Velicikovski a fost împotriva primirii credincioşilor vechi, 
chiar dacă aceştia nu cereau nimic decât facerea Crucii cu 
două degete - nu din pricina acestui act de mai mică 
importanţă, ci pentru că acest fapt dovedea că încă mai 
aveau o mentalitate sectară. Bineînţeles, de atunci Biserica 
Rusă le-a permis Credincioşilor Vechi să-şi facă semnul 
Crucii cu două degete şi să-şi păstreze cărţile de slujbă. 
Pentru ca un Credincios Vechi să devină ortodox, trebuie 
ca acesta să-şi dea seama că elementele exterioare pe care 
ei le păstrează nu constituie esenţa Ortodoxiei. 

Cât despre vizită, lasă să fie doar o vizită. Vorbeşte 
doar despre ce te interesează pe tine şi pe ei, dar nu te 
aprinde spunând că regulile sunt o nerozie care nu duce la 
nimic. Dacă vor să se certe pentru ceva, găseşte un 
răspuns, cum spune Apostolul Petru, după puterea ta. 

Credinciosul Vechi Pimen Sofronov (iconarul care a 
pictat frescele de la mormântul Fericitului Arhiepiscop 
Ioan), datorită insistenţelor părintelui Dimitrie 
Alexandrov, 111 a primit Sfânta împărtăşanie într-una din 
bisericile noastre de la Locurile Sfinte cu câteva luni 
înainte de a muri. Dar bineînţeles că el nu era deloc un 
Credincios Vechi "riguros", aşa cum sunt sectarii propriu- 
zişi. 



111 Mai târziu, el a devenit Episcopul Daniel al Bisericii Ruse din 
Diaspora. 

Mai mulţi Credincioşi Vechi din Oregon ne-au făcut 
o vizită chiar în acest week-end, participând la Slujbele 
Citirilor din micuţa noastră capelă. Am fost mai puţin 
interesaţi de stricteţea şi aspectele lor exterioare, cât am 
fost de scopul vieţii lor, cine şi ce erau ei de fapt. Câţiva 
ani mai târziu, un tânăr Credincios Vechi din Erie, 
Pennsylvania, Pimen Simon, conducea o parohie de 
Credincioşi Vechi din Biserica Rusă din Diaspora, iar 
episcopii noştri le-au îngăduit să-şi păstreze Vechile 
Rânduieli. Ulterior a fost hirotonit. Prin eforturile 
părintelui Pimen, acest grup a dobândit nu doar un duh 
drept, dar de atunci s-au constituit ca model de evlavie 
pentru mulţi alţii din Biserică. 

între timp, au apărut zvonuri, şi zvonuri ale 
zvonurilor, emanaţii ale mănăstirii părintelui Pantelimon. 
Multe din acestea s-au concretizat în scrisori deschise, din 
care una am primit-o cu puţin timp în urmă, sau în 
articole ale părintelui Nichita în publicaţia sa parohială. în 
vremea aceea, ţinta lor continuă era Arhiepiscopul 
Averchie de Jordanville (f 1976), precum şi politica 
Sinodului nostru faţă de diverse grupuri de greci pe Stil 
Vechi şi episcopi. Atitudinea lor o găseam descurajantă şi 
tristă; eu începusem să sufăr de ceea ce părintele Serafim 
numea boala "laşităţii" - o ispită de a lăsa totul baltă. 

Atâta timp cât critica şi pălăvrăgeala emanată din 
mănăstirea părintelui Pantelimon se înscriu pe un nivel 
personal mai neînsemnat, părintele Serafim continua să 
spere într-un deznodământ, chiar dacă era supărat din 
cauza insultelor adresate Arhiepiscopului Averchie. Dar 
atunci când au început să atace un Sfânt Părinte - 
Fericitul Augustin - devenise, în final, prea de tot. Simţea 
că este de asemenea şi un atac la adresa Bisericii, drept 
care trebuie semnalat ca atare. 

2/15 Octombrie 1975 

Starea ta ne este familiară. De o vreme încoace am 
tot trecut prin atacuri ale aceleiaşi "boli"! Din fericire, 
când dau de primul semn al acesteia, de obicei părintele 
Herman apucă să se ferească la timp, şi invers, şi reuşim 
să ieşim din adâncurile disperării şi să ne continuăm 
lucrul. 

Cred că pricina "bolii" este foarte simplă: la fel ca şi 
noi, întotdeauna cauţi şi crezi în partea cea bună a 
oamenilor, indiferent de ce-ar putea face; iar apoi, când ei 
îşi dau seama că faptele lor nu sunt primite pozitiv, ci mai 
degrabă seamănă peste tot neîncrederea, şi ceea ce e mai 
grav este că te acuză că semeni neîncrederea - e suficient 
pentru a te arunca în deznădejde. 

Leacul este simplu şi conţine exact acelaşi lucru de 
care îţi vorbeam acum câţiva ani, când ai fost atacat ultima 
dată de grecii noştri: nu-i băga în seamă, indiferent de ceea 
ce spun sau fac. Nu le răspunde, nu te îndreptăţi nici tu 
nici altcineva înaintea lor; mai mult: nu crede un cuvânt 
din gura lor şi nu fă nimic din ceea ce ar putea să-ţi ceară. 

Ne simţim groaznic de trădaţi de grecii noştri. In toţi 
aceşti ani am crezut că sunt un suflet şi un cuget cu noi, că 
dau orice pentru cauza misiunii pe pământ american. Dar 
crede-mă, cred că în tot acest timp, tot ce-au construit a 
fost pentru propria slavă, profitând cu cruzime de 
încrederea episcopilor, preoţilor şi mirenilor ruşi simpli, 
pentru ca în final să iasă în faţă şi să se considere singurii 
specialişti cu autoritate în Ortodoxie. 

In continuare, ne-am dori din tot sufletul să greşim 
spunând acestea, dar să-i lăsăm să dovedească prin fapte şi 
cuvinte - nu prin plictisitoare îndreptăţiri de sine. 

De ani de zile le-am tot iertat greşelile şi excesele, 

iar pe părinţii Pantelimon şi Nichita i-am apărat de 
nenumărate ori - chiar de tine, după cum îţi aminteşti. Dar 
acum, pentru a ne păstra judecata sănătoasă, continuând cu 
spor misiunea ortodoxă, trebuie să spunem adevărul pe 
şleau: Aceştia sunt băieţi de liceu ce se joacă de-a 
Ortodoxial 

Ultimul număr din Mărturia creştin-ortodoxă al 
părintelui Nichita despre Fericitul Augustin este o 
grosolănie. El numeşte "teologi neexperimentaţi" şi 
"latino-cugetători" pe următorii: 

(a) Zeloţii greci care spun, "bineînţeles", că 
Fericitul Augustin este un Sfânt, dacă şi Sfântul Nicodim a 
crezut aşa. 

(b) Arhiepiscopul Ioan, căruia i s-a compus o 
slujbă şi este cinstit cu mare evlavie. 

(c) Sfântul Nicodim Aghioritul, care 1-a aşezat în 
calendar. 

(d) Tradiţia teologică rusă şi greacă a secolelor 
XIX şi XX, care a primit părerea Sfântului Nicodim. 

(e) Sinodul V ecumenic, care i-a conferit lui 
Augustin aceeaşi autoritate teologică de acelaşi nivel cu 
Sfinţii Vasile, Grigorie şi Ioan Gură de Aur. 

(f) Toţi Sfinţii Părinţi contemporani cu Augustin, 
dintre care nici unul (după câte ştim) nu 1-a numit eretic 
sau i-a tăgăduit vreun loc lângă marii învăţători ai 
Bisericii, chiar dacă s-au opus învăţăturii sale greşite 
despre har. 

Tradiţia sobornicească a Bisericii Ortodoxe îl 
acceptă pe Fericitul Augustin ca Sfânt Părinte, în ciuda 
punctelor slabe ale învăţăturii lui - la fel ca şi pe Sfântul 
Grigorie al Nyssei în Răsărit. Autoproclamarea Părintelui 
Nichita ca autoritate este copilărească şi categoric 
neortodoxă. 

Acesta este unul dintre nenumăratele exemple care 
scot în evidenţă faptul că grecii noştri sunt, în cele din 
urmă, incapabili de a discuta despre teologie - nu pentru 
că nu sunt destul de deştepţi sau pentru că sunt necitiţi, ci 
pentru că vor să arate cu înflăcărare că ei au întotdeauna 
dreptate. Acesta nu este duhul teologiei ortodoxe. 

Şi acum despre L.M.: dacă ea îl apără pe părintele 
Pantelimon, aceasta e din pricină că nu şi-a tăiat încă toate 
legăturile [emoţionale] cu el. Dacă e aşa, o aşteaptă numai 
necazuri. Ei bine, necazurile par să fi venit, şi L.M. nu va 
avea nici o pace până ce nu efectuează o ruptură completă, 
iar dacă nu, să se alăture sectei părintelui Pantelimon. 

Secta lui: din cauza atitudinii lor, grecii noştri nu vor 
mai colabora mult timp cu noi, şi nici cu Mateiţii nu cred 
că o vor mai duce mult, decât dacă în spatele cortinei e 
vorba de bani, sau e implicată vreo politică. Tocmai am 
primit o lungă scrisoare de la Vlădica Lavru. 112 (Apropo, 
vorbeşte despre "semănarea de tulburări păcătoase şi 
neîncredere în Biserică". Cum poţi califica ceea ce au 
făcut grecii cu Vlădica Lavru? Dacă întrebi pe oricine care 
se află sub influenţa părintelui P. despre Vlădica Lavru: 
„A, Vlădica Lavru, nu, nu putem avea încredere în el, etc". 
Vlădica Lavru ne-a scris o lungă scrisoare despre situaţia 
calendarului vechi grecesc; ceea ce spune el corespunde în 
mare măsură cu ceea ce ne-a scris dr. Kalomiros. Se pare 
că decizia Sinodului nostru ca noi să nu mai fim în 
comuniune, cel puţin pentru o vreme, cu Episcopul Petros 
(până ce nu-şi încheie socotelile cu Sinodul său pe Stil 
Vechi din Grecia) e un mod de a-1 linişti pe părintele P. şi 



112 Arhiepiscopul Lavru este acum stareţul Mănăstirii Sfânta Treime şi 
rector al Seminarului Sfânta Treime. 

220 



de a-1 împiedica de a mai oscila între dioceze. Dar dacă 
Sinodul l-ar trata deopotrivă şi pe părintele Pantelimon, 
cerându-i să rupă legăturile cu Mateiţii, până ce aceştia se 
vor realipi grupului Auxentie, fără a face ceva în Grecia 
fără cunoştinţa şi binecuvântarea propriului său episcop - 
ce crezi că va face sau va zice părintele P.? 

Sfârşitul "aventurii greceşti" pare aproape! Suntem 
mâhniţi doar pentru dezbinările pe care le pricinuiesc slava 
deşartă a grecilor. Biata noastră misiune americană! Ce va 
mai râde OCA şi Arhidioceza grecească! 

E adevărat că ne-am ajutat reciproc, am suferit 
împreună cu ei, dar îngâmfarea lor a întrecut orice limită. 
Haide să ne întoarcem la normal, ca toţi ceilalţi din 
Biserică, şi atunci relaţia noastră cu ei va fi din nou 
normală. 

Pentru aceasta: noi, cei ce am rămas, trebuie să 
continuăm pe aceeaşi cale a dreptei socoteli, fără vise 
măreţe de a ajunge cineva, căutând să ne mântuim 
sufletele şi încercând să împărtăşim şi altora bogăţiile 
Ortodoxiei. 

Nici să nu te gândeşti să abandonezi Nikodemos. 
Este mai de preţ decât îţi închipui - nu pentru că ai fi un 
mare teolog sau vreun specialist de vreun fel (să ne 
ferească Dumnezeu de vreunul ca acesta!), ci pentru că 
eşti suficient de simplu şi firesc pentru a crede că 
Ortodoxia este realmente Adevărul care aduce inspiraţie şi 
prospeţime în viaţă şi nu ceva supus unor meschine 
interese politice. 

Ţi-am inclus în sfârşit şi noul Orthodox Word. De un 
an ne străduim să-1 punem pe Vlădica Averchie pe această 
copertă. Lasă-i să creadă ce vor; acesta e un adevărat 
arhipăstor şi teolog ortodox străin de orice ipocrizie 
politică, ca unul care a suferit el însuşi enorm din pricina 

acestei "politici" din Biserică. Coperta ni se pare foarte 
odihnitoare. 113 Credem că în faţa acestui drept noi ne-am 
făcut datoria care se cuvenea! 

Un citat din Vechiul Pateric [egiptean] folosit de 
Arhiepiscopul Teofan al Poltavei pentru a-i îmbărbăta pe 
bieţii nevoitori ai vremurilor de pe urmă: 

"Fraţii părinţi ai Schitului au proorocit pentru 
neamul cel de pe urmă. Ce am lucrat noi? - ziceau ei. Şi 
răspunzând unul din ei, mare cu viaţa şi cu numele, awa 
Ishirion, a zis: noi poruncile lui Dumnezeu le-am făcut. Şi 
răspunzând, fraţii au zis: dar cei de după noi, oare ce vor 
face? Şi a zis: or să vină la jumătatea lucrului nostru. Şi au 
zis fraţii: dar cei de după dânşii? A zis awa Ishirion: nu au 
nicidecum lucru cei ai neamului şi rândului aceluia, ci va 
să le vină lor ispita. Şi cei ce se vor afla lămuriţi în vremea 
aceea, mai mari şi decât noi şi decât părinţii noştri se vor 
afla." 114 

Alţi Părinţi au spus: ispitele gândurilor, ale celor ce 
vor trăi în vremurile de pe urmă vor fi echivalente 
încercărilor fizice ale martirilor. Dar pentru a birui aceste 
ispite trebuie să trăim într-o lumediferită. 

Ai un carnet pentru a lua notiţe din Sfinţii Părinţi 
atunci când citeşti? Ai întotdeauna asupra ta o carte a 
Sfinţilor Părinţi din care să citeşti şi la care să te îndrepţi 
în momente de depresie? începe acum - e un lucru capital. 

Citim convorbirile părintelui Dimitrie Dudko 115 



113 Un portret remarcabil al Arhiepiscopului Averchie, Orthodox 
Word, mai/iunie, 1975. 

1 14 Preluare după traducerea românească a Patericului Egiptean, Alba 
Iulia, 1 994, Awa Isihirion. 

115 Publicate sub formă de carte sub titlul Nădejdea Noastră (SVS, 
Crestwood NY, 1979), aceste convorbiri au fost recomandate cu 

ţinute anul trecut în parohia sa (înainte să fie arestat) la 
Moscova. Foarte pilduitor! Activează în cadrul 
Patriarhatului Moscovei, iar fîlosofia lui e uneori inexactă, 
dar cu câtă îndrăzneală se împotriveşte ipocriziei, 
ateismului, politicii bisericeşti! Oamenii cărora le vorbeşte 
se situează la un nivel rudimentar. . . , iată un gând care ne 
revine adesea în minte de la el: Giulgiul din Torino este 
pentru ei! Este exact răspunsul "ştiinţific" la o întreagă 
generaţie de oameni ameţiţi de ateismul ştiinţific. Părintele 
Pantelimon se frământă atât de mult pentru a-şi forma o 
opinie proprie asupra Giulgiului (pentru care oricum nu 
oferă nici o dovadă), încât este, desigur, complet insensibil 
la nevoile unor astfel de credincioşi. 



4/17 Octombrie 1975 

Bucuraţi-vă în Domnul, şi iarăşi zic bucuraţi-vă. 
Sunteţi învăţaţi să fiţi smeriţi, nu să vă încredeţi în propria 
cugetare stricăcioasă! 

Cazul grecilor noştri constituie un exemplu clasic de 
înşelare (prelest), pricinuit de slavă deşartă şi de părerea 
de sine. Sfârşitul va fi catastrofal, şi mulţi vor cădea în 
prăpastie fiindcă s-au încrezut în părintele Pantelimon mai 
mult decât în Dumnezeu. 

Acum doi ani părintele P. mi-a spus în Seattle 
următoarele: „de dragul Bisericii, «totul» este permis - 
minciuna, furtul, orice; scopul scuză mijloacele". în acea 
vreme, nu mi-am dat seama de implicaţiile acestei 
afirmaţii, deoarece îmi închipuiam că, în anumite situaţii, 



căldură de părintele Serafim. Părintele Dimitrie a fost ulterior arestat, 
judecat şi trimis în exil intern de sovietici. 

pentru a evita un rău mai mare, este necesar să faci un 
păcat mai mic, precum minciuna. Dar acest lucru trebuie 
făcut întotdeauna numai dacă există o necesitate absolută, 
făcând acest lucru cu osândire de sine şi pocăinţă înaintea 
lui Dumnezeu pentru faptul că ai fost nevoit să faci ceva 
necuvenit. Dar în cazul părintelui P. acest principiu iezuit 
devine un principiu de bază în viaţa bisericească, pe care 
cei mai vicleni din punct de vedere politic îl pot practica 
fără nici o grijă. Are un mod greşit de a privi Biserica, fapt 
ce explică pricina pentru care şi-a construit mănăstirea în 
mijlocul unui oraş (pentru a-i folosi la maximum din 
"sfinţenia" sa pe oamenii însetaţi de spiritualitate), fiind 
repede interesat de problemele politice ale Bisericii de 
pretutindeni. 

"Of, ce plasă încurcată am ţesut când am învăţat să 
înşelăm pentru prima dată"! Dăm numai peste politică de 
cea mai proastă calitate. Există o lege spirituală: un 
sentiment de îngreuiere şi de disperare n-ar trebui să vină 
de la nişte conducători spirituali ai Bisericii; acest lucru nu 
e efectul harului. Dacă într-adevăr acest sentiment provine 
de la ei, ei se află în mare necaz; ceva e în neregulă cu ei. 
Totuşi, este mai uşor pentru cei care trebuie să sufere din 
această pricină, pentru că efectiv îi lămureşte 
duhovniceşte. 

Totul va trece, ca un coşmar teribil. Să nu uiţi că nu 
aceasta e realitatea. încearcă să eviţi orice gând care te 
îndeamnă să dai dreptate sau să învinovăţeşti pe cineva. 
Roagă-te pentru părintele P., care are probleme 
duhovniceşti, dar rupe orice legătură cu el. Din acea 
direcţie vin numai lucrări demonice, boli şi politică 
meschină. Aici, în adâncul nostru, noi suntem împăcaţi cu 
noi înşine, fiindcă ştim că Biserica e mai puternică decât 
cei care au fost înşelaţi să creadă că "ei" sunt Biserica, 

tocmai ei fiind cei ce cad întotdeauna, fâcându-i pe cei ce 
rămân în Biserică să fie astfel mai cumpătaţi. 



8 /21 Octombrie 1975 

L.M. ne-a trimis nişte scrisori din [mănăstirea 
părintelui Pantelimon din] Boston. Au un ton total 
neduhovnicesc şi, pe lângă aceasta, răspândesc zvonuri 
deghizate în virtuţi. Episcopii de care am fost mai 
apropiaţi nu ne-au turnat niciodată străina, papistaşa idee 
conform căreia ei şi un "cerc restrâns de iniţiaţi" sunt o 
elită care pot discuta liber chestiuni bisericeşti, iar maselor 
li se interzice acest lucru. Când a fost vorba de evenimente 
importante din Biserică, ei au fost întotdeauna liberi să-şi 
exprime opiniile, fără să ne flateze în vreun fel spunând că 
noi am face parte dintr-o "elită" care ştie despre ce e 
vorba. Dar, spre deosebire de acest aspect, notează 
următoarea contradicţie izbitoare: se presupune că numai 
episcopii şi elita, nu credincioşii, trebuie să ştie ce face 
părintele P. - dar scrisoarea către Nina spune că pricina 
comportării părintelui P. este "să demonstreze 
credincioşilor în Sinod şi printre cei de Stil Vechi din 
Grecia o oarecare logică" (citez din memorie). Da, "să 
demonstreze" credincioşilor. Singurul motiv pentru care 
aceasta este acoperită de o filosofie elitistă este din pricina 
faptului că "demonstraţia" nu a ieşit conform planului - a 
avut efecte laterale. Părintele P. şi adepţii lui o ştiu mai 
bine. Este sindromul mortal al convertitului. Este evident 
că vor să rămână în Biserica noastră, pentru că din punct 
de vedere politic este mult mai avantajos să fii "străin" şi 
să ai libertate maximă, pe care clerul nostru rusesc nu o 
are. Motivul exact pentru care credem că nu vor rămâne cu 

noi prea mult este că ei nu-şi dau seama bine de întreaga 
atmosferă bisericească; adică, ei "cred" că ştiu ce cred 
ruşii, numai că aceştia nu vor să le spună. Destul despre 
acest subiect plictisitor. 

Despre încercările tale: cele mai multe fac parte din 
ritmul firesc al vieţii, iar Dumnezeu îngăduie ca o mare 
parte din ele să se adune pentru că vede că eşti în stare să 
le înduri. Amorţeala de care eşti cuprins, care vine mai 
ales din expunerea în atmosfera politică dintr-un loc sfânt 
căruia îi este străină, va trece şi ea. Trebuie să înveţi să 
suferi şi să înduri, dar nu privi lucrurile ca şi cum ar fi 
"nesfârşite şi triste". Aici greşeşti. Dumnezeu trimite şi 
multe mângâieri, pe care le vei cunoaşte din nou. Trebuie 
să înveţi să găseşti bucurie în mijlocul dozelor crescânde 
de tristeţe; astfel îţi vei putea mântui sufletul şi-i vei ajuta 
şi pe alţii. 

încă sunt multe de făcut atât pentru tine cât şi pentru 
noi, haide să nu renunţăm. Nu-ţi lua "la revedere" de la 
munca editorială. Munceşte fără întrerupere la ea. Este atât 
de mult material inspirator pentru tipărit după ce-1 vei fi 
absorbit în suflet, străduindu-te apoi să-1 mesteci pentru 
noii noştri convertiţi. Chiar şi noi suntem nerăbdători să 
finalizăm în această iarnă câteva din proiectele noastre mai 
mari. 



22 Octombrie/ 4 Noiembrie 1975 

La mulţi ani de ziua numelui Vlădicăi Averchie! 
Tocmai l-am întrebat pe părintele Mihail Pomazansky: 
"Există vreun ghid teologic autentic ortodox?" Răspunsul 
lui: „Arhiepiscopul Averchie!" 

Legat de Credincioşii Vechi [de vizita lor]: 
observaţiile tale par echilibrate, oferindu-ne o imagine a 
lor la care ne aşteptam. Bineînţeles că nu e nici un rău să 
continui relaţia personală cu ei. Dacă vor să devină 
ortodocşi, aceasta va veni la timpul potrivit. 

Avem vaga impresie că L.M. e supărată pe noi din 
cauza părintelui Pantelimon. Chiar crede că ne aflăm într- 
o vrajbă personală? Cea mai bună asigurare împotriva 
vreunei tulburări pe care ţi-ar putea-o pricinui este 
conştiinţa fermă că părintele P. şi adepţii lui nu sunt o 
autoritate pentru tine: tu ai de îndeplinit propria lucrare cu 
care el nu are nici o legătură. Cugetă la această idee cu 
calm şi fermitate. Nu cred că înţelege ce vreau să spun 
atunci când afirm despre ea că mai bine ar "termina" cu el 
- nu mă refer desigur la relaţiile personale, ci la 
dependenţa emoţională. 

Apropo, ne-a răspuns Vlădica Averchie, 
mulţumindu-ne pentru sprijinul moral acordat în această 
perioadă foarte dificilă pentru el. 

V. şi familia lui ne-a vizitat în acest week-end. O 
vizită plină de veselie. Se pare că sfera noastră de 
influenţă este aceea a celor simpli şi a copiilor; nu 
potrivim teologia cu casele mari 116 . Slavă lui Dumnezeu! 
Vizita lui J.K. a fost şi ea înduioşătoare... dacă şi-ar 
aborda şi ea ideile cu mai multă seriozitate! 

23 Noiembrie/6 Decembrie 1975 

Iartă-ne că îţi scriem aşa târziu. Am fost copleşiţi de 
lucrul la finalizarea Tebaidei Nordului şi la terminarea 



116 Aici părintele Serafim afirmă că teologia pe care o propune nu se 
lasă contaminată de duhul rece al teologiei academice [n. tr.]. 

227 



Calendarului, nu ne-a mai rămas mult timp pentru altceva. 
Slavă lui Dumnezeu, am terminat de tipărit Tebaida, şi am 
dus-o la timp în San Francisco pentru legare, reuşind să 
trec şi pe la mama înainte să plece în San Diego. La sfârşit 
am adăugat multe materiale greu accesibile chiar în limba 
rusă, iar Epilogul are nişte idei cheie despre care sunt sigur 
că "unii oameni" nu le vor primi cu plăcere - dar faptele 
sunt foarte clare 117 . Acum lucrul la Calendar merge binişor 
şi chiar linotipul nostru a început să meargă binişor din 
nou, aşa că Ii mulţumim lui Dumnezeu. Articolul despre 
Kireievski [pe care-1 scrisesem pentru Nikodemos] este 
foarte bun, reuşind să comunice ideile cu claritate, dar 
totuşi puţini cred că îl vor înţelege. Totuşi acest lucru nu 
trebuie să te descurajeze; acum vor înţelege mesajul 
puţini, iar alţii îl vor înţelege mai târziu. Trebuie tipărit 



117 Epilogul la Tebaida Nordului, o secţiune remarcabilă şi plină de 
pătrundere, afirmă câteva lucruri tăioase despre care părintele ştia că 
nu vor fi bine primite de unii. Considerând că Biserica Rusească - şi 
în special monahismul rusesc - păstrase, chiar şi la acel nivel foarte 
scăzut din secolul al XVIII-lea, o vigoare şi un nivel de spiritualitate 
mai înalt decât cel din Grecia sau din alte ţări ortodoxe, părintele 
Serafim s-a întors apoi în vremea noastră, spunând că această vreme 
este caracterizată de un "vid spiritual nemaiîntâlnit", unde "viaţa 
obişnuită a devenit anormal de 'confortabilă' şi chiar perspectivele 
unora dintre conducătorii religioşi şi intelectuali sunt teribil de 
frivole". Cu toate acestea, noi trebuie să "ţinem vie în inimile noastre 
mireasma pustiei: să îi avem în minte şi în inimă pe aceşti îngeri în 
trup, bărbaţi şi femei, şi să-i ţinem ca pe cei mai adevăraţi prieteni ai 
noştri", rămânând "întotdeauna departe de patimi şi de aplecarea către 
lucrurile acestei lumi, chiar când acestea se instalează într-o instituţie 
sau într-un conducător al vreunei organizaţii bisericeşti; să fii în 
primul rând un locuitor al Ierusalimului Ceresc... şi numai în al doilea 
rând un membru al acestei lumi pieritoare de jos". 

sub formă de broşură. 118 Sunt sigur că d-na Konţevici se 
va umple de bucurie. Această "reînviere" a lui Kireievski a 
fost visul ei şi al soţului ei. 



3/16 Decembrie 1975 

Am fost atât de ocupaţi cu tipăritul (cu Calendarul 
ne-am întins aproape o săptămână) încât nu ne-am gândit 
foarte mult la lumea din afară, dar nemulţumirile care ne 
împresoară ne fac să ne gândim la "marea problemă". 
Coperta noastră cu Vlădica Averchie pare să ne fi aşezat 
definitiv într-o anumită categorie - care poate este şi cea 
mai bună. Simţim că peste noi se odihneşte o greutate de 
neînţeles, ca şi cum am duce greul unei lupte ale cărei linii 
de front nu sunt clare. 

Poate că izolarea în care ne aflăm ne dă puterea să 
ducem această greutate, aşa că nu putem decât să-I 
mulţumim lui Dumnezeu. In jurul părintelui Pantelimon s- 
a creat un nor care îi împiedică până şi pe oamenii mai 
cumpătaţi să gândească limpede; noi am primit mai multe 
semnale care ne spun că generaţia mai veche speră ca noi 
să luăm cuvântul şi să îndreptăm lucrurile la momentul 
potrivit. Dumnezeu să ne dea putere. Vlădica Ioan a 
binecuvântat şi i-a dat nume revistei noastre Orthodox 
Word, aşa că mergem înainte având încredere în el. In 
general suntem în pace şi avem treabă până peste cap. 

Am avut puţină zăpadă, iar ultimul petic de zăpadă 
se va topi astăzi; drumul nostru a fost accesibil cam tot 



118 A fost ulterior extins şi tipărit ca broşură sub titlul Un om este 
credinţa sa [A man îs His Faith] (St. George Orthodox Information 
Service, London, 1980). 

timpul. Cu voia lui Dumnezeu, te aşteptăm să vii la 
sărbătoarea noastră [Sfântul Herman din Alaska, 25 
decembrie, Stil Nou]. Roagă-te pentru noi. 



20 Decembrie/2 Ianuarie 1975 

Mulţumită lui Dumnezeu, boala mea e aproape 
vindecată. Mai rămâne o uşoară slăbiciune şi puţină 
răguşeală, poate din cauză că am umblat prea mult în 
ultimele zile prin aer rece. Aminteşte-ţi [legat de editare]: 
tu nu eşti un om de afaceri care alimentează o piaţă deja 
existentă; eşti mai degrabă un pionier care se aventurează 
pe un pământ nou şi neexplorat de cititorii noştri. De aceea 
nu te poţi aştepta ca mulţi, sau majoritatea dintre ei, să 
înţeleagă deplin ceea ce primesc. 

Când am început Orthodox Word-ul (cu doisprezece 
abonaţi!) ne-am dat seama că pentru a supravieţui 
financiar trebuia să ne creăm propria piaţă. Acest lucru 1- 
am realizat, iar majoritatea abonaţilor ne plătesc pentru ca 
noi să le dăm ceea ce credem că trebuie să aibă! Tu 
participi alături de noi în acest spirit pionieresc şi de fapt 
cei mai mulţi dintre cititorii tăi s-au abonat şi la Orthodox 
Word, astfel că ei sunt deschişi către ceea ce le oferi, chiar 
dacă acum nu-şi dau seama pe deplin de acest lucru. 

Roagă-te pentru noi. Stau în chilia mea pregătind 
material pentru următorul Orthodox Word. E atât de mult 
de spus. Tocmai ne-a scris d-na Konţevici: i-a plăcut 
foarte mult "Prologul" 119 şi scrie: "Dacă nu ai fi stătut în 



119 Un articol despre Sfinţii din Galia din The Orthodox Word, 
Sept./Oct. 1975. A fost folosit mai târziu ca material introductiv 

sălbăticie, nu te-ai fi gândit niciodată să scrii un asemenea 
articol!" 



[Nedatată, scrisă probabil de 
Sărbătoarea Naşterii Domnului, 1975:] 

Salutări de sărbătoare! Suntem plini de speranţe şi de 
planuri pentru Noul An. N-a mai rămas decât puţin timp. 
Să răscumpărăm timpul! 



pentru cartea Vieţile Părinţilor [Vita Patrum: The Life ofthe Fathers] 
de Sfântul Grigorie de Tours (Platina, 1988). 

[1976] 



3/16 Ianuarie 1976 



Terminând mare parte din munca de anul trecut şi 
având în faţă perspective măreţe, ne simţim teribili de 
inspiraţi de noul an, dar vom reuşi ceea ce ne-am propus 
numai dacă Dumnezeu va continua să ne ofere aceleaşi 
condiţii. Ne ajută şi vremea de primăvară! S-ar putea ca, 
cu voia lui Dumnezeu, noul Orthodox Word să apară până 
la sfârşitul săptămânii următoare. Rămâne să mai finisăm 
puţin prezentarea Vlădicăi Andrei 120 (a doua din seria 
noastră - "pilde vii". Roagă-te să fim în stare să spunem 
despre el ceea ce e de folos şi de inspiraţie pentru alţii. 

Lupta Credincioşilor Vechi 121 pentru supravieţuirea 
tradiţiilor lor (faţă de care nu poţi decât să ai o oarecare 
simpatie) nu este aceeaşi luptă pe care noi, ortodocşii, o 
ducem pentru a ţine în viaţă duhul Ortodoxiei. Peste tot 
vedem cum duhul este stins, iar dacă duhul va pieri, 
păstrarea vechilor obiceiuri nu va fi de nici un folos! 



120 Arhiepiscopul Andrei (f 1979) din mănăstirea Novo-Diveevo din 
statul New York. 

121 Familia mea făcuse o vizită Credincioşilor Vechi din Oregon. 

18/31 Ianuarie 1976 

Starea lui O. şi P. [doi convertiţi cunoscuţi mie şi 
părintelui Serafim] e o stare deprelest [înşelare] numită de 
Sfinţii Părinţi "închipuire" sau "părere de sine", atunci 
când se împleteşte o plasă de idei lipsită de vreo legătură 
reală cu realitatea, motiv pentru care, când se manifestă, 
par foarte "aiurea". In acest caz, o persoană se comportă 
conform cu patimilor sale, crezând că este logică, adică în 
acord sistemul de idei pe care şi 1-a împletit. De obicei 
diavolul se foloseşte de o idee mai neînsemnată pentru a 
ne prinde în cursă, ştiind că ne poate prinde apoi în ceva 
de care ne-am legat afectiv; şi acea "prindere" este 
suficientă pentru a ne determina să ţesem toată plasa 
păianjenului, care ne va prinde cu totul aruncându-ne în 
înşelare. Cel mai probabil e că scrisorile lui O. din ultima 
vreme au venit după lungi frământări şi conversaţii cu el 
însuşi. Scrisorile nu exprimă vreo realitate anume, ci trepte 
diferite ale conversaţiilor cu sine însuşi, cel din plasa 
păianjenului. Am văzut aici nenumărate exemple [cu unii 
candidaţi la viaţa monahală], care arată cu prisosinţă 
dificilul fenomen al convertirii. Răspunsul pare să fie 
numai unul: viaţa duhovnicească conştientă conformă cu 
învăţătura patristică. Numai acolo poate fi găsit adevăratul 
mod de gândire, care risipeşte toate "opiniile" noastre. I- 
am cerut Vlădicăi Averchie să scrie un articol pe această 
temă. 



28 Ianuarie/ 10 Februarie 1976 

Am uitat să te întrebăm cum se descurcă L.M. în 

comunitatea ta. Are cumva vreun dor pentru viaţa din 
marile oraşe? Mi-a spus că ea şi J.K. nu se prea înţeleg, ea 
crezând că e vorba de pizmă. Dar poate că e din pricină că 
J. nu poate suporta genul lui L. - deschis, având 
întotdeauna dreptatea de partea ei, încă reflectând ceva din 
atmosfera răsfăţată a perspectivei "bostoniene"? 

Deja am vorbit cu L., ne-am şi scris despre această 
abordare răsfăţată a Ortodoxiei - plină de palavre, care 
"ştie ce se-ntâmplă", care are "răspunsul exact" la orice 
problemă, conform cu ceea ce spun "specialiştii". încep să 
cred că aceasta e problema ei principală, care nu îl priveşte 
în mod direct pe părintele Pantelimon. 

Un exemplu: ea este îngrozită de faptul că T. a fost 
primită în Biserică [venind din romano-catolicism] fără 
Botez sau Mirungere. "E greşit", zice ea. Dar noi nu 
vedem nimic greşit; e de datoria preotului şi a episcopului 
să decidă, şi deci nu e treaba noastră (cu atât mai puţin a 
ei). Rânduiala prin care ea fost primită a fost de mult 
aprobată prin iconomie, şi poate că în acest caz a fost cea 
mai bună soluţie, deoarece T. ar fi putut ezita şi mai mult 
în faţa Botezului. Pogorământul Bisericii a fost înţelept. 
Dar L. ar vrea ca cineva "să-i citească Vlădicăi Antonie 
hotărârea Soborului" pe această temă. Dragul meu, el a 
fost aici, compunând hotărârea care permite explicit 
episcopilor să se folosească de iconomie ori de câte ori 
doresc! Nu ne place deloc această atitudine, pentru că 
introduce în atmosfera Bisericii tulburări complet inutile. 
Iar dacă are de gând să-i spună lui T. că ea nu este cu 
adevărat o membră a Bisericii Ortodoxe, ar putea pricinui 
răni de nespus în sufletul ei. 

Un alt exemplu: L. era foarte bucuroasă că Q. a fost 
botezată [după ce fusese de mai mulţi ani membră a 
Bisericii Ruse din Diaspora]: în sfârşit, a procedat "drept"! 

Dar pe noi nu ne mulţumeşte deloc această atitudine, 
pentru că vedem din partea ei un semn al unei imaturităţi 
spirituale de proporţii şi un fanatism îngust din partea 
celor ce îl încuviinţează. Sfântul Vasile cel Mare refuzase 
să boteze un om care se îndoia de validitatea botezului 
său, şi aceasta deoarece el primise deja împărtăşanie de 
mai mulţi ani şi era prea târziu să te îndoieşti atunci de 
calitatea lui de membru al Bisericii lui Hristos! 

In cazul convertiţilor noştri este evident că cei ce 
insistă sau sunt convinşi să primească Botezul după ce au 
fost membri ai Bisericii încearcă, dintr-un sentiment de 
nesiguranţă, să primească ceva pe care taina nu îl dă: 
siguranţă psihologică, o compensaţie pentru vechile 
eşecuri din vremea când era deja ortodox, un abonament 
pe viaţă la "clubul" celor care au dreptate, o 
"corectitudine" duhovnicească automată. Dar acest act 
pune sub semnul întrebării Biserica şi slujitorii ei. 

Dacă preotul sau episcopul care ar primi asemenea 
oameni ar greşi (atât de mult încât să fie necesar apoi ca 
întreaga rânduială a primirii să fie săvârşită din nou!), s-ar 
crea un soi de Biserică în Biserică, un clişeu care, spre 
deosebire de „cei mai mulţi episcopi şi preoţi", are 
întotdeauna "dreptate". Şi desigur că aceasta este cea mai 
mare problemă de astăzi - şi chiar a vremurilor ce vor 
urma [subl. trad.]. Este foarte greu să te lupţi cu ea, pentru 
că ţi se oferă răspunsuri "simple şi clare" la toate 
întrebările, iar instabilii noştri convertiţi găsesc că acesta 
este răspunsul la toate nevoile lor. 122 



122 Trebuie notat că acum, după 23 de ani de când părintele Serafim a 
scris acestea, situaţia din Bisericile heterodoxe şi din diocezele 
ortodoxe mai moderniste s-a înrăutăţit într-un grad pe care părintele 
Serafim nu l-ar fi putut anticipa şi care sigur l-ar fi îngrozit. In 

Câteodată am vrea să credem că toată "problema 
părintelui Pantelimon" din Biserica noastră este doar o 
chestiune de accente diferite care, în final, nu vor fi teribil 
de importante. Dar cu cât analizăm mai mult, cu atât 
ajungem să credem că treaba e mult mai serioasă decât 
atât, că de fapt se formează un "sectarism ortodox" pe 
cheltuiala (şi spre paguba) poporului nostru simplu. Pentru 
aceasta, cei ce sunt conştienţi de acest lucru, trebuie să fie 
"râvnitori conform cunoştinţei". In trecut, Biserica a 
supravieţuit unor ispite mai mari, dar ne temem pentru 
convertiţii noştri, ca nu cumva în simplitatea lor să fie 
atraşi în vreo sectă şi/sau în afara Bisericii. 

Dumnezeu este cu noi! Trebuie să sporim în 
credinţă. 



14/27 Februarie 1976 

Roagă-te pentru R. Scrie că e pe cale să "renunţe" la 
Ortodoxie şi e "obosit" pentru că nu a găsit ceea ce căuta 
de şaisprezece ani. E trist, o poveste tipică despre 
convertire (una dintre cele mai obişnuite): goliciune în 
interior, şi mai vrea să obţină ceva de la Ortodoxie fără să 
lucreze asupra lui însuşi, adică în sensul de a-i jertfi ceva 
lui Dumnezeu. Acum îi scriu să citească Confesiunile 
Fericitului Augustin, o bună carte pentru convertiţi, cu 
toate că, după cum se ştie, Fericitul Augustin avea destulă 



general, Biserica Rusă din Diaspora consideră necesar şi de cuviinţă 
să recomande mai puţin folosirea "iconomiei" insistând mai mult 
asupra acriviei pastorale, pentru a evita să se ajungă la deznodăminte 
nefericite. în orice caz, aceasta nu are de-a face cu comportamentul 
sectar şi deosebit de legalist al celor care neagă existenţa harului în 
Bisericile şi diocezele de pe Stil Nou. 

energie interioară pentru a începe ceva! E foarte interesant 
ceea ce scrie în Cartea a Vi-a, anume cum el împreună cu 
zece prieteni voiau să întemeieze o comunitate, dar şi-au 
pus problema soţiilor, cum se vor încadra..., apoi planul a 
căzut. 

Sfântul Grigorie de Tours este teribil de 
impresionant! Am găsit o viaţă a lui din secolul X, 
alcătuită în special din scrierile lui..., este una din cele 
mai mişcătoare vieţi pe care le-am citit vreodată. 

Deoarece locuiam atât de departe de prima parohie 
(350 de mile depărtare) nu cunoşteam încă toate 
formele pe care le putea lua evlavia ortodoxă, în special 
cele legate de Postul Mare. Auzisem, sau citisem despre 
Rânduiala Iertării cu care începe Postul Mare, dar nu o 
văzusem până atunci, şi nici nu înţelesesem exact sensul 
ei, aşa că l-am întrebat pe părintele Serafim. 



21 Februarie/ 5 Martie 1976 

Cererea iertării din această duminică [Duminica 
Iertării] are loc după Vecernie. De obicei, înainte de a cere 
iertare, se cântă Canonul Paştilor, pentru ca cei de faţă să 
guste puţin din bucuria pascală înainte de începerea 
Postului (iniţial se practica numai de către pustnici, care 
posteau aşa de aspru încât abia mai supravieţuiau până la 
Paşti, dar constituia şi o mângâiere pentru noi păcătoşii). 
Este bine să ceară iertare unul altuia în mod personal, 
printr-o plecăciune până la pământ şi un sărut întreit 
(pentru cei de acelaşi sex) sfârşind cu a doua plecăciune 



123 Aproximativ 57 de km [n. tr.]. 

până la pământ. în mănăstiri această rânduială se face 
conform rangului, într-o ordine desăvârşită, dar într-un loc 
precum Catedrala din San Francisco e o dezordine 
minunată, toţi fiind aliniaţi se pleacă înaintea episcopului 
şi a clerului, iar restul oamenilor din catedrală se pleacă 
cum pot. 

Am primit în sfârşit scrisoarea doctorului Kalomiros 
despre evoluţie, pe care am citit-o cu diverse simţăminte. 
Sunt aici destul de multe lucruri pozitive, pe care le-am 
putea folosi în studiile noastre despre evoluţie. El a 
corectat câteva greşeli şi inexactităţi din citatele şi 
interpretările mele patristice şi, pentru prima dată, 
concepţia lui originală despre evoluţie începe să se 
limpezească. Totuşi, ceea ce este dezamăgitor, este să vezi 
cum şi-a construit un sistem solid pentru uzul propriu. 
Suntem de acord cu o mare parte din citatele lui patristice 
(deşi nu toate), dar el le-a pus împreună, asociindu-le cu 
filosofia modernă a evoluţiei, crezând că aceasta este 
incontestabil un fapt ştiinţific - refuzând chiar să discute 
cu mine despre partea ştiinţifică, până ce îi voi putea oferi 
un titlu de expert în ştiinţă. Cred că-i vom trimite un citat 
dintr-o teză de doctorat în Biologie în care se arată că 
teoria "recapitulării" fetusului uman (despre care 
Kalomiros crede că e un fapt dincolo de orice critică, nu 
mai este luată în serios de oamenii de ştiinţă. Este evident 
că nu este obişnuit cu critica recentă sau cu autocritica din 
ştiinţa evoluţionistă; la acest aspect, probabil că Grecia 
este în urmă cu multe decenii înaintea Vestului. Dar per 
total, critica lui nu e chiar aşa de inutilă. 

I-am întâlnit pe Vlădica Antonie şi pe Vlădica 
Nectarie; sunt nişte martiri pentru turmele lor. Mulţumită 
lui Dumnezeu, trăim în afara lumii şi a "obişnuitei vieţi 
bisericeşti"! La următoarea ta vizită vei vedea ce 

îmbunătăţiri frumoase a adus Vlădica Antonie pentru 
Biserica noastră! 

Am avut prima zăpadă însemnată a anotimpului, iar 
camionul nostru este împotmolit pe la jumătatea drumului 
spre munte, cu aproape o tonă de hârtie şi alte materiale în 
el. 

Dumnezeu este cu noi! Ne cerem iertare înainte de 
începutul Postului pentru păcatele împotriva ta făcute cu 
gândul, cuvântul şi fapta. Dumnezeu să ne ierte pe toţi şi 
să ne miluiască. Fie ca acest Post să fie unul plin de roade. 

Părintele Serafim se hotărâse să tipărească o serie de 
articole, majoritatea fiind traduceri de-ale sale, bazate pe 
Vita Patrum a Sfântului Grigorie de Tours. 



A Doua Sâmbătă a Postului Mare, 1976 

M-am cufundat adânc în Ortodoxia din Galia 
secolului VI. Ce mireasmă minunată are! Ne rugăm ca 
Dumnezeu să ne ajute să tipărim această carte ca o datorie 
către Vlădica Ioan [care i-a iubit atât de mult pe sfinţii din 
Vestul pre-schismatic]. Introducerea mea, care a început 
cu două pagini, are acum treizeci spre patruzeci de 
pagini! 12 

S. [unul din novici] va pleca spre Jordanville 
[Mănăstirea Sfânta Treime]... Bietul om nu are nici cea 
mai mică idee despre ce înseamnă să "lucrezi pe cont 
propriu"! 



124 în forma ei finală, atunci când cartea a fost publicată, această 
Introducere a ajuns la aproape o sută de pagini. 

17/30 Martie 1976 

La mulţi ani de Ziua Onomastică! Hristos să te 
păzească totdeauna în harul Său. 

Ideea unei "biblioteci" a noastre ne-a bucurat şi pe 
noi 125 - cel puţin ştim că există undeva! De fapt ne-am 
gândit mult la ea în ultima vreme, dar am fost ocupaţi cu 
un proiect ce nu suferea amânare - nişte îmbunătăţiri la 
tipografia noastră. 

Este evident [din răspunsul referitor la tipărirea 
cărţilor şi a revistei lor, Orthodox Word] că există un 
interes real faţă de Ortodoxie. Ceea ce e dezamăgitor e 
faptul că există prea puţină ascultare, şi aici mă refer la 
povestea numeroaselor eşecuri ale convertiţilor. Nu am 
mai auzit de R.; cel mai probabil e că va încerca să-şi 
găsească răspunsurile în Boston, etc, de ce? Pentru că 
doreşte în primul rând un fel de "siguranţă" care nu-1 va 
clinti sau schimba, sau care îl va face să-şi asume cine ştie 
ce responsabilitate. 126 

Nu văd multe speranţe nici pentru ceilalţi cursanţi de 
vara trecută ai academiei noastre. Toţi au stat alături de 
noi, dar este evident că C. e pe cale de a deveni un "floater 
ortodox" 127 , iar părintele S. pune în circulaţie "sindromul 



125 îi propusesem să vin la schit şi să cataloghez imensa dar întrucâtva 
dezordonata lor bibliotecă. 

126 De fapt, nu mult timp după aceea R. a apostaziat, devenind budist. 

127 Cuvântul floater este un americanism care desemnează un alegător 
al cărui vot poate fi cumpărat, un muncitor sezonier sau ceva care 
pluteşte, care e dus de toate valurile; e lesne de înţeles la ce se referă 
sintagma orthodox floater. Mai departe, părintele Serafim foloseşte 
substantivul floating înţelegându-1 ca ispită în care pot cădea cei 

convertitului decepţionat" care nu-şi poate găsi pacea 
nicăieri. Ne rugăm să supravieţuiască, dar background-ul 
şi atmosfera lumească complotează puternic împotriva lor. 
B. continuă să viseze, dar cel puţin stă într-un singur loc, 
Jordanville, de unde tocmai am primit ceva de la el, de 
care ne-am bucurat foarte mult: un încărcător de baterii 
pentru bateriile casetofonului nostru. 

Cu voia lui Dumnezeu, vom umple mai multe 
numere din Orthodox Word cu materiale despre Ortodoxia 
din Galia; bineînţeles că pot exista cazuişti care cred că 
aceşti sfinţi "nu se regăsesc în calendar", sau că umbra 
Fericitului Augustin învăluie mai multe figuri importante 
ale acestui timp. 

Legat de primul punct, am foarte uşuraţi de replica 
Vlădicăi Nectarie. El a pus doar o sigură întrebare: „Au 
fost ei atunci [înainte de marea Schismă] recunoscuţi ca 
sfinţi de Biserica Romano-catolică? Dacă da, atunci fireşte 
că sunt ortodocşi" - probabil cu câteva excepţii care 
trebuie cercetate separat. 

Legat de al doilea punct, noi ne-am temut puţin de 
"reacţia din Boston", pur şi simplu pentru paraziţii pe care 
i-ar putea pricinui. Din acest motiv, am primit acum două 
zile cu o mare uşurare ultima reeditare făcută de părintele 
Nichita a articolului semnat de părintele George Grabbe 
despre educaţia ortodoxă a copiilor, unde Prosper din 
Aquitania este citat favorabil. Singurul susţinător "fanatic" 
al doctrinei despre har a Fericitului Augustin din Galia 
secolului V! El este singura figură a timpului său pe care 
noi am ezita să-1 numim Sfânt fără o cercetare prealabilă 
(pe care o vom şi face curând), dar chiar şi atunci am vrea 



instabili, cei duşi de diferite "valuri", curente, parohii, viziuni, păreri 
sau de propriile patimi născute sau influenţate de acestea [n. tr.]. 

să credem doar că el accentuează prea mult unele aspecte 
şi nu oferă o învăţătură falsă. Apropo, micul articol al 
părintelui Mihail Azkoul despre Fericitul Augustin din 
ultimul număr din Viţa Cea Adevărată [The True Vine] 
este destul de slab, construit numai din citate de "la sursă". 
Nu ştie nici măcar unde să caute pentru a afla care este 
adevărata perspectivă ortodoxă despre el. 

Dar dincolo de aceşti paraziţi, atmosfera secolelor VI 
şi VII din Galia este întăritoare şi plină de inspiraţie pur 
ortodoxă, mergând chiar până la detaliile iconografice, 
vestimentare etc. Sfântul Grigorie de Tours este un izvor 
atât de bogat, încât nu mai este nevoie să "reconfigurezi" 
duhul ortodox al acelei vremi; noi îl recunoaştem şi ca pe 
un Părinte al Răsăritului, iar cărţile lui sunt realmente de 
aceeaşi valoare ca şi Dialogurile Sfântului Grigorie cel 
Mare, Lavsaiconul, Limonariul, etc. Dacă Dumnezeu ne-ar 
mai fi dat încă doi ani cu o ocazie de aur ca acum, am fi 
putut folosi Galia ca pe un "cap de pod" pentru a 
administra o doză puternică atât Angliei cât şi Irlandei 
ortodoxe! Sau poate ai putea face tu acest lucru! 

Călătoria ta [în Anglia şi Scoţia] din această vară să 
fie începutul unei conştientizări ortodoxe a Angliei din 
trecut, nu numai pentru tine, dar şi pentru alţii. Pentru 
rugăciunile Vlădicăi Ioan, fie ca acest drum să aducă 
roade. 

Mi-ar plăcea teribil să stau aici şi să traduc operele 
complete ale Sfântului Grigorie de Tours (existente toate 
într-o franceză foarte literală care îmi va ajuta latina mea 
defectuoasă) precum şi alte multe texte de temelie ale 
acelui timp pe care le avem în ruseşte. Din când în când, 
ne mai îngăduim să şi visăm nu numai la o bibliotecă 
completă, ci şi la doi sau trei fraţi care să fie de un cuget 
cu noi, care ar putea să dubleze sau să tripleze munca de 

traducere şi tipărire; dar realitatea obiectivă ne spune că 
noi atingem o eficienţă maximă tocmai "prin suferinţa 
până la capăt" pe care o îndurăm. Am impresia că noi 
"pre-digerăm" hrana unui anumit număr de căutători, şi 
dacă am mestecat-o prea mult, vor începe să li se facă rău! 
N-am revenit la scrisoarea lui Kalomiros şi, înainte 
de vară, nu cred că vom mai încerca vreun răspuns. In 
ciuda tonului ei neplăcut, scrisoarea are folosul ei, căci 
arată ce fel de reacţie ar fi stârnit în anumite cercuri cartea 
noastră despre evoluţie, dacă n-ar fi fost mai întâi 
testată/încercată prin acest schimb de scrisori. Aceasta ne 
ajută să evităm unilateralitatea. Am impresia că dr. 
Kalomiros e puţin raţionalist; el nu scrie ca din interiorul 
unei tradiţii, ci ca unul care se străduieşte să se introducă 
în tradiţie. Neîntrerupta noastră tradiţie rusească, în ciuda 
presupuselor sau adevăratelor ei western-isme, are o tărie 
şi o vioiciune pe care "redescoperitorii tradiţiei" nu o au. 
Să ne ajute Dumnezeu să exprimăm aceste lucruri într-un 
mod acceptabil şi uşor de asimilat pentru oameni de astăzi. 



Luni, în Săptămâna a V-a 
din Postul Mare 

Simţămintele tale în privinţa slujbelor Pascale sunt 
îndreptăţite. 128 Cel puţin aşa simţim şi noi! în condiţiile 
date, dacă această dorinţă s-a înfiripat de prima dată în 
inima voastră şi dacă aţi reuşit să vă împărtăşiţi cu o 
săptămână sau două înainte de Paşti este foarte firesc 



128 îi spusesem părintelui Serafim că, doar pentru această dată, ne 
gândeam să săvârşim în Etna slujba pascală prin citiri, decât să batem 
obişnuitul drum de 7 ore până în San Francisco. 

243 



duhovniceşte să întâmpini Pastele în linişte, acasă. Dar nu 
te aştepta ca mulţi să înţeleagă acest lucru! Cei mai mulţi 
oameni gândesc după "opinia publică bisericească", care 
nu întotdeauna înţelege astfel de lucruri. 



2/15 Aprilie 1976 

Roagă- te cu tărie! Marţi după- amiază Arhiepiscopul 
Averchie a trecut la Domnul cu pace, lăsându-ne singuri. 
Părintele Herman s-a dus la înmormântare [în Jordanville] 
cu Vlădica Antonie şi Nectarie. Fireşte, pentru noi e o 
lovitură. Noi încă mai speram să-1 avem ca sprijin pentru 
câţiva ani, dar Dumnezeu a vrut altfel. Simţim cât de greu 
este să sprijini dreptatea Bisericii care apasă asupra 
noastră. Tocmai am fost informaţi că Mănăstirea 
Schimbarea la Faţă a pregătit o "epistolă" pentru noi, prin 
care îşi exprimă cu lux de amănunte dezacordul faţă de 
"Prolog" [viitoarea carte despre Sfinţii din Galia], şi 
tremurăm numai când ne gândim la ce bătălie ne stă în 
faţă. Noi ştim un lucru: înţelepciunea omenească nu ne va 
ajuta! Ne încredem în rugăciunile Vlădicăi Ioan şi 
Vlădicăi Averchie din cer. Părintele Vladimir din 
Jordanville (cu care a vorbit ieri părintele Herman) spune 
că atmosfera e "înfiorătoare". Ce ne aşteaptă oare? 

Dar Dumnezeu este cu noi! 

Roagă-te pentru Arhiepiscopul Averchie, vineri în 
special - înmormântarea va avea loc în acea după-amiază. 



Vinerea celei de-a şasea 

Săptămâni din Post, 1976 

O dată cu moartea Vlădicăi Averchie, plecarea lui S. 
şi vizita celor trei tineri convertiţi de săptămâna asta, 
suspin şi mă gândesc: este oare posibil să ajungi la o 
înţelegere autentică a Ortodoxiei acum când te simţi 
înconjurat de mulţi care "ştiu mai bine" sau de alţii care 
"nu ştiu" şi care sunt slabi ca nişte spaghete? Sau poate, 
aşa cum bine a sugerat odată tânărul T.: dacă toţi ceilalţi 
gândesc în mod diferit, oare noi suntem aceia care greşim? 
Dar atunci mă duc cu gândul la Vlădica Averchie, la 
părintele Pomazansky şi la toţi ceilalţi din generaţia mai 
veche din care aproape toţi s-au prăpădit, şi vreau să plâng 
pentru tinerii "ştiu-toate" care au greşit ţinta. Dar 
înţelegerea vine numai printr-o suferinţă reală, şi cât de 
mulţi pot acest lucru? 

Părintele Serafim vorbea adesea despre valoarea 
suferinţei în viaţa duhovnicească. Dar fiindcă societatea 
noastră a produs idei foarte nesănătoase despre suferinţă, 
se cuvin câteva cuvinte lămuritoare. Părintele Serafim 
învăţa că suferinţa este un mijloc duhovnicesc, nu un scop 
în sine. Nu avem de-a face aici cu o idee creştină 
periculoasă sau sentimentală de sorginte vest-europeană 
conform căreia trebuie să te victimizezi, suferind din 
nobleţe de dragul unui Dumnezeu mânios, ca "ispăşire" 
pentru propriile păcate (sau ale altora). Ci mai degrabă, el 
credea că atunci când suferinţa vine, vine ca o consecinţă 
a propriei noastre imaturităţi sau a greşelilor noastre, şi 
dobândeşte valoare numai dacă învăţăm ceva din această 
suferinţă 

Acceptarea durerilor şi a greutăţilor care rezultă din 

Adică dacă o înţelegem ca pe o pedagogie divină [n. tr. 

firea noastră umană căzută, sau acelea trimise din "afară" 
prin prigoniri şi neînţelegeri, nu e aceeaşi cu mila faţa de 
sine, ci trebuie să înmoaie inimile noastre împietrite de 
păcat şi să purifice firea noastră spirituală, făcându-ne să 
ne simţim din ce în ce mai mult dependenţi de Dumnezeu. 
Trebuie să acceptăm aceste suferinţe fără a ne plânge, 
altfel nu vor avea nici o valoare duhovnicească. Adesea 
părintele Serafim vorbea de nevoia de "a suferi până la 
capăt" o anumită problemă sau greutate. Prin aceasta 
înţelegea că omul trebuie să rabde, din nou, fără a se 
plânge, răbdarea fiind unul din cele mai bune instrumente 
pentru sporirea duhovnicească. 

Pentru că aveam de gând să facem unul din 
obişnuitele noastre drumuri la Catedrala din San 
Francisco, părintele Serafim ne-a trimis următoarea 
rugăminte: 



4/17 Aprilie 1976: 

Sâmbăta lui Lazăr 

Roagă-te pentru noi, mai ales când te afli la 
mormântul Arhiepiscopului Ioan, atunci când mai ai 
ocazia să treci pe acolo. Numărul nostru pe martie/aprilie 
i-1 vom dedica, drept care avem nevoie de putere şi 
înţelepciune pentru a spune un "cuvânt" important despre 
el. Când vei fi acolo, cere-i binecuvântarea pentru noi. 

Aşteptăm ca părintele Herman să se întoarcă până 
luni [de la înmormântarea Arhiepiscopului Averchie din 
Jordaville, NY]. O mare povară a căzut peste noi odată cu 
plecarea Arhiepiscopului Averchie. Ce exemplu de 
rodnicie ne-a dat el, până în ultima clipă! De aceea, nici 
noi nu trebuie să cădem în deznădejde, ci să continuăm să 
propovăduim cuvântul. 

Joia Patimilor, 1976 

Părintele Herman s-a întors cu bine seara trecută. La 
următoarea noastră întâlnire îţi va comunica impresiile 
călătoriei sale. Imaginea Bisericii în general e destul de 
sumbră: generaţia rusă mai veche e pe moarte, iar părintele 
Pantelimon îşi canalizează acum întreaga carieră 
bisericească către o "preluare" a autorităţii, indiferent de 
formele pe care le-ar putea lua aceasta. Seniorul părinte 
Pantelimon [din Jordanville] dă din cap şi zice: "Ce fel de 
ieromonahi sunt ăştia de astăzi - cred că e sfârşitul lumii!" 
El [părintele Pantelimon din Boston] are o mare influenţă 
asupra seminariştilor şi a călugărilor mai tineri din 
Jordanville, ca unul care este un "expert" în teologie şi 
care subminează cu succes autoritatea generaţiei ruse mai 
vechi. în legătura cu acest lucru, dacă Dumnezeu ne 
întăreşte, ne vom spune "cuvântul" nostru. 

De acum încolo, roagă-te zilnic pentru Episcopul 
Lavru [succesorul Arhiepiscopului Averchie], ca 
Dumnezeu să-i dea puterea să ducă cea mai grea cruce. 
Deşi este un om foarte sincer, are mulţi duşmani feroce! 
Noi i-am promis susţinere deplină. 

Marea Vineri, 1976 

Suntem în miezul nopţii Marii Vineri, ceasul arată 
ora 2 a.m., iar noi, după obiceiul monahal, ne vom trezi 
pentru Utrenia Marii Sâmbete - cred că Prohodul îl vom 
face în zori, când începe să se crape de ziuă. Cât de 
emoţionante sunt aceste slujbe - o comoară care acum 
pare să dispară de pe faţa pământului. 

Rămânem toţi trei aici, într-o pace adâncă, puţin 

după ce am primit Sfânta împărtăşanie, şi. . . ne simţim mai 
tari şi mai capabili să facem faţă viitorului. Acum este 
evident că ni se va cere mai mult, drept pentru care va 
trebui să devenim mai "vizibili". Avem mare nevoie de cât 
mai multe rugăciuni din partea ta. 

Părintele Herman a adus cu el câteva casete de la 
înmormântarea Vlădicăi Averchie şi de la Liturghia 
Darurilor mai înainte Sfinţite de dinaintea ei. Acestea vor 
fi darurile noastre pascale către comunitatea voastră; vei fi 
astfel în contact cu un adevărat "eveniment" duhovnicesc 
din Biserica noastră. Abia pot să le ascult; aş vrea numai 
să plâng; era un om drept, noi am fost şocaţi să aflăm că 
puţini au fost aceia care-1 preţuiau. Va trebui acum ca noi 
să-i facem cunoscută învăţătura, dându-ne seama că, dacă 
am sta nepăsători, ea s-ar putea pierde. 

Ne simţim pe marginea dezastrului - dar cred că 

130 

aceasta este starea pe care trebuie să o simţim . 



4/17 Mai 1976 

Am inclus o carte despre contextul în care se găsea 
Ortodoxia în Marea Britanie. Foloseşte-o şi returneaz-o 
când o termini. 

Roagă-te pentru V., catehumenul nostru. A sosit 
acum câteva zile şi deja a plecat, dar poate se întoarce. Mă 
îndoiesc că-1 vom putea ajuta sau vedea măcar cumva, ne 



130 A fi în pragul disperării este o stare care în literatura ascetică este 
privită ca fiind o treaptă spre dobândirea smereniei şi aflarea lui 
Dumnezeu; paradoxal, aceeaşi stare poate duce şi la abandon 
"duhovnicesc" sau, simplu, la deznădejde [n. tr.]. 

e o teamă teribilă pentru viitorul Americii. Ce se întâmplă 
atunci când un super-guru [la fel ca şi Antihristul] vine să 
exploateze aceste suflete neajutorate? 



De Sfânta Treime, 1976 

Nădăjduim că această scrisoare te găseşte cu bine şi 
cu gânduri bune înainte de lungul tău pelerinaj. 131 

Evenimentele şi descoperirile pe care le-am avut în 
ultimele câteva luni ne-au pus serios pe gânduri, în special 
cele legate de viitor. Citind noua scrisoare din Boston [de 
la Mănăstirea Schimbarea la Faţă] către Mitropolitul 
Antonie Bloom [exarh în Londra al Patriarhie Moscovei] - 
care este, desigur şi ca de obicei, de cele mai multe ori 
"corectă", dar pe un ton nepotrivit - se desprinde un 
singur gând: aceasta este o repetiţie pentru o scrisoare 
similară către episcopii noştri! Se cred aşa de tari acum şi 
atât de plini de sine încât, evident, este doar o chestiune de 
timp până se vor plictisi de atâta "incorectitudine" şi 
"inconsecvenţă" din partea episcopilor noştri care nu vor 
să rupă în mod oficial comuniunea cu toate Bisericile 
Ortodoxe. Suntem siguri că deja s-au înfuriat pe noi din 
cauză că am descoperit lumii, prin noul nostru Orthodox 
Word, că nu am rupt legătura cu ei. Fanatismul pluteşte în 
aer; a devenit chiar o modă în aripa americană a Bisericii 
noastre, iar poziţia mai echilibrată a episcopilor noştri va 
părea acum, pentru cei care gândesc "logic", una de 
netolerat. Toate acestea par că ne ridică întrebări: Pe ce 
poziţie stăm acum? Unde am putea merge de aici? 



131 Urma să fac (împreună cu familia mea) un pelerinaj la Locurile 
Sfinte din perioada pre-schismatică a Angliei ortodoxe. 

Nu putem urma calea "Ortodoxiei din Boston" - o 
Ortodoxie "reformată", care se întâmplă să fie de cele mai 
multe ori "corectă", dar care de fapt se situează în afara 
tradiţiei ortodoxe, o creaţie a logicii umane. E o ispită 
teribilă pentru vremurile noastre şi cred că marea 
majoritate a convertiţilor vor cădea probabil în ea. Ne e 
teamă ca nu cumva toate articolele noastre despre fanatism 
din ultimii ani să fi contribuit la crearea unui monstru. 
Pentru viitor va trebui să accentuăm "simţirea" Ortodoxiei, 
fără de care fanatismul este gol şi chiar vătămător. 

Probabil că pe viitor, "aripa dreaptă" a Ortodoxiei 132 
va fi împărţită în multe dioceze mai mici, cele mai multe 
luptându-se şi anatemizându-se reciproc. Dacă măcar 
Biserica noastră Rusă din Diaspora ar putea fi unitară, 
situându-se pe o cale sănătoasă, fără să încline spre stânga 
ca o reacţie împotriva aripii fanatice - ne va fi destul! 
Trebuie să menţinem viu contactul cu clerul rusesc din 
generaţia mai veche, chiar dacă unii dintre ei ne par prea 
liberali, căci altfel ne vom rătăci în jungla fanaticilor ce se 
dezvoltă în jurul nostru. 

E de la sine înţeles că învăţătorii noştri trebuie să 
rămână titanii acelei generaţii mai vechi: Vlădicii Ioan, 
Averchie şi toţi ceilalţi de valoarea lor. Vlădica Nectarie e 
cel mai scump om din acea generaţie care ne mai rămâne. 
Dumnezeu să-1 ţină în viaţă ani îndelungaţi! 

Cel ce voieşte să rămână în adevărata tradiţie a 
Ortodoxiei va trebui să fie ferm hotărât şi râvnitor, fără a 
înclina spre fanatism, fără să creadă că ar putea să-i înveţe 
pe episcopii noştri ce să facă. Mai presus de toate, trebuie 
să ne nevoim să păstrăm adevărata mireasmă a Ortodoxiei, 



132 Aici, părintele Serafim se referea nu numai la părintele Pantelimon 
şi la adepţii lui, ci şi la unii dintre grecii pe Stil Vechi. 

fiind măcar puţin "afară din lumea aceasta", detaşaţi de 
toate grijile şi politica acestei lumi sau chiar de cea 
bisericească, hrănindu-ne din mâncarea nelumească pe 
care Biserica ne-o dă cu prisosinţă. Bine scrie Bătrânul 
Macarie într-o scrisoare: "Fanatismul limitează modul de 
gândire al omului, dar adevărata credinţă dă libertate. 
Această libertate se descoperă prin fermitatea omului în 
toate momentele de fericire sau de tristeţe". Acea libertate 
este un semn al Ortodoxiei; iată şi motivul pentru care 
iosefiţii 133 s-au despărţit de Serghie în 1927: nu pentru o 
eclesiologie greşită sau pentru vreo încălcare a canoanelor, 
ci pentru că el a lipsit Biserica de cel mai preţios dar al ei: 
libertatea ei interioară. 

Dar, pentru a simţi aceasta, trebuie să avem 
mireasma Ortodoxiei. Să nu o pierdem! 

Roagă-te pentru noi în săptămânile ce vor urma, în 
special în ziua morţii Vlădicăi Ioan (în mormânt, în timpul 
Liturghiei, între 6 şi 8 a.m.). Simţim că stau înaintea 
noastră şi a Bisericii vremuri cruciale, drept care vrem să-i 
cerem acum Vlădicăi Ioan, din ce în ce mai des, să ne 
arate ce să facem, cum să procedăm. Fie ca prin 
rugăciunile lui să rămânem statornici pe calea cea dreaptă 
în mijlocul ispitelor ce ne stau înainte. 



14/27 Iulie 1976 

Aşteptăm cu nerăbdare relatarea pelerinajului tău 
[din Anglia], pelerinaj care s-ar putea transforma într-o 



133 Iosefiţii au fost adepţii Mitropolitului Iosif al Petrogradului care în 
1920 a refuzat să accepte compromisurile şi trădările Mitropolitului 
Serghie, supus guvernului Sovietic. 

sursă de inspiraţie pentru Ortodoxia Americană. într- 
adevăr, este simplu să iei de bune cele mai mari comori 
care îţi stau la îndemână. Vedem aceasta la greci şi la ruşi, 
care posedă astfel de comori patristice la care noi, cei de 
pe tărâm american, nu putem decât visa, iar în privinţa 
convertiţilor englezi, nu putem decât să sperăm într-o 
creştere tot mai mare a evlaviei faţă de proprii lor sfinţi 
ortodocşi. 

Cât despre numărul dedicat Mitropolitului Filaret 134 , 
puţinele reacţii pe care le-am avut până acum au fost în 
mare parte favorabile. După cum am auzit de la doi preoţi 
greco-americani, părinţii Pantelimon şi Nichita păstrează o 
tăcere ostentativă. Scrisorile lor au fost foarte sincere, fără 
părtinire, dar e evident că sunt extrem de naivi atunci când 
vorbesc de ceea ce crede sinodul, şi pur şi simplu nu-şi pot 
închipui că pot exista ispite şi din partea dreaptă. Am 
încercat să-i pregătim puţin pentru şocul care îi aşteaptă. 

Din toate acestea se desprinde necesitatea de a 
formula o poziţie sănătoasă, echilibrată, care va accentua 
adevărata Ortodoxie, care se opune cu hotărâre 
ecumenismului şi modernismului, fără a întrece măsura 
încercând să definim lucruri precum prezenţa sau absenţa 
harului sau rebotezarea celor care sunt deja ortodocşi. Va 
fi o sarcină foarte dificilă, mai ales datorită prezenţei 
printre noi a unui fanatic care din punct de vedere politic 
este teribil; dar, cu ajutorul lui Dumnezeu şi pentru 
rugăciunile sfinţilor noştri patroni, vom încerca tot ce ne 



134 The Orthodox Word, Ian./Feb. 1976, conţinea un articol despre 
Mitropolitul Filaret şi Apelul său către întâistătătorii Sfintelor Biserici 
ale lui Dumnezeu şi Preasfinţiile lor, Ierarhii ortodocşi, avertizând 
asupra pericolelor ecumenismului. într-un număr ulterior (Sept./Oct. 
1 976), părinţii au dezvoltat vederile lui referitoare la aripa "stângă" şi 
cea "dreaptă" a Ortodoxiei, accentuând importanţa căii împărăteşti. 

stă în putinţă pentru a face puţinul nostru. 

Nu prea avem nădejde că episcopii noştri ne vor da 
vreo soluţie mai simplă pentru a o folosi. Noi personal nu 
avem nici o problemă: din pricina crescândei apostazii, noi 
nu avem comuniune cu dioceze non-Sinodale, fără a avea 
vreo duşmănie, fără a demonstra prea multe lucruri şi fără 
a-i judeca pe cei ce îngăduie o asemenea comuniune. 
Acest lucru ne permite libertatea să ne ocupăm şi să ne 
inspirăm din chestiuni necontroversate, fără de care viaţa 
bisericească devine insuportabil de sufocantă. Cu cât sunt 
mai mulţi cei ce oferă hrană duhovnicească şi inspiraţie, 
cu atât mai bine pentru toţi. 



21 Iulie/3 August 1976 

Iată aici o copie a scrisorii noastre către părintele 
Nichita. Am fost foarte uşuraţi după ce i-am scris, punând 
capăt tensionatei tăceri care ne-a copleşit până acum. Dar 
nădăjduiesc că această scrisoare îi va dovedi "apostazia" 
noastră finală. Celor doi preoţi greci care au protestat 
[împotriva articolului despre Mitropolitul Filaret] le-am 
scris cu o prudenţă mai mare, încercând să batem în 
retragere. Nu au mai existat şi alte proteste, dar ni s-a spus 
că s-a stârnit "consternare" - ceea ce nu dovedeşte decât 
premisele eronate ale extremei lor poziţii. Atunci când vor 
voi să exprime punctul de vedere al Sinodului, va trebui să 
se întoarcă cu faţa spre episcopii noştri - altfel totul va fi 
un dezastru. 

29 Iulie/ 11 August 1976 

Nu am auzit nimic de la părintele Nichita şi, ca să fiu 

sincer, nu credem că va avea nici cea mai mică 
disponibilitate să încerce să vadă lucrurile într-o altă 
lumină. El are o foarte puternică siguranţă de grup, iar 
dacă vom încerca să-i schimbăm poziţia, acest fapt îl va 
şoca foarte tare, şi aceasta din pricina grupului în care se 
află şi nu din cauza acelora de a căror Ortodoxie se 
îndoieşte de câtva timp. Presupun că acest articol 135 i-a dat 
exact ocazia de care avea nevoie pentru "a şti sigur" că noi 
nu suntem demni de încredere. Până acum nu am primit 
nici o scrisoare deschisă. 

Ei bine, deja a devenit foarte limpede că nu mai 
suntem la modă în acel cerc, iar strădaniile noastre, cel 
puţin pentru o vreme, vor fi susţinute mai puţin ca în 
trecut. Este un lucru trist, deoarece în aceşti ultimi zece ani 
şi ceva a fost destul de evident că în America s-a 
manifestat o dorinţă şi un interes deosebit pentru adevărata 
Ortodoxie, iar a folosi acest fapt doar că pe o linie de 
partid nu va face decât să aducă vătămare adevăratei 
misiuni ortodoxe. 

Am mai primit nişte dialoguri ale părintelui Dimitrie 
Dudko, şi putem spune că deţine destulă forţă pentru a 
răspândi cele de trebuinţă nu numai în Uniunea Sovietică 
ci şi aici. Vorbeşte împotriva transformării în "papi" a 
episcopilor şi duhovnicilor noştri, sau împotriva celor ce 
gândesc mai mult pentru ei, nelăsând nimic altora. El este 
una din vocile cele mai sănătoase şi mai proaspete din 
Ortodoxia de astăzi (în ciuda unor greşeli teoretice), dând 
mari speranţe pentru viitorul Ortodoxiei din Rusia. Având 
acestea în cuget, trebuie să fim mai deschişi în privinţa 
Patriarhiei moscovite. întreaga problemă a ecumenismului 



135 Despre Mitropolitul Filaret, din Orthodox Word, Ian./Feb. 1976 
(vezi mai sus). 

şi a apostaziei nu poate fi abordată pur şi simplu la nivel 
oficial - dogmatico-canonic, ci trebuie văzută în primul 
rând din perspectivă duhovnicească. Părintele Dimitrie 
este şi el ferm împotriva închistării noastre spirituale în 
canoane, împotriva abordării lor strict formale, care nu 
face decât să sufoce viaţa bisericească, îngăduindu-le 
protestanţilor să iasă în faţă cu o abordare mai "vie". Este 
evident că abordarea părintelui Pantelimon nu are nimic de 
spus Rusiei de astăzi. 

Pentru prima dată Vlădica Antonie a stat cu noi peste 
noapte, făcându-ne cea mai plăcută vizită de până acum. 
Am vorbit pe larg cu el despre chestiunea "rebotezării" 
(celor care vin din alte dioceze ortodoxe) etc, ajungând 
împreună la un acord desăvârşit. Am tradus pentru el toate 
pasajele "controversate" din articolul nostru despre 
Mitropolitul Filaret, după care şi-a făcut cruce 
mulţumindu-ne pentru osteneala scrierii lui. Este evident 
că "râvna neconformă cunoştinţei" devine o problemă care 
îi stârneşte oarecari griji, atât lui cât şi multora dintre 
episcopii noştri, şi mi-e teamă că rezolvarea ei, dacă există 
vreuna, nu va fi uşoară. Atâta timp cât părintele 
Pantelimon are propria lui "dioceză psihologică" în 
interiorul Bisericii, va fi întotdeauna o sursă de 
neînţelegeri şi conflicte. Cred că virtutea de care avem 
nevoie este o anumită smerenie adâncă a minţii, care îi 
îngăduie omului să accepte celelalte perspective de privire 
a lucrurilor sau celelalte expresii la fel de ortodoxe ca şi 
cele proprii. Cred că dacă ei ar putea face acest lucru, 
tensiunea care ne apasă ar dispărea pe dată. Până la urmă, 
poate că nu e aşa rău că s-au supărat, pentru că aceasta le 
va da o şansă mai bună să vadă lucrurile aşa cum le văd 
alţii şi să-şi regândească puţin perspectiva asupra 
lucrurilor. Dar vom vedea. 

Văzând că vara este pe sfârşite, ne ostenim mai mult 
sau mai puţin pentru a nu rămâne în urmă. Indiferent ce ne 
aşteaptă, să nu uităm niciodată că Dumnezeu este cu noi! - 
cam tot aşa şi sfinţii. Creşte interesul faţă de adevărata 
Ortodoxie şi poate că Ortodoxia noastră americană va 
supravieţui chiar sindromului "Boston dependence" 
[dependenţa de Boston], care pare să fie, mai presus de 
toate, un semn al imaturităţii. Roagă-te pentru episcopii 
noştri! 



7/20 Octombrie 1976 

Tocmai la timp pentru o notiţă. Săptămânile din 
urmă au fost foarte ocupate nelăsând timp deloc pentru 
lucruri suplimentare precum corespondenţa, dar lemnele 
pentru iarnă au fost în final strânse, chiar dacă lucrul la 
Calendar nu a fost început. 



23 Octombrie/5 Noiembrie 1976 

In general, America (cel puţin într-o mică parte) se 
trezeşte la Ortodoxie. Mai mult ca oricând este esenţial să 
avem "duh" drept şi materialele necesare. îmi pare rău să 
aud că L. e într-un dezacord profund cu poziţia noastră 
"ecumenică". Dar fiindcă este poziţia episcopilor noştri, 
cred că unora li se înfăţişează ca un dezastru. Să ne 
păzească Dumnezeu! 

In ultima vreme am primit semne bune, care indică 
faptul că "a patra generaţie" a ruşilor din Diaspora a 
manifestat un interes duhovnicesc - acum în limba 
engleză. Misiunea noastră se îndreaptă către ei şi către acei 

convertiţi care vor fi credincioşi. 

Noaptea trecută am avut un vis. L-am văzut pe 
Vlădica Averchie (de ziua numelui!) tămâind pe un câmp 
superb plin de iarbă, aflat cumva pe un loc mai înalt. Prin 
preajmă era un diacon pregătit să-i slujească în 
permanenţă, dar nu ştia ce cuvinte trebuia să rostească, 
drept pentru care am îndrăznit să cânt ceva, o cântare mai 
deosebită: "Să învieze Dumnezeu şi să se risipească 
vrăşmaşii lui. Aliluia!" Nu eram sigur dacă urmam 
Tipicul, deoarece mi se părea că era altă slujbă. Părintele 
Herman sugerează că e vorba de o slujbă a învierii din 
Rusia - respectiv de o aniversare a eliberării Rusiei de 
polonezi! Oricum, a fost o mângâiere! 

A început din nou să plouă. In ultimele zece zile am 
avut patru inci la barometru. Şi puţină zăpadă. 

Noi suntem bine şi luptăm. Roagă-te pentru noi. 



1/14 Noiembrie 1976 

Nădăjduiesc că scrisoarea mea te găseşte cu bine şi 
cu dispoziţie bună. Ne luptăm ca de obicei, şi după 
neaşteptatele dar obişnuitele probleme de tipar, am mai 
înaintat puţin cu munca la Calendar. Cu voia lui 
Dumnezeu, anul viitor îl vom termina prin imprimare 
offset! 

Suntem aproape de sfârşitul unui an pe care l-am 
început cu teamă. Ne simţim "mai bătrâni, dar mai 
înţelepţi". Problemele bisericeşti par să se rezolve de la 
sine mai repede decât ne-am fi aşteptat. Atitudinea 
părintelui Pantelimon nu va prevala în Biserică. Rămâne 
de văzut cum va avea de gând să accepte această situaţie. 

Aceasta ne va da o libertate mai mare pentru a face 

257 



faţă problemelor vremii. Ceea ce ne dorim mai mult e ca 
în Biserica noastră să nu existe "tabere" sau chiar o 
schismă în toată regula. Şi să dea Dumnezeu ca diferitele 
semne de imaturitate venite din aripa convertită să fie doar 
nişte dureri ale creşterii. Cred că a venit vremea să ne 
lărgim sfera de activitate. 

Viitorul nu ne nelinişteşte, iar de părintele 
Pantelimon nu ne facem griji (ne-a trimis de curând nişte 
rânduri împăciuitoare, scrise de mâna sa - o raritate). 
Sperăm că nu a fost împins spre o poziţie extremă de către 
opinia publică din jurul lui. Noi chiar ne-am resemnat, 
recunoscându-ne incapacitatea fizică de a tipări mulţimea 
de materiale pe care le-am dori, şi suntem fatalişti în 
privinţa iernii plină de zăpadă care tot încearcă să vină. 
Slavă lui Dumnezeu pentru toate! 



16/29 Noiembrie 1976 

Am avut aşa de mulţi vizitatori în ultima 
săptămână încât încă suntem ameţiţi. Dar partea cea mai 
luminoasă a săptămânii a fost CB. şi prietenul ei. Am 
acceptat mai mult sau mai puţin diagnosticul pus de L., 
conform căruia ea era efectiv aproape "pierdută în tabăra 
protestanţilor", aşa că am fost luaţi complet pe nepregătite 
pentru adevăr. E extraordinarăl E plină de viaţă, e 
nemulţumită de "corectitudine", vrea să se dăruiască în 
întregime lui Dumnezeu - dar nu e în stare să se 
potrivească "obişnuitelor" situaţii ortodoxe de astăzi. S-a 
încurcat cu un grup protestant, pe de-o parte din pricina 
confuziei de tinereţe şi, pe de altă parte din pricina 
nemulţumirii faţă de Ortodoxia căldicică pe care a văzut-o. 
A vizitat Seattle [părintele Nichita şi parohia lui] (unde i s- 

a spus că va găsi o adevărată şi plină de viaţă comunitate 
ortodoxă), găsindu-1 pe părintele Nichita la fel de 
nesatisfăcut de "litera legii". Are mult de învăţat despre 
ceea ce se întâmplă în exterior, dar inima ei e profund 
ortodoxă. Acum e doar o chestiune de găsire a unui loc în 
care să dea rod. Ea şi prietenul ei începeau să se tulbure 
din ce în ce mai mult din cauza amestecului cu 
protestanţii. 

S-a putea să-ţi facă o vizită înainte să plece în 
următoarele câteva săptămâni şi trebuie să faci toate 
eforturile pentru a-i încuraja să facă aşa [vizita] dacă tot 
iau legătura cu tine. Pentru noi, ei par să fie o altă dovadă 
că se ridică o "nouă generaţie" de ortodocşi. E limpede că 
C. a depăşit fascinaţia pe care o avea faţă de activităţile 
protestante, fiind conştientă că în Ortodoxie există ceva 
mai adânc, numai să poată ajunge acolo. Roagă-te pentru 
ei. 

Evenimentele se desfăşurau rapid şi neaşteptat. 
Părintele Herman a fost hirotonit preot, iar părintele 
Serafim diacon. Deşi părintele Herman a fost hirotonit la 
schit, de sărbătoarea Sfântului Herman din Alaska (12/25 
decembrie 1976), pentru hirotonirea întru diacon, 
părintele Serafim a fost nevoie să meargă la Catedrala din 
San Francisco. îmi amintesc cum îmi spunea cât de mult 
se sfia şi cât de nelalocul lui se simţea, înconjurat de toată 
"pompa şi ceremoniile" de la Catedrală. în timpul celor 
cinci ore de mers până la schit ne-am pomenit cu 
nesigurul nostru camion mergând în zig-zag; 1-a oprit un 
poliţist şi 1-a supus pe părinte unui test al cumpătării! 
Acest fapt, observă gânditor părintele Serafim, era într-un 
fel foarte potrivit: însemna că diavolul încerca să fie 
„chit". 

în sensul cel mai deplin, aceste hirotonii au însemnat 
pentru părinţi şi schit sfârşitul unui "timp de aur". 

Sfârşitul unor şase ani de linişte şi pace relativă şi de calm 
exterior izvorât din adâncimea pădurii. De acum înainte 
vor fi din ce în ce mai mulţi vizitatori şi pelerini, mai 
mulţi candidaţi la călugărie şi mult mai multe probleme. 
Ele au marcat şi începutul unor remarcabile noi activităţi: 
crearea unor misiuni pe tot întinsul diocezei, din ce în ce 
mai multe activităţii scriitoriceşti şi editoriale, prelegeri, 
seminarii şi aşa mai departe. 

De la bun început părintele Serafim a fost puţin 
neliniştit. El şi părintele Herman nu au căutat niciodată şi 
nici nu au dorit să ocupe vreun loc în cler. (Arhiepiscopul 
Averchie le ceruse de mai multe ori acest lucru, dar a fost 
refuzat.) 

Lipsa acută de preoţi le-a insuflat părinţilor o 
oarecare teamă ca nu cumva să fie nevoiţi să facă o 
muncă obişnuită de parohie - care ar fi însemnat sfârşitul 
vieţii de la schit şi a tuturor viselor şi speranţelor lor. Pe 
de altă parte, acum că erau hirotoniţi, cum puteau să ţină 
pentru ei acest dar? Şi-au dat seama că şi-au luat 
responsabilitatea de a face un fel de lucrare misionară 
activă. Acest gând se lega de ceea ce părintele Serafim 
sesizase mai înainte, şi anume că Dumnezeu îi chema să 
fie "mai vizibili". Oricum ar fi, viaţa de schit, aşa cum o 
trăiseră ei, se schimbase acum; "lumea" venise în 
"pustie", aşa cum nu o dată îmi spusese părintele Serafim, 
şi oricât de binecuvântaţi sau de roditori au fost anii ce au 
urmat, nimic nu va mai fi din nou în acelaşi fel. 

[1977] 



Teofania, 1977 



Noi suntem bine şi luptăm, copleşiţi de harul 
dumnezeiesc pe care îl simţim foarte tare cum ne 
pregăteşte pentru vremurile grele care vor veni peste noi. 
Cu toţii trebuie să sporim tot mai mult în rugăciune. 

Şi dacă încercările anului 1976 au fost trăite până 
la capăt, supravieţuind cu toţii, nu ne putem gândi decât la 
cum să facem din anul ce vine un an cu multe realizări 
editoriale. Roagă-te pentru noi. 

Am făcut jeep-ul să meargă, ne poate duce prin 
toate zăpezile, fie la deal sau la vale, deşi zăpada se 
topeşte din ce în ce mai mult. 



28 Ianuarie/10 Februarie 1977 

îmi pare rău că mă lungesc atât de mult la scris. Ni 
se pare că aceste ultime săptămâni şi luni au fost mai 
ocupate ca niciodată. 

Orthodox Word pe iulie/august [1976] este aproape 
terminat! Ne simţim ca şi cum am trage printr-o mlaştină o 
povară imensă, dar avem nădejde că noile numere se vor 
succeda mai repede de acum încolo. 

Târnosirea Catedralei din San Francisco pare să fi 
fost destul de triumfătoare. S-a întâmplat că nu ne-a mai 
mers camionul, iar noi ne-am îmbolnăvit, aşa că am rămas 

în pustietatea noastră - şi cred că am fost singurii din afara 
oraşului San Francisco care am săvârşit Liturghia! 
Episcopul Nicandru din Brazilia ne-a făcut o 
surprinzătoare vizită înaintea plecării sale spre casă, 
impresionându-ne în mod plăcut - simplu şi smerit, şi cu 
totul fără prefăcătorii sau politică. 

Viaţa noastră a revenit mai mult sau mai puţin la 
normal şi desigur că acum avem parte şi de deosebita 
mângâiere a Dumnezeieştii Liturghii, care cu adevărat este 
cerul pe pământ, ce te face să uiţi de toate celelalte. 

Ţi-ar plăcea să începem o serie de articole despre 
Teofan Zăvorâtul şi mesajul său pentru zilele noastre? 



4/17 Februarie 1977 

Ne apropiem de Post pregătiţi într-o oarecare măsură 
pentru luptele ce ne aşteptă şi mai ales pentru efortul de 
răspândire al cuvântului Ortodoxiei către mulţimea 
dispusă să-1 asculte. Am trăit până la capăt o întreagă 
aventură cu părintele Pantelimon şi influenţa lui asupra 
Bisericii noastre şi credem că amdescoperit răspunsurile 
la problemele pe care el le-a ridicat. După ce de curând am 
ascultat relatarea unui vizitator despre modul cum e privit 
părintele Pantelimon în Biserica noastră (de către ruşi şi 
din ce în ce mai mulţi convertiţi), un gând ne-a spus că în 
final va trebui să-1 apărăm, de dragul unor fapte bune care 
îl reprezintă, care sunt în pericol de a fi ignorate din cauza 
politicii lui. Desigur că rămâne de văzut dacă ne va lăsa 
să-1 apărăm, sau dacă se va mulţumi chiar cu rămânerea în 
Biserica noastră ca unul care nu o să ne mai stabilească 
"tonul" nici măcar în engleză. Dar noi nu ne tulburăm din 
cauza acestor lucruri, ci suntem doar nerăbdători să 

publicăm în anul ce vine tot ce avem în plan. 

A Doua Sâmbătă a Postului, 1977 

Cercetările noastre în cazul Fericitului Augustin 
[atacat în repetate rânduri de adepţii părintelui Pantelimon 
prin mijloace scrise] continuă şi acum. Dintre izvoarele 
ortodoxe nu găsim nici unul care să-1 excludă din rândul 
Părinţilor sau Sfinţilor! Mă aşteptam ca măcar ucenicul 
Sfântului Ioan Cassian, Sfântul Faust din Rhegium, să 
folosească cuvinte aspre împotriva lui, dar chiar dacă nu e 
de acord cu el, îl numeşte totuşi beatissimus pontifex 
Augustinusl 

A Cincea Sâmbătă din Post, 1977 

Zăpada se topeşte (săptămâna aceasta s-a mai 
îngroşat cu cinci inci [aprox. 15 cm], după ce mai înainte 
erau 8 inci şi ceva) şi drumul este acum în stare bună. 
Vom face Liturghie în Sâmbăta lui Lazăr în jurul orei 8 
a.m. 

Am tipărit în final noul Orthodox Word, cu excepţia 
coperţii. Va mai trebui ca până la sfârşitul săptămânii să-1 
pregătim pentru poştă. Dar vai, unii vor găsi în el lucruri 
controversate. Insă eu unul nu simt nici o nelinişte, sunt 
împăcat cu tot ceea ce am scris. 

Chiar atunci, Episcopul Nectarie se hotărâse să-1 
hirotonească preot şi alesese duminica potrivită când 
putea veni la schit. Alături de mulţi alţii, am venit şi eu 



Augustin - cel mai fericit episcopl 

pentru această zi mare. 



6/19 Aprilie 1977 

Vlădica Nectarie nu ne-a spus la ce oră va veni 
duminică, dar ne-a spus să facem Utrenia de dimineaţă ca 
să poată ajunge la momentul oportun. Probabil că ora 8 
a.m. va fi potrivită. 

O nouă cultură de novici-candidaţi a început să se 
intereseze de slujbă, drept care am început cu toate forţele 
procesiunea preliminară - curăţenia locului. Prin harul lui 
Dumnezeu am fost scutiţi de necazuri şi chiar de un 
adevărat scandal când doi asemenea candidaţi nu au reuşit 
să apară în staţia Redding Greyhound. In câteva zile am 
primit o scrisoare semi-incoerentă şi violentă despre faptul 
de neiertat că i-am neglijat, prin care i-am făcut să aştepte 
nouă zile într-un Hotel din Redding (oare nu s-au gândit şi 
ei să ne trimită o scrisoare sau o telegramă?), cerând acum 
să-i despăgubim pentru cheltuielile de călătorie şi hotel! 
Nu ne putem închipui când au venit şi în ce oraş. 

E clar că toate acestea s-au întâmplat pentru a ne 
aduce puţină cumpătare şi pentru a ne aminti să ne 
concentrăm eforturile către cei cu oarecare disponibilitate 
pentru a se nevoi spre mântuirea lor. In asemenea condiţii 
nu ne mai putem gândi prea mult la viitor, ci mai mult 
asupra supravieţuirii duhovniceşti de pe-o zi pe alta! 
Există astăzi şi tineri mai serioşi, dar ei sunt o minoritate 
neînsemnată. 

In ciuda oricărui fapt, rămânem "pesimişti 
optimişti". 

Roagă-te pentru noi, şi în special pentru mine, 

duminică. 



în acea duminică, ziua hirotonirii părintelui Serafim 
întru preoţie, Episcopul Nectarie m-a tuns şi pe mine ca 
citeţ. Pentru mine a fost o bucurie duhovnicească 
neaşteptată - să fiu astfel "legat" de părintele Serafim în 
aceeaşi Liturghie. Chiar înainte de începerea slujbelor din 
ziua respectivă (era o frumoasă lumină care acoperea 
zăpada de pe vârful muntelui şi din jurul schitului, ca un 
simbol al purităţii şi al harului lui Dumnezeu) l-am 
întrebat pe părintele Serafim cum simţea hirotonia, iar el 
a răspuns încet: "Plin de pace". 



27 Aprilie/18 Mai 1977 

Iartă-mă că-ţi răspund aşa târziu. încerc să continui 
tradiţia slujirii Liturghiei timp de patruzeci de zile după 
hirotonie - şi nu e uşor! Oare Vlădica Ioan cum săvârşit-o 
zilnic pentru o viaţă întreagă?! 

V.W. ne-a înapoiat manuscrisul cu evoluţia, 
adăugându-i nişte comentarii. A fost foarte critic (pentru 
care s-a şi scuzat, temându-se ca nu cumva să pară prea 
aspru), dar cred că în esenţă are dreptate când spune că 
abordarea noastră este încă destul de stângace şi prea 
dezvoltată, fapt care-i va face pe unii să renunţe de la 
început să o citească. Spre surprinderea mea, deşi el este 
pro-evoluţie, rămâne deschis către o paradigmă diferită, 
numai dacă i se dă un sens ştiinţific, fiind foarte interesat 
de Societatea pentru Cercetări Creaţioniste. Spunea că una 
dintre slăbiciunile articolului nostru era aceea că nu cita 
din surse ştiinţifice anti-evoluţioniste. 

Toate acestea implică mult mai multă muncă înainte 
de a ieşi ceva demn de a fi publicat, dar într-un fel sunt 

uşurat să văd că acum anti-evoluţionismul ştiinţific circulă 
nestingherit şi ne putem folosi şi noi, chiar dacă într-o 
măsură mai mică, concentrându-ne mai mult pe texte 
patristice, care se potrivesc aproape în totalitate cu 
modelul "creaţionist". Ar fi bine dacă am găsi o oră în 
această duminică pentru a discuta aceste lucruri - cred că 
nu aş avea timp să stau acum singur şi să cuget la acest 
subiect! 

Vorbind recent cu P.Q., am simţit o ciudată şi 
profundă goliciune înlăuntrul lui. îşi bate capul cu 
probleme de "precizie" în canoane, dar în adâncul lui nu-i 
pasă de ele. De cât de multă inimă are nevoie Ortodoxia 
americană şi de cât de puţină minte! Dar nu pot da vreo 
altă rezolvare decât rugăciune stăruitoare şi o educaţie 
elementară după izvoarele ortodoxe. 

Deoarece pe proprietatea noastră aveam doar o mică 
capelă unde ţineam slujbele citirilor, am început să 
primim critici - chiar şi de la unii convertiţi - pentru că 
nu parcurgeam mai des şapte sute de mile dus-întors până 
la o parohie. Unii au crezut chiar că deveneam 
Credincioşi Vechi. 



Miercurea Luminată, 1977 

Suntem încredinţaţi că ai avut un Paşte fericit. Al 
nostru a fost foarte frumos, dar foarte aglomerat. La 
Liturghia Pascală s-au împărtăşit cincisprezece persoane! 

Despre [criticile împotriva ta şi a slujbelor citirilor] - 
fac parte din viaţa obişnuită a naturii noastre căzute, 
pătimaşe. Poate exista şi o parte pozitivă, dacă îţi 
aminteşte cât de uşor se ridică ispitele, făcându-te mai 
prevăzător şi cumpătat - fără să te îngrijeşti de ce fac alţii! 

Dar în legătură cu pericolul de a fi "în afara comunităţii 
ortodoxe" - e pură închipuire! 



5/18 Iulie 1977 

Avem apă! Sonda a intrat mai adânc decât plănuisem 
(160 de picioare 137 ), dar pare o sursă bună. Pompagiul va 
instala pompele până miercuri, punând şi un bazin - 
întreaga lucrare va costa aproape exact suma pe care 
enoriaşii din San Francisco au colectat-o. E evident un dar 
de la Vlădica Ioan! Lucrătorii noştri de vară muncesc din 
greu, iar în această vară avem mai multe proiecte mari pe 
rol. 



10/23 Iulie 1997 

Apropo, slujba Sfântului Grigorie al Nyssei este cu 
siguranţă plină de laude exagerate la adresa lui - când un 
Părinte are un duh ortodox, greşelile lui sunt trecute în 
întregime cu vederea 138 . 

1977, în ciuda altor obligaţii care ni s-au impus până 
acum, cred că va fi marele nostru an editorial, mai ales în 
limba engleză. 

Noi suntem bine sănătoşi, digerând toate 



!37 1 picior = 30,5 cm [n. tr.] 



138 Se referea la învăţătura greşită a Sfântului Grigorie despre 
mântuirea universală - apocatastaza. Părintele Serafim făcea o discretă 
comparaţie cu Fericitul Augustin, care la rândul lui învăţase greşit 
despre unele subiecte şi care primea acum insulte repetate din partea 
cercului părintelui Pantelimon. 

experienţele avute în ultimele săptămâni şi luni. Doar o 
concluzie: ÎNDRĂZNEŞTE, ACŢIONEAZĂ, 

TIPĂREŞTE! 

Ştiai că la scurt timp după hirotonirea noastră am 
primit o cerere de informaţii despre intrarea în Biserica 
Ortodoxă de la cineva din Forest Glen (o mică localitate la 
patruzeci de mile vest de noi)!? Ce urmare! 



3/16 Septembrie 1977 

Am inclus articolele pentru noul Nikodemos. Toate 
foarte bune. Dar ia aminte - dacă chiar vrei să-1 aperi pe 
Augustin (şi o faci destul de potrivit şi echilibrat) s-ar 
putea să pari ridicol. Dacă e aşa, articolul nostru va veni ca 
un fel de răspuns pentru ei. Dacă eşti gata de vreun posibil 
atac, atunci continuă. 

Roagă-te pentru noi. Lucrătorii noştri de vară au 
plecat, iar până la începerea iernii e multă treabă de făcut. 



30 Octombrie/12 Noiembrie 1977 

Şi zi aşa, ai auzit de la părintele Lev Puhalo! 139 Nu-1 
lăsa să te tulbure. De acum încolo vor veni tot mai multe 
atacuri din direcţia aceasta, dar noi stăm pe o tradiţie a 



139 Un adept şi un apologet al părintelui Pantelimon. El a lansat un 
atac violent la adresa unei menţiuni pe care o făcusem în Nikodemos 
despre Arhiepiscopul Teofan al Poltavei, prin care mi-a "interzis" să-1 
mai pomenesc vreodată. Lev Puhalo a fost caterisit de către Sinod în 
1981, după care a părăsit Biserica Diasporei... 

268 



Părinţilor veche de veacuri, putând da un răspuns 
împotriva acestei "râvne" fără rost. 

Recitesc articolul meu [despre starea monahismului 
ortodox din America]. Nu pot decât să cred că este necesar 
ca aceste lucruri să fie spuse acum, şi dacă acesta va fi să 
fie "paiul" care va aprinde şi mai mult controversa [cu 
Bostonul], făcând-o cunoscută lumii, atunci fie ce-o fi. 

Ne aşteptăm acum la o încercare conjugată de a 
demonstra că noi, împreună cu cei care gândesc ca noi, 
suntem sub "influenţă apuseană" sau chiar "protestantă", 
că preferăm "evlavia şi Evanghelia" şi nu viaţa monahală, 
etc. Roagă-te stăruitor pentru noi. Trebuie ca la toate 
acestea să dăm un răspuns echilibrat, răbdător, dar care 
trebuie făcut public, astfel încât momentul final în care 
grecii vor ceda (ei acum exclud orice scăpare printr-un 
artificiu) nu va veni ca o mare surpriză, iar explicaţia va fi 
clară. 



1/14 Noiembrie 1977 

Am inclus prima casetă cu Episcopul Teofan 
Zăvorâtul 140 . Include o scurtă viaţă a Arhiepiscopului 
Averchie, iar apoi începutul articolului său despre 
Episcopul Teofan ca profet al poporului rus. Ultima parte 
o poţi adapta pentru un public în general ortodox şi folosi 
ca pe o introducere la învăţătura specifică a Episcopului 
Teofan despre viaţa duhovnicească, care va urma pe 
celelalte casete. 

Dumnezeu să binecuvânteze această osteneală. 



140 Materialul pe care părintele Serafim îl traducea pentru mine din 
rusă. 

Vlădica Averchie îl consideră pe Episcopul Teofan ca pe o 
piatră de încercare a Ortodoxiei zilelor noastre - cu toate 
că nici "pe ceilalţi nu-i leapădă"! - vrând să arate doar cât 
este de important. 



3/16 Noiembrie 1977 

Scrisoarea de la părintele Lev este asemănătoare 
ultimei lui scrisori către noi, deşi e mult mai detaliată. Nu 
voi răspunde la ea. Omul este foarte bolnav şi indiferent 
de ceea ce îi spui va răspunde într-un mod bolnăvicios. 

Dar ceea ce e mai important - nu el e cel ce a 
construit toate acele idei! într-o oarecare măsură (chiar 
dacă într-un mod puţin nebunesc) el reflectă părerea de 
"grup" [a adepţilor părintelui Pantelimon]. Dacă aş fi 
primit scrisoarea, aş fi fost tentat să trimit o copie 
părintelui Nichita (care-1 susţine cu tărie), întrebându-1 
următoarele: "Crezi că e normal? Mie mi se pare că el e pe 
cale de-a înnebuni de tot! Ai putea oare să-1 convingi să nu 
mai trimită scrisori de felul acesta?" Probabil că dacă 
oameni ca părintele Nichita ar fi văzut în ce mod se 
răspândesc ideile "grupului" prin cineva ca părintele L. s- 
ar fi oprit şi s-ar fi gândit puţin. Dar vai, mi-e teamă că 
părintele Nichita n-o să-şi dea seama că scrisoarea are 
ceva nefiresc. 

Desigur că acolo sunt şi nişte jumătăţi de adevăr. 
Este de asemenea foarte adevărat că unii episcopi 
(respectiv părintele George Grabbe [Episcopul Grigorie de 
mai târziu]) vor spune că Episcopul Teofan al Poltavei era 
"nebun", dar ei nu au nici un fel de temei solid pentru a-şi 

susţine afirmaţiile - el nu era "la modă" şi de aceea a 
părăsit societatea bisericească într-un mod ciudat, pe care 
mulţi nu-1 vor înţelege niciodată. 141 

Răspunsul la toate acestea se găseşte în toată 
activităţile noastre misionar-editoriale. Am primit mai 
multe răspunsuri noi la articolul nostru despre monahism, 
mai exact de la călugări care fac parte din cele trei 
"categorii" [ale monahismului american] pe care le-am 
enumerat. 142 Toţi găsesc că articolul reflectă realitatea, 
părând că au înţeles unde vrem să batem. Poate că doar 
câţiva îl vor găsi iritant pentru încercarea de dinamitare a 
mitului Boston, dar poate că va fi de vreun folos de îndată 
ce va dispărea şocul. 

între timp, noul Orthodox Word se apropie de sfârşit, 
iar "bomba" Metropolitană Chirii va exploda în curând 143 , 
dar cred că aici noi oferim o soluţie de natură să-i ţină pe 
mulţi departe de a cădea iremediabil în teribila anarhie 
jurisdicţională care va veni. 



141 Ascet sever, om al rugăciunii şi specialist în patrologie, 
Arhiepiscopul Teofan (1879-1940) a fost părintele duhovnic al 
Familiei Regale din Rusia. Acest fapt, ca şi opoziţia sa fermă faţă de 
toate formele de modernism, l-au făcut să fie neagreat în cercurile 
liberale; în 1920 a fost mutat în Crimeea. Părăsind Rusia în 1920, a 
ocupat o poziţie activă în Sinoadele Bisericii Ortodoxe ruse din 
Diaspora, dar, mâhnit de tulburările din Biserică, s-a retras treptat din 
lume, petrecându-şi anii ce i-au mai rămas în retragere, trăind în nişte 
peşteri din Franţa, unde a şi murit. 

142 "Monahismul ortodox de astăzi" în The Orthodox Word, Mai/Iunie 
1977. 

143 Este o analiză superbă a scrisorilor primului episcop al Bisericii din 
Catacombe de sub jugul Sovietic, tipărit ulterior în Sfinţii ruşi ai 
Bisericii din Catacombe, Platina, 1982. 

16/29 Noiembrie 1977 

A nins pe noi o săptămână întreagă (19 inci), cea mai 
mare zăpadă pe care am avut-o vreodată), dar acum s-a 
mai muiat, rămânând doar puţină pe alocuri. Ne-am apucat 
în sfârşit să pregătim Calendarul pentru anul viitor. 

Despre cele două femei laice care locuiesc prin 
preajmă [Mary Mansur şi prietena ei]: pentru ele, timpul 
acesta a fost unul foarte potrivit pentru a se lepăda de 
dominaţia spirituală şi psihologică a Protestantismului 
evanghelic şi a trece în duhul Ortodoxiei, având ocazia de 
a primi des Sânta împărtăşanie. Vlădica Antonie chiar le-a 
dat binecuvântarea să mai stea între protestanţi 144 , numai 
dacă ar putea face acest lucru pe răspunderea lor, dar 
aceasta e o recunoaştere a faptului că noi, ortodocşii, nu 
ştim să ne folosim de o astfel de râvnă! Până acum nu 
vedem cum ar putea urma un pas mai departe, dar cred că 
va veni firesc, în curând. Acum ele îşi pun deoparte pentru 
o vreme vigoarea duhovnicească. Roagă-te ca Dumnezeu 
să le arate o cale spre o activitate ortodoxă plină de roade 
- de care avem aşa de mare nevoie în Biserică. 

Pe lângă aceştia, am mai fost vizitaţi de aproape 
cincisprezece inşi protestanţi [din primul lor grup], 
incluzând mai mulţi dintre "bătrâni". Nu ştiu ce poate 



144 Nu este spus foarte exact. în toamna anului 1973, după ce vizitase 
o comunitate creştină la nord de San Francisco, Mary îl întrebase pe 
Arhiepiscopul Antonie dacă era bine să se întoarcă şi să trăiască acolo 
pentru o vreme. Era în ajunul prăznuirii Sfântului Ioan de Kronstadt; 
Arhiepiscopul a sfătuit-o să se roage pentru acest lucru la Priveghere 
şi la Liturghia din ziua următoare. "Şi dacă încă vrei să pleci, poţi 
pleca". Şi a plecat. în comunitate s-a împrietenit cu o tânără care 
ulterior a devenit ortodoxă. Au fost împreună să viziteze Platina - 
zăbovind puţin şi acolo. 

însemna acest lucru. Unii dintre ei au multe din ideile 
creştine sănătoase, iar noi am dori din tot sufletul să le 
putem oferi Creştinismul integral, Ortodoxia - dar până 
acum nu am reuşit decât să semănăm seminţe. 

Duminică, C. s-a spovedit şi s-a împărtăşit pentru 
prima dată după zece ani şi ceva. In câteva zile se va 
întoarce în lume, dar în ianuarie s-ar putea să se întoarcă la 
noi. Roagă-te pentru el. Este foarte naiv, şi de aceea s-ar 
putea uşor sminti. Răceala ne ia pe fiecare la rând, dar 
acum numai D. este într-o stare mai rea. 



21 Noiembrie/4 Decembrie 1977 

Un răspuns scurt 145 : deja grecii [din Boston] l-au pus 
sub semnul întrebării pe "Constantin XII" al nostru, iar noi 
l-am consultat pe Arhiepiscopul Averchie asupra 
problemei. S-au făcut cercetări care au dat la iveală faptul 
el se găseşte în cele mai bune izvoare ruseşti; Vlădica 
Averchie a spus că în nici un caz nu trebuie renunţat la 
acest nume. Dacă Sinodul de la Constantinopol din 1451, 
care a respins Uniatismul, are vreo valoare istorică, cu 
siguranţă că nu poate fi considerat uniat; romano-catolicii 
neagă [că a fost uniat Constantin], iar aici izvoarele nu ne 
spun mare lucru. De fapt, acest Sinod este pomenit într- 
una din Vieţile Sfinţilor pe care le-am primit din Boston 
cu ani în urmă (cred e vorba de viaţa Sfântului Nifon). 



145 O nouă scrisoare de la părintele Lev Puhalo atacă pomenirea 
împăratului bizantin - Sfântul Constantin XII, în Caledarul Sfântului 
Herman, acuzându-i şi pe părinţii Herman şi Serafim de amestec în 
viaţa bisericească din Alaska. 

E interesant că Photius Kontoglou 146 a pictat o 
icoană a lui cu aureolă, pe care părintele Pantelimon o 
respinge, zicând că e făcută "pentru uniaţi" - ceea ce mi se 
pare un pic ciudat [deoarece uniaţii nu-1 revendică pe 
Constantin]. Nu vedem nici un motiv de neîncredere în 
izvoarele ruseşti care, chiar dacă ar fi avut această 
problemă în faţă, s-ar fi situat pe o poziţie anti-latină. 

Cred că într-o zi sau două voi fi terminat şi a doua 
casetă despre Sfântul Teofan Zăvorâtul. Aceasta va umple 
două secţiuni: una despre analiza Ortodoxiei ruseşti din 
zilele lui - pierderea miresmei, pregătirea pentru revoluţie; 
şi alta despre ceea ce găseşte el ca fiind cauza: triumful 
duhului acestei lumi în societate. El dă o definiţie clasică a 
duhului lumii, care ar merita o secţiune întreagă numai 
pentru ea. Toate acestea sunt o bună introducere la viaţa 
din zilele noastre, care s-a pregătit pentru furtuna profeţită 
de el. Iar apoi, următoarele tale secţiuni ar trebui să vină 
cu un răspuns: ce este viaţa duhovnicească şi cum o putem 
dobândi. De o mare valoare pentru zilele noastre! 

Cred că mesajul părintelui Lev către noi este un 
avertisment pentru a fi cumpătaţi! Intr- adevăr, este destul 
de dezechilibrat, având un teribil sentiment de nesiguranţă 
care revendică "biruinţe" ieftine asupra celorlalţi pentru a 
se justifica pe sine. Cred că el este tipul din care sunt 
făcuţi impostorii clasici. 

Nu ne putem închipui cum se referă la Alaska ca la o 
proprietate personală. Implicarea Bisericii noastre în 
Alaska nu pare să fi dat roade deloc, iar noi trebuie să ne 
resemnăm, lăsând-o pe seama Mitropoliei [astăzi OCA] - 
departe de a înfiinţa cumva acolo o a treia (!) dioceză! 



146 Cel mai mare iconograf al Greciei moderne şi un teolog strălucit (| 
1965). 

Răceala e trecută, iar acum lucrăm de zor la 
Calendar - lung de opt pagini. Vremea s-a răcit şi pe 
viitor aşteptăm multă zăpadă, dar acum drumul nostru e 
bun şi uscat. 



7/20 Decembrie 1977 

Doar o notă despre vreme. 147 Drumul este acoperit 
cu aproape opt inci [în jur de 20 de cm] de zăpadă. Dacă ai 
lanţuri, vei putea ajunge până la jumătatea drumului. Dar 
se pare că până diseară zăpada se va îngroşa. Nu ştiu dacă 
vom mai ieşi până duminică. 

Părintele Herman s-a dus în Alameda să slujească la 
hramul Vlădicăi Nectarie 148 , la două zile după aceea eu am 
fost la ziua lui onomastică. In ambele zile am avut 
priveghere de toată noaptea, cu Liturghie după miezul 
nopţii. Vlădica a reuşit să slujească cu noi Liturghia, dar 

a i ^* • 149 

întreaga priveghere n era peste puteri. 

Ne-am bucura să te vedem duminică, dar va trebui să 
lupţi pentru a veni! Vlădica Antonie doreşte să vină, dar 
cred că zăpada îl va împiedica. 



147 Speram să venim la ei de hramul schitului, pe 25 decembrie, Ziua 
Sfântului Herman. 

148 Hramul Icoanei Kursk a Maicii lui Dumnezeu (27 noiembrie/10 
decembrie), căruia îi este consacrată capela Episcopului Nectarie în 
Alemada. 

149 în acea vreme, sănătatea Episcopului Nectarie se năruia din zi în zi. 

275 



[1978] 



8/21 Februarie 1978 



Ne-am revenit după week-end şi am isprăvit cu 
camionul. După câteva aventuri, am lăsat libere cele patru 
cauciucuri şi am împins camionul în josul drumului, loc în 
care omul de la fiare vechi ne-a dat cincizeci de dolari pe 
el - şi până la sfârşitul celor opt zile de dinaintea 
înmatriculării va trebui să fie recondiţionat! 



Sfântul Alexie, Omul lui Dumnezeu, 1978 

Felicitări din nou de ziua onomastică; am cântat "La 
mulţi ani" pentru tine. 

Roagă-te pentru noi. Diavolul, mai ales acum când 
vremurile sunt rele şi chiar fraţii tăi întru credinţă par 
cumva fără inimă, vrea să ne ispitească a gândi: "la ce 
bun?". Tocmai am primit o scrisoare de la părintele Y. 
prin care ne explică în detaliu prelest-ul [înşelarea] în care 
ne aflăm, înşelare ce se vede în principal prin aceea că îl 
păstrăm în Calendar pe Fericitul Augustin, părăsind religia 
pentru "un fanatism de dreapta". Dumnezeule mare, ce-o 
mai urma după? 

Primisem un telefon din Medford, Oregon - situat la 
aproape nouăzeci de mile nord de locuinţa mea din Etna, 
California - de la un grup de ruşi, greci şi sârbi care 

voiesc să formeze o parohie ortodoxă (în acea vreme nu 
exista nici una care să aparţină de vreo jurisdicţie la sud 
de Eugene, Oregon). Am trimis părinţilor acest mesaj, 
care au aranjat o întâlnire cu familiile organizatoare din 
Medford. 



Joia din Săptămâna Patimilor, 1978 

întâlnirea [cu oamenii din Medford] a mers bine şi 
cred că în curând vom avea acolo o parohie (cu tine ca 
preot! - s-au bucurat nespus de perspective, deoarece noi, 
fireşte, eram puţin prea monahali pentru ei). Aceasta pare 
să fie chemarea lui Dumnezeu către tine - dar să nu te 
înfricoşezi de ea. Fireşte că va fi o smerită misiune 
parohială şi nimic mai mult. 

Dumnezeu să te ajute să-ţi termini cu bine Postul. In 
tot ce se întâmplă, este clar că Dumnezeu îşi arată mila şi 
providenţa Sa către smeritele noastre eforturi misionare. 



1/14 Iunie 1978 

Arhiepiscopul Ilarion ne-a făcut o frumoasă vizită. 150 
Este foarte echilibrat, fiind în duhul nostru rusesc - un 
viitor Vlădica Lavru. Esenţialmente vedem lucrurile la fel, 
doar că, mi se pare mie, nu priveşte în profunzime la 
"problema noastră grecească" şi se concentrează mai mult 
către organizarea Bisericii. Pe viitor nu cred că va fi un 
foarte bun punct de sprijin. Sper să-1 poţi întâlni cândva şi 
să vorbeşti cu el. 



150 în prezent Arhiepiscopul Australiei. 

30 Iunie/13 Iulie 1978 

Am petrecut o Cincizecime frumosă, iar pe la 
sfârşitul zilei, am avut de furcă cu un şarpe cu clopoţei în 
mijlocul terenului mănăstirii (felul diavolului de a 
protesta!). 

Despre descurajarea în care te aflai - sper că a trecut. 
Dacă nu, încearcă te rog să-ţi dai seama de faptul că toată 
această lucrare creştină are loc la nivel local - chiar acum 
şi aici, între mine şi Dumnezeu şi cei din jurul meu. Dacă 
e posibil mai mult - la nivel bisericesc general - e ceva ce 
se adaugă la lucrul de bază. Având în vedere vremurile de 
acum, eu însumi sunt surprins de câte lucruri putem face. 
Să te inspiri de la cei ca Sfântul Nectarie şi Vlădica Ioan al 
nostru, care adesea au fost prigoniţi "la nivel bisericesc 
general", dar care nu au încetat să fie rodnici. 



22 Septembrie/ 5 Octombrie 1978 

Toată lumea s-a întors în siguranţă, totodată am o 
presimţire bună despre misiunea Medford, 151 iar grijile 
mele legate de ea au dispărut. Desigur că nu trebuie să te 
încrezi în presimţiri, dar cred că trebuie să dăm ce putem, 
fiind liniştiţi şi încrezători că Dumnezeu va aduce roade 
din ea. 

Auzim din ce în ce mai multe despre duhul 
"îngustimii" din Muntele Athos şi cred că în zilele 
Sfântului Paisie era la fel - probabil un motiv pentru care 



151 Părintele Serafim slujise Liturghia în parohia misionară Medford. 

a plecat! Dumnezeu să ne ajute pe toţi să împărtăşim tot 
mai mult din adâncimea şi respiraţia adevăratei Ortodoxii. 



Nedatată 

L-am văzut marţi pe F. 152 şi i-am spus că nimeni nu 
şi-a răcit dragostea faţă de el, dar că aşteptăm cu toţii să se 
schimbe într-un final, urmând chemarea pe care i-a fâcut-o 
Dumnezeu. El a încuviinţat tot ce i-am spus, incluzând 
necesitatea renunţării la obiceiul îndreptăţirii de sine şi al 
abţinerii de la alcool, cel puţin de dragul celor ce au suferit 
cu şi pentru el. Spunea că nu a mai băut nimic de când 
părintele Herman 1-a prins cu băutura. 

Impresia mea generală e următoarea: obiceiul lui de 
a se îndreptăţi şi răsfăţa pe sine este atât de complicat 
încât, omeneşte, cazul lui e aproape fără speranţe. Dar 
există Dumnezeu. Ar trebui să continuăm să ne ocupăm 
cumva de el, ajutându-1 - şi să stăruim cu toată puterea la 
îndreptarea lui, lucrând în permanenţă cu el. 

Se cuvine apoi ca restul să vină de la el. Ai făcut ce- 
ai putut. Nu te chinui mai mult cu el. Cred că întreaga 
sarcină ţi-a fost dată de Dumnezeu pentru a-ţi da seama de 
cât de adânc este imprimat păcatul în om şi cât de 
încăpăţânată e voinţa şi rezistenţa omului faţă de 
îndreptările vieţii, chiar şi în cazul convertiţilor sinceri. 
Noi, cei ce voim să ajutăm, trebuie să face cât putem de 
mult - apoi însăşi persoana în cauză trebuie să lucreze. E 



152 F. era un convertit din Estul îndepărtat, luptând cu un background 
de alcoolic şi homosexual, care venise la noi în California într-un efort 
de a se îndrepta, dar, cu toate acestea, continua să aibă probleme 
uriaşe. 

important ca tu să-ţi găseşti liniştea conştiinţei că ai făcut 
tot ce ţi-a stat în puteri, iar restul este lucrarea lui 
Dumnezeu - şi voinţa liberă a lui F. 



6/19 Octombrie 1978 

Un cuvânt despre F. - care ar trebui să se fi întors 
înapoi în Etna înainte de această scrisoare. 

Vizita lui la noi a fost liniştită şi lipsită de 
evenimente nedorite. Nu am cerut multe de la el - doar sa- 
şi controleze cuvintele, lucru care 1-a şi reuşit cu succes. 

Am insistat să-şi ia o slujbă şi un apartament al lui, şi 
să nu se "introducă" în viaţa ta de familie sau să ajungă un 
parazit, şi să fie foarte chibzuit, gândindu-se de două ori 
înainte de a face ceva excentric sau împotriva dorinţelor 
tale. 

Părea să înţeleagă toate acestea, de aceea s-a arătat 
imediat de acord - dar cred că în practică va fi o altă 
poveste. Nu trebuie să-1 tratezi cu o indulgenţă excesivă, ci 
să-1 menţii la regulile de bază şi să-i spui răspicat că dacă 
nu poate face prea multe lucruri nu trebuie să se dea de-o 
parte şi să stea degeaba - pentru binele său şi al vostru. 
Binele pe care-1 face nu ar avea nici un rost dacă tu vei 
continua să-i înduri excentricităţile de care nu se leapădă. 

Am avut mai multe convorbiri cu el. Din punct de 
vedere intelectual părea să înţeleagă tot ce-i spuneam, dar, 
după mai multe întâmplări avute cu el aici, trag concluzia 
că el e tipul care spune "Da, da", iar apoi continuă să facă 
tot voia sa. Singurul răspuns la acest caz este să ceri de la 
el o relatare riguroasă despre acele lucruri pentru care este 
responsabil. I-am accentuat faptul că astfel de lucruri sunt 
foarte importante pentru el - mai importante ca o 

rugăciune, o regulă, etc. Are boala îndreptăţirii de sine, şi 
cel mai bun lucru pe care i l-ai putea face este să-i insufli 
un simţ al realităţii vieţii de zi cu zi pentru oamenii 
normali. 

I-am dat un sfat relativ duhovnicesc. Teoretic pare 
să-1 accepte şi, indiferent ce-ar putea spune, îl va accepta, 
dar amândoi simţim în el absenţa unei încrederi 
duhovniceşti deosebite, şi până ce aceasta va exista, 
călăuzirea noastră nu-i va mai oferi multe. Este instinctiv 
centrat pe sine şi nu cred că înţelege prea multe din afara 
lui. 

Dumnezeu să te ajute în orice vei face pentru el, dar 
fii deschis şi direct cu el, fără ocolişuri, şi nu te îngrijora la 
orice suferinţă care nu-1 ajută deloc, dar care v-ar putea 
aduce vătămare ţie şi soţiei tale. 

Dar nu am terminat tot ce aveam de spus despre 

153 

vizita părintelui D. - un om prietenos, dar duhul pe care 
"bătrânul" său i 1-a insuflat îl poate duce cu uşurinţă la 
rătăcire. 

în acel timp, Mary Mansur împreună cu două 
prietene, ambele convertite la Ortodoxie dintr-un grup 
evanghelic protestant, se stabiliseră într-un sătuc numit 
Wildwood, la aproape opt mile vest de schit, pe o 
proprietate oferită de părinţi. Au petrecut vara sub cerul 
liber (în lunile de vară nu ploua foarte des), găteau la foc 
de tabără folosind apă de la un izvor din apropiere, în care 
vreme construiau prima baracă. 

Ocazional, părinţii veneau să slujească Sfânta 
Liturghie în aer liber, într-un crâng de brazi pregătit 
pentru acel scop, până ce, câţiva ani mai târziu, a fost 



l:v 



Un călugăr fugit de la Mănăstirea părintelui Pantelimon din 
Boston. 

construită o capelă. Păstrând o rânduială liturgică uşor 
scurtată, tinerele femei duceau o viaţă liniştită, semi- 
monahală, cu toate că nici una dintre ele nu primise 
tunderea în monahism. 

[1979] 



18/31 Ianuarie 1979 

Multe mulţumiri pentru frumosul dar de ziua mea de 
naştere. Pe K'an Hsi l-am admirat dintotdeauna, era un 
mare cărturar; era un "ortodox" vertical. 15 

Am avut puţină zăpadă în ultimele câteva zile (patru 
sau cinci inci), dar Wildwood (unde am fost duminică 
pentru a sfinţi apa de Bobotează) este un paradis de iarnă - 
peste un picior 155 de zăpadă. Toţi am schiat puţin pe 
schiurile lui S.! 

Avem pregătite pentru tipar mai multe cărţi - roagă- 
te să fim în stare să oferim cât se poate de mult! După 
Liturghie, în Redding, vom avea periodic un curs de studii 
biblice, în plus vom şi tipări ceva pe această linie. 156 



154 îi trimisesem părintelui Serafim (care înainte de trecerea la 
Ortodoxie se specializase în cultura şi civilizaţia chineză) o nouă carte 
despre un împărat chinez. O parte dintre notele şi traducerile părintelui 
Serafim din chineză au apărut în Hristos, Veşnicul Tao [Christ, the 
Eternal Tao] de Ieromonahul Damaschin [Platina, 1999] (termenul 
ortodoxie este folosit aici de părintele Serafim cu sensul de învăţătură 
conformă tradiţiei în care te-ai născut - în cazul de faţă, cea chineză - 
n. tr.). 

155 Un picior = 30,48 cm [n. tr.]. 

156 în casa Valentinei Harvey din Redding (la o oră de mers cu maşina 
din Platina), părinţii întemeiaseră o mică misiune parohială, închinată 
icoanei Maicii lui Dumnezeu "Ajutătoarea păcătoşilor". 

23 Ianuarie/5 Februarie 1979 

Slavă lui Dumnezeu, seara trecută am ajuns acasă în 
siguranţă [din Medford]. Am vorbit cu enoriaşii, 
spunându-le că noi suntem pentru tradiţia "veche" a 
Ortodoxiei. Cineva tindea să creadă că oamenii ar putea fi 
făcuţi să postească prin practicarea treptată a postului, iar 
eu am găsit prilej să dau ca exemplu edificator ocazia 
oferită de această primă duminică din Martie [în care a 
fost Duminica Lăsatului de Sec de Brânză], când se poate 
mânca orice în afară de carne - ce ocazie ideală pentru o 
iniţiere treptată în post! Acela a zis că oamenii vor încerca 
şi acest mod. 

Am fost liniştit toată ziua, simţindu-mă foarte bine. 
I-am introdus puţin în adevărata Ortodoxie, fără a face 
presiuni sau a afişa vreo figură acră. Dar va trebui să 
începem să vorbim puţin mai tare. Venind înapoi, mă simt 
mai inspirat ca niciodată de faptul că sunt oameni (în 
special din alte părţi) care sunt însetaţi de Ortodoxie. Ni s- 
a dat Medford pentru a fi cumpătaţi şi a ne smeri văzând 
adevărata natură a câmpului nostru misionar. 

Bucuraţi-vă în Domnul, şi iarăşi zic, bucuraţi-văl 
Puţin câte puţin, pas cu pas; încă putem face multe. 

Se punea la cale o nouă controversă. Părintele 
Serafim începuse lucrul la o nouă serie de articole legate 
de învăţătura ortodoxă despre sufletul după moarte - în 
special despre vechea concepţie tradiţională a "vămilor", 
prin care sufletul trebuie să treacă după moartea sa. 
Aceasta era o învăţătură pe care părintele Pantelimon şi 
adepţii lui au combătut-o cu străşnicie de mai mulţi ani, 
cerându-i părintelui Lev Puhalo să-şi scrie şi el propria 
serie de articole despre această temă, "corectând" 

învăţătura tradiţională. 



Sâmbăta de dinaintea Postului Mare, 1979 

Părintele Pomazansky a scris o replică la atacul lui 
Lev împotriva vămilor. Este scris la un nivel atât de înalt 
şi de cuprinzător încât mă îndoiesc că-1 va convinge pe 
părintele Lev. Tot acest incident (care probabil că nu s-a 
încheiat încă) pare să dovedească cât de neputincioasă 
devine tradiţia ortodoxă în aceste vremuri din urmă - cei 
bine-înrădăcinaţi în ea dispar cu repeziciune şi, din această 
pricină, obrăzniciile teologice pot crea o întreagă furtună 
pentru nimic. Răspunsul: mai multă smerenie şi o mai 
intensă prezentare a textelor patristice. Seria ta de 
broşuri 157 este întotdeauna actuală şi de mare folos (ultima 
e extraordinară). Dumnezeu să te ajute să publici şi mai 
multe şi să le ai disponibile în permanenţă pe cele 
anterioare. 

încă mai avem puţină zăpadă, iar astăzi ne-am trezit 
cu lapoviţă - un început potrivit pentru liniştea postului de 
care, vai, întotdeauna mă apropii cu cârteli, dar care, într- 
un final, intră pe făgaşul lui normal. Iartă-mi te rog 
păcatele mele făcute împotriva ta, cu gândul, cuvântul şi 
fapta, transmiţând şi celorlalţi de acolo aceeaşi dorinţă. 
Dumnezeu să ne ierte pe toţi şi să ne miluiască şi să ne 
ajute să petrecem un Post de folos! 



învăţăturile Sfinţilor Părinţi despre trup, învăţăturile Sfinţilor 
Părinţi despre patimi şi învăţăturile Sfinţilor Părinţi despre boală, 
Nikodemos Publication Society. 

16/29 Martie 1979 

îţi trimitem felicitările noastre din toată inima de 
ziua ta de naştere şi-ţi dorim ani îndelungaţi de lucrări 
pline de roade în via lui Hristos! 

A primit şi părintele Herman o invitaţie pentru a 
vorbi la Conferinţă! 158 Atmosfera de "petrecere" de acolo 
va fi destul de presantă, dar este un semn bun faptul că 
invită oameni din afara „bisericuţei". Acceptă invitaţia cu 
toată hotărârea - cel puţin putem oferi ceva mai puţin 
abstract faţă de cum sunt de obicei discuţiile de acolo. 

Săptămâna trecută am avut două botezuri, un început 
bun pentru un nou an misionar! Studiul Bibliei a ieşit bine. 
Am terminat primul capitol din Iacov. 

în duminica aceasta voi pleca la Woodburn. 15 

Grădina noastră se ridică pe zi ce trece, dar nimic nu 
s-a copt încă - până acum au fost doar câteva zile de vară. 

Am inclus două mici daruri de ziua ta de naştere - o 
reproducere a icoanei "Ajutătoarea păcătoşilor", tipărită în 
China, şi o fotografie a catedralei din Shanghai consacrată 
icoanei 160 . Portretele Vlădicăi Ioan vor veni separat. 

Roagă-te pentru noi. Câmpurile misionare sunt încă 
deschise şi trebuie să lucrăm cât mai este timp ! 



158 Primise o invitaţie să vorbească în anul 1980 la Conferinţa Sfântul 
Nectarie sponsorizată de parohia părintelui Nichita din Seattle. 

159 în Woodburn, Oregon - aproape de Portland - mai exista o altă 
parohie misionară, închinată icoanei din Kursk a Maicii lui 
Dumnezeu. 

160 Aceasta fusese Catedrala Sfântului Ioan. 

23 Martie/5 Aprilie 1979 

In week-end-ul trecut am făcut o frumoasă călătorie 
misionară în Woodburn. Au fost prezenţi aproape treizeci 
de inşi, şi aproape toţi au primit Sfânta împărtăşanie. 

Nădăjduiesc ca restul postului să-ţi fie unul roditor. 

Parohia din Medford a redactat o cerere formală către 
Episcopul Nectarie pentru a mă hirotoni preot, totul fiind 
apoi aranjat pentru prima săptămână de după Paşti, la 
schit. Vremea era foarte rea - aer rece cu ploaie tot 
timpul. Vineri am fost hirotonit ierodiacon şi diacon, iar 
sâmbătă preot, slujind duminică prima mea Liturghie. în 
ciuda vremii nefavorabile (care transformase drumul către 
schit într-o vale noroioasă), au fost prezenţi o mulţime de 
oameni din diferite misiuni. 

Duminică după-amiază, părintele Herman a plecat 
într-un pelerinaj la Muntele Athos, iar părintele Serafim 
s-a întors cu mine în Etna, unde am slujit împreună în 
mica noastră capelă mai multe Liturghii. Cinstea pe are 
am avut-o, aceea de a sluji la masa Domnului, a fost 
copleşitoare, fiind o mare mângâiere. Dar, aşa cum se 
întâmplase şi cu părinţii, hirotonia mea a însemnat 
sfârşitul unui "timp de aur" de lucru tihnit şi de relativ 
anonimat. 



Nedatată - dar la puţină vreme 
după hirotonia mea, 1979. 

Hristos în mijlocul nostru! Doar o notă de la 
părintele Herman: a vizitat cu bine Jordanville, iar acum 
este în Europa. 

[Cineva îi trimisese părintelui Serafim o prelegere 
despre sufletul după moarte semnată de părintele Lev 
Puhalo]. Este extrem de grosolană, revelând o stare 
avansată de părere de sine şi dispreţ faţă de alţii. El 
recunoaşte deschis că ne-a provocat în mod deliberat să 
venim cu "învăţătura" noastră, astfel încât să o poată face 
publică alături de învăţătura Arhiepiscopului Ioan din 
Jordanville etc. pe această temă. Articolul lui pare să fie o 
varză totală de idei nedigerate, luate de aiurea, a căror 
temă este: „Vedeţi cât de deştept sunt şi cât de puţin ştiţi 

161 

voi". Are de gând chiar să "expună" şi icoana "vămilor" 
şi să arate cât de greşit am interpretat-o sau că este 
demodată şi apuseană. 

Mâine vom vizita Wildwood-ul pe la mijlocul 
Rusaliilor. In rest, noi suntem bine. 



8/21 Mai 1979 

Nădăjduiesc că vei putea ţine un cuvânt la 
pelerinajul nostru de vară. Despre ce ai vrea să vorbeşti? 
Eu voi vorbi despre "Creştinii ortodocşi faţă în faţă cu anii 
'80", iar părintele Herman va vorbi despre Arhimandritul 
Gherasim (a zecea comemorare de la moartea sa) şi poate 
şi despre Sfântul Inochentie din Alaska. E posibil ca şi 
Vlădica Antonie să ţină un cuvânt. Noi suntem bine, vom 
face mâine Liturghie de Sfântul Nicolae la Wildwood. 

Părintele Herman a sosit teafăr din Muntele Athos. A 
trimis o carte poştală din Karyes. Slavă lui Dumnezeu! 
Are permis pe patru zile, dar poate că-1 va putea prelungi. 



161 De pe coperta revistei The Orthodox Word, Nov./Dec. 1978. 

27 Iunie/ 10 Iulie 1979 

Ne bucurăm să auzim că parohia Medford merge 
înainte cu bine. La vremea aleasă de El, Dumnezeu va găsi 
o cale şi pentru construirea unei biserici şi tot ce o mai fî 
nevoie. Dacă ne gândim în ce stare era Medford-ul acum 
câteva luni... este uimitor cât de bine s-au desfăşurat 
lucrurile. 

M. se află aici pentru câteva zile. Ceea ce ne spune 
ea despre duhul de acolo nu e promiţător deloc. Epoca 
influenţei Boston a trecut, dar pare să existe o atmosferă 
de "acceptă şi nu cârti" şi "nu tulburaţi liniştea", ca să te 
facă să te întrebi dacă nu cumva atitudinea teritoriului 
nostru misionar nord-californian, este cumva o floare rară. 
Pentru mine, tot ce cuprinde Ortodoxia este încă este atât 
de proaspăt şi are o nevoie atât de mare de a fi vestit, încât 
sunt deplin încredinţat că mă voi veşteji chiar în 
Jordanville. Lipseşte oare undeva vreun ingredient magic? 
Sau cumva e din cauză că "prea mulţi ortodocşi îşi bagă 
nasul peste tot"? Oricum, slavă lui Dumnezeu pentru 
duhul pe care Arhiepiscopul Ioan 1-a lăsat aici! 

Fiindcă tot veni vorba, slujbele de la mormântul său 
[la pomenirea morţii sale, 2 iulie] au ieşit bine. Chiar am 
ţinut o predică (cu un rezumat în engleză) despre Vlădica 
Ioan. Dar de îndată ce m-am întors, am fost dărâmat de o 
răceală şi abia astăzi mi-am recuperat cât de cât vocea şi 
puţină putere! 

Cum merge pregătirea pentru cursul şi cuvântul 
pregătite pentru pelerinaj? Cred că întreaga idee din 
spatele pelerinajului şi a cursurilor ar putea fi una foarte 

rodnică, dar vom vedem cum le va binecuvânta 
Dumnezeu. Vremurile sunt prea rele pentru nu te apuca de 
lucrări "creatoare"! 

Roagă-te pentru noi! Duhul este osârduitor, dar 
trupul este neputincios! 



6/19 Iulie 1979 
Se întâmplă ceva fantastic cu părintele Lev Puhalo. 

162 

Citindu-i scrisoarea, încep să mă întreb: suntem cumva 
cu toţii nebuni, s-a întors oare lumea pe dos? Ce l-o fi 
făcut să atace o învăţătură care întotdeauna a fost 
acceptată de Biserică? Mai mult, cu toate citatele lui 
patristice va semăna o şi mai mare confuzie printre 
credincioşi. Poate că acesta este modul prin care 
"renaşterea patristică" (în forma ei "la modă") îşi va vedea 
cândva sfârşitul - ...într-un reductio ad absurdum 
suprarealist. Eram aproape sigur că se va estompa, dar se 
pare că acest lucru întârzie să aibă loc. Şi, Doamne, cu 
câtă slavă deşartă se înconjoară! Nu ştiu deloc ce gândesc 
oamenii despre articolele sale, cu excepţia d-nei P., care a 
scris despre tulburarea ce a cuprins-o văzându-1 cum atacă 
articolele noastre, dar e clar că atmosfera ortodoxă de 
astăzi e suficient de nesigură pentru a-i permite să 
continue, până ce, într-o bună zi, va sucomba de la sine. 
Dar, tu ai dreptate - nu trebuie să ai deloc de-a face cu el 
şi nu-1 lăsa să-ţi tipărească nici un articol; tot ce face este 
pentru vreun scop politic personal, prevestitor numai de 
lucruri rele. 



162 Părintele Lev tocmai le scrisese o nouă scrisoare asupra învăţăturii 
despre vămi. 

A plecat M. (din Jordanville), după ce a stat patru 
zile cu noi, şi impresia mea finală a fost puţin pesimistă. 
Gândeşte şi simte totul atât de "corect", incluzând şi o 
apreciere potrivită a "maladiei corectitudinii" specifică 
convertiţilor, încât mi-e teamă că a căzut într-un fel de 
maladie a "super-corectitudinii"! Există astăzi în cugetele 
multora un duh care pune piedici aproape tuturor celor 
care se angajează pe calea nevoinţelor duhovniceşti. Fie ca 
Dumnezeu să-1 păzească şi să-1 înveţe simplitatea. 

Mulţumită lui Dumnezeu, în timpul cât am fost răcit, 
am reuşit să termin toate secţiunile pentru Sufletul după 
moarte, sperând să putem începe şi tipărirea lui înainte de 
sfârşitul verii. Mă gândesc să-i adaug un appendix - 
"Răspuns către un critic", răspunzând astfel obiecţiilor 
părintelui Lev cu toată blândeţea şi obiectivitatea, fără a-i 
pomeni numele. Ce crezi despre asta? Nu ştiu, s-ar putea 
să nu fie o provocare necesară, problemele putând fi 
rezolvate în text fără a stârni astfel o controversă. Ai mai 
auzit de vreo reacţie a cuiva la articolele sale? 

Am primit o scrisoare nervoasă de la K. [din Londra] 
prin care arată că-1 va ataca pe părintele A. în mod public. 
Am auzit de asemenea că părinţii de la mănăstirea X au 
trimis un protest scris împotriva părintelui Pantelimon. 
Dumnezeule! Ce se-ntâmplă cu oamenii? Cât de uşor se 
cade în ispita slujirii lui Dumnezeu prin tot felul de 
facţiuni, gelozii şi încercări de răzbunare! I-am scris lui K. 
avertizându-1 să se gândească mai mult la viaţa 
duhovnicească şi să părăsească politica bisericească. 

12/25 Iulie 1979 

Hristos în mijlocul nostru! 

Tocmai am primit Scara din Boston. 163 (Ei zic că ţi 
s-au trimis şi ţie câteva). Din punct de vedere tipografic 
arată excelent, dar o introducere atât de pompoasă, 

parfumată - iar bietul Vladimir este aruncat la vechituri: 
lucrarea a fost "epuizată"! Nu e cinstit! 

Astăzi am primit şi o scrisoare de la părintele R. din 
Boston, ca răspuns la cererea noastră - dacă ar putea 
traduce pentru noi nişte texte greceşti. Nu pot, sunt prea 
ocupaţi - dar se oferă să revizuiască traducerile noastre 
din rusă, pentru a evita "greşelile" pe care le-a descoperit 
în traducerea noastră din limba rusă a Sfântului Simeon, 
pentru a nu rămâne astfel cu o "traducere oribilă" de felul 
celei din Sfântul Grigorie Palama publicată de Jordanville. 
Chiar el 1-a tradus pe Sfântul Isaac Şirul - nu doar din 
greacă veche, ci şi din zece manuscrise vechi care 
dovedesc că textul grecesc tipărit este cu greşeli, respectiv 
din textul siriac însuşi (a învăţat ceva siriacă). Scrisoarea e 
toată numai slavă deşartă şi părere de sine care, 
întâmplător, m-a îndemnat să-i scriu o mică omilie de 



163 Scara Raiului, de Sfântul Ioan Scărarul, Mănăstirea Schimbarea la 
Faţă, Brookline, MA, 1979. 

164 (în prezent preotul) Vladimir Anderson, proprietarul Editurii 
Eastern Orthodox Books care a publicat Scara Raiului (Willitis, CA 
1975). 

avertizare şi un cuvânt despre autoritatea duhovnicească a 
unei persoane ca Episcopul Teofan Zăvorâtul, chiar dacă 
nu era la fel de aproape de textul original. Poate că 
părintele Herman nu mă va binecuvânta s-o trimit! 

Acest ton e de insuportabil! Trebuie să lucrăm din 
greu pentru a-1 combate - mişcarea misionară nu are nici o 
nevoie de aşa ceva. Pelerinajul şi cursul nostru va fi o 
ocazie de a semăna în cugetele celorlalţi o atitudine mai 
practică, mai aproape de nevoile lor, mai aproape de 
firescul existenţei. Să dea Dumnezeu să prindă rădăcini! 
(De fapt sunt foarte încrezător pentru acest lucru. Cred că 
"valul Boston" este deja trecut, viitorul nemaifiind de 
partea lor, decât poate un clişeu limitat, decât o influenţă 
bisericească pe scară largă, dar noi trebuie să umplem 
golul cât de bine putem!) 

Biserica pătimitoare din Rusia ar putea constitui un 
material potrivit pentru acest nou "ton"; la fel şi Biserica 
din Uganda, de ale cărei suferinţe abia am început să 
auzim. Am primit un mişcător apel dintr-o parohie de 
acolo, pentru a-i ajuta la reconstruire după minunata 
răsturnare a "conducătorului antihrist"; îl vom tipări în 
numărul următor. Zelul de acolo e un bun exemplu pentru 
adormirea noastră de aici. E. şi familia lui din Arizona (ţi- 
a făcut cumva o vizită?) sunt un exemplu grăitor venit din 
partea unor oameni la care trebuie să ajungem pentru a 
oferi o energie creştină, ca o compensaţie pentru 
copilăreasca lor fascinaţie pentru pompă. Cum o vom 
face? 

Apropo, Vlădica Vitalie tocmai a tipărit o traducere 
din Boston din Mitropolitul Antonie - Dogma mântuirii 
[Dogma of Redemption] - aceasta fiind "dogma" acuzată 
de erezie de către cei mai mulţi dintre episcopii noştri şi 
care, în cel mai bun caz, este susceptibilă de cele mai 

multe interpretări şi plină de exprimări nejustificate. 
Jordanville-ul nu va vinde cartea şi e foarte probabil ca 
Vlădica Nectarie să interzică mediatizarea ei în dioceza sa, 
aşa că e posibil să nu aibă o circulaţie largă. Sincer să fiu, 
cred că mentalitatea celor care vor să o răspândească este 
iremediabil depăşită. Chiar indiferent de controversa pe 
care a creat-o, nu are de spus nimic deosebit. 

Susan e binevenită să facă o vizită duminică. Poate 
că G. ar putea să se întoarcă cu ea şi să stea o săptămână, 
întorcându-se în autobuz cu Ian. 

Cum se prezintă cursul şi discursul tău? Cred că sunt 
frumoase şi vii! Ale mele vin cu greu, dezvoltându-se pe 
zi ce trece. 



7/20 August 1979 

Mulţumesc pentru noua scrisoare a părintelui Y. şi 
pentru răspunsul tău: răspunsul e foarte detaliat şi la 
obiect; avem nevoie de mai multe asemenea răspunsuri 
clare pentru a curăţa câteva din minţile amăgitoare de 
astăzi. "Complimentele" părintelui Y. transmise Vlădicăi 
Lavru la sfârşitul scrisorii sale este un exemplu tipic de 
asemenea înşelare. Voieşte să sfârşească pe un ton pozitiv, 
"duhovnicesc", dar numai prin formule şi socoteli, nu în 
mod sincer. Acesta este tonul din Boston, care din 
nefericire este foarte răspândit acum - o ortodoxie a 
socotelilor, nu a inimii. 

Părinţii de la mănăstirea X ne-au trimis o copie a 
scrisorii lor, din care trag concluzia că nu este un atac 
personal [împotriva părintelui Pantelimon] cum mă 
aşteptam să văd - şi totuşi este un exerciţiu inutil de 
îndreptăţire de sine şi de acuzaţii neclare ale "inamicului". 

Până acum este foarte clar faptul că părintele Pantelimon a 
sădit în cugete un duh funest şi otrăvitor; dar un lucru şi 
mai trist e acela să vezi că răspunsul pe care el îl propune 
pentru cei răniţi de el este adesea doar o reacţie negativă, 
care efectiv nu merge mai departe de atac. Aceasta trebuie 
să însemne că "pantelimonismul" (adică: o ortodoxie a 
socotelii) este o boală a cărei germeni îi avem cu toţii, iar 
răspunsul nu trebuie să fie un atac împotriva unui purtător 
de microbi, ci împotriva germenului însuşi, un răspuns 
care, să sperăm, va grăi şi inimilor acelora care sunt cel 
mai afectaţi de el. Putem da noi un asemenea răspuns? Am 
face bine să încercăm! 

Pelerinajul şi cursurile s-au sfârşit, lăsându-ne pe toţi 
destul de vlăguiţi - dar cred că a fost un succes. S-au 
prezentat şi asimilat multe fapte (chiar eu însumi am 
învăţat o mulţime de lucruri!), dar, mai cu seamă, 
atitudinea pe care vrem să o obţinem nu pare să vină: o 
Ortodoxie mai mult a inimii decât a capului. Diavolul s-a 
răzbunat puţin pe noi - părintele Herman a lipsit trei zile 
[de la curs] având un abces la un dinte care, deşi a fost 
tratat, nu va fi scos până miercuri. Dar toţi cei care au stat 
o săptămână întreagă de cursuri (în jur de cincisprezece cu 
totul) le-au luat foarte în serios, învăţând multe lucruri din 
ele. Au fost şi nişte discuţii aprinse între prelegerile pe 
chestiuni misionare, iar eu am încercat să picur nişte 
dreaptă socoteală printr-un cuvânt despre "minte vs. 
inimă", despre greşelile excesului de zel şi altele 
asemenea. Cred că fiecare a plecat cu cel puţin un început 
de conştiinţă a faptului că elementele exterioare nu 
reprezintă realitatea. Absolvirea s-a sfârşit cu un concert: 
sonata Scarlatti, cântată de B. 

Intre timp, am avut şi o săptămână turistică: un preot 
catolic şi trei enoriaşi din Redding, astăzi, şi trei anglicani 

din Noua Zeelandă, săptămâna trecută! Astăzi ne-a vizitat 
şi părintele LJ. (din Winnipeg) cu familia Anderson. Era 
foarte încântat de lucrările noastre misionare (cu zece ani 
în urmă ne îndemnase să le "binevestim şi hippioţilor!); 
are o inimă foarte bună. De ce nu avem şi noi, americanii, 
o asemenea pornire? Haideţi să încercăm! 



6/19 Octombrie 1979 

Plouă de mai multe zile, şi am impresia că va fi o 
iarnă mult mai rece decât în anii trecuţi, iar grămada 
noastră de lemne e încă mică. 

Luni mă duc să iau un nou frate din Florida. 
Corespondează cu noi de câteva luni, şi în ciuda scrisorilor 
mele care au încercat să-1 sperie puţin, încă a rămas 
hotărât să vină, aşa că i-am spus să vină şi să încerce o 
lună. 



18/31 Octombrie 1979 

Părintele Herman îmi spune că eşti puţin tulburat de 
noul articol [al părintelui Lev Puhalo care scrie împotriva 
vămilor]. Eu însumi sunt indignat! 

(a) Se propovăduieşte ca ortodoxă o eroare gravă, 
iar cei care urmează tradiţia ortodoxă sunt, potenţial, 
catalogaţi ca eretici. Este o înşelare cusută cu aţă albă, 
deoarece părintele Lev are la îndemână tot vocabularul 
"renaşterii patristice" încercând să-i prostească pe toţi 
ceilalţi, sau cel puţin să-i catalogheze ca retrograzi sub 
"influenţă" apuseană. Cu câţiva convertiţi - poate chiar 
mulţi - înşelarea va prinde. 

(b) întreaga noastră tradiţie a teologiei şi credinţei 
ortodoxe este respinsă ca "apuseană", "scolastică" etc. 
Dincolo de erorile implicate, această atitudine dovedeşte 
un dispreţ fără margini faţă de piloni ca Fericitul 
Arhiepiscop Ioan, părintele Mihail Pomazansky, 
Episcopul Ignatie, Episcopul Teofan Zăvorâtul - este 
ignorată întreaga noastră tradiţie rusă. 

(c) Cel puţin în parte, articolele lui constituie un atac 
direct la propria noastră lucrare, iar eu, unul, mă simt 
profund jignit. Acesta nu este modul prin care cineva se 
poate angaja într-o dezbatere cu fraţii săi creştini 
ortodocşi! 

Destul cu toate acestea! N-ar avea nici un rost să 
combaţi articolele părintelui Lev, care sunt o combinaţie 
de denaturare, jumătăţi de adevăr, citate rupte din context 
şi slogane la modă. Dar e timpul pentru un puternic 
protest. Am în plan o scrisoare puternică prin care să-i 
spun că toate lucrurile de acest fel trebuie să înceteze, că el 
însuşi, prin faptul că iniţiază asemenea articole, desparte 
cu bună ştiinţă Biserica în două tabere care se exclud 
reciproc. Nu spun că încă nu voi participa la Conferinţa 
lui, dar voi face o aluzie. Nu o vom face dacă vom afla că 
părintele Lev are vreo legătură cu ea. Dacă vrei, scrie-i şi 
tu fără nici o rezervă. Fă-i cunoscut că suntem foarte 
supăraţi. Totul arată de parcă situaţia se îndreaptă către un 
fel de confruntare, şi cred că a venit timpul să încetăm de a 
mai păstra tăcerea faţă de întreaga situaţie. 

In interior sunt destul de liniştit şi puţin fericit că 
totul începe să se descopere, începând din locurile mai 
sensibile. Dar mulţi convertiţi s-ar putea tulbura. 

Mi s-a cerut să vorbesc în Jordanville pentru 
Pelerinajul Tinerilor din decembrie - întâlnire care va fi 
complet diferită de Conferinţa din Seattle. Cred că mesajul 

realist, practic, pe deplin tradiţional (aşa cum e cel pe care 
noi încercăm să-1 oferim în Pelerinajele noastre) începe să 
comunice nişte idei clare, găsindu-şi propriile forme, fapt 
care îmi dă speranţe în faţa formelor amăgitoare ale 
"renaşterii patristice" din jurul nostru. 

Părintele Serafim fusese invitat să vorbească la 
Pelerinajul anual de la Mănăstirea Sfânta Treime din 
Jordanville de sărbătoarea Sfântului Herman de pe 25 
decembrie. A fost singura sa călătorie majoră din afara 
teritoriului misionar. A preferat să meargă cu trenul şi nu 
cu avionul, deoarece simţea că trenul, mergând mai încet, 
era un mijloc de transport mai civilizat. L-am întrebat 
odată, în vremea când făcea cercetări asupra sfinţilor din 
Galia, dacă ar vrea să călătorească la locurile sfinte din 
Europa pre-schismatică. A răspuns simplu: "Nu". "De ce 
nu?" "Pentru că Dumnezeu mi-a dat tot ce am nevoie 
pentru mântuirea mea chiar aici, pe acest mic munte. 
Orice altceva ar fi numai distracţie". 

A acceptat invitaţia să vorbească la Jordanville - 
singura lui vizită acolo - nu din curiozitate, ci pentru că, 
prin vizitarea altor parohii de pe traseu, avea unica ocazie 
de a vedea la faţa locului care era viaţa parohiilor noastre 
din afara micului teritoriu al diocezei San Francisco. 



3/16 Decembrie 1979 

Sunt în gara Oakland aşteptând trenul pentru 
Chicago - doar un cuvinţel, acum înainte de plecare! 

în primul rând, roagă-te pentru ca să aibă succes 
călătoria mea şi "cuvântul" meu să dea rod. Am conceput 
nişte idei, dar nu cunosc foarte bine "pământul" 
[parohiilor de pe Coasta de Est] şi poate că nici nu sunt 
pregătite pentru el. Dacă îmi amintesc bine, cuvintele 

părintelui Herman [de la Pelerinajul Tinerilor] au căzut în 
bună parte pe un teren nepregătit pentru ele. Poate că 
pământul e mai bun acum, dar sunt şi multe "neghine". 
Oricum, te rog mult, roagă-te. Sunt încredinţat că 
Dumnezeu va da tot ce va fi nevoie. 

In al doilea rând - te rog, nu fă nici o afirmaţie 
definitivă Părintelui Nichita despre intenţia mea de a nu 
merge în Seattle, până ce mă-ntorc din Jordanville. Cred 
că va fi un număr mare de oameni de orientare rusească în 
Seattle, şi ar fi o ruşine ca toată tribuna să fie rezervată 
pentru petrecerea "corectitudinii", din moment ce noi am 
putea fi auziţi acolo. Poate că acum, după ce mă întorc, voi 
fi capabil să spun ceva mai clar despre atmosfera 
bisericească. Voi avea nişte discuţii şi în Cleveland, în 

165 

parohia părintelui Teodor, şi la una sau două parohii din 
New Jersey. Naşul meu vrea să îl ajut să înceapă lucrul la 
o misiune în limbă engleză pe teritoriu american în 
parohia sa (New Brunswick). Voi putea afla mai mult 
despre duhul parohiilor noastre. 

Nu te îngrijora: măcar de-ar fi un moment tensionat, 
"de luptă", dar poate că nu va fi şi, de aceea, nu cred că va 
fi nevoie ca vreunul dintre noi să se ducă la Seattle. Vom 
putea vedea mai bine ceva mai târziu. 

Părintele Roman 166 din Boston vrea să mă convingă 
să merg şi să slujesc cu părintele Pantelimon, dar deja i- 
am spus că acum este un moment foarte nepotrivit. Pentru 
a exista o pace plină de sens, trebuie mai întâi să aibă loc 
nişte schimbări. 



165 Catedrala Sfântului Serghie. 



166 (Luchianov) de la Biserica Botezul Domnului. Din anumite motive, 
el şi-a schimbat părerea despre părintele Pantelimon şi Mănăstirea 
Schimbarea la Faţă, devenind unul dintre cei mai deschişi critici ai lor. 

Mângâie-1 te rog pe părintele Herman de ziua 
Sfântului Herman şi apoi roagă-te pentru mine. Mă voi 
gândi la voi toţi. 



14/27 Decembrie 1979 

Slavă lui Dumnezeu, am făcut o călătorie minunată, 
întâlnind mulţi oameni. Preoţii tineri (în pelerinaj erau 
aproape doisprezece) au o stare de spirit foarte bună. 
Jordanville-ul îşi are problemele lui, dar chiar aceste 
dificultăţi par să pricinuiască un duh de umilinţă în multe 
suflete. 

Cuvântul meu a stârnit multe discuţii, mai ales legat 
de "boala corectitudinii". Există o disponibilitate pentru a 
discuta despre ea şi cred că oamenii de aici au înţeles-o 
cum se cuvine. Mai mulţi mi-au spus că cuvintele mele le- 
au mers direct la inimă, că trebuie să se adâncească mai 
mult în Credinţă fără să se împiedice de elementele 
exterioare. 

Doar o mică parte sunt neliniştiţi de tonul şi 
conţinutul Mărturiei părintelui Nichita, dar cei mai mulţi 
nu sunt conştienţi că există un conflict în ascensiune între 
cele două aripi ale Bisericii. Trebuie într-un fel să ne 
folosim de acest prilej pentru a ţine departe de extremism 
un număr cât mai mare de oameni. Trebuie să luptăm 
împotriva extremiştilor fără să pară că ducem cu adevărat 
o luptă, prin oferirea unei învăţături mai profunde şi mai 
înalte decât simpla "ortodoxie corectă", dând astfel tonul 
şi pentru alţii. Sfântul Tihon din Zadonsk are un cuvânt pe 
care l-am folosit în discursul meu din Jordanville: 
„Ortodoxia noastră trebuie să fie una a inimii, nu numai a 
minţii". 

Se pare că o bună parte din oamenii noştri se vor 
duce şi la Seattle. Cumva trebuie să mergem şi noi, de 
dragul lor, pentru a vorbi oamenilor din inimă, dându-le o 
hrană de sănătoasă care să le meargă la inimă, fără să 
stârnească controverse (doar dacă nu ne vom lovi cumva 
de "fanatici" care vor vrea să ne provoace). Trebuie să-1 
privim pe părintele Puhalo ca pe un om bolnav, în primul 
rând la modul personal, fără să problematizăm prea mult 
în privinţa lui. învăţătura proferată de el [vechea erezie a 
"somnului sufletului" după moarte], deşi destul de eronată, 
nu reprezintă cel mai important lucru în discuţie; ceea ce 
trebuie demascat mai degrabă e maladia "corectitudinii" şi 
a "autorităţii". 

Tinerii noştri preoţi şi monahi par să fie toţi în duhul 
nostru. Numai câţiva americani şi greci mai apropiaţi de 
Boston au "boala corectitudinii". Mâine o să-1 vizitez pe 
părintele D. şi voi vedea dacă voi găsi ceva acolo. 
Presupun că el nu are decât puţin din "virus", dar 
apropierea lui de ruşi şi respectul său pentru oameni ca 
Vlădica Averchie îl va salva de extremism. 

Am fost ocupat tot timpul, având discuţii aproape în 
fiecare zi. într-o zi am împărţit tribuna cu scriitorul 
sovietic Soloukhin, a cărui următoare carte se va numi 
Mănăstirea Optina. Atmosfera în Rusia e în continuă 
schimbare - dar şi aceasta e o chestiune complexă. Diseară 
voi avea o discuţie în Liberty Corner [New Jersey] cu nişte 
ex-enoriaşi ai părintelui J. (e sigur că diavolul a distrus 
această parohie!); aseară am vorbit cu copiii de aici, mâine 
seară voi vorbi cu cei din parohia părintelui D. din 
Pennsylvania, iar sâmbătă şi duminică voi sluji cu 
părintele Valery Lukianov în Lakewood, New Jersey, 
unde voi vorbi în ruseşte. Nu prea ştiu încă ce voi spune. 

Am văzut foarte puţină zăpadă pe unde am fost [în 

Jordanville era puţină, dar s-a topit în timpul cât am stat 
acolo), dar am auzit pe aici că la schit sunt două picioare 
[în jur de 60 de cm.] Nădăjduiesc să mă întorc cu bine. A 
fost o călătorie frumoasă, dar nicăieri nu-i mai bine ca 
acasă! Jordanville-ul e minunat, dar acolo îmi pierd 
vigoarea. Este mare nevoie de multe eforturi 
independente. In Biserică e multă delăsare, iar o rezolvare 
facilă nu văd nicăieri. 

Am făcut o vizită frumoasă şi la părinţii din Ohio 1 7 , 
şi una cu părintele Teodor în Cleveland. Probleme peste 
tot, dar oamenii se luptă. 



167 Mănăstire grecească pe Stil Vechi cu hramul Sfântului Grigorie 
Palama. în 1983 a fost mutată în Etna, California. 

[1980] 



Prima Duminică a Postului Mare, 1980 

Slavă lui Dumnezeu, am trecut cu bine prima 
săptămână a Postului, cu toate că diavolul pare sa atace 
mai puternic ca niciodată. Noaptea trecută, la Priveghere, 
în biserică ceva a luat foc. Dacă fratele G. nu ar fi observat 
la timp, focul ar fi distrus toată biserica. Cu doar câteva 
minute înainte de începerea focului, chiar în acel loc, se 
dăduse o luptă puternică (şi, cred eu, folositoare). Pentru 
mine era foarte clar că focul fusese pricinuit de pizma 
diavolului de care eu, în taină, m-am bucurat, văzând că 
atacase proprietatea noastră dintr-o frustrare pentru 
pierderea prăzii umane. In aceeaşi zi, o piesă importantă 
din presă noastră se stricase, dar cred că o voi repara 
folosind o piesă din cealaltă presă. Dar cât de bine ne 
apără Dumnezeu în mijlocul unor astfel de mici încercări! 



9/22 Martie 1980 

Astăzi este prăznuirea celor Patruzeci de Mucenici 
(de fapt mâine) şi, în sfârşit, vremea seamănă puţin a 
primăvară. Dar joi dimineaţă, în timp ce ne îndreptam spre 
Redding, a început un viscol în toată regula! Din fericire 
au fost doar câteva rafale. Pentru prima dată săvârşisem 
Liturghia Darurilor Mai înainte Sfinţite în Redding şi, cu 
toate că erau prezenţi doar câţiva oameni, am simţit cumva 

că această mică misiune face progrese. Vom face Marea 
Vineri şi Pastele în Redding. Ideea iniţială fusese doar să 
sprijinim misiunea locală, chiar dacă semnele indicau că 
numai câţiva vor veni; dar poate că, în final, va fi ceva 
mulţime! In ciuda faptului că toate eforturile noastre din 
zona misionară a Nordului Californiei - Oregon, par mici, 
nouă ne e drag fiecare rod. Dumnezeu este cu noi! 

în general trebuie să evităm disputele cu "grecii" 
noştri. Zic aceasta mai ales datorită [celor două noi 
articole semnate de părintele Lev Puhalo din propria 
revistă], unde părintele Lev îşi răspândeşte învăţătura 
despre viaţa de după moarte la fel de sigur pe el şi de 
eronat ca întotdeauna. Personal, atitudinea lui mă pune pe 
jar, dau îmi dau seama că cel mai rău lucru posibil ar fi să 
încerc să-i dau o replică. Continuă să se lungească cu tot 
felul de citate care nu dovedesc de fapt nimic, doar dacă 
nu eşti deja înclinat spre direcţia părerilor lui. Şi indiferent 
ce replică i s-ar da, el se ascunde întotdeauna după deget 
spunând că "de fapt voia să spună altceva" sau că noi 
gândim cam îngust, etc. Ce să mai zicem de "somnul 
sufletului"; va răspunde că noi nu am înţeles profunzimea 
doctrinei sale etc. Pregătim un raport către Vlădica 
Nectarie, cu o pagină sau două de citate, fără să punem un 
accent prea mare pe doctrina falsă a părintelui Lev (din 
care oricum nu se prea înţelege mare lucru din pricina 
confuziilor pe care le face) cât pe faptul că el tulbură 
cugetele oamenilor inducându-i în eroare, prin "re- 
interpretarea" învăţăturii Bisericii despre viaţa de după 
moarte. Ceea ce face el în realitate este să elimine frica de 
moarte de la oameni, tulburând tradiţionala evlavie 
ortodoxă şi întreaga noastră legătură cu cei plecaţi dintre 
noi. Credem că Vlădica Nectarie trebuie să facă ceva 
pentru această situaţie, dar el este întotdeauna aşa de timid 

304 



încât nu ştim la ce să ne aşteptăm. Eu chiar voi scrie un 
scurt "Răspuns către un critic" ca un ultim Appendix din 
cartea noastră , răspunzând mai mult atitudinii decât 
învăţăturii sale. Trebuie să încercăm să fim cât putem de 
prietenoşi cu cât mai mulţi din aripa grecească, încercând 
să-i absorbim în curentul de gândire al Bisericii noastre. 
Bineînţeles, pe cei care vor fi neînţelegători, nu-i putem 
ajuta mai mult. Acum vreau să-i scriu părintelui Nichita o 
scurtă scrisoare prin care vreau să-1 întreb deschis dacă el, 
părintele L. şi alţii au cumva de gând să arunce cu pietre în 
noi dacă vom merge în Seattle la conferinţă, şi dacă ne 
priveşte ca pe nişte fraţi creştini ortodocşi...; încercăm 
astfel să insistăm asupra faptului că tot mai mulţi dintre 
noi suntem scârbiţi de manevrele sale grosolane. Să ne 
ajute Dumnezeu să facem ceea ce e mai bine pentru turma 
ortodoxă. 

Următorul nostru număr îl va avea ca oaspete pe 

169 

părintele Dimitrie Dudko - aşa cum obişnuiesc aproape 
toate publicaţiile ortodoxe în ultimul timp (cu excepţia 
părintelui Nichita). Am o presimţire că acest lucru va fi 
următoarea pricină pentru o nouă ieşire violentă a 
"grecilor". Dar, de fapt, e bine că aceste lucruri vin măcar 
acum - Dumnezeu să ne apere pe toţi! 



6/19 Martie 1980 
Câteva rânduri despre Woodburn şi despre planurile 



168 Seria de articole despre sufletul după moarte care apăruseră în The 
Orthodox Word s-a publicat acum în volum (versiunea românească: 
Sufletul după moarte, Editura Anastasia, Bucureşti, 1996 -n. tr.]. 

169 Preotul din Patriarhia Moscovei, menţionat mai înainte. 

mele pentru Săptămâna Patimilor. Părintele Herman s-a 
întors dintr-o călătorie misionară plină de succes. Au veni 
toţi ruşii locului [din zona Woodburn] şi aproape toţi au 
primit Sfânta împărtăşanie. 

L. este acum aici şi se pregăteşte să-ţi facă o vizită. 
Să-i dea Dumnezeu să afle şi să păstreze adevărata 
credinţă ortodoxă; sunt acum aşa de multe căi greşite! 

Revizuiesc Teologia Dogmatică a părintelui Mihail, 
am ajuns la pagina 69, şi cu fiecare pagină îmi dau seama 
de importanţa acestei cărţi pentru noi, cei de astăzi. 170 
Roagă-te să iasă până în toamnă - culegătorul nostru e 
gata să înceapă lucrul la primele o sută de pagini imediat 
după Paşti! 

S. 171 a fost judecat pentru că a atacat pe cineva în 
stare de ebrietate, iar judecătorul vrea mai degrabă să-1 
trimită aici pentru trei luni decât să meargă la închisoare! 
Roagă-te pentru el şi pentru noi. Cred că va fi greu pentru 
toată lumea (deşi poate că nu aşa de rău dacă ar veni şi 
tatăl său), dar noi suntem gata să-1 ajutăm pe băiat (în 
închisoare se va strica de tot). 



Sâmbăta Luminată, 1980 

Hristos a înviat! Am avut o săptămână cu adevărat 
luminată şi nădăjduiesc că şi tu ai avut la fel. Marţi l-am 
botezat pe vechiul nostru catehumen J., care s-a întors aici 
de Paşti după mai mulţi ani de pribegie prin lume. Inima 
lui a fost întotdeauna cu noi, el socoteşte că ar trebui să 
meargă în Boston [la mănăstirea părintelui Pantelimon] 



170 O versiune românească este în pregătire la Editura Sophia [n. tr.]. 

171 Fiul unui prieten al vieţuitorilor schitului din Los Angeles. 

din pricina "protecţiei" pe care i-ar oferi-o (e într-o stare 
foarte fragilă, iar viaţa noastră i-ar fi acum greu de 
suportat). I-am spus pe scurt problemele noastre cu 
Boston, iar el se va duce acolo ca un fel de "ambasador" 
pentru noi - adică, cineva care ne are la inimă şi care nu se 
ia după pălăvrăgeala locală. Nu ştiu ce să spun, poate că 
va ajuta puţin la îmbunătăţirea situaţiei generale. 

Am inclus o copie a scrisorii noastre către părintele 
Nichita. Dacă după aceasta nu va face un efort real de a fi 
mai înţelegător cu noi, nu cred că ar mai avea vreun rost să 
mergem în Seattle, drept pentru care îi vom informa pe toţi 
preoţii de limbă engleză din ce motiv nu vom veni. Vom 
mai frământa curând lucrurile şi cu Vlădica Nectarie pe 
drumul de întoarcere din Seattle. 

Am terminat jumătate din "Răspuns către un critic" 
(părintelui Lev), încercând să nu mă pun prea mult la 
mintea lui. Să dea Dumnezeu ca măcar o parte din oameni 
să se trezească. 

In ce babilonie poate să se afle viaţa Bisericii! Dar 
cu răbdare şi fermitate putem ieşi nevătămaţi. 



S/16 Aprilie 1980 

Iată o copie a articolului "Răspuns către un critic", 
puţin cam dur. Ce crezi despre el - a rămas ceva important 
care n-a fost spus? E ceva de care să se poată "lega" 
pentru a se ridica împotriva noastră? E ceva lipsit de 
dragoste faţă de el? Ar putea fi scurtat? Mi-e teamă că e 
prea lung, drept care voi căuta mai multe căi de a-1 scurta. 
Sper să fie gata pentru cules până marţea viitoare, ca să 
putem începe tipărirea lui. 

Vin din ce în ce mai multe materiale de la părintele 

Dimitrie Dudko - adică chestiuni pe care le-a scris înainte 
de a fi închis, şi totul atinge exact problemele care ne 
interesează pe noi cei de azi! Am o presimţire că ceea ce 
susţine el va fi cea mai mare dintre smintelile "corectei" 
noastre ortodoxii; iar acesta este un simptom al marelui 
conflict al vremurilor noastre: Ortodoxia minţii vs. 
Ortodoxia inimii. 



13/26 Aprilie 1980 

Un alt tânăr rus ni s-a alăturat ca muncitor, iar noi 1- 
am pus la construcţii, care este şi specialitatea lui. Până 
acum fraţii noştri de la schit sunt oameni destul de simpli, 
ceea ce constituie o uşurare după ce, în trecut, ne-am 
chinuit cu unii mai "complicaţi". 

Am primit în cele din urmă un răspuns de la 
părintele Nichita: "Părintele Herman va fi întotdeauna 
binevenit. Credem că atât el cât şi părintele Lev pot aduce 
o contribuţie preţioasă la Conferinţă." Nu mi-a răspuns la 
prima scrisoare din cauza "conţinutului supărăcios": "Ai 
arătat prin comparaţie că limba şi stilul părintelui Lev sunt 
smerite şi pline de evlavie". Nici un cuvânt apologetic 
legat de tonul cuvintelor părintelui Lev pe care el le-a 
tipărit şi nici un semn că ar fi ceva greşit în ele. 

Am încercat din toate puterile să comunicăm cu el, 
dar el nici nu vrea să asculte. Are propriile lui idei 
preconcepute, iar noi nu ne potrivim lor. Eu mă voi duce 
în Seattle numai dacă este de neapărată trebuinţă. Cred că 
mentalitatea acestui grup este dusă pe pustii, e foarte 
străină de Biserica noastră şi cu cât stăm mai departe de ei, 
cu atât este mai bine. Vom lucra pentru cei ascultători care 
îi evită pe scandalagii. Vom hotărî exact ce vom face cu 

conferinţa după ce vom vorbi cu Vlădica Nectarie. în acest 
moment cred că nu trebuie să mergem. Dar vom vedea ce 
spune Vlădica. 

Cuvântul tău "Despre a fi născut din nou" pentru 
Pelerinajul nostru de vară sună bine - titlul exact ar trebui 
atenuat puţin pentru a evita interpretări greşite, dar ideea e 
una foarte actuală. Cu cât avem mai multe asemenea 
discursuri, cu atât va fi mai bine. 



19 Iulie/1 August 1980 

Tocmai am auzit că cineva a telefonat părintelui 
Dimitrie Dudko şi preotesei [matushka] lui din Moscova. 
La primul apel a răspuns un om care a spus că: „Părintelui 
Dimitrie i s-a interzis să aibă contacte externe". A răspuns 
şi preoteasa care nu a putut spune decât: "O, ce au făcut 
din el!" Să ne păzească Dumnezeu în aceste vremuri 
înfricoşătoare. Lucrul de care avem nevoie este mai multă 
dragoste şi compasiune şi o tărie întemeiată pe acestea. 



Sfârşit de August, 1980 

Ne recuperăm după pelerinaj - cel mai reuşit care a 
fost vreodată. La mica noastră ceremonie de sâmbătă au 
fost douăzeci şi trei de absolvenţi, iar în timpul săptămânii 
de cursuri nouăzeci şi trei de oameni au semnat în cartea 
de oaspeţi. Sigur a fost o unitate sufletească între 
participanţi şi au fost semănate multe seminţe. Nu ne 
putem întreba decât care vor fi roadele şi dacă asemenea 
săptămâni ar putea fi făcute mai folositoare. 

Cu voia lui Dumnezeu, în această duminică părintele 

Herman va sluji în Willits prima Liturghie. 172 Roagă-te 
pentru ei. 

18 Noiembrie/ 1 Decembrie 1980 

Sâmbătă am avut două botezuri, iar diavolul s-a 
răzbunat în felul său - două maşini scoase din funcţiune. 

Iţi mulţumesc pentru că ai scris acea frumoasă 
scrisoare către Episcopul Grigorie. Sunt sigur că îşi va 
atinge scopul. Cred că toţi episcopii noştri îşi închipuie că 
toţi convertiţii vor merge împreună în tabăra Seattle- 
Boston, iar acest lucru îi va face şi mai ezitanţi în a face 
afirmaţii de valoare, astfel că orice i-ar putea convinge să 
facă altfel este binevenit. Aş vrea să-i scriu şi Episcopului 
Grigorie, referindu-mă mai mult la discursul lui Kalomiros 
la Conferinţa din iulie de la Seattle şi despre ideologia 
străină care îşi face loc în Biserică. Cu cât îi ţinem la 
curent mai mult pe episcopii noştri despre toate acestea, cu 
atât mai bine. 

Printre alte progrese, anul 1980 a fost martorul 
naşterii Americii Ortodoxe. Rămăsesem mult în urmă cu 
tipărirea Nikodemos-ului şi simţeam că nu mai pot 
continua de unul singur, aşa cum făcusem deja de şapte 
ani. Părintele Herman a fost cel care mi-a sugerat această 
idee când, într-o sâmbătă din iunie, după săvârşirea unui 
botez în cadrul misiunii „Ajutătoarea-păcătoşilor" din 
Redding, părintele Serafim s-a întâlnit acolo, într-o 
capelă, cu mine şi cu Mary Mansur. "Ai auzit vreodată de 
Orthodox America?", o întrebase el pe Mary. Părinţii 
concepuseră de mult timp un ziar într-un format popular 



172 O nouă misiune închinată Sfântului Ioan Milostivul (în locuinţa lui 
Vladimir Anderson). 

care, spre deosebire de The Orthodox Word, să fie o 
publicaţie concentrată mai mult pe teme misionare. Ca 
editor, mă voi ocupa de editoriale şi de alte articole, şi în 
general voi supraveghea ziarul, în vreme ce Mary, căreia i 
s-a dat funcţia de co-editor, urma să fie responsabilă de 
materialele legate de Biserica persecutată, de traduceri şi 
de forma finală a ziarului. Părintele Serafim a făcut atunci 
o rugăciune, iar Orthodox America a fost oficial lansat. 

în Wildwood nu exista electricitate, aşa că pentru 
primele câteva numere Mary a alergat de colo-colo cu un 
rucsac în spate şi o maşină de scris electrică, editând mai 
multe numere în locuinţele diverşilor prieteni până ce, în 
toamna aceea, părinţii au închiriat o rulotă în Platina, 
pentru a servi ca redacţie pentru Orthodox America. 

Spaima care ne-a mai temperat entuziasmul de la 
începutul acestei aventuri a dispărut treptat, datorită 
suportului constant şi încurajării ambilor părinţi. La 
rândul lor, erau încântaţi de popularitatea ziarului. Printre 
primii abonaţi a fost mama neortodoxă a părintelui 
Serafim - ceea ce 1-a făcut foarte fericit. 

Deşi de ani de zile părintele Serafim obişnuia să-mi 
scrie mai mult decât o dată pe lună - câteodată chiar mai 
mult de o dată pe săptămână - povara responsabilităţilor 
1-a împiedicat să mai scrie aşa de des. în primul rând, la 
schit era primul responsabil cu supravegherea şi instruirea 
noilor fraţi. Aceasta era o sarcină extrem de obositoare 
din cauză că mulţi dintre tinerii care veneau să încerce 
viaţa [de acolo] erau de obicei produse neliniştite şi 
dezrădăcinate ale societăţii noastre, adesea cu tulburări 
emoţionale. în al doilea rând, părintele Serafim era 
editorul revistei The Orthodox Word, ceea ce implica nu 
numai datorii generale legate de supravegherea articolelor 
de publicat, dar faptul că scria şi traducea cele mai multe 
din materialele pentru publicare. în plus, întotdeauna 
făcea cercetări şi schiţe pentru posibile cărţi, articole sau 
prelegeri. în sfârşit, era angajat la rândul său în diferitele 

parohii misionare mai mici de pe teritoriul nostru 
misionar, ceea ce însemna ore de călătorie dus-întors, 
indiferent de climă, cu cel puţin o zi întreagă rezervată 
fiecărei misiuni. 

A spune că era supra-împovărat ar fi un adevăr spus 
pe jumătate. Cu toate acestea, cu excepţia unui suspin 
rareori observat, nu se plângea niciodată. Mi-amintesc 
cum spunea odată, în timp ce mergea să ţină un cuvânt 
undeva: "Ştii ceva, asta nu e chiar pentru mine". Fiind la 
bază o persoană sfioasă şi contemplativă, se temea de 
aglomerări, de zgomot şi de agitaţie. Totuşi nu se 
sustrăgea niciodată [de la asemenea activităţi]. 

[1981] 



21 Decembrie/3 Ianuarie 1981 

Ca de obicei, facem eforturi încolo şi-ncoace 
încercând să ne reorganizăm pentru lucrări mai productive 
în noul an. Atât Orthodox America cât şi The Orthodox 
Word sunt citite cu mare interes şi atenţie, constituind 
pentru mulţi o sursă de inspiraţie. Trebuie doar să le facem 
mai eficiente. 



U/27 Martie 1981 

D-na Konţevici i-a zis părintelui Herman că se teme 
de un mare dezastru care ar ameninţa Biserica noastră, iar 
eu cred că are legătură cu această mentalitate a "super- 
corectitudinii" care a atins şi ceva ruşi (dar nu în forma de 
nesuportat în care e prezentă la grecii noştri). Cred că se 
înrudeşte cumva cu papismul - dorinţa de a defini 
lucrurile astfel încât omul să se simtă "în siguranţă" 
printre ele, chiar dacă a pierdut duhul lor. Cartea părintelui 
Pomazansky [Teologia dogmatică ortodoxă] e foarte bună 
la acest aspect; cu cât citesc mai mult mărturiile, cu atât 
mai mult văd cât de importantă şi de actuală este. 

6/19 Septembrie 1981 

Slavă lui Dumnezeu, noi suntem bine, tocmai am 
aniversat două onomastici (ieri fratele G. şi astăzi fratele 
D.). Ambii sunt bine sănătoşi, cu toate că mai ales D. are 
succesele şi eşecurile lui. Cei doi elevi seminarişti ai noştri 
au început bine studiile lor "pre -teologice"; în cele din 
urmă, G. îşi dă seama de valoarea unor învăţături profane 
ca pregătire pentru teologie (acum citeşte Platon), iar R., 
după ce a citit două piese de Puşkin, a descoperit că 
ingredientul care lipsea în educaţia lui de până acum este 
exact literatura lumească! Sindromul "trecerii bruşte la 
teologie" pare să fie pricina multor probleme, atât 
individuale cât şi în Biserică ca întreg 173 . 

Este evident că acum episcopii îşi dau seama de 
pericolul schismei venit din partea clerului grecesc care 
"ştie mai bine" şi e sigur că schisma se întinde cu 
repeziciune. Cel mai urât capitol din experienţa noastră cu 
ei se apropie pe zi ce trece, dar nu-1 putem lăsa să ne 
distragă de la misiunea ce ne stă înainte. 

Calendarul pe 1982 este gata - realizat în timp 
record! 

In sfârşit, la noi sezonul rece a început şi toţi fraţii 
(acum în număr de nouă) sunt la treabă. 



173 Este ceea ce se întâmplă şi în seminariile şi facultăţile noastre 
teologice: copii dezrădăcinaţi, produse ale unei societăţi fără 
identitate, bine-scăldaţi în excrescenţele culturii parazitare, sunt 
"îndreptaţi" dintr-un motiv sau altul către şcolile teologice. Oare nu 
mai are nimeni ochi de văzut şi urechi de auzit, sau ne astupăm 
urechile cu dopurile silei şi indiferentei? Ce vină au aceşti copii? [n. 
tr.]. 

11/24 Noiembrie 1981 

M-am întors cu bine din călătoria misionară din 
Willits, după ce mi-am petrecut şase ore conducând spre 
casă prin ceaţa muntoasă! 

I-am întrebat pe fraţii R. şi G. despre ce cred ei că ar 
fi bine să vorbeşti în Jordanville. 174 R. a avut o idee 
genială: "Sensul Noilor Martiri Ruşi pentru americanii de 
astăzi". Nu te îngriji de nimic - doar roagă-te lui 
Dumnezeu şi Fericitului Vlădică Ioan şi Sfântului Herman, 
dă tot ce poţi. Sunt sigur că oamenii de acolo vor fi 
receptivi la tot ceea ce ai de spus, mai ales dacă se leagă 
de înţelesul practic al Ortodoxiei pentru oamenii care 
trăiesc în America de astăzi. 

Părintele Pantelimon i-a scris părintelui Herman o 
scrisoare personală - pentru a-i corecta greşelile 
(întorcându-se cu opt ani în urmă) şi pentru a-i preciza că 
au de gând să scoată nişte epistole prin care să-şi exprime 
punctele lor de vedere despre Biserica din Rusia. Deci ne 
aşteptăm la noi neplăceri. Dar calea noastră e limpede: să 
sădim în cugete adevărata Ortodoxie a inimii, în timp ce ei 
îşi fac ce probleme vor. 

Aici suntem ocupaţi încercând să scoatem în această 
iarnă mai multe publicaţii. 



22 Noiembrie/5 Decembrie 1981 
Am inclus o copie a declaraţiei de despărţire de 



174 Fusesem invitat să ţin un discurs tinerilor din pelerinaj, continuând 
linia avută de părinţii Serafim şi Herman în anii anteriori. 

Biserica noastră semnată de părintele R.S. Iată cum încep 
să apară tristele roade ale "super-corectitudinii". Te întrebi 
oare cât timp va mai continua părintele Pantelimon să 
inspire asemenea acte fără să facă el însuşi acest pas? 

Oricum ar fi, este ceva trist, dar aceasta poate face 
mai clară datoria noastră: trebuie să propovăduim cu o şi 
mai mare putere Ortodoxia adevărată, apostolicească şi să 
ne străduim să menţinem pe poziţie pe cât mai mulţi preoţi 
dintre cei convertiţi. Orthodox America şi-a făcut apariţia 
la momentul potrivit, iar acum ar trebui să constituie tot 
mai mult o voce bisericească unificatoare pentru o 
Ortodoxie râvnitoare. 

E adevărat că noi suntem deja vinovaţi de multe 
"păcate" prin care părintele R. critică aspru Biserica 
noastră - cel mai rău (presupun) fiind acela că îi 
împărtăşim pe cei de pe Stil Nou. Eu cunosc modul prin 
care fiecare preot e liber să facă ceea ce crede el că e mai 
bine în această chestiune, dar în ceea ce ne priveşte, ceea 
ce simt e că trebuie să ne deschidem tuturor ortodocşilor 
care nu sunt ajutaţi de proprii preoţi şi episcopi. Am fost 
vizitaţi recent de un preot antiohian (din Los Angeles), şi 
chiar faptul prieteniei noastre este o sursă de putere care îi 
ajută să se lupte mai bine. Care va fi sfârşitul, 
jurisdicţional vorbind, nu ştiu. Dar trebuie să avem o 
imagine a Bisericii Ruse din Diaspora ferită de "partida 
fanatică", partidă care în zadar s-a străduit până acum să 
preia puterea - şi al cărei eşec devine evident pe zi ce 
trece. 

Dumnezeu să ne ajute în zilele negre care ne 
aşteaptă! Cu rugăciunile Vlădicăi Ioan noi vom putea 
supravieţui şi chiar spori. Iar pe tine Dumnezeu să te ajute 
în cuvântul tău din Jordanville. Fiecare ocazie ca aceea 
este importantă, iar cuvintele tale vor trece mai departe, 

dincolo de zidurile mănăstirii de acolo. Trebuie să punem 
umărul la alcătuirea unei viziuni tradiţionale asupra lumii, 
în general, noi ducem o viaţă binecuvântată, cu pace 
şi cu atenţie sporită printre fraţi, deşi nu fără ispite, 
încearcă să faci cunoştinţă în Jordanville cu Ieromonahul 
Luca 175 . Mi-a scris recent o scrisoare despre eforturile sale 
de la cursul de Istoria Lumii prin care încearcă să ofere 
seminariştilor "elementul lipsă" din educaţia lor (adică 
dimensiunea culturală, viziunea asupra lumii), astfel încât 
să nu treacă aşa de repede de la jazz la isihasm, sau să facă 
altceva de acest gen. 

Pe măsură ce părintele Serafim intra în ultimul an al 
vieţii lui, sănătatea lui era tot mai fragilă, dar el îşi 
continua obişnuita-i viaţă. Deoarece nu mai avea mult 
până la împlinirea vârstei de cincizeci de ani [n. 1934 - n. 
tr.], părea de neconceput ca el să nu mai trăiască mai 
mulţi ani. încă continua cu obişnuitele-i avertismente şi 
îndemnuri - "E mai târziu decât crezi... Trebuie să lucrăm 
cât mai e timp..." - dar în scrisorile lui nu am găsit nici 
un indiciu (ultima fiind scrisă cu câteva zile înainte de 
moarte) că el ar fi presimţit că sfârşitul este aproape. 

în aceste ultime luni era interesat mai mult ca 
niciodată de Ortodoxia practică - Ortodoxia inimii, nu a 
minţii - concentrându-se cu un devotament uimitor 
asupra personalităţilor individuale şi a sufletelor acelora 
care veneau la el. Capacitatea lui de a înţelege şi a 
prescrie exact ceea ce avea nevoie "psihologia" 
duhovnicească şi sentimentală a fiecărui individ oferă un 
model important pentru preoţii şi părinţii duhovniceşti de 
astăzi. 



175 ţ. 



In prezent - Arhimandrit şi decan al Seminarului Sfânta Treime. 

[1982] 



5/18 Ianuarie 1982 



Nădăjduiesc că ai petrecut o perioadă de înnoire în 
toate aceste sărbători. La noi vremea se anunţă foarte 
bună, iar astăzi începe iar să ningă, după ce zăpada de 
dinainte aproape că s-a topit de tot. (Am făcut mai multe 
grămezi de zăpadă pentru a ne face loc pentru încă câteva 
zile, mai ales că fântâna nu mai merge!) 

A venit L. [din Etna] mustrat de conştiinţă pentru că 
a căzut din nou în patimi (mai ales cu marijuana), iar aici 
s-a cutremurat puţin după citirea a două texte: Viaţa 
Sfinţilor Varlaam şi Ioasaf şi capitolul despre vămi din 
Tainele Veşnice. După ce a citit despre vămile care aveau 
de-a face cu păcatul desfrânării şi a auzit un comentariu 
despre el, a venit la mine gata pregătit de a deveni monah 
(ei, dar nu-i chiar aşa). Reacţiile lui din vremea şederii de 
aici au fost extreme. Acum două zile se pregătea să se 
întoarcă şi să înceapă din nou viaţa ca un sfânt; astăzi este 
nerăbdător, vrea cu orice preţ să iasă afară (probabil 
începutul unei reacţii îndreptată spre direcţia opusă). 
Astăzi vreau să vorbesc cu el după Liturghie şi să-1 
avertizez că se va întoarce iarăşi la marijuana dacă nu va 
învăţa despre ce înseamnă să fii echilibrat. Vom încerca 
să-1 mai ţinem aici încă câteva zile pentru a lucra cu el, 
sperând ca astfel să-1 putem trimite înapoi într-o stare de 
calm. 

In general, şederea aici i-a fost de folos. A venit 

pregătit pentru a se adânci mai mult în Ortodoxie şi deja a 
început. . .(numai să o poată întrupa în propria viaţă). 

Suntem plini de speranţe pentru noul an, în ciuda 
norilor întunecaţi de pretutindeni. Poate că aceştia sunt 
ultimii câţiva ani în care mai putem continua să răspândim 
liberi cuvântul. 



22 Ianuarie/4 Februarie 1982 

Am avut şi avem în continuare seminarii care merg 
foarte bine, fapt care ne face să sperăm într-o extindere a 
lor - dar nu la un nivel oficial; nu ne-ar duce decât spre o 
fundătură. R. [un seminarist] e la nivelul la care are nevoie 
de mai multă cunoaştere prin "inimă" decât prin "minte". 
Are o inimă foarte bună şi îmi pun mari speranţe în el, 
numai să-şi depăşească problemele actuale (spre a se 
potrivi unei vieţi mature, conştient ortodoxe). Are 
probleme grave cu citirea, drept care ne-am hotărât într-un 
final să începem un curs de citire cu voce tare (el citind în 
faţa mea) a cărţii Crimă şi pedeapsă, lucru care face 
minuni din el. (împreună cu G., şi-au citit unul altuia cu 
voce tare). Problema "trezirii" la Ortodoxie pare să se 
rezolve prin lucruri mici ca acestea. Roagă-te pentru el şi 
pentru noi toţi. In unele aspecte, G. se maturizează destul 
de bine, dar facerea voii proprii va continua să-i facă 
probleme. 

Am reuşit să-mi fac loc prin zăpadă pentru a face 
turmei din Redding vizita de Bobotează; nu i-am găsit 
într-o stare aşa de rea. 



Joi, A Doua Săptămână a Postului, 1982 

Părintele Herman mi-a vorbit despre noile tale 
încercări în parohia Medford. Doar un cuvânt aş adăuga la 
ceea ce ţi-a spus: să ai în vedere mai puţin aspectul acesta 
pământesc, modest al vieţii pastorale, fără să te consumi 
excesiv pentru el. Lasă-i în pace pe cei ce nu voiesc o 
viaţă ortodoxă râvnitoare, lasă-i, dacă chiar vor, să o apuce 
pe alt drum. Concentrează-ţi atenţia şi energia pentru a-i 
ajuta şi inspira pe cei ce sunt capabili să prindă această 
scânteie şi să devină arzători. Toată experienţa ta din 
Medford este un bun exemplu al acestor două categorii de 
credincioşi ortodocşi ai vremurilor noastre. Nu te 
descuraja. 

Noi înşine avem mari greutăţi aici doar pentru faptul 
că încercăm să facem mai mult ca niciodată. Cu fiecare 
încercare, Dumnezeu trimite un ajutor suplimentar şi deşi 
acum nu vedem nici o cale prin care să ne rezolvăm 
obligaţiile financiare, suntem siguri că răspunsul [calea] e 
aproape. 

Ai ceva timp pentru a scrie despre evoluţie? Timpul 
e mai potrivit ca niciodată pentru aceasta. 

Dumnezeu să-ţi dea fericita cunună de la sfârşitul 
Postului. Roagă-te pentru toţi de aici. 

Scrisoarea de mai sus sintetizează foarte bine ideile 
părintelui Serafim despre lucrarea pastorală dintr-o 
parohie. El simţea că idealismul şi entuziasmul multor 
preoţi tineri se stingea din cauza "aspectului lumesc" din 
viaţa parohiei: adunare de fonduri, nesfârşite întâlniri, 
activităţi sociale, griji organizatorice, mireni certându-se 
între ei, etc. El credea că preoţii, atunci când încearcă să 
împlinească obişnuitele responsabilităţi, trebuie să-şi 
concentreze eforturile pentru acei puţini din fiecare 
parohie care într-adevăr doresc ceva mai adânc. 

Nedatată; Postul Mare, 1982 

Ziua ta de naştere a venit repede anul acesta! Cu voia 
lui Dumnezeu voi veni şi eu. Oricum, aici avem ceva 
necazuri (ca de obicei) cu diferitele noastre vehicule, drept 
care rămâne de văzut dacă voi găsi o cale să vin acolo! 

Am inclus ultimele scrisori din Boston - sper că nu 
te vor deprima. Sunt sigur că răspunsul meu e prea simplu 
pentru ei şi-1 vor lepăda, dar eu cred că altfel nu putem 
vorbi. 

G., menţionat în scrisorile anterioare, venise pe la 
părinţi aproximativ acum cinci ani, când avea unsprezece 
sau doisprezece ani; el îşi abandonase mama (pe tatăl său 
nu 1-a cunoscut niciodată). îl crescuseră părinţii, iar 
părintele Serafim, cu deosebire, pe lângă plinirea 
şcolarizării, a fost pentru el ca un tată. G. împlinise acum 
17 ani şi devenise destul de greu de controlat. Pe lângă 
problemele tipic adolescentine, G. începea să dea semne 
de tulburări emoţionale grave. în vara anului 1981, 
părintele Serafim îl trimisese la noi (el şi fiul nostru erau 
aproape de aceeaşi vârstă), voind să-1 expună unei vieţi de 
familie ceva mai normale, adică să-1 introducă în ceea ce 
părintele Serafim numea o "lume acceptabilă". 



înălţarea, 1982 

Dă-mi voie să te felicit pentru naşterea noii tale fiice 
[Faith Elisabeth]. Dumnezeu să-i dăruiască ani 

îndelungaţi! 

Am făcut o curăţenie post-pascală în toată regula, 
chiar dacă am neglijat lucrul la tipografie. Atât în sufletele 
fraţilor noştri de la schit cât şi în cele ale pelerinilor am 
observat foarte multe "suferinţe crescânde" - probleme 
foarte dificile care vin din încercarea de adâncire peste 
limita normală în viaţa spirituală. 

Am avut în special o serie de convorbiri cu G. despre 
viitorul lui. In modul său imatur, a înţeles ce-am vrut să-i 
spun: e "plictisit" de noi, iar cel mai bun mod de a se 
gândi la o viitoare preoţie a fost să se mute în San 
Francisco, să-şi ia un serviciu, să participe zilnic la 
slujbele de la Catedrală şi să aştepte ca un episcop să-1 
hirotonească! Absurditatea "planului său de viaţă" mi-a 
oferit ocazia să-i arăt problemele sale de maturizare şi să-i 
pun în suflet şi puţină frică. I-am spus că dacă vrea să 
devină preot trebuie să se ducă la seminar - dacă nu la noi, 
atunci în Jordanville. In cele din urmă a cedat, hotărându- 
se să treacă aici cu noi prin trei ani de cursuri seminariale, 
înainte de a se descurca "pe cont propriu". Trag nădejde că 
în tot acest timp îl vom putea ajuta să-şi depăşească măcar 
câteva din problemele lui mai grave - şi, mai ales, tendinţa 
de a evita sentimentele normale prin retragerea în propria 
lume. (Crede că avem prea mulţi oameni - opt cu toţii! - 
iar în lume va fi mai uşor să evite enervările prin simpla 
întoarcere în propria cameră! El nu-şi dă seama că un 
viitor păstor va avea cu atât mai mult de-a face cu o viaţă 
de tulburări şi nervi.) 

Desigur că nu se poate spune că nu a făcut progrese 
semnificative de când a venit prima dată la noi, dar mai 
sunt multe de făcut. Câteodată încă mă mai întreb (cu toate 
că mai puţin decât o făceam acum un an sau doi) dacă 
cumva s-ar lepăda de Biserică şi s-ar pierde în lume, oare 

ar mai fi expus la aceleaşi ispite ale acesteia? Interesul său 
pentru Biserică s-a mai consolidat şi se adânceşte tot mai 
mult, dar cred că pericolul este mai mare acum când e pe 
cale de a merge pe urmele unor exemple negative din 
Biserică [seminarişti-problemă, floater-i 176 , diverşi 
paraziţi) pierzându-şi potentele sale pentru a sluji cu 
adevărat Biserica. Până acum am reuşit cât de cât să-1 aduc 
la o stare acceptabilă şi, dacă va pune mintea la treabă 
studiind trei ani, putem avea nădejde. 

Ce ne aduce vara, care sunt perspectivele? Etna ar fi 
locul ideal pentru el pentru încă o vară, nu de alta, dar 
această experienţă îl va face să guste puţin din viaţa de 
parohie într-un cadru protejat. Am putea oare să ţi-1 
trimitem după ziua Fericitului Ioan (2 iulie)? 

Roagă-te şi pentru R. In ultimele luni a trecut prin 
multe experienţe ale cunoaşterii de sine, dar încă e 
nehotărât şi confuz în legătură cu viitorul său, întrebându- 
se cât de importantă este schimbarea atitudinii sale de 
copil răsfăţat. 

Vara pare să fi venit, deşi astăzi e mai rece decât a 
fost până acum. Păunii noştri stau în pădure pe trei ouă, iar 
acum două zile am avut un urs în trapeză - a spart o 
fereastră încercând să scape! 

A vorbit cumva părintele Herman cu tine după ce 1-a 
vizitat pe părintele Pantelimon în Seattle? Dacă nu, iată 
esenţialul: acela este atât de egocentric, repetând aceleaşi 
lucruri pe care le spunea şi acum zece ani - încât e clar că 
viitorul nu ţine cu el. Trebuie să continuăm cu lucrarea 
noastră misionară şi să nu le dăm nici un fel de atenţie. 
Poate că odată se vor sătura să mai reacţioneze împotriva 
noastră. 



176 Vezi nota 123 [n. tr.]. 

4/17 Iunie 1982 

Nădăjduiesc că în vara aceasta vei avea convorbiri 
serioase cu G., fireşte, el va privi totul cu scepticism, 
deoarece noi suntem foarte stricţi, iar el se află pe treapta 
rebelului (în termeni moderaţi, dar totuşi evident). 

Chiar acum câteva zile s-a hotărât să plece în această 
toamnă în Jordanville. Mi-am dat seama imediat că decizia 
nu e deloc chibzuită, ci e doar un mod de a se ţine departe 
de noi, cu care se "plictiseşte", nefiind însufleţit de vreo 
dorinţă de a se alege cu vreun folos din Jordanville, ci pur 
şi simplu voind să vadă cum stau lucrurile acolo. 

Fireşte, mă bucur că a luat în serios avertismentul 
meu pentru a-şi facă o educaţie la seminar dacă vrea să fie 
preot; dar văzând atitudinea lui uşuratică faţă de toată 
chestiunea, l-am muştruluit bine de tot spunându-i că n-aş 
putea să-i dau binecuvântare să meargă în Jordanville în 
starea aceasta uşuratică şi imatură (toţi tinerii americani pe 
care i-am trimis acolo în anii din urmă s-au comportat 
dezastruos în primul an, deşi au fost chiar mai maturi 
decât G.). El a replicat printr-o insistenţă răzvrătită, 
spunând că se va duce chiar şi fără binecuvântarea noastră, 
chiar dacă s-ar limita doar la audierea cursurilor şi la 
hoinăritul pe acolo, în cazul în care nu ar fi admis. 

într-un fel a fost bine că s-a manifestat în felul 
acesta, fiindcă de obicei el îşi ascunde sentimentele mai 
adânci, iar eu am fost chiar bucuros să-1 văd cum devine 
"om" care-şi impune propriile opinii, nedându-se bătut aşa 
uşor. In ziua următoare (după o noapte nedormită pentru 

324 



mine) ne-am împăcat; i-am spus că-i respect libertatea, că 
indiferent ce s-ar întâmpla (fie că s-ar sălbătici sau ar 
deveni un pierde-vară - două alternative care îi stăteau în 
faţă), trebuie ca întotdeauna să privească acest loc ca pe o 
casă a sa, fapt care 1-a făcut să plângă (un lucru rar la el). 
Dar i-am sugerat că, indiferent de ce-ar decide să facă, să 
fie cu un sens, să facă parte dintr-un plan pentru tot 
viitorul său şi nu un capriciu de moment, provenit din 
gândurile sale jordanvilliene. 

In acest moment, efortul meu principal este să-1 fac 
să vadă anumite lucruri aşa cum sunt ele în realitate, nu 
prin prisma trăirilor sale şi nu aşa cum le colorează el. De 
exemplu: săptămâna trecută ne vorbea foarte elocvent 
despre cât de uşor este să supravieţuieşti ca ortodox în ziua 
de astăzi înconjurat de toate ispitele: trebuie să ai curajul 
să iei o "doză" de smerenie de la părintele Herman, să te 
încrezi în părintele tău duhovnic, să stai aproape de el şi 
astfel vei supravieţui. I-am amintit că atunci când i-am 
interzis să plece în Jordanville fiindcă este prea tânăr, el s- 
a revoltat, refuzând să se supună. îşi dăduse seama chiar 
de faptul că îmi arătase lipsă de încredere, înlăturând astfel 
chiar acel lucru cu care nu de mult se lăuda că îl va salva! 
A zâmbit a recunoaştere, dar încă fără vreo consecinţă 
reală! Pe lângă acestea, ştie foarte bine că motivele pentru 
care voia să plece în Jordanville sunt lumeşti, că de fapt se 
afla în pericolul pierderii atitudinii bisericeşti din 
adolescenţa sa, devenind de-a dreptul lumesc; dar toate 
acestea se văd prin filtrul patimilor sale de tinereţe. 

In final, mă gândesc că toate acestea sunt o etapă 
necesară a creşterii sale şi o ispită inevitabilă. Nădejdea 
mea e că va pune şi ceva sens în ceea ce face şi că nu va 
acţiona numai conform patimilor lui. Ar fi foarte bine dacă 
i-ai da un impuls în această direcţie şi poate că va cântări 

mai mult decât ne închipuim acum. 

Fie ca Dumnezeu să-1 ţină pe acest băiat departe de 
ispitele acestor vremuri! Mă întreb câteodată, aproape cu 
disperare, dacă mai există cineva care se poate salva din 
ghearele vremurilor noastre libere şi facile. 



10/23 Iunie 1982 

G. se gândeşte tot mai mult la viitor. De fapt, toată 
criza i-a pricinuit numai bine, fie că va sta aici sau nu. încă 
crede că nu este aşa de mult de învăţat; suferă de maladia 
părerii că ştie când de fapt nu e aşa - nu-şi dă seama că 
ceea ce străluceşte poate fi şi superficial, ci crede că asta e 
tot ce se poate spune despre un subiect. A renunţat la ideea 
de a se înscrie la Jordanville (fapt care arată cât de 
serioasă era acea idee), dar încă nu e convins că noi am fi 
alternativa. E clar că se află sub presiunea ispitei 
"floating" 177 . 

N.M. a fost aici şi pare să fi supravieţuit primului său 
an în [seminarul] Jordanville; din imaginea pe care mi-o 
prezintă, realitatea de acolo nu pare bună. Conform lui, 
duhul care li se insuflă cu premeditare seminariştilor e 
acela conform căruia ei trebuie să fie "preoţi lumeşti" - să 
se simtă în largul lor printre turmele lor lumeşti; ideea 
unui preot duhovnicesc sau a unei activităţi misionare le 
este străină. Acel duh îl va acapara şi pe N.M. dacă va 
continua mult timp să meargă la seminar, dar în acest 
moment nu ştiu dacă s-ar putea face ceva în acest sens. Nu 
e sigur dacă să se întoarcă. Noi nu recomandăm nimănui 
să meargă acolo, decât poate unor băieţi ruşi maturi. 



177 Idem nota anterioară [n. tr/ 

Tinerii de la schit primeau de la părintele Serafim nu 
numai o educaţie religioasă, ci pentru o înţelegere mai 
adecvată a acesteia, educaţia seminarială implica şi 
studiul marilor cărţi din literatura universală, printre care 
un rol important îl aveau piesele lui Shakespeare. Şi 
fiindcă în Ashland - Oregon (aproape de Medford) se 
ţinea un festival Shakespeare, el îi ducea din când în când 
pe "băieţi", cum îi numea el, să vadă câte o piesă. înainte 
de aceasta, toţi trebuiau să-1 citească şi să-1 studieze pe 
Shakespeare împreună cu părintele Serafim, după care 
urmau discuţii aprinse despre piesă. 

Părintele Serafim îmi ceruse să-1 duc şi pe G. să vadă 
în această vară piesa Doctor Faustus, ceea ce am şi făcut, 
formând un grupuleţ printre care se numărau fiul meu şi 
un alt băiat. Piesa a fost foarte bine interpretată, reuşind 
să ofere învăţături deosebit de serioase, dacă nu chiar 
nişte serioase lecţii spirituale pe care băieţii nu le-au 
trecut cu vederea. 



22 Iunie/5 Iulie 1982 

Am fost la Festivalul Shakespeare pentru bilete. Mă 
gândesc să-i duc pe băieţi într-o mică excursie, trecând joi 
după-amiază prin Etna şi plecând apoi către Ashland 
vineri dimineaţa. Sâmbătă dimineaţa vom face Utrenia 
pentru Mucenicii Familiei Ţariste 178 , iar în Redding vom 
sosi după-amiază, tocmai la timp pentru Priveghere şi 
pentru Liturghia de duminică. Vom aduce saci de dormit. 

De ziua Vlădicăi Ioan am fost prin San Francisco, 
călătoria şi-a avut folosul ei (am ţinut din nou predica în 



178 Pentru aceasta, în drum spre casă s-au oprit pe o pajişte de munte. 

limba engleză, fără a avea parte de reacţii adverse!) apoi, 
împreună cu părintele Spiridon, am făcut o frumoasă vizită 
la Palo Alto. La vârsta lui, el a devenit un fel de "profet": 
ne-a binecuvântat pe fiecare folosind nişte cuvinte 
spontane care loveau tocmai în problemele noastre, dând 
totodată şi răspuns la ele! 

Pe la sfârşitul lui iulie, cele două surori ale mele, 
Justina şi Ana (ambele convertite la Ortodoxie), au venit 
din Arizona pentru o vizită. Nu mai fuseseră niciodată la 
schit, aşa că a trebuit să mergem cu maşina. Părintele 
Herman era undeva într-o călătorie misionară, iar 
părintele Serafim era sus la chilia sa, dar a coborât să ne 
vadă. Am stat afară într-un mic luminiş din pădure, pe 
vreme bună folosit adesea ca loc pentru prelegeri sau 
pentru băut ceaiul. Nu-1 văzusem niciodată pe părintele 
Serafim aşa de senin şi plin de pace. Tot ce avea de spus 
surorilor mele ca răspuns la întrebările lor duhovniceşti 
era simplu, la obiect şi de ajutor; dar, ceea ce era mai 
important, ele s-au "molipsit" de liniştea lui, pe care au 
purtat-o mai multe zile. Deşi urma să-1 văd pe părintele 
Serafim la anualul pelerinaj de vară din august dar şi în 
spital înainte de moartea sa, de această dată a fost ultima 
întâlnire de real folos pe care am avut-o cu el. 



11/24 Iulie 1982 

Am primit cu bucurie scrisoarea lui G., care acum e 
mult mai matur decât acum un an. Dumnezeu să-i dea o 
vară rodnică! Avându-i aici o vreme pe Q.R. şi S.T. (ambii 
de 18 ani), nu poţi să nu fii lovit de imaturitatea tinerilor 
noştri şi cu atât mai mult să nu te miri cum de poate cineva 
supravieţui în zilele noastre ca şi creştin ortodox. Dar 
Dumnezeu este cu noi! 

Am avut mulţi oaspeţi în ultimele două săptămâni şi 
totul arată ca şi cum vara cea aglomerată a început în 
sfârşit. Ieri am făcut un nou catehumen din Santa Cruz. 



22 Iulie/4 August 1982 

M-am bucurat mult auzind de reuşitele botezuri [din 
misiunea Etna]. Să dea Dumnezeu noilor botezaţi ani 
mulţi de lupte rodnice, iar nouă puterea de a continua să 
hrănim mica noastră turmă! 

Am fost foarte impresionat de a primi în dar de la G. 
îngheţata pentru toţi de ziua de naştere - nu a ajuns chiar 
duminică, dar ieri ne-am bucurat cu toţii de el. 

Roagă-te pentru noi şi pentru ca Pelerinajul ce va să 
vină să iasă bine. Nu am nici o idee de cum o să fie. 
Discursul meu e cam apocaliptic, şi nu ştiu cât de pregătită 
e lumea pentru el. 

4/17 August 1982 

Acum, după pelerinaj, avem parte de un moment 
liniştit şi este timp şi pentru o scrisoare sau două. întregul 
Pelerinaj a decurs bine. Nu au fost la fel de mulţi oameni 
ca anul trecut (aproape 50 au stat până marţi, iar 30 până 
la sfârşitul săptămânii), dar au fost mult mai omogeni şi 
mai receptivi la discuţii. Am vorbit foarte mult despre 
"formarea sufletului" prin literatură etc, şi aproape toată 
lumea a reacţionat pozitiv. Viziunea ortodoxă pe care o 
propovăduim începe să pătrundă în sufletele oamenilor. 

Icoana Maicii Domnului din Kursk [prezentă în 
prima parte a Pelerinajului] a făcut o impresie 
extraordinară asupra pelerinilor, printre ei numărându-se 

greci şi sirieni care nu sunt obişnuiţi cu acest tip de 
evlavie. 

B.A. [un convertit de pe Coasta de Est] e încă aici, 
dar chiar nu putem face nimic pentru el. Nu se poate 
abţine să nu critice, să nu judece şi să nu creadă că "ştie 
mai bine". L-am întrebat dacă s-a folosit de pe urma 
pelerinajului, iar el, înainte să spună "puţin", a ezitat. Unui 
frate de-al nostru i-a făcut un scandal întreg spunându-i la 
o discuţie despre muzică, literatură etc. că acestea sunt 
"demonice". Cu alte cuvinte, nu se află deloc pe aceeaşi 
lungime de undă cu noi. Afirmă că ar vrea ca eu să-i spun 
exact ce să facă, dar este evident că nu are încredere să 
accepte nimic din ce i-aş putea spune, făcând abstracţie de 
detaliile tehnice. A hotărât să-şi rezolve problema găsirii 
unei ocupaţii prin înscrierea în Forţele Aeriene ca şi cadru 
de rezervă. Intre timp l-am pus să citească Gulag-ul lui 
Soljeniţân, spunându-i ca după aceea să citească Oliver 
Twist şi Crimă şi pedeapsă (pe ultima a început-o recent şi 
nu a putut să o termine - prea "plictisitoare"). Ar vrea să-i 
oferim un curs de teologie înaltă, dar i-am spus că nu e 
pregătit pentru aşa ceva decât atunci când i se va înmuia 
inima; probabil că la aceasta ar putea contribui Gulag -ui 
şi Dickens (dar mă îndoiesc foarte tare!). In ochii lui văd 
frica şi nesiguranţa şi îmi pare rău pentru el, văd puţine 
speranţe, şi primul gând care îmi vine e acela să păzesc 
turma noastră de el. Vai, fără îndoială, va pleca de aici cu 
tot felul de poveşti scandaloase pe care le va spune în 
stânga şi în dreapta. M-a întrebat dacă m-am gândit 
vreodată la el ca la un candidat la preoţie, iar eu i-am spus 
că aceasta depinde de el - dacă nu poate trăi în armonie cu 
oamenii din jurul lui, este evident că nu poate fi candidat 
pentru nimic din Biserică. îmi vine realmente să cred că 
are o mentalitate bostoniană - rece, "corectă", cu slabe 

speranţe de a se trezi din ea. 

Nădăjduiesc ca G. să se folosească din plin de 
vacanţa lui cu tine. Sunt destul de îngrijorat pentru el şi 
pentru viitorul lui - nu atât pentru planurile lui personale 
cât pentru faptul că este ceva în inima lui care nu s-a rupt, 
că e plin de încredere în sine şi nu se deschide celorlalţi. 
B.A. a căzut pradă acestor patimi şi ar fi tragic dacă şi G. 
ar cădea în aşa ceva. Este adevărat că s-a schimbat mult în 
ultimii doi ani, iar în anul din urmă efectiv a plâns de mai 
multe ori (în jur de două lacrimi de fiecare dată) pentru 
altceva decât pentru mândria lui rănită - dar încă mai sunt 
multe prin care trebuie să treacă. Voi fi foarte interesat în 
orice observaţii pe care le vei face asupra lui. 

Aici totul arată de parcă ar veni o toamnă timpurie. 



Nedatată, dar cu o zi sau două mai târziu. 

Hristos în mijlocul nostru! Doar o notă: am citit 
recent despre o controversă asupra "uciderii din milă" a 
unui bebeluş cu malformaţii - acest subiect e tratat şi în 
Orthodox America. 

Roagă-te pentru noi. Uneori băieţii noştri centraţi pe 
sine mă aduc în pragul disperării - mai e vreo nădejde 
pentru viitor? 

Acestea sunt toate scrisorile. 

Iar ultimele lui cuvinte către mine au fost: 



„Mai e vreo nădejde pentru viitor?" 

Nota editorului 



După parcurgerea acestor scrisori, mare parte dintre 
cititori s-au lămurit în privinţa liniei pe care a propus-o 
părintele Serafim. Totuşi, pentru cei care această carte face 
parte dintre primele lecturi duhovniceşti, sublinierea 
câtorva idei poate fi oportună. 

Privitor la calea de mijloc: este foarte greu să 
mergem pe această cale, dar este singura cale mântuitoare. 
Intre tradiţionalismul lipsit de dragoste (care ne face 
asemănători fariseilor din legea cea veche) şi modernismul 
a cărui dragoste ecumenistă este o pervertire a iubirii 
evanghelice, linia împărătească este greu de deosebit. 
Moderniştii neagă linia pe care merg tradiţionaliştii 179 , iar 



179 Părintele Filothei Zervakos scria: "Nu voi lăsa neobservat, 
nemustrat şi necriticat nici zelul unor clerici păstrători ai vechiului 
calendar care se comportă cu fanatism, exagerează, se îndepărtează şi 
cad în rătăcire. Lipsiţi de lumina înţelegerii şi deosebirii, aceştia au 
aşezat vechiul calendar în rândul dogmelor, crezând că Tainele celor 
ce merg după noul calendar nu sunt valabile, propovăduind şi învăţând 
pe creştini să-şi boteze din nou fiii care au fost botezaţi de preoţii 
noului calendar sau mai bine să-i lase nebotezaţi. 

Un ieromonah din Ierusalim, foarte fanatic, a îndrăznit să le 
scrie rudelor sale din Atena că dacă nu au acolo preot păstrător al 
vechiului calendar care să le boteze copiii, să-i scrie lui, iar acesta va 
săvârşi Sfânta Taină a Botezului în Ierusalim, unde Biserica merge 
după vechiul calendar şi harul Sfântului Duh se va coborî peste copiii 
din Atena, în chip nevăzut, atunci când el va săvârşi Botezul la 
Ierusalim (...). 

tradiţionaliştii neagă linia pe care merg moderniştii. 
Diferenţa mare este că tradiţionaliştii sunt în Biserică, 
excesele unora dintre ei nefiind reprezentative pentru linia 
pe care merg marea majoritate. Iar moderniştii, prin 
deformarea dogmelor Sfintei Biserici, prin încălcarea 
Hotărârilor Sfintelor Sinoade Ecumenice, se plasează de 
bună-voie în afara Bisericii din care au făcut şi fac parte 
Sfinţii Părinţi. Cu toate acestea, poate fi mult mai greu 
pentru un tradiţionalist extremist să ajungă la calea 
împărătească; în timp ce, prin citirea scrierilor patristice, 
moderniştii îşi pot da seama că se află în înşelare, prin 
citirea aceloraşi scrieri extremiştii care se consideră 
tradiţionalişti ajung la concluzia că se află pe drumul cel 
bun. Totuşi, calea împărătească e singura cale 
binecuvântată de Dumnezeu. Iar celelalte sunt căi pe care, 



Alţii i-au convins pe mulţi creştini să nu intre în sfintele 
biserici, să nu se închine la sfintele icoane deoarece, o dată cu 
schimbarea calendarului, s-au murdărit şi arhiereii şi preoţii şi 
bisericile şi icoanele şi Tainele. Alţii i-au învăţat pe creştini ca atunci 
când trec pe lângă biserici să nu-şi facă nici măcar semnul Sfintei 
Cruci şi multe altele pe care nu le mai spun, ca să nu-i întristez pe 
nevoitorii cu pricepere şi putere de deosebire. Am socotit însă că e 
necesar să scriu acestea spre învăţătura şi povăţuirea nevoitorilor 
pentru credinţă, ca să vadă cu toţii că prin fanatism, prin râvnă 
necugetată, prin mânie, invidie, mândrie, prin lipsa dragostei creştine, 
lupta noastră se va dovedi zadarnică, nefolositoare şi vătămătoare şi 
pentru noi şi pentru aceia pe care-i învăţăm." (versiune românească: 
Mărturisirea credinţei ortodoxe, Editura Bunavestire, Galaţi, 2003, 
pp. 55-56). 

E uşor pentru creştinii de stil nou să vadă cum părintele 
Filothei mustră extremismul unora dintre clericii de pe stil vechi. Mai 
greu este însă să îşi dea seama în ce măsură ei înşişi sunt extremişti în 
atitudinea lor faţă de cei de alte confesiuni sau de alte credinţe sau, şi 
mai grav, chiar faţă de creştinii ortodocşi care păstrează vechiul 
calendar. 

deşi înţelepciunea omenească încearcă să îşi găsească 
puncte de sprijin în învăţătura Bisericii, se ajunge la 
rătăcire. 

Există unii creştini care se plâng de faptul că 
greutăţile vieţii îi împiedică să ducă o viaţă curată, că nu 
au toate condiţiile materiale pentru a putea duce o viaţă 
bineplăcută lui Dumnezeu. Ei aşteaptă să ajungă la un 
anumit standard material pentru a avea timp să se ocupe de 
cele duhovniceşti. Lipsurile prezente îi apasă... Dar am 
văzut că nici părintele Serafim nu ducea o viaţă 
confortabilă: uneori avea şi el greutăţi financiare, avea şi 
el probleme ba cu maşina, ba cu una, ba cu alta. Dar în 
toate aştepta ajutorul lui Dumnezeu. Scrisorile din această 
carte ne ajută să înţelegem că oamenii cu viaţă sfântă nu 
trăiesc într-un iglu, nu trăiesc separaţi de frământările şi 
problemele obişnuite. Sfinţenia nu înseamnă evitarea 
problemelor fireşti, ci înseamnă răbdarea acestor 
probleme. Aşa cum sfinţii nu au cerut de la Dumnezeu să 
fie tămăduiţi de boli, ci au cerut puterea de a răbda boala. 

Din sfaturile adresate editorului Alexie Young aflăm 
cu câtă minuţiozitate trebuie pregătită orice lucrare 
misionară. Există o atitudine sectară la anumiţi editori care 
consideră că important este doar să tipărească volume de 
valoare, fără să îşi pună problema impactului comercial al 
cărţilor. Se gândesc că astfel de calcule sunt meschine, şi 
spun: „Cine e interesat de o carte, o cumpără, indiferent de 
titlu, de copertă, de prezentare. Important este ca lucrarea 
să apară". Părintele Serafim, dându-i lui Alexie Young 
sfaturi privitoare la realizarea şi îmbunătăţirea unei reviste, 
se adresează prin aceste sfaturi nu numai unui editor şi nici 
măcar editorilor în general. Se adresează tuturor creştinilor 
care vor să facă apostolat, tuturor celor care se gândesc să 
le vorbească despre Hristos nu numai cunoştinţelor, 

rudelor şi prietenilor lor, ci şi tuturor celor care sunt 
flămânzi după Adevăr. 

Moartea părintelui Serafim, care i-a surprins pe 
ucenicii săi, ar trebui să ne surprindă şi pe noi. Cine s-ar fi 
gândit că Dumnezeu îl va chema la El pe acest neobosit 
apostol al secolului XX, când misiunea pe care o făcea era 
în plin apogeu? Moartea părintelui trebuie să ne ajute să 
înţelegem că Dumnezeu are alte planuri decât avem noi. 
Sunt mulţi care cred că vor trăi ani mulţi pentru că au de 
crescut copii, de crescut numărul caselor sau numărul 
firmelor. E clar că cei care sunt obsedaţi de sporirea averii 
lumeşti duc o viaţă în care nu ţin cont de voia lui 
Dumnezeu. Totuşi, dorinţa părinţilor de a-şi creşte copiii 
este firească. Nu este firească însă siguranţa unora că vor 
ajunge la bătrâneţe şi că îşi vor vedea nepoţii jucându-se 
prin preajmă. Nimeni nu ştie când va muri. Viaţa noastră 
pământească se poate sfârşi chiar atunci când ni se pare că 
este cel mai puţin probabil să părăsim această lume. 

Părintele Serafim Rose a trecut la Domnul. Şi totuşi, 
America nu a rămas pustie. Este adevărat că, pe măsură ce 
anii trec, pe măsură ce apostazia se întinde din ce în ce 
mai mult, nevoia de mărturisitori precum părintele Serafim 
este din ce în ce mai mare. 

Dar părintele ne-a lăsat scrierile sale. Ele sunt 
Testamentul său. Părintele ne-a lăsat comoara. E rândul 
nostru să mergem la ea. Părintele nu a scris nici pentru a 
arăta unicitatea Ortodoxiei, şi nici pentru a arăta 
superioritatea filosofiei ortodoxe faţă de născocirile 
orientale. A scris pentru a-i învăţa pe oameni să II 
cunoască pe Dumnezeu, pentru a-i învăţa să meargă pe 
calea mântuirii. 

Fie ca Bunul Dumnezeu să lumineze minţile tuturor 
celor care vor citi cărţile părintelui Serafim Rose, astfel 

încât, devenindu-i ucenici de taină, să mărturisească cu 
jertfelnicie Ortodoxia. Pentru că Ortodoxia nu este nici 
învăţătura vreunui filosof, nici a unui apostol şi nici a 
vreunui părinte făcător de minuni. Ortodoxia este 
cunoaşterea lui Hristos, a Celui ce este Calea, Adevărul şi 
Viaţa. 

Hristos în mijlocul nostru! 

EPILOG 

IN AJUNUL Praznicului Schimbării la Faţă din luna 
august a anului 1982 s-a făcut, după cum era obiceiul, o 
priveghere pe vârful muntelui, deasupra schitului unde cu 
ani în urmă a fost înălţată o cruce imensă. Pentru părintele 
Serafim, Privegherea şi Liturghia au fost ultimele din viaţa 
lui, la fel şi predica pe care a ţinut-o la Praznic. Privind la 
cerul de seară, dramatic şi senin, arătând către stelele lui 
Dumnezeu (singurul lui hobby era astronomia pentru 
amatori), părintele Serafim spuse: "Fie ca această 
sărbătoare şi frumuseţea cerului de seară să ne amintească 
că suntem doar pelerini pe acest pământ, călătorind către 
împărăţia cerească". 

El era deja iremediabil bolnav, deşi nu spunea 
aproape nimic nimănui. Măcinat de febră, stătea retras în 
mica lui chilie, adâncită în pădure - acolo unde, de mai 
mulţi ani, se ruga, traducea, scria şi dormea puţin (pe o 
scândură de lemn). Moartea şi funeraliile lui sunt descrise 
în amănunt într-alt loc din această carte, dar sentimentul 
pierderii simţit de toţi cei prezenţi la înmormântarea sa nu 
poate fi exagerat. 

Acum eram orfani, şi nimic numai va mai fi la fel 
vreodată. Dar în a patruzecea zi, am avut parte de o 
deosebită şi neaşteptată mângâiere. Episcopul Nectarie 
venise la mormânt pentru panihidă. După aceasta, mica 
procesiune a monahilor şi mirenilor credincioşi a coborât 
în jos pe calea spre biserică. In tindă, Vlădica Nectarie se 
întoarse către mormântul părintelui Serafim, îşi făcu cruce 
şi începu să cânte axionul pentru un Ieromonah canonizat. 
Aşa că, în cele din urmă, nu era "sfârşitul", ci doar 

începutul... 

VIATA MERGE ÎNAINTE... 

5 

Părintele Alexie Young 

Focul Ceresc, care a fost adus pe pământ de 
Dumnezeu-omul - foc am venit să aduc pe 
pământ. ..(Le. 12, 49) - a fost aprins în inimile 
oamenilor, trezind în ei o nouă viaţă, înviindu-le 
sufletele apăsate de poftele trupeşti... [astfel că ei] au 
început să simtă nevoia şi puterea de a se ridica din 
lucrurile acestei lumi, îndreptându-se spre înălţime. 
(Sfântul Ioan Gură de Aur, Omilia 68 la Matei) 



Părintele Serafim a fost un monah autentic, care a 
împlinit porunca Apostolului Pavel care spunea să umblaţi 
cu vrednicie, după chemarea cu care aţi fost chemaţi, cu 
toată smerenia şi blândeţea, cu îndelungă-răbdare... 
precum şi chemaţi aţi fost la o singură nădejde [Efes. 4, 1- 
4]. El a luat în serios preceptele evanghelice şi, 
încadrându-se în adevărata tradiţie monahală, a lăsat 
deoparte grijile şi interesele lumeşti - până la măsura la 
care nu se mai putea potrivi cu lumea din jurul său. 

Este improbabil ca părintele Serafim să fi putut 
vreodată sluji pentru multă vreme într-o parohie obişnuită 
fără să se descurajeze de cei pentru care Creştinismul 
Ortodox este ceva care trebuie luat drept bun indiferent de 
forma în care se prezintă. Dar aceasta nu înseamnă că nu 
există mireni care nu iau în serios Evanghelia. Este 
adevărat că părintele Serafim iubea munca misionară 

tocmai pentru că era atras de cei ce erau cu adevărat 
interesaţi de Ortodoxie. Lucrul cu asemenea oameni îl 
dinamiza foarte mult, pentru aceasta era în stare să meargă 
oriunde şi să facă orice pentru a-i sprijini. Cu toate 
acestea, este nevoie să cercetăm viaţa dascălului său, 
Sfântul Ioan Maximovici din Shanghai şi San Francisco, 
pentru a vedea cât de greu îi este cuiva care caută să 
trăiască atât de curat după Evanghelie şi să supravieţuiască 
vieţii dezordonate dintr-o parohie. Viaţa Sfântului Ioan a 
fost atât de plină de virtuţi apostolice şi evanghelice încât 
pur şi simplu putea trăi "în" lume fără să nu fie "din" ea, 
în vreme ce oameni neînsemnaţi - şi părintele Serafim în 
mod sigur se considera unul dintre aceştia - trebuiau să 
caute altă soluţie. 

Cu binecuvântarea, încurajarea şi strălucitul exemplu 
al Sfântului Ioan, precum şi cu sprijinul duhovnicesc al 
Arhiepiscopului Antonie din San Francisco, alături de 
Episcopul Nectarie din Seattle, părinţii Herman şi Serafim 
au reuşit să întemeieze un schit sărac - prin "sărac" vreau 
să spun sărăcie adevărată - unde viaţa monahală putea fi 
trăită în toată simplitatea ei evanghelică, înrudită cu cea a 
Părinţilor Pustiei din vechime şi cu cea a minunatei tradiţii 
a schitului Optina, pe care l-au iubit atât de mult. Cu 
siguranţă că ceea ce simţea părintele Serafim era faptul că 
nu putea fi ceva mai bine decât rămânerea pe această linie. 
In copilărie, Episcopul Nectarie a fost asemănat de-a 
dreptul cu ultimul bătrân [Sfântul Nectarie] de la Optina, 
şi faptul că el i-a încurajat pe părinţi să-şi urmeze visul 
însemna mai mult decât ne-am putea închipui. 

Deşi părintele Serafim avea o bogată viaţă lăuntrică, 
nu era cineva care să se descopere pe sine şi, fiindcă era 
deosebit de modest, din scrisorile lui nu putem obţine 
decât licăriri ale acesteia. întreaga poveste a vieţii sale 

duhovniceşti aşteaptă cercetări şi studii mai ample. Totuşi, 
putem deosebi în viziunea sa următoarele principii de 
bază: 

Primul - el credea şi învăţa că nevoinţa 
duhovnicească cu propriul sine - calea de mântuire - este 
o nevoinţa grea: împărăţia Cerurilor se sileşte, şi silitorii 
o răpesc pe ea (Mt. 11, 12). într-o societate care la orice 
problemă cere soluţii rapide, concrete, uşoare şi 
superficiale - chiar şi la problemele spirituale - el susţinea 
(aşa cum au făcut-o toţi Sfinţii Părinţi) că lupta 
duhovnicească nu este nici rapidă şi nici uşoară, ci 
necesită o viaţă de hotărâre şi luare-aminte zilnică. 
Deoarece ţelul vieţii duhovniceşti este plinătatea în 
Hristos, este obligatoriu să ne împotrivim tulburărilor şi 
ispitelor. El simţea că această sarcină este destul de grea 
pentru un monah care trăieşte o viaţă întru-un "schit 
pustiu", şi cu atât mai mult pentru mireanul de rând care se 
luptă să-şi găsească drumul în lume. De aceea: 

Al doilea - toţi creştinii ortodocşi "serioşi şi 
cumpătaţi" (una din expresiile lui preferate) - fie călugări, 
preoţi căsătoriţi din parohii sau mireni - trebuie să 
dobândească ceea ce el numea o "mentalitate de 
catacombă" pentru a lucra duhovniceşte asupra lor înşişi. 
El se referea atât la catacombele Creştinismului primar cât 
şi la cele ale Jugului Sovietic din aceste secol - dar el nu 
se referea literalmente la catacombele propriu-zise, nici nu 
propovăduia ruperea de structura văzută a Bisericii de 
episcopii ei; şi, în mod deosebit, nu se referea la " a-şi 
urma propriile interese şi înclinaţii indiferent de ce-ar 
spune alţii". Mai degrabă, el voia să spună că nu trebuie să 
confundăm bogăţia, frumuseţea exterioară a credinţei 
(necesară şi ea bineînţeles) cu componenta ei interioară, 
hristocentrică, pe viaţa duhului. Inima înfrântă şi smerită 

Dumnezeu nu o va urgisi (Ps. 50, 17) - aceasta era, cum s- 
ar spune, laitmotivul preferat al părintelui Serafim, şi de 
câte ori vedea tineri copleşiţi de aspectele exterioare - 
vieţi de sfinţi, diferite istorii, clădiri impunătoare etc. - 
devenind vrăjiţi sau împătimiţi de acestea sau de vreo 
figură bisericească el încerca să îndrepte aceste suflete 
către lucrul de care este nevoie - lupta lăuntrică pentru 
pocăinţă şi plinătate în Domnul nostru Iisus Hristos - 
amintindu-le de întregul sens al vieţii spirituale. Să cităm 
din scumpul său - Fericitul Augustin: 

„Există un fel de vedere fericită, care ne-a fost 
păstrată... strălucita frumuseţe a acelei fericiri pe care 
Dumnezeu a păstrat-o pentru cei ce se tem de El... Pentru 
aceasta sunt încercate inimile noastre prin toate greutăţile 
şi ispitele vieţii acesteia. Nu te mira că eşti învăţat în 
mijlocul ostenelilor: eşti învăţat pentru un destin minunat 
(La Psalmul 36)." 

Părintele Serafim a înţeles că adevărata lucrare 
duhovnicească nu este numai o luptă anevoioasă, ci 
aproape una în care adesea îţi pierzi nădejdea. 180 Cunoştea 
aceasta din propria experienţă, suferind adesea de 
deznădejde. Deşi puţini cunoşteau aceasta în acea vreme, 
el era adesea ispitit să "renunţe" pur şi simplu. El credea 
că fără harul lui Dumnezeu şi mijlocirea sfinţilor, pentru 
cei mai mulţi oameni este chiar imposibil să se hotărască 
pentru o viaţă duhovnicească şi cu atât mai puţin să 
sporească pe acea cale. "Dacă cineva ia în serios viaţa 



180 Este o stare des întâlnită în literatura ascetică: disperarea provocată 
fie de neîmplinirea doririi unor lucruri lumeşti, fie de faptul că ni se 
pare că Dumnezeu nu ne ascultă; e o probă trimisă de Dumnezeu 
pentru ca să ne conştientizăm neputinţa şi să ne dăm seama că numai 
El ne poate ajuta; pe scurt, disperarea lumească se poate transforma în 
"disperare" duhovnicească, în tânjire după Dumnezeu [n. tr.]. 

duhovnicească - îmi spunea odată părintele Serafim - fără 
ajutorul lui Dumnezeu, perspectivele se arată sumbre; dar 
împreună cu Dumnezeu toate sunt posibile". In 
Introducerea sa la viaţa Sfântului Paisie Velicikovski, el 
notează: 

„Ne aflăm într-o situaţie fără nădejde! Şi, cu toate 
acestea, mila lui Dumnezeu nu ne părăseşte, şi chiar se 
poate spune că astăzi există un curent al unei Ortodoxii 
autentice care în mod conştient... însetează pentru ceva 
mai mult decât Ortodoxia "obişnuită", neputincioasă în 
faţa violentelor atacuri venite din partea unei lumi 
profilată pe distrugerea sufletelor... Nu se poate spune că 
flacăra adevăratei râvne ortodoxe se va stinge înainte de A 
Doua Venire a lui Hristos; nici că, dacă această flacără 
există, Hristos Dumnezeul nostru nu va arăta, chiar acum, 
râvnitorilor Săi, cum să ducă o viaţă ortodoxă adevărată şi 
inspirată... Oare auziţi, o, ortodocşi ai acestor vremi din 
urmă? De aceea greşesc cei ce învaţă că, deoarece sfârşitul 
lumii bate la uşă, noi trebuie să stăm liniştiţi, să nu facem 
eforturi mari, să păstrăm pur şi simplu învăţătura pe care 
am moştenit-o şi s-o dăm înapoi, ca talantul îngropat de 
nevrednicul slujitor (Mat. 25, 24-30), Domnului nostru la 
venirea Sa! 181 " 

Iată motivul exact pentru care spunea el adesea 
(citând din Scriptură): "Dumnezeu este cu noi!" Această 
declaraţie era, accentua el, o asigurare pentru noi a unui 
sfârşit creştinesc al călătoriei acestei vieţi, o călătorie care 
devenise pentru el, pe măsura trecerii anilor, tot mai 
stăruitoare şi epuizantă din punct de vedere fizic, 



181 Sfântul Paisie Velicikovski, biografie scrisă de Schimonahul 
Mitrofan, tradusă din rusă şi publicată de către St. Herman of Alaska 
Brotherhood, Platina, CA, 1976. 

duhovnicesc şi sentimental, sfârşind printr-o boală 
neîndurătoare (omeneşte vorbind) care nu poate fi descrisă 
decât ca un adevărat martiriu, ultimă curăţire şi lămurire a 
deja foarte încercatului dar blândului său suflet. Iată deci 
care a fost pilda şi moştenirea sa pentru noi - una foarte 
înaltă, nobilă, dar nu de neatins: trebuie să fim cinstiţi şi să 
ne recunoaştem lenea şi slăbiciunea, dar şi seriozitatea cu 
care trebuie să ne facem ascultători faţă de Domnul; 
trebuie să ne nevoim cu toate puterile să colaborăm cu 
harul lui Dumnezeu; trebuie să ne lăsăm inimile înmuiate 
de suferinţele vieţii; şi nu trebuie niciodată să pretindem 
sau să ne prefacem că avem o viaţă duhovnicească, pentru 
că aceasta este singura care contează, singurul lucru care 
nu se duce cu trupul în mormânt. 

După moartea părintelui Serafim în 1982, în Frăţia 
Sfântul Herman au avut loc mari schimbări. Eforturile 
părintelui Herman şi ale părintelui Serafim pe terenul 
misiunii creştine au stârnit pizma celui rău, care acum 
căuta să distrugă o parte cât mai mare din ceea ce ei, prin 
harul lui Dumnezeu, au agonisit de-a lungul anilor. Unii 
dintre noi au început să-şi dea seama de faptul că, asemeni 
lui Lot din Vechiul Testament, părintele Serafim era omul 
cel drept din ciudatul nostru "oraş", cel care ne păzea în 
moduri pe care nu le-am înţeles decât după moartea lui. La 
înmormântarea părintelui Serafim, Arhiepiscopul Antonie 
i-a spus părintelui Herman următoarele: "Până acum, voi 
doi împreună aţi tras la plug; acum va trebui să tragi 
singur". Din nefericire, acest lucru era prea dificil pentru 
părintele Herman, drept care nu mai era în stare să 
continue lucrarea într-un mod echilibrat şi viguros. Ca o 
consecinţă, el, frăţia monahală, şi comunitatea de surori de 
la Schitul Sfânta Xenia au început să se risipească treptat 
care încotro, părăsindu-şi solidele practici ale Bisericii 

Ruse din Diaspora. Deşi vreme de câţiva ani au aparţinut 
de o dioceză necanonică, de o vreme încoace frăţia 
monahală a început să-şi dea seama de anumite greşeli din 
trecut, reglementându-şi situaţia prin primirea de către 
Biserica Ortodoxă Sârbă. 

Mult îndrăgita publicaţie a părintelui Serafim, The 
Orthodox Word, îşi continuă existenţa şi astăzi. După 
moartea lui, pentru câţiva ani, revista şi-a schimbat tonul 
şi filosofia, dar acum s-a întors la acelaşi fel de conţinut 
sobru şi cumpătat pe care-1 avea sub pana editorială a 
părintelui Serafim. 

In februarie 1983, Episcopul Nectarie a trecut la 
Domnul în timp ce se pregătea pentru Dumnezeiasca 
Liturghie. Părintele Serafim îl privise ca pe "unul dintre 
ultimii mari duhovnici din Biserica noastră", una dintre 
ultimele "legături vii" cu Sfânta Rusie. 

în 1986, după multe conflicte şi polemici, părintele 
Pantelimon, mănăstirea de călugări şi cea de maici şi mulţi 
dintre adepţii lui (aproape o duzină de preoţi împreună cu 
parohiile lor) au intrat în schismă faţă de Biserica din 
Diaspora, exact cum prevăzuse părintele Serafim că vor 
face în final. 

La sfârşitul lui septembrie 2000, Arhiepiscopul 
Antonie de San Francisco şi America de Vest a părăsit 
această viaţă la vârsta de nouăzeci şi doi de ani, plin de 
înţelepciune şi de respect bine -meritat, după ce mai mult 
de un sfert de secol a condus cu credincioşie şi 
înţelepciune dioceza în care şi părintele Serafim s-a ostenit 
cu atâta rodnicie într-o viaţă relativ scurtă. 

Orthodox America continuă să fie editată în cadrul 
Bisericii Ruse din Diaspora. 

MĂRTURISITOR AL 
ORTODOXIEI 



Cu puţin înainte de zorii zilei de 2 septembrie 1982, 
când părintele Serafim era pe moarte, am avut un vis. 
Eram alături de un preot pe care nu-1 cunoşteam, care mă 
mustra pentru păcatele mele. îmi spuse să nu mă simt 
niciodată jignită de cineva. Am intrat împreună într-o sală 
mare, somptuoasă. La capătul ei stătea un om pe o 
platformă ridicată; cânta. Abia puteam să-1 văd, deoarece 
era la o distanţă destul de mare. Cu o voce foarte 
frumoasă, cânta Axionul: "Măreşte suflete al meu pe 
Domnul... " Şi am zis: "Nu aud bine". Preotul mă 
îndemna să mă apropii mai mult, să fac mai mulţi paşi 
înainte. Apoi am început să aud cântarea foarte bine. 
Cântăreţul era un tenor cu o voce ca a părintelui Serafim, a 
cărui voce o auzisem cu ani în urmă la Catedrala din San 
Francisco. Era prin anii '60. Stând la strană, a cântat 
singur întreaga Utrenie de la început până la sfârşit. 
Niciodată în viaţa mea nu am auzit o cântare mai plină de 
rugăciune. Sufletul meu era ridicat către înălţimi... Acum, 
în visul meu, am auzit aceeaşi cântare incomparabilă. Era 
aceeaşi voce, dar suna ca una a unui înger, un cetăţean al 
Raiului. Era o cântare nepământească, cerească. 

Trezindu-mă, am înţeles că nu mai exista nici o 
nădejde pentru însănătoşirea părintelui Serafim. 

Deoarece am o mare preţuire pentru cel de curând 
răposat, şi apreciez foarte mult realizările sale înaintea lui 
Dumnezeu, aş vrea să scriu câteva cuvinte despre o 

însuşire a lui care mie îmi este foarte dragă şi care este 
foarte aproape de inima mea. Este vorba de credincioşia 
lui faţă de autentica Ortodoxie. Nu s-a abătut deloc de la 
învăţătura Bisericii; nu a susţinut niciodată vreo părere 
personală. Răposatul meu soţ, Ivan M. Konţevici, era la 
fel. Şi, după ce a luat mai multe titluri universitare, către 
sfârşitul vieţii a reuşit să termine Academia Teologică. Nu 
i-a trecut niciodată prin gând să păcătuiască împotriva 
învăţăturilor Bisericii. 

învăţătura Bisericii nu este un produs al minţilor sau 
al deliberărilor marilor Părinţi ai Bisericii. Duhul Sfânt a 
fost Acela care i-a inspirat. Din acest motiv Ortodoxia este 
de nezdruncinat. Orice păcatîmpotriva Sfântului Duh este 
un păcat de neiertat (Mat. 12, 31-32). In aceste vremuri 
apăsătoare şi tulburi, credincioşia faţă de Ortodoxie este o 
mare virtute. Părintele Serafim a fost un fierbinte 
luminător. In scrierile lui, el ne-a lăsat lumina sa. Slavă lui 
Dumnezeu pentru toate. 

Elena Konţevici 

CU SFINŢII ODIHNEŞTE, 

HRISTOASE, 

SUFLETUL ROBULUI TĂU.. 



Vremea fusese frumoasă toată vara. La fel a fost şi în 
ajunul Schimbării la Faţă, când fraţii de la Mănăstirea 
Sfântul Herman de Alaska au făcut tradiţionalul urcuş 
către vârful muntelui lor, spre un loc numit Schitul 
Schimbarea la Faţă, cântând pe drum slujba Privegherii. 
Pe măsură ce urcau muntele, cerul deja se întunecase, iar 
stelele deveneau tot mai vizibile; prin vocile lor răsunau 
stihiri care se pierdeau în sălbăticie, iar lumânările lor 
ardeau formând un lanţ de lumină. Când au ajuns la 
imensa cruce ce marca locul proprietăţii mănăstireşti, s-au 
oprit, iar apoi, după ce lumânările s-au stins, părintele 
Serafim a ţinut o predică. Era una din sărbătorile lui 
preferate. Asemenea Sfântului Tihon din Zadonsk, îi 
plăcea foarte mult să privească noaptea către cer. Uitându- 
se spre cerul presărat cu stele, întotdeauna era inspirat de 
acea taină a dumnezeirii către care sunt chemaţi păcătoşii, 
minunea Schimbării la Faţă. Acesta este mesajul pe care 1- 
a transmis în acea noapte: "Casa noastră este în ceruri. Să 
nu uitaţi niciodată pentru ce aţi fost creaţi". Cine oare şi-ar 
fi putut închipui că în dimineaţa următoare el va sluji 
pentru ultima dată Liturghia pe acest pământ. 

Curând după aceea, părintele Serafim s-a îmbolnăvit. 
Avea o sănătate fragilă, iar a fi bolnav, pentru el, nu era un 
lucru neobişnuit. Nu era niciodată uşor să spui cât era de 
bolnav, deoarece nu se plângea niciodată. La numai câteva 

zile, când durerea a devenit mai puternică, a fost de acord 
să fie dus la spital. Toată lumea a fost şocată atunci când, 
după două operaţii serioase în care doctorii au trebuit să 
înlăture un grav blocaj din intestin cauzat de un ţesut 
putrezit, părintelui Serafim i s-a dat doar 2% şanse de 
recuperare. Pe cei apropiaţi ai lui, evenimentul i-a surprins 
ca o mare catastrofă. Groaznicul coşmar al zilelor care au 
urmat - suportarea şocului, a lipsei de ajutor, a confuziei, 
anxietăţii, singurătăţii, disperării - e greu de descris. 
Gândurile ni se îndreptau către praznicul Adormirii Maicii 
Domnului care se apropia cu repeziciune. Oare Maica 
Domnului avea să-1 ia pe credinciosul său slujitor? 

In ajunul sărbătorii, la Capela "Ajutătoarea 
Păcătoşilor" din Redding s-a adunat o mulţime de oameni 
pentru a săvârşi o Liturghie de miez de noapte, iar apoi să 
se roage fierbinte pentru refacerea iubitului lor - părintele 
Serafim. Părintele Alexie Young, care a slujit Liturghia, i- 
a pregătit părintelui Serafim Sfintele Daruri. Toată lumea 
credea că va fi un ultim rămas bun. Toţi ştiau că, 
săvârşindu-şi alergarea ca un atlet încununat, părintele 
Serafim era pregătit să spună, împreună cu Sfântul Pavel: 
Că pentru mine viaţa este Hristos şi moartea un câştig 
(Filip. 1, 21). Dar atâta timp cât este viaţă este şi speranţă. 
Noi, păcătoşii, nu suntem pregătiţi să-1 vedem părăsindu- 
ne şi ducându-se în cealaltă lume. De aceea ne-am rugat 
pentru o minune. 

După ce a condus toată noaptea, Arhiepiscopul 
Antonie a ajuns la spital, unde împreună cu părintele 
Herman au citit rugăciunile de despărţire a sufletului de 
trup. Era aproape ora 2 a.m. Cei din jurul patului unde era 
culcat Părintele nu voiau să plece. Iar apoi s-a întâmplat 
ceva fără precedent. Poate că uşile s-au deschis prin 
milostivirea Maicii lui Dumnezeu. Oamenii au început să 

349 



se adune în camera părintelui Serafim - nu erau doi-trei, ci 
cel puţin douăzeci de oameni care îi înconjurau patul din 
secţia de terapie intensivă, iar pentru următoarele câteva 
ore i-au cântat Părintelui Serafim, pentru a asculta pentru 
ultima dată, frumoasa stihiră a Adormirii: "De la margini 
adunându-vă aicea..." Apoi s-a cântat întregul Canon 
Pascal. Mulţi cântau printre lacrimi. Părintele Serafim 
respira printr-o mască respiratorie şi nu putea vorbi. Dar 
era conştient şi când a auzit cântându-se unul din imnele 
sale preferate - "Iosif cel cu bun chip", a început să 
plângă. Era greu să priveşti suferinţa lui, dar era şi mai 
greu să te rupi de patul lui. într-un final, infirmierele i-au 
rugat pe toţi să plece. Nimeni nu ştia că acesta era numai 
începutul unei privegheri care urma să dureze încă cinci 
zile şi cinci nopţi. 

Printre noi era şi un catehumen, un tânăr care îl 
rugase pe părintele Serafim să-1 boteze de praznicul 
Adormirii. Cunoscând puterea duhovnicească din harul 
acestei Taine, părintele Herman s-a hotărât să-1 boteze el, 
nădăjduind că prin acest act bine-plăcut lui Dumnezeu se 
va întări şi părintele Serafim. Alături de patru persoane, 
părintele Herman a plecat la mănăstire, după ce îi 
promisese părintelui Serafim că va săvârşi pentru el în 
acea zi Dumnezeiasca Liturghie. Pârâul din spatele 
mănăstirii strălucea sub razele soarelui. In timp ce nou- 
luminatul Ioan Damaschin era îmbrăcat în haina albă a 
dreptăţii, o rază de bucurie a răspândit vălul de durere care 
apăsa greu pe inima tuturor. Epuizaţi de privegherea de 
toată noaptea de la spital, de lungul drum până la 
mănăstire şi de lunga slujbă, oboseala încerca să-i biruie 
pe toţi. Dar neliniştea a biruit somnul. Mai era părintele 
Serafim în viaţă? In după amiaza aceea, la mănăstire s-au 
făcut rugăciuni intense, pline de lacrimi, înaintea icoanei 

Maicii lui Dumnezeu "Grabnic-ascultătoarea". Pentru 
însănătoşirea părintelui Serafim, înaintea acestei icoane se 
rugau chiar şi părinţii de la Sfântul Munte. înainte de a 
pleca în Redding, un telefon dat la spital - întotdeauna dat 
cu o inimă înfrântă - i-a uşurat pe toţi vestindu-le că starea 
părintelui Serafim se îmbunătăţise puţin. 

In seara aceea, la spital, se adunaseră un număr şi 
mai mare de oameni. Nădejdea era tot mai mare, în ciuda 
faptului că părintelui Serafim i se dăduseră doar 10% 
şanse de vindecare. 

încă de la primele ore ale dimineţii, infirmierele din 
schimbul de noapte au fost amabile şi ne-au permis să 
facem vizite mai lungi. Cei care aveau ocazia să petreacă 
mai multe ore, rugându-se sau citind din Evanghelie la 
căpătâiul părintelui Serafim, nu vor uita niciodată intensa, 
înfiorătoarea experienţă pe care au avut-o acolo. Era un 
timp de cugetare la moartea care se apropia cu repeziciune 
sau la sensul suferinţei pentru Hristos. Cu totul neajutorat, 
legat de pat pentru a evita posibile atacuri de apoplexie, 
fire al dispozitivelor de monitorizare se încrucişau pe 
piept, cu braţele străpunse de tuburi, respirând printr-un 
aparat respirator, părintele Serafim avea figura unui 
răstignit. Efectiv eram martorii unui martiriu. Vorbea atât 
de des despre suferinţă şi folosul ei pentru sufletul 
creştinesc. Avea o mare compasiune şi admiraţie pentru 
suferinţele ortodocşilor din spatele Cortinei de Fier. Poate 
că Dumnezeu îngăduia să sufere, să pătimească împreună 
ei. îmi venise în gând un pasaj scrip turistic: Pentru că cea 
curând trecătoare uşurare a necazului nostru, cu 
covârşire întru covârşire, veşnică greutate a slavei 
lucrează nouă (II Cor. 4, 17). 

Liturghia de duminică din Redding a fost urmată în 
acea după-amiază de slujba Sfântului Maslu. Fiecare 

simţea de parcă păcatul ei sau al lui era cel puţin parţial 
responsabil pentru boala părintelui Serafim. De aceea, 
toată lumea a luat parte la slujba Maslului, fiind unşi spre 
vindecarea sufletului şi a trupului, pocăindu-se şi rugându- 
se cu căldură în timpul slujbei: "Auzi-ne, Doamne!" După 
aceea, părintele Herman s-a dus la spital pentru a-1 unge 
pe părintele Serafim. 

Pentru toţi cei apropiaţi ai părintelui Serafim era o 
experienţă foarte profundă şi epuizantă - afectiv, fizic şi 
spiritual. Telefonul din camera de aşteptare a STI [Secţia 
de terapie intensivă] a început să sune continuu din toată 
ţara, de la oameni care se rugau pentru el şi care întrebau 
despre părintele Serafim. Aici, dar şi peste hotare, 
rugăciuni arzătoare se îndreptau către tronul lui 
Dumnezeu, implorându-L să-1 cruţe pe părintele Serafim, 
nu de dragul lui, fiindcă el se pregătise de mult timp 
pentru acest ceas, ci pentru aceia dintre noi care aveam 
nevoie de călăuzirea lui pentru mântuirea sufletelor. Un 
om de o rară statură duhovnicească, o candelă a adevăratei 
înţelepciuni într-o epocă a confuziei şi întunericului 
spiritual... Oare chiar aşa de repede ne va lipsi Dumnezeu 
de o astfel de lumină strălucitoare? Câmpiile albe de rod, 
în care părintele Serafim muncise atât de mult... Cine l-ar 
putea înlocui? Predicile lui simple dar străpungând inima 
cine le va vesti? Mulţimea de articole pline de învăţătură şi 
inspiraţie, cărţile pe care le scrisese călăuzind sufletele pe 
"calea împărătească"... cine va fi în stare să-i preia 
condeiul? Cât de multă nevoie aveam de el! Dar trebuie să 
avem în minte un lucru esenţial: căile Domnului nu sunt ca 
şi căile noastre, drept care trebuie să ne pregătim a-I 
încuviinţa voia. 

Orele treceau cu greutate. Fiecare apel telefonic, 
fiecare vizită a doctorilor şi asistentelor ne făcea să sperăm 

spre mai bine şi să nu ne temem de ce-i mai rău. Camera 
de aşteptare devenise o cameră de rugăciune, un acatist era 
urmat de un canon şi tot aşa. Evanghelia era citită cu 
rândul, toate cele patru cărţi, şi tot aşa. Era un timp de 
rugăciune foarte intensă şi prelungită pe care doar câţiva 
dintre noi l-au experimentat vreodată. 

Marţi dimineaţa starea părintelui Serafim devenise 
foarte critică. Se dădeau telefoane pentru sporirea 
rugăciunii. Stareţul Hrisostom şi ieromonahul Auxentie au 
sosit în acea după-amiază din Mănăstirea Sfântul Grigorie 
Palama din Ohio. Curând după aceea, a sosit şi Episcopul 
Nectarie de Seattle pentru a veghea la căpătâiul fiului său 
duhovnicesc pe care îl hirotonise cu cinci ani în urmă. In 
acea noapte, la capela spitalului (o cameră de la acelaşi 
etaj cu secţia de terapie intensivă) s-a săvârşit o Liturghie 
de miez de noapte. Avea un tavan aproape de capetele 
noastre şi nu avea ferestre, dând impresia unei catacombe. 
Această impresie era sporită de intensitatea situaţiei şi de 
rugăciunile stăruitoare care se uneau în acelaşi duh şi scop. 
La fel ca în acea săptămână, când primea zilnic Sfânta 
împărtăşanie, părea din ce în ce mai senin, mai liniştit. 

Tot în acea seară, la secţia de terapie intensivă, a fost 
adus un tânăr pe moarte. Mama lui plângea în mod 
necontrolat. In dimineaţa următoare, părintele Herman s-a 
apropiat de ea pentru a o mângâia cumva, întrebând-o dacă 
ar vrea să-şi boteze copilul. Primind un răspuns afirmativ, 
părintele Herman a purces imediat la botezarea copilului 
ei, Christopher. Nu a fost prea târziu. In acea după amiază, 
Domnul a hotărât să-i ia sufletul, curat şi strălucitor, abia 
ieşit din apele Botezului. Toţi au simţit că acest fapt era 
deja rodul suferinţelor părintelui Serafim. 

Miercuri după amiază a fost adusă din San Francisco 
icoana făcătoare de minuni a Maicii lui Dumnezeu - 

"Bucuria neaşteptată". A fost adusă imediat înăuntru, la 
părintele Serafim. Toţi cei prezenţi s-au rugat toată ziua 
înaintea ei, simţind că Maica lui Dumnezeu cu adevărat 
veghea îndeaproape lângă părintele Serafim şi că 
suferinţele lui nu erau în zadar. 

Dar privegherea nu a mai durat mult. A doua zi 
dimineaţă, în jurul orelor 10: 30, doctorii au anunţat că nu 
mai rămăseseră multe speranţe şi că nu mai puteau face 
nimic. După câteva minute, priveghiul pentru cel ce era pe 
moarte se sfârşise - pentru părintele Serafim începuse o 
nouă viaţă. Aşa a binevoit Dumnezeu. Părintele Serafim a 
trecut din moarte la viaţă, de pe pământ la cer, unde cetele 
drepţilor strălucesc ca stelele în slava Schimbării la Faţă. 

Mary Mansur 

CUVÂNTUL ARHIEPISCOPULUI 
ANTONIE DE SAN FRANCISCO 

In numele Tatălui şi al Fiului şi al Sfântului Duh. 

TOCMAI ACUM AM cântat refrenul "Al Tău sunt, 
mântuieşte-mă". Tot aşa scrie şi Apostolul Pavel în 
Epistola sa către Romani: Că de viem, Domnului viem; şi 
de murim, Domnului murim. Deci sau de viem, sau de 
murim, ai Domnului suntem (Rom. 14, 8). Cu alte cuvinte, 
noi suntem ai Domnului oricum am fi. Desigur că aceste 
cuvinte se referă la tot omul; îmi amintesc acum de 
Fericitul Mitropolit Antonie (Hrapoviţki) care-i scria 
părintelui meu duhovnic, Schiarhimandritul Ambrozie, 
după tunderea primului: "Trebuie să ai în cuget permanent 
aceste cuvinte şi să le aplici în special pentru tine, ca unul 
care ai primit tunderea în monahism". 

Din această pricină, cu mare emoţie îmi amintesc de 
acea zi rece de toamnă, când biserica nu avea nici 
acoperiş, iar în loc de cupolă avea cerul deschis; aici au 
fost tunşi în monahism Părinţii Serafim şi Herman. încă 
dinainte de aceasta, în San Francisco, am simţit că 
părintele Serafim era un om al lui Dumnezeu. Am simţit 
aceasta atunci când cânta la strană ca un smerit citeţ şi 
cântăreţ bisericesc sau când 1-a ajutat pe părintele Mitrofan 
(Manuilov) să facă o colectă pentru Sfintele Locuri. Dar 
aici [în Platina] a început un mod de viaţă cu totul 
deosebit. Şi ce viaţă! Acum toţi cei care l-au iubit pe 
părintele Serafim - şi nu numai cei care s-au adunat aici, 

ci şi cei care nu au putut veni - îşi vor aminti de viaţa lui. 
Nu am de gând să vă spun ceva despre această viaţă, 
părintele Herman o poate face; dar şi zidurile bisericii, ale 
tipografiei şi ale chiliei sale monahale au de spus foarte 
multe. 

Ceea ce vreau să-i spun dragului meu părinte 
Herman este ceea ce alt frate, acum o mie de ani, i-a spus 
fratelui său. Aceşti doi fraţi erau Sfinţii întocmai cu 
Apostolii - Chirii şi Metodie. Când Chirii era pe moarte, i- 
a spus fratelui său mai mare - Metodie: "Frate, am tras 
acest jug împreună, ca doi boi. Ştiu că iubeşti Olimpul tău 
[nu Olimpul din Grecia, ci cel din Asia Mică]. Cu toate 
acestea - continuă el - nu părăsi pentru el această sarcină. 
Dacă au tras cu greu doi boi, ce putere mai are oare cel 
care va rămâne să tragă singur?". 

Prin rugăciunile Sfinţilor Chirii şi Metodie, prin 
rugăciunile Sfântului Părintelui nostru Herman de Alaska 
şi prin rugăciunile bunului nostru frate, părintele nostru, 
ieromonahul Serafim, Dumnezeu, Care ne-a adunat aici pe 
toţi la mormântul lui, să le dea tuturor dorinţa de a-1 ajuta 
pe părintele Herman, care a rămas singur, să pună umărul 
la ridicarea acestei greutăţi. Să ne luăm rămas bun de la 
părintele Serafim, cu toată dragostea de care sunt în stare 
micile noastre inimi. 



Tradus după Pravoslavnaya Rus, Nr. 1 6, Jordanville, NY, 
2001, unde a fost tipărit după o transcriere după o casetă 
înregistrată de ieromonahul Roman (Krassovsky). 

PENTRU CA SUFLETUL LUI I-A 
BINEPLĂCUT DOMNULUI 182 



Părintele Alexie Young 

Intr-una din ultimele predici pe care le-a ţinut, 
ieromonahul Serafim a spus simplu şi cu voce scăzută 
ceea ce spusese şi înainte de nenumărate ori: "Fiţi buni 
unii cu alţii. Zâmbiţi şi fiţi veseli. Purtaţi-vă sarcinile unii 
altora de dragul lui Hristos". 

Moartea părintelui Serafim din 20 august/2 
septembrie a înlăturat din mijlocul acestei mici dar 
luptătoare misiuni a Sfântului Herman din Alaska un 
slujitor credincios care, deşi capabil de a pricepe adâncile 
taine ale teologiei, nu s-a abătut niciodată de la calea 
simplităţii evanghelice, întrupând întru sine starea 
dreptului care izvorăşte înţelepciune (Inţ.lui Sol. 4, 11). Ce 
a fost părintele Serafim pentru noi? 

Cititorii ştiu că a fost un editor prolific: pe lângă 
editoriale şi articole semnate, el a dat numeroase traduceri 
(pentru care nu a primit nici o plată) şi articole nesemnate. 
Mai mult decât atât, el era conştiinţa permanentă a 



182 Deşi o parte dintre informaţiile conţinute în acest articol sunt tratate 
în diferite locuri din carte, cititorii vor găsi aici o prospeţime şi o 
spontaneitate greu de găsit în ziua de astăzi (după două decenii). 
Cititorii vor găsi aici fragmente din prelegerile şi scrierile părintelui 
Serafim care nuanţează şi mai mult portretul zugrăvit de scrisori. 

grupului nostru, încurajându-ne şi îndemnându-ne să 
continuăm până ce reuşim, dar şi mustrându-ne cu 
blândeţe atunci când (şi asta era una din expresiile lui 
preferate) "greşeam ţinta". Şi care era ţinta? Să aducem 
adevăratul creştinism ortodox în sufletele a cât mai mulţi 
americani dispuşi să-1 primească. Nimic mai mult - o 
sarcină aparent simplă; şi nimic mai puţin - o lucrare de 
proporţii uriaşe. Cu toate că de obicei eram încăpăţânaţi şi 
naivi, el continua să creadă în noi. Mai mult decât atât, el 
credea în importanţa şi valoarea acestei lucrări, punându-şi 
în ea mari speranţe. Scriu acum aceste cuvinte, cu lacrimi 
în ochi, deoarece părintele Serafim era colegul şi 
colaboratorul meu, dar şi conştiinţa mea. Nu m-am aşezat 
niciodată la maşina de scris fără a-i simţi prezenţa peste 
umăr; ştiam că nu mă voi putea încrede niciodată în mine 
însumi. In acest moment, inima mi se frânge şi numai 
Hristos o poate mângâia. 

Poate că mulţi nu ştiu că părintele Serafim era şi co- 
editor al eruditei publicaţii teologice The Orthodox Word 
şi co-fondator al Frăţiei Sfântul Herman de Alaska, ca şi 
autorul multor cărţi. Despre aceste aspecte la fel de 
importante din viaţa lui este nevoie de alţii pentru a le 
pomeni. In ceea ce mă priveşte, aş vrea să descopăr 
cititorilor noştri câte puţin din ceea ce a fost părintele 
Serafim, preotul şi păstorul. 

Duhul acestui ieromonah poate fi aflat în predicile 
lui, întotdeauna scurte, la obiect, menite să mişte inimile 
noastre, să ne "smerească până la pământ" (cum îi plăcea 
lui să spună) şi să ne arate ce vrea Hristos de la noi. îmi 
amintesc de momentul primei sale vizite la Misiunea 
noastră din Etna unde a slujit Dumnezeiasca Liturghie. 
Pentru un motiv care îmi scapă, Liturghia s-a ţinut la 
miezul nopţii. In vreme ce se întorcea dinspre Sfânta Masă 

pentru a citi Evanghelia, având într-o mână o lumânare 
care lumina atât Sfânta Scriptură cât şi palida lui faţă, eu 
mi-am zis: aşa era în catacombe şi aşa este şi în 
catacombele Bisericii Ruse prigonite de astăzi! In aceste 
predici am văzut o inimă atât de caldă şi iubitoare cum nu 
cred că veţi întâlni undeva în această lume rece, respectiv 
o minte neîntinată şi pătrunzătoare care nu şi-a tras seva 
din această lume întunecată, ci din har. "Nevoiţi-vă un pic 
mai mult", ne îndemna el. "Purtaţi-vă crucile fără să 
cârtiţi. Să nu vă închipuiţi că sunteţi cineva deosebit, nu vă 
îndreptăţiţi slăbiciunile şi păcatele, ci uitaţi-vă la cum 
arătaţi cu adevărat; şi, mai ales, iubiţi-vă unul pe altul". 
Cuvintele lui Hristos. Cu adevărat, părintele Serafim ni-L 
arăta pe Hristos atât în pildă cât şi în cuvânt. 

In conversaţie era proverbialul "om al cuvintelor 
puţine". Nu era niciodată înclinat să pălăvrăgească fără 
rost, rareori îşi exprima vreo preferinţă pentru ceva şi îi 
displăcea făţărnicia de orice fel, vorbind adesea despre 
mentalitatea "Disneyland" a Americii, care făcea 
imposibilă pentru oameni căutarea şi aflarea adevărului. 
Era îngrijorat de faptul că cei mai mulţi dintre oameni sunt 
"inconştienţi": ignorăm atât de profund marile adevăruri 
ale Credinţei noastre încât nu suntem în stare nici să 
împărtăşim Ortodoxia cu alţii. Fiţi treji, conştienţi, 
informaţi!" îndemna el. "Nu lăsaţi pe alţii să 'digere' şi să 
înţeleagă Ortodoxia pentru voi; şi nu ţineţi Ortodoxia 
pentru voi înşivă ca şi cum ar fi o comoară privată, 
împărtăşiţi-o şi altora." 

In viaţa bisericească propunea o viziune aparte (care 
este şi poziţia majoritară a Bisericii Ortodoxe Ruse din 
Diaspora); el o numea "calea împărătească" a dreptei 
socoteli în toate lucrurile. Totuşi, această viziune nu era 
tocmai populară. Unii, a căror concepţie despre Ortodoxie 

fusese redusă la o poziţie ecumenistă, îl credeau un fanatic 
periculos; alţii, că suferă de "râvnă fără cunoştinţă", 
acuzându-1 că a trădat Ortodoxia. Pe toate le-a pătimit, 
fiind calomniat fie personal, fie prin scrisori, fie prin 
presă. 

încă alţii, care nu-i puteau înţelege nici scrierile nici 
predicile, îl judecau după aparenţe: văzându-i hainele 
lungi prăfuite şi barba încâlcită, îl dispreţuiau. Nu se 
potrivea imaginii lor despre un preot sau un monah. Pe la 
spate, nu o dată a fost numit "monah jegos". Dar realitatea 
e aceea că el a fost un monah adevărat, un înger în trup, 
mort faţă de lumea aceasta dar viu pentru cea viitoare, mai 
interesat de curăţirea sufletului său decât de împodobirea 
trupului. Exemplul lui a fost un reproş pentru noi toţi. 

Se înţelege că atunci când trăia nu l-am apreciat pe 
deplin. Noi l-am luat drept bun, aşa cum o facem cu toţi 
cei pe care îi iubim. Ne gândeam că în ciuda sănătăţii sale 
fragile el întotdeauna "era acolo". Tocmai trecuse de 
patruzeci şi opt de ani - încă tânăr - cu atât de multă 
muncă neterminată; viaţa lui de creştin ortodox a durat cu 
puţin peste douăzeci de ani. Iar după aceea, după o scurtă 
dar extrem de chinuitoare boală, s-a dus, şi fiind pedepsit 
cu puţin, mare răsplată va primi, căci Dumnezeu l-a pus 
la încercare şi l-a găsit vrednic de El (Inţ. lui Sol. 3, 5). 

în Practikos 183 găsim acest pasaj: "Moartea tatălui 
său i-a fost vestită unui monah anume. El se întoarse către 
solul care îi adusese vestea şi răspunse: «Nu mai huli. 
Tatăl meu e nemuritor!»" în acest fel am primit şi eu 
vestea morţii părintelui Serafim. El nu este mort; acum 
este viu cu adevărat, în Hristos! A plecat în cealaltă lume 
pentru a fi împreună cu iubitul său Arhiepiscopul Ioan, 



183 Tratatul lui Evagrie [n. tr/ 

Sfântul Paisie, Sfinţii din Galia şi din Tebaida Nordului, 
ale căror vieţi le-a tradus şi tipărit. 

Ce om a fost acesta! Fraţi şi surori - dragi cititori - 
nu vom mai vedea curând unul ca acesta! Sunt plin de 
mulţumire faţă de Dumnezeu pentru că mi-a dat să cunosc 
un om ca acesta, chiar pentru puţin timp. Şi cred din toată 
inima şi cugetul meu că acum el a auzit vocea 
binecuvântată a Stăpânului zicând aceste scumpe vorbe: 
Bine, slugă bună şi credincioasă, peste puţine ai fost 
credincioasă, peste multe te voi pune; intră întru bucuria 
Domnului tău! (Mat. 25, 21) 

FOTOGRAFII 

1. Cu Episcopul Nectarie în ziua tunderii lor, 27 
octombrie 1970. 

2. Părintele Serafim, părintele Herman, părintele 
Laurence şi tânărul G. alături de vizitatori de vară, 1975. 

3. Porţile schitului, având inscripţia: "Bine este 
cuvântat cel ce vine întru numele Domnului". 

4. Prin poartă se poate vedea tipografia; la 
dreapta se află arhondaricul şi bucătăria, sprijinită de o 
magazie de lemne; la stânga se poate vedea acoperişul 
bisericii. 

5. Biserica - vedere dinspre sud-est. 

6. Intrare în biserică cu clopote. Mai la stânga, 
cupola principală este aşezată pe pământ, aşteptând să fie 
ridicată. 

7. In aripa de Răsărit, părintele Herman taie 
numere din Orthodox Word cu maşina de tăiat hârtie. 

8. Tipografia şi aripa de Răsărit, cu generatorul 
şi şopronul la dreapta. 

9. Mergând către tipografie. 

10. Unul dintre ucenici lucrând la presele 
alimentate de generator. 

11. Părintele Serafim, ajutat de tânărul G, sapă 
pentru a extinde grădina. 

12. Privind către schitul Schimbarea la Faţă pe 
versantul sudic al dealului Sfântul Herman, locul cel mai 
înalt al proprietăţii schitului. 

13. Cu vizitatori, 1977. 

14. Alexie Young, Episcopul Nectarie şi părintele 
Serafim Rose în Etna, 1975. 

15. Paraclisul Sfinţilor Adrian şi Natalia, iarna. . 

16. Episcopul Nectarie şi părintele Serafim cu 

icoana din Kursk în capela Sfinţii Adrian şi Natalia, Etna, 
1980. 

1 7. Cu părintele Herman, Episcopul Nectarie şi G. 
în dimineaţa hirotonirii sale, 24 aprilie 1977. 

18. Ierodiaconul Serafim. 

19. 19, 20. Proaspăt hirotonitul ieromonah Serafim 
cu Episcopul Nectarie, Alexie Young, hirotonit şi el de 
curând, şi (mai jos) părintele Herman, 24 aprilie 1977. 

21. Părintele Serafim în ziua hirotonirii întru 
preoţie, 24 Aprilie, 1977. 
'22. 

23, 24. împreună cu un vizitator din Anglia; 
fotografii făcute prin geamul uşii de la trapeză, primăvara 
anului 1979. 

25. In trapeză. De la stânga la dreapta: părintele 
Herman, Episcopul Nectarie, părintele Serafim, un 
vizitator. Frescă neterminată, lucrare a părintelui 
Herman, înfăţişând pe Sfântul Paisie Velicikovski, Sfântul 
Herman din Alaska şi Stareţul Nazarie de la Valaam. 

26. Conducându-l pe Episcopul Nectarie către 
maşina sa de lângă împrejmuirea schitului, primăvara 
anului 1979. 

27. 

28. Părintele Serafim învăţând un catehumen. 

29, 30. Dobândind deprinderea de constructor. 

31. Cei trei constructori au înălţat o scară în faţa 
căsuţei lor din pădure. Sfârşit de vară, 1978. 

32. Căsuţa, iarna. 

33. In interior, de sărbătoarea Sfintei Xenia - 6 
Februarie 1979. 

34. Binecuvântarea de Bobotează. Pădure sălbatică. 

35. Katia, de trei ani, tocmai botezată, ţine strâns o 
păpuşă în braţele bunicii sale; primăvara, 1970. 

36. Alţi convertiţi. 

37. Părintele Alexie poartă un relicvariu, iar 
părintele Serafim îl urmează cu Evanghelia într-o 
procesiune de ziua prăznuirii Sfântului Herman, 2 7 Iulie/9 
August, punctul culminant al pelerinajului de vară, 1978. 

38. Procesiunea se opreşte în faţa bisericii, iar 
părintele Serafim citeşte Evanghelia, în vreme ce 
Episcopul Nectarie priveşte atent. 

39. In capela Sfântului Ioan Milostivul, Willits, 
California. 

40. Alături de citeţul Vladimir Anderson (în prezent 
preot) şi familia, toţi fini de botez ai părintelui Serafim. 

41. Părintele Alexie, familia sa, şi membrii ai 
comunităţii din Platina alăturăndu-se celor din Redding 
pentru o slujbă ce inaugura misiunea Mângâierea 
Păcătoşilor. 

42. Părintele Serafim urmăndu-l pe părintele Alexie 
în timp ce acesta poartă icoana Kursk într-o procesiune 
condusă de fiul său Ian; Etna, 1980. 

Lunea din Săptămâna Luminată, Aprilie 1981; 
Părintele Serafim săvârşeşte o Liturghie în aer liber, pe 
un loc consacrat întâmpinării Domnului unde, după 
aproape doi ani, a fost înmormântat. 

43. Părintele Serafim săvârşeşte Proscomidia. 

44. Unul dintre fraţi slujeşte ca analog pentru citirea 
Evangheliei. 

45. Lunea din Săptămâna Luminată, aprilie 1981. 

46. 47. Sus, la stânga şi jos: Săptămâna Luminată, 
1981; o Liturghie în aer liber la Schitul Sfântul Ilie; un 
luminiş pe panta de sud a proprietăţii schitului. 

48. Sus dreapta: Continuând procesiunea după 
Liturghie, purtând altarul mobil şi proscomidiarul. 

49. Săptămâna Luminată, aprilie 1981, după o 

Liturghie în aer liber în "Lindesfarne ", pe panta de vest a 
proprietăţii schitului. 

50. Arhiepiscopul Antonie îi acordă părintelui 
Serafim crucea de aur - 18 ianuarie 1981. 

51. In faţa uşilor împărăteşti; icoanele împărăteşti şi 
cele din spatele iconostasului sunt lucrarea lui Pimen 
Sofronev, fiind aduse de la Catedrala Maicii lui 
Dumnezeu "Bucuria celor necăjiţi" din San Francisco. 

52. Săvârşind slujba Botezului. 

53. Părintele Serafim citeşte rugăciunile la primirea 
catehumenilor (trei fetiţe) pentru un Botez săvârşit lângă 
Spokane, Washington; vara, 1981. 

54. 55. Un butoi de petrol folosit pe post de 
baptiseriu. 

56. Surorile botezate la Platina acum doi ani de 
părintele Serafim au primit acum Mirungerea. 

57. Contemplând o superbă privelişte din parcul 
rocilor vulcanice din centrul statului Oregon, la 
întoarcerea dintr-o călătorie la Spokane, vara, 1981. 

58. Botezul lui Peter Nichols în capela Sfinţilor 
Adrian şi Natalia din Etna, 27 iunie 1982. 

59. Cu părintele Herman lângă fântână, iunie, 1982. 

60. 61. Unde îţi este moarte, biruinţa ta? Unde îţi 
este, moarte, boldul tău? 

62. Sufletele drepţilor sunt în mâna lui Dumnezeu şi 
chinul nu se va atinge de ele (Inţ. lui Sol. 3, 1). 

63, 64. Părintele Serafim într-un sicriu simplu de 
lemn, construit de unul din finii săi, în vreme ce oamenii 
citesc cu rândul Psaltirea. 

65. Sus, dreapta: Stând la căpătâiul sicriului 
Părintelui Serafim, Arhiepiscopul Antonie îi tunde pe doi 
dintre fraţi la treapta de rasofori. 

66, 67. La căpătâiul sicriului, părintele Herman şi 

protopopul Roman Lukianov conduc procesiunea din 
biserică până la locul de îngropare. 

68. Pentru că pământ eşti şi în pământ vei merge, 
unde toţi pământenii mergem... 

69. Arhiepiscopul Antonie şi Episcopul Nectarie; în 
spatele lor, stareţul Hrisostom al Etnei. 

70. Amărăciunea despărţirii. 

71. Mormântul părintelui Serafim slujeşte ca altar 
pentru săvârşirea Dumnezeieştii Liturghii. Săptămâna 
Luminată, 1983. 

72. O candelă de veghe arde la căpătâiul 
baldachinului de lemn construit pe mormântul părintelui 
Serafim. 

73. Coborând pe drumul murdar de la schit însoţit 
de Svir, unul din cei mai devotaţi locuitori patrupezi de la 
schit. 

La sfârşit, o altă poză, nu mai ştiu pagina: în strana 
stângă, o icoană a Noilor Martiri ai Rusiei, înconjurată de 
fotografii ale unor martiri. 



Părintele Alexie citind rugăciuni lângă sicriul 
părintelui Serafim. 

CUPRINS: 



Cuvântul editorului la ediţia românească. 

Ne vorbeşte Părintele Serafim Rose 

Calea împărătească 

Un măreţ condei a fost oprit 



Scrisori misionare 

Cum a început totul. 

[1970] 

[1971] 

[1972] 

[1973] 

[1974] 

[1975] 

[1976] 

[1977] 

[1978] 

[1979] 

[1980] 

[1981] 

[1982] 



Epilog 

Viaţa merge înainte 

Mărturisitor al ortodoxiei 

Cu sfinţii odihneşte 

Cuvântul Arhiepiscopului Antonie de San Francisco. 
Pentru că sufletul lui i-a bineplăcut Domnului 

